
tiskarna Sehwarz Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. Zadnjič, mamu jim! 
DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Zgodil se je E3, a ravno v takem času, da vseob- 


segajoč raport ni bil možen. Zato nekaj zdaj, na- 


kaj ob mesecu osorej. Dotlej pa poglejte napo- 
vedne filmčke med oznanili na stranki. 

Zanikanja potreb in čustev smo od iger vaje- 
ni, saj je seksa v špilih bore malo, klanja pa 
kolikor hočeš. Koktejli iz krvi in črevc na- 
mreč mladino, ki so jim igrice namenjene, 
po mnenju velmož plemenitijo, dočim jih 
uzrtje bradavičke pohabi za vse življenje. 
Včasih pa ta industrija preseneti celo mene, 
ki sem del nje četrt stoletja. 

Pred kakim desetletjem se nam je tako pri- 
merilo, da so LucasArts zavrnili sodelovanje 
z nami, ker smo imeli v reviji priobčeno foto- 
grafijo ženske zgoraj brez. Menil sem, da je 
to stvar preteklosti, kajti ko sem na Games- 
comih kazal Joker raznoraznim PR-ljudem in 
razvijalcem, so bili vsi navdušeni nad našimi 
do tal bingljajočimi jajci. (Figurativnimi, se- 
veda. Svoja imam varno spravljena.) Juhej, 
temne sile so stvar preteklosti! 

A enako se je primerilo pred dvema tedno- 
ma, ki sem Mojangu, švedskemu razvijalcu 
Minecrafta, poslal pismo, če bi nam omo- 
gočili preizkus beta inačice svoje nove igre 
Scrolls. Odgovor se je glasil: "Lepo je videti 
tak interes, toda kode za dostop ne bomo 
dali strani, ki naj bi bila igričarska, vendar 
ima takoj vidne slike golih gospa." Ta dvo- 
lični puritanizem iz dežele, ki nam je dala 
največ kosmatuljskih scheisse pornjakov iz- 


ven Nemčije, me ni razkačil, temveč sem se 
ob njem nasmejal. Odpisal sem jim: "Se pra- 
vi, odraščajoča mladež lahko gleda risankate 
orke in trole, ki se koljejo, ne sme pa videti 
okusnih slik prelestnih mladenk?" Odgovora 
ni bilo. 

Scrolls bomo seveda tako ali drugače pokrili, 
magari za lasten denar, kajti za razliko od 
Mojangovih amaterskih piarovcev vemo, kaj 
pomeni službovati interesu igralske publike. 
Zanimivo pri tem pa se mi zdi, kako samou- 
mevno je človeček Daniel Kaplan (da- 
nielŽmojang.com, če koga zamika, da bi mu 
napisal protestno pismo) privzel, da igre in 
golota ne gredo vkup. Kot je tipsko za indu- 
strijo, so po njegovem čisto v redu grote- 
skno velike prsi in kup ženskih likov v špilih, 
ki niso nič drugega kot udejanjenja moških 
fantazij v tržnem interesu, dokler ni nagote. 
Ta je sramotilna, poniževalna in odurna. 

Še v razmislek: Mojang ni imel in ne bo imel 
nobenega problema Scrollov ter ostalih svo- 
jih iger krošnjariti na spletnih straneh, kot je 
Kotaku, kjer priobčujejo slike z Zeldinimi 
simboli potetoviranih pizd. Joker ima bra- 
nost v desettisočih, Kotaku v milijonih. GO- 
LO naključje. Sneti 

Spredaj je drkomat za videoigre, v katerem ždi Liliputanec, šteje kovance in premika aviončke, vesoljčke in avtočke. 

ližnja okolica ponuja obilje lepot in zna- 
menitosti, zato je road trip v dobri družbi 
vselej nenadkriljiva izletniška izbira. (Ga- 
mescom konec avgusta je odlična prilika 
za tovrstno pustološčino.) A ko se oglasi 
zov daljnih krajev, je nebesna pot edina možnost. 
Tedaj uvidiš, da je letalska vozovnica praviloma naj- 
večji strošek vsakršne odprave in pravzaprav 
odločilni faktor, da sploh potuješ. Namesto da bi se 
tak transport cenil, se deseturno grizenje kolen ob 
inkontinentnih in flatulentnih sotrpinih smatra kot 
hud luksuz. Lutkarji, ki vodijo svet, so nas dobro za- 
jebali: en del z navidezno in brezkončno vojno proti 
terorizmu, ki je znatno podražila letališke takse, dru- 
gi del skozi umetno draginjo naftnih derivatov. 
Da je projekt dodatno otežen, poskrbi nepriljudna in 
nerazumljiva cenovna politika letalskih prevoznikov. 
Večina dobrin, ki si jih želimo in za katere varčujemo, 
ima znano ceno. Ta resda niha, a po določenih pravi- 
lih in zvečine navzdol. Sistem avionskih kart pa pravil 
ne pozna in je docela nelogičen. Leti na daljše razdalje 
znajo biti cenejši od pol krajših ... izstop na vmesni 
postaji te stane bistveno več, kot če letiš naprej ... ra- 
zlike med letalskimi družbami so precejšnje ... stopet- 
desetkilski kit z nogami bo letel za isto ceno kot vsi, 
trikrat ožjo potnico pa bodo drkali zaradi dveh kil 
prtljažnega presežka ... A380 je s 4 litri goriva na pot- 
nika na 100 kilometrov najbolj gospodaren, a prevozi 
s to megaptico so najdražji ... 
Pravzaprav se zdi, kot da je sistem nad človekom ozi- 
roma celo proti njemu. Slednje se denimo kaže v 
edinstveni lastnosti avionske vozovnice, da je nepre- 
nosljiva. Ali v tem, da poslednji sedeži dosegajo ab- 
surdne postavke. Kot če bi pek zadnjo žemljo tržil za 
petkratno vrednost. S tem, da avion naposled odleti 
nezapolnjen, namesto da bi razprodali vsa mesta. Ku- 
povanje je zatorej izziv in zlasti v teh zategovalnih 
časih gre za prihranek prevetriti vse možnosti. Neiz- 
kušenega, ki bo dva tedna pred odhodom v turistični 
agenciji baral za let iz Ljubljane, bo dobljena cifra ned- 
vomno prizemljila. 
Promocijske ponudbe znajo biti obetavne, vendar se 
prepogosto izkažejo za zavajajoče. Privlačna cena v 
oglasih velja zgolj za par sedežev, nakar si jako razo- 
čaran, ko vsi vpisani datumi vrnejo trikrat višje zne- 
ske. Adria si po mojem s svojimi promocijami za sto 
evrov dela medvedjo uslugo, saj na koncu več strank 
odbije kot pritegne. Gotovo kdo leti za drobiž, če nihče 
drug, Virant. Ampak tak nategunski način trženja je le 
dodaten pokazatelj nepriljudnosti sistema. Mar bi pro- 
dajali vse sedeže po 150 evrov in vzradostili sleherne- 
ga potnika, kot da osrečijo tri, ostali pa ostanejo z dol- 
gim nosom. Nič boljše niso agencijske reklame z ne- 
verjetnimi številkami v mastnem tisku, v drobnem pa 
se skrivajo nemogoče kombinacije s štartom v Benet- 
kah, deseturnim svaljkanjem po tranzitnem letališču, 
prihodom na cilj zvečer in povratkom v Minhen. 
Nizkocenovni prevozniki, četudi včasih dobesedno 
napol zastonj, takisto niso odkriti v svojem snubljenju. 
Hitro te ujezijo z dodajanjem vrste obveznih ali polob- 
veznih doplačil, recimo z ekstra računanjem za rezer- 
vacijo sedežev, kufer in kartično plačilo. (Mimogrede, 
če plačaš z Maestrom in vpišeš klobasasto cifro na 
zadnji strani, provizije ni.) Pri tem je nesporni prvak 
Ryanair, ki te bo zaradi centimeter preširokega kufra 
na licu mesta oglobil za petdeset evričev! Kaj drugega 
od stiskaškega podjetja, ki hoče uvesti stojišča in 
plačila za sekret ter ki svojo bedno mobilno aplikacijo 
prodaja za tri evre, ni za pričakovati. A na kraju so ti 
prevozniki še vedno občutno cenejši, zato pač požreš 
njihov ciganski odnos, navlečeš nase dvoje gat, zba- 
šeš ene ekstra štumfe v varžet ter vzameš s seboj le 
pedrtošl, ki se pokorava njihovim meram. 

UVODNJAK 


Promocijske ponudbe letalskih kart znajo biti obe- 
tavne, vendar se prepogosto izkažejo za zavajajoče. 
Privlačna cena v oglasih velja zgolj za par sedežev, 
nakar si jako razočaran, ko vsi vpisani datumi vrne- 
jo trikrat višje zneske. Adria si po mojem s svojimi 
promocijami za sto evrov dela medvedjo uslugo, 
saj na koncu več strank odbije kot pritegne. 


Kajpakda sem in tja naletiš na kako delujočo ponud- 
bo, saj so akcije ves čas in velikokrat manj pičle. Vse- 
eno pa ni konkretnih trikov, ki bi normalnega, nepoli- 
tikantskega človečka zaprmej pripeljali na drug konec 
zemeljske oble le za par stotakov. Take variante so 
stvar srečnega naključja in popolne časovne prila- 
godljivosti. Zato velja raje kot k ekstremom stremeti, 
da plačaš samo veliko in ne strašansko veliko. Po 
spletu se sicer najdejo mnogi svetovalniki, ki na pri- 
mer velijo, da so najboljši nakupi ob torkih, ali da je 
idealno izletovati od petka do prihodnje sobote. A tu 
ne gre za nikakršna panožna pravila, marveč za stati- 
stiko, in še to tisto od enovitega ameriškega trga, ki ti 
kaj malo koristi. Edini konkreten nasvet - poleg prila- 
gojenosti plus minus en dan - je, da si vseskozi na 
preži in naročen na novice avionarjev ter agencij. 
Dasi podpiram slovensko industrijo, ti pri brskanju hit- 
ro postane jasno, da v primeru prestopnih letov Puč- 
nik v navezi z Adrijanskimi zračnimi potmi košta vsaj 
stotaka, raje dva ali celo tri več od okoliških aerodro- 
mov. Zakaj, mi ni uspelo dobiti odgovora. Brniško le- 
tališče trdi, da so njihove takse in pogoji konkurenčni 
v regiji, medtem ko slovenska letalska družba svoje 
politike ne želi komentirati. Na nesrečo našega go- 
spodarstva in na srečo potnikov je konkurence precej. 
Za vsako ceno se seveda ne splača voziti v bavarsko 
prestolnico, toda povečini že celovška ali tržaška zrač- 
na luka nudita znaten prihranek celo v primeru enega 
potnika, kamoli družine. Čez mejo se gre ozreti tudi za 
evropske polete z nizkocenovniki, kjer je Ljubljana s 
pičlima londonskim in bruseljskim mostom itak naj- 
bolj bedna. Ryanair iz Trsta, Trevisa in Reke leti v 
čuda letovišč in velemest, prav tako German Wings iz 
Zagreba. Najbolj uporaben in najbolj ugoden aero- 
drom pa je beneški, kjer deluje ogromno družb in od 
koder je moč v eni potezi frčati v Severno Ameriko. 
Tedenska parkirišča veljajo od 35 do 50 evrov, poleg 
tega so kombiji GoOpti poskrbeli, da so vsa vzletišča 
precej bliže. 

Pri medcelinskih poletih je modro preveriti, katere 
družbe povezujejo želeni kraj. Star Alliance z Lufthan- 
so na čelu te seveda pripelje povsod, a ne najceneje. 
Za pot v Azijo in Afriko sta denimo najboljši izbiri Tur- 
kish in Gatar, medtem ko je za lokalne lete po jugovz- 
hodni Aziji najbolj priporočljiv Air Asia. Latinsko 
Ameriko dobro obdelujeta Iberia in TAP. V ozir za vse 
konce se splača vzeti Alitalio, ki mnogokrat preseneti 
in časti parkiranje v Trstu. Potem so tu Air France, 
Austrian, Emirati in še mnogi drugi. 

Vsekakor se ne gre kratkovidno ozirati izključno na 
znesek. Če nekam prispeš dopoldan in se vračaš poz- 
no popoldan, je dodaten čas gotovo vreden nekaj ev- 
rov. Prav tako je bolje čez Atlantik leteti trinajst ur in le 
enkrat prestopiti, kot narediti tri postanke in biti na 
poti v eno smer triindvajset ur. Tudi menjavanje leta- 
lišč, denimo v Londonu ali Parizu, in kombiniranje po- 
ti na lastno roko zna povzročati preglavice. Nepoveza- 
ni leti, torej taki, ki jih kupiš ločeno, namreč ne nudijo 
nobenega jamstva, če avion zakasni ali je na london- 


ski obvoznici zastoj. Obtičanje na aerodromu je, kot 
sem iz prve roke popisal prejšnji mesec, draga in zo- 
prna izkušnja. 

Najboljši globalni iskalnik avionskih kart, ki ne računa 
provizije in pokaže cene v širšem časovnem intervalu, 
je ameriški Travelocity.com. Takenako velja čekirati 
Kayak.com, kjer lahko naročiš vsakodnevno obveš- 
čanje o nihanju postavke, in evropski Lastminute. 
com. Takih portalov je nebroj, a nekateri kažejo zne- 
ske brez taks ali ti sleparsko v zadnjem koraku pribije- 
jo strošek rezervacije. Čeprav so imeli spletni agenti 
pred leti zagotovljeno najboljše cene in so še vedno 
koristni za hitri pregled prevoznikov in urnikov, so se 
razmere spremenile in zdaj na uradnih straneh dobiš 
boljše pogoje. Ko najdeš ugoden let, je smotrno preve- 
riti še različne območne veje od letalske družbe, saj ti 
zna britanska Alitalia ali ameriška izpostava Lufthanse 
prihraniti par desetakov na glavo. Seveda ne gre zane- 
mariti niti slovenskih strani, kakršni sta STA-Lj.com in 
Letalske.si. Spletnih iskalnikov nimata najboljših, toda 
redno presenečata z edinstvenimi ponudbami, ki jih 
sam ne moreš najti. STA je nasploh zelo uslužna 
agencija, ki stavi na oseben kontakt in širši servis, kar 
tudi nekaj pomeni. Aja, in kupovanje z macom ni 
dražje od okenskega, kakor pravi neka vraža. 
Načeloma velja, da je zgodnja rezervacija sedežev 
najcenejša. Ko naletiš dobro varianto, ne odlašaj. Na 
zadnjeminutne kupčije se splača upati samo, če imaš 
na pretek časa in ti je vseeno, kam pojdeš, da je le 
dežela eksotična, plaža rajska ali metropola daljna. 
Oziroma si slovenski veljaški prikoritnik, ki mu vedno 
uspe privatno leteti za fičnike v poslovnem razredu. 
Ker nisi, se razglej, a pri planiranju ne pozabi na širše 
stroške. Če imaš nizek proračun, pojdi raje na izlet v 
Istanbul kot v London. Dasi je avionska karta za sled- 
nji kraj cenejša, je to edina poceni alineja pri odkriva- 
nju Otoka. Na vsak način pa nekam pojdi. Možnosti, 
celinskih in medcelinskih, je obilo. Barcelona iz Trsta 
za 30 evrov, Dubaj iz Ljubljane za 400 in Bangkok za 
480, Pariz iz Trevisa za 40, Miami za 550 ... Začni s 
prstom po zemljevidu. Sanje so še neobdavčene. 


David Tomšič 

V Los Angelesu se je vnovič primeril najbolj bleš- 
čavi dogodek v industriji iger, Electronic Entertain- 
ment Expo. Sneti meni, da je bil letos zaradi prisot- 
nosti dveh naslednjegeneracijskih sistemov, play- 
stationa 4 in xboxa one, posebej žmohten. 


mestitev tradicionalnega sejma med 
11. in 13. junij je za Joker zaradi od- 
hoda v tisk datumsko neugodna, a 
dogajanje smo spremljali do zadnje 
minute, da bi bili karseda aktualni. 
No, največ udarnosti se je itak dogodilo v dneh pred 
otvoritvijo, ko so imeli veliki proizvajalci in založniki 
'media briefinge'. Njega dni so bili to skrivnostni do- 
godki, rezervirani za posvečence, zdaj pa je glede 
vsebine vseeno, če te ni tam, saj jih je moč v real- 
nem času in neokrnjeno spremljati po spletu. 
Če na nosu nimaš rožnatih očal in se ti po žilah preta- 
ka zdrava merica cinizma, hitro opaziš, da veliki odri, 
evrovizijski zasloni ter lepo oblečeni ljudje zvečine ni- 
so niti avtorji iger, kaj šele gamerji. Namesto njih se 
pod žarometi znajdejo direktorji, ekonomisti in profe- 
sionalni voditelji. Ljudje, ki vsebine ne ustvarjajo, 
marveč jo financirajo, usmerjajo in pakirajo. Niti en- 
krat ni slišati besede 'dizajn', ki je pri igrah najpo- 
membnejši. Zato pa ob prizorih, ki v časovno enoto 
stlačijo največ eksplozij in špricanj krvi, toliko večkrat 
sugestivno rečejo cool in awesome. Ne, izdelkov nam 
na E3ju ne predstavljajo, marveč nam jih prodajajo. 
So pa lepi na pogled, sploh letos, ko se bo zamenjala 
generacija obtelevizorskega hardvera. Playstation 4 
in xbox one bosta z neprimerno močnejšim drobom 
omogočila bistveno večji spektakel ter dala brco v rit 
zunanjosti številnih PC-iger, ki so hočeš nočeš pove- 
zane s konzolno strojno močjo. Aktualne računalniš- 
ke špile je moč povsem zadovoljivo gnati z leta stari- 


mi procesorji in grafičnimi karticami. To se zna na- 
slednje leto krepko spremeniti, saj sta obe sveži na- 
pravi na podlagi AMDjeve tehnologije intimno pove- 
zani s PC-arhitekturo. Govorimo o opazno podrob- 
nejših teksturah, vzdušnih okoljskih učinkih (megla, 
peščeni vihar ...), prepričljivi svetlobi in človeških 
obrazih z vedno več finimi detajli. Znova se uresničuje 
geslo "kar je bilo včeraj vnaprej izdelana vmesna se- 
kvenca, bo jutri igralni del", le da je tokrat razlika 
manjša kot kadarkoli. 


Xbox one 


Novi xbox, ki se torej ne kliče 720 ali infinity, je Mi- 
crosoft predstavil že sredi maja. Takrat je od igralcev 
požel slaba mnenja zaradi številnih nedorečenosti in 
osredotočanja prireditve na večpredstavne odlike, 
zlasti televizijske. MS je držal besedo in na E3ju v 
ospredje dal igre, glede česar jim aplavdiram. Dejan- 
sko je bila glede tega konferenca na nivoju, kajti po- 
kazali so številne naslove za xbox one v vsaj delno 
igralni obliki. Impresionirali so tako zunanjostno kot 
količinsko in imensko, naj gre za World of Tanks na 
xboxu 360, prizore dirkanja v Forzi 5, 2D-mlatenje v 
obujenem Killer Instinctu (na voljo bo le kot digitalni 
dolpoteg in bo v osnovi zastonj z enim fajterjem, osta- 
le boš dokupil po želji), robotsko akcijo v Titanfallu, 
novi stas in glas (Kiefer Suhterland) Kačona v Metal 
Gear Solidu V ali omembo naslednjega Hala. 

Še vedno pa sem v dvomih glede same naprave. Zra- 


Ravne linije PS4 in xboxa one bodo nemoteče v modernem domu. Nista pa si slični le po zunanjosti. Tako 
ena kot druga bosta imeli kamero za razpoznavanje gibov in obe bo poganjal združek osemjedrnega osred- 
njega in grafičnega procesorja, ki ga je izdelal AMD. 8 GB pomnilnika bo lastno obema, a PS4 bo prednjačil 
v nekoliko močnejši grafiki in hitrejšem ramu (GDDR5 proti DDR3). Tako PS4 kot XBO bosta imela 500 GB 
trdega diska (inštalacija iger bo obvezna), pogon blu-ray, izhod HDMI za ločljivosti do 4K, optična vrata za 
zvok in prenovljena, a še vedno dosti klasična ploščka. Dasi natančnih datumov še ni, v Evropo oba stroja 
prideta letos. Xbox one novembra za 500 evrov, PS4 pa bo 400 EUR stal verjetno decembra. 


ven vsakega XBO bo pakiran kinect 2.0, ki bo omo- 
gočal natančnejšo razpoznavo gibov in glasovno uka- 
zovanje, a je ta način kontrole sam po sebi nepriljub- 
ljen pri resnejših gamerjih. Mahanje pred ekranom se 
je izkazalo le v nedeljskih naslovih, medtem ko števil- 
ne skrbi, da bo xbox one, ki bo zares miroval le ob iz- 
ključenosti iz štroma, s kinectom vdiral v njihovo za- 
sebnost. Microsoft pa si je naredil medvedjo uslugo, 
ko je najavil omejitve pri rabljenih igrah (igro je moč 
(pro)dati le nekomu, ki ga imaš na seznamu prijate- 
ljev najmanj trideset dni, in še to enkrat samkrat) ter 
obvezno prijavo v internet enkrat na 24 ur, sicer ne 
boš mogel do naslednje igrati ničesar. 

Ko to združiš z visoko ceno 500 evrov ob svetovnem 
lansiranju novembra letos, se ne gre čuditi, da forumi 
pregorevajo od usajanja nezadovoljnih. Pa četudi se 
bo zlata naročnina na Xbox Live prenesla z X360 na 
XBO, po zgledu Playstation Plusa že zdaj začenja vk- 
ljučevati brezplačne igre (v štartu Assassin 2 ter Halo 
3) in moč bo snemati, urejati ter deliti video iz igranja. 
Marsikomu niso všeč niti dimenzije xboxa one, ki je 
še večji od prve inačice PS3, in njegov videz. 
Razočarana glasna manjšina Microsofta bržda ne 
skrbi preveč. Xbox one kanijo aktivno ponuditi ob- 
činstvu, ki ima igre za neobvezno zabavo poleg fil- 
mov, glasbe in TV-programa, medtem ko je do lansi- 
ranja še dosti časa. Tudi po njem ga je - smo pozabi- 
li, kako je Sony iz PS3 sproti vzel nazajzdružljivost (te 
v xboxu one ne bo), sukanje SACDjev in bralnike kar- 
tic ter kako so pustili, da je PS Network klecnil za me- 
sec dni? Kaj veš, kaj bodo za zadovoljitev odjemalcev 
še izgruntali eni in drugi. Slovenija je pa MSju tako ali 
tako zadnja briga, saj nismo niti uradni teritorij za 
xbox, kaj šele, da bi firma vlagala v marketing in bla- 
govno znamko. Zato se ob potezah, ki jih vlečejo, ne 
smejo čuditi, če bo Kokoška ostala domena PCja in 
playstationa. Čeprav slutim, da si tudi tega ne ženejo 
pretirano k srcu. 

Predstavitev Forze 5 za XBO so pripeli na McLare- 
nov superavto P1 in grafično nadmoč — 1080p, 60 
fps, svetlobni efekti naslednje generacije. Obljub- 
ljajo izreden force feedback na novem kontrolerju. 


Playstation 4 


Strojne značilnosti PS4 so znane in podoba takisto. 
Na tiskovki so obelodanili še več novih iger, med njimi 
viktorijansko akcijado The Order: 1886, ki jo delajo 
avtorji PSPjevih God of Warov Ready at Dawn, Final 
Fantasy XV in Guantic Dreamov fantazijski projekt 
The Dark Sorcerer ("ooh, shiny!"). Prezgodaj je še go- 
voriti o tem, katera konzola je močnejša, tudi zato, ker 
sta si hardversko podobni. Zaenkrat ima manjšo pred- 
nost PS4, a lahko se še kaj spremeni in preden bodo 
avtorji zaobvladali hardver, bodo minila leta. 

Prav tako so Japonci izkoristili Microsoftove v gamer- 
ski javnosti nepriljubljene ukrepe in izrecno poudarili, 
da PS4 ne bo terjal nikakršnega priklapljanja v inter- 
net ter da ne bo omejeval rabljenih iger. Ko je Sony 
povedal še, da bo PS4 ob lansiranju, ki se bo v Evro- 
pi zgodilo 'letos' (verjetno decembra), stal 400 evrov, 
stotaka manj od xboxa one, so bili postavljeni na oltar 
odrešenika konzolnega igralstva. Ne glede na to, da 
konzole ne bo spremljala prenovljeno oko PS camera 
(60 evrov) in da večigralstvo ne bo več brezplačno, 
temveč si bo zanj treba lastiti naročnino na PS Plus. 
Brezplačne igre bodo dajali še naprej. 


Razmetavani krilatici: 
odprti svet in oblak 


Vsak E3 in sličen smenj ima buzzworde, besede, v 
katere so marketingarji zaljubljeni. Prejšnje leto je bil 
to free 2 play, ki je zdaj samoumeven. Tokrat sta iz 
ust, polnih bisernih zobkov, na veliko letela izraza 
cloud in open world. 

Podatke in računanje v oblaku bosta PS4 in XBO izra- 
bila vsak s svojo termalno konvekcijo. Xbox kani od- 
daljene strežnike uporabljati za povečanje strojne 
moči konzole, pri čemer so se hvalili s cifro 300.000 

Final Fantasy XV za PS4 in XBO bo točno tisto, kar 
smo pričakovali, med drugim zaradi finančnih te- 
žav Sguare Enixa: tehnologija, magija in filmologi- 
ja, zrolani v grafično spektakularen paket. 2015. 


serverjev. Je pa res, da je to ohlapna trditev, ki zna bi- 
ti veliko manj uporabna, kot se sliši. Za fiziko, umetno 
pamet in podobno je cloud neuporaben, saj so spletne 
povezave prepočasne. Zato velja razmišljati o velikan- 
skejših umetnih dimenzijah in alternativnih prijemih, 
kot so napovedani 'drivatarji' v Forzi 5. Ti kosci Sky- 
neta bodo analizirali tvojo vožnjo in v odsotnosti člo- 
veka vozili lastne dirke proti drugim drivatarjem, na- 
kar boš pokasiral denar in druge nagrade. No, kakšen 
je pravi smisel tega, mi osebno ostaja skrito - bolj mi 
diši po iz riti potegnjeni postavki za na sejem. 

Dočim bodo Microsoftovi cirostratusi na voljo ob lansi- 
ranju xboxa one, torej še letos, se bodo playstationu 4 
pridružili zgodaj v 2014. Sony je kupil Gaikaijevo teh- 
nologijo, ki jo namerava izkoristiti tako, da bo na nje- 
ni podlagi fural glasbeni in filmski servis ter nudil do- 
ločene igre. Zazdaj je moč razumeti, da bodo iz abla- 
ka prihajali demoti špilov za PS4 in igre za PS3. 
Čeprav playstation 4 s predhodnikom ne bo združljiv, 
se bodo podatki izračunavali daleč v altokumulusih in 
bo v napravo prihajal le stream, s katerim boš upra- 
vljal. Pripravi novce za optiko. 

Svetlo nebo brez oblačkov pa čaka vse, ki imajo radi 
odprte svetove. Vsak drugi špil za xbox one in PS4 
napoveduje, da se bo znebil okovja linearnih stopenj 
in junake postavil na gromozanske nivoje, kjer bo 
moč kadarkoli iti kamorkoli. Fajn, a imam dvoje os- 
novnih pomislekov. Prvič, tako svobodnjakarstvo je 
sprto s pripovedovanjem zgodb in filmskostjo, kajti 
oboje je linearno in nadzorovano. Pričakujem mnogo 
spodletelosti, preden bodo razvijalci pristopa uspešno 
oženili. In drugič, odprt svet krepko poveča zaplete- 
nost dizajna ter zahteva dosti več dela z umetno pa- 
metjo in notranjo logiko igre. Številni avtorji niso 
sposobni narediti niti v redu arkadne dirkačine na 
krožnih progah, pa se spogledujejo s tem Olimpom. 
Ampak hej - kjer sanjamo, ni prostora za dvome. In 
če kaj, je E3 prostor za sanje! 

Nintendo je v bunkerju napovedal reči za wii U. 
Pritegnili so Mario Kart 8, Donkey Kong Country: 
Tropical Freeze in Super Mario 3D World. A nič 
Metroida in F-Zera ter malo third-party podpore :(. 


SVEŽA MEDICA 


Pozitivno me je presenetila količina novih imen. 
Sicer je res, da je bil levji delež napovedanih iger 
narejen na vižo mišičastih mož, ki se s krepelci in 
testosteronom borijo proti pač nečemu. Navse- 
zadnje je E3 ameriški šov in tam nič ne zažiga bolj 
kot ognjene palice v rokah strumnih delilcev pra- 
vice. Vendarle sem se bal, da bo mnogo več direk- 
tnih nadaljevanj obstoječih franšiz. Pa sem na 
krožnik dobil porcijo svežosti, od robotske boje- 
valnice Titanfalla in Clancyjevega MMOja The Divi- 
sion do arkadnega dirkanja po prostem svetu The 
Crew, svobodnjakarice z licenco Mad Maxa, sek- 
ljačine Ryse: Son of Rome, detektivke Murdered, 
noirovsko-ZF filmijade Ouantum Break avtorjev 
Alana Waka, risankaste večigralske streljanke 
Sunset Overdrive, naprednega urejevalnika lastnih 
špilčkov Project Spark, srhljivke Outlast, naposled 
tretjih Kingdom Hearts, nanovo zastavljenega Mir- 
ror's Edga in še česa. Zakaj me je potem najbolj 
vzburila nova prikolica za Dark Souls 2? Čudak ... 
Nekaj od tega prihaja na PC, nekaj ne, nekatere 
igre predstavljamo zdaj, druge še bomo. Vsekakor 
Dark Souls 2 še zdaleč ni edini predstavnik stare 
garde. Omembe vreden je nedvomno Dragon Age 
3: Inguisition, ki pride jeseni naslednje leto in za 
katerega si bojda jemljejo čas, da bo ja ubijalsko 
dober. Tu bosta prenovljeni kitarski Rocksmith in 
igranka na ledima, ee, simulacija plesa Just Dance 
2014, pa Dead Rising 3 v neprekinjenem svetu s 
tisoči načinov klanja zombijev in kup iger, ki smo 
jih že predogledali in so bile na E3ju znova — As- 
sassin's Creed IV, Grand Theft Auto V, Diablo 3 za 
PS3 in X360, Watch Dogs, Thief, Wolfenstein: The 

BATTLEFIELD 4 EA za PC, PS3 in X360, 1. novembra Bolj 'pecejaška' od dveh glavnih prvoosebnih strelskih serij bo prinesla veliko grafično spoliranih trupel treh stra- 
ni: Kitajske, Rusije in ZDA. Zlasti vlogo slednje bomo imeli v nadgrajeni samotarski kampanji, ki se bo odvijala leta 2020 in bo omogočala šofiranje vozil. A veseli se je malokdo, 
saj švedski DICE ne slovijo po izrezbarjenih puščavniških izkušnjah. Poanta bo kakor vedno v internetnem multiplayerju, ki ga po tokratnih informacijah ne bodo krasili sveži po- 
klici glede na stare štiri (assault, recon, medic, support). Za zdaj je glavna noviteta način commander, ki bo določenim sodelujočim posredovala pogled na bojišče iz ptičje per- [ -NM— 
spektive in jim dala sposobnost ukazovanja sotrpinom. No, recimo raje 'novost', saj smo commanderja že videli v BF2 in BF2142. Širne množice bolj rajcajo spektakularni strel- pa m: 
sko-ruševinski prizori na temelju pogona Frostbite 3, ki bo menda najbolje izgledal v inačicah igre za PS4 in xbox one. Menimo, da jima bo verzija za PC vsaj dorasla. (sn) — 


THE DIVISION Ubisoft za PS4 in xbox one, 2014 [šk x 
Odprt svet je eden od ključnih besed letošnjega E3ja in 
prav sem se umešča The Division, tretjeosebna spletna - 
frpjka z imenom Toma Clancyja, ki se klanja DayZ. Na- ) 
staja pri švedskem Ubisoftu Massive (Ground Control, : 
World in Conflict) le za obe next-gen konzoli. Odvijala se 
bo v svobodno sprehajaškem New Yorku po globalni bo- 
lezenski pandemiji, postali pa bomo eden od 'samoza- 
dostnih taktičnih agentov', ki bodo vandrali okoli in se « 4 
trudili pridobiti čimveč dobrin za preživetje. Na začetku 7 
bomo imeli le za tri dni zalog in morali se bomo podati BP— | V 
s med ruševine in okužence, kjer bomo srečevali druge 
igralce in umetne like, naravnane tako prijateljsko kot so- 
vražno. Naš lik bo nabiral izkušnje in dobival veščine, ki 
bodo uporabne v strelskih obračunih. Ti ne bodo preveč B : 
zakomplicirani, hkrati pa naj bi bil Division kar težka igra, | 9 , 
. h IV ki bo terjala pozornost. Vanjo se bomo lahko povezali z 
Dark Z Of e mobilniki in z njimi nadzorovali kamere in trote. (sn) 

% PRO EVOLUTION SOCCER 2014 Konami za PC, X360, PS3 in PSP, 20. septembra Konami je potrdil, da bivšega kralja nogometščin 
$ ne gre pričakovati na PS4 in novem xboxu, saj kupce novodobnih konzol bojda preveč spoštujejo, da bi jim ponudili komajda kaj izboljšano ra- 
zličico letošnje edicije. Poglavitna novost bo srčika FOX, ki bo med drugimi krasila Metal Gear Solid 5, 'popolno prenovo' niza pa so zasnovali okrog 
šestih prvin. Pod zvenečimi imeni, kot so TrueBall, M.A.S.S. in PES ID, se skrivajo sistemi telesne animacije, fizike žoge in prepoznavnosti fuzbaler- 

4 jev, ki naj bi botrovali 'najbolj realistični fuzbalski izkušnji doslej'. Na potek srečanj bo vplivala virtualna publika, ki bo na tribunah prirejala spekta- 
% kularne koreografije. Med uradnimi tekmovanji bo novost azijska Liga prvakov, do katere so Konamijevci pred leti zakupili ekskluzivno pravico. (cs) 

MAD MAX Warner za PC, PS3, PSA, X360 in X1, 2014 Če si se 

Gibson po avstralski pušči vozi v predelanem fordu falconu iz leta 1973 in se s tolpaši ravsa za dragoceno gorivo, si bržda že lahko predstavljaš, 
kakšne sorte špil tole bo. Omenjeno boš počel tudi v igralskem Pobesnelem Maksu, ki bo, kaj pa drugega, postapokaliptična čefurščina s po- 
udarkom na štirikolesnih spopadih. Sestavne dele in orožje za avto bo Maks poiskal med odpadno kovino, na katero bo naletel med kvestov- 
skim lutanjem po puščavi. V pomoč mu bo čudaški mehanik, ovirali pa ga bodo vsakovrstni neciviliziranci, ki bi za kozarec hlapne tekočine pro- 
dali lastno mater. Če je ne bi bili prej začinili z motorno mastjo in spekli na žaru. Maks na slikicah ni podoben Melu, tako da je bolj malo verjet- 
no, da bomo v igri srečali Tino Turner. Ampak okej. Avtorji niza Just Cause so v umotvorih odprtega tipa domači, zato ostanimo optimisti. (cs) 

CASTLEVANIA: LORDS OF SHADOW 2 Kon- 
ami za PC, PS3 in X360, pozimi Ko stare japonske serije pri- 
mejo za lase zahodni razvijalci in jih zvlečejo v novo dobo, zna 
biti rezultat ugoden. To so španski MercurySteam pokazali s 
prvimi Lords of Shadow za PS3 in X360 (J207, 85), ki so bili Č 
velik 3D-poklon starim Castlevaniam in bodo koncem avgusta M 
izšel še za PC. Hkrati je tretjeosebna sekljačina očarala z adre- 
nalinskim bojem po zgledu God of War. Dvojka kani biti še ve- 
ličastnejša, saj bo imel v njej glavno vlogo Drakula. Spočetka 
bo oslabljen in se bo lotil nabiranja izgubljenih moči. Našel jih 
bo v velemestu, ki bo odprt in ga bo moč dokaj prosto razisko- 
vati brez vmesnih nalagalnih zaslonov. Metropola bo sodobna, 
le da z gotsko srednjeveškim pridihom, značilnim za Castleva- 
nie. Zgodba se bo nadalje potemnila, bojevanje pa bo globlje in 
bolj taktično, saj bo treba sovražnikom denimo lomiti ščite ter 
oklepe, da bo krvoses prišel do slastnega mehkega tkiva. (sn) 


MURDERED: SOUL SUSPPECT sSgua- 
re Enix za PC, PS3 in X360, 2014 E3 je poln 
streljanja, zato je lepo videti, da se ne plete čisto 
vse okrog švigajočih krogel. Murdered bo tret- 
jeosebna policijska pustolovščina s filmskimi 
popadki, ki bo mešala detektivstvo iz L.A. Noire 
z miselnimi orehi iz pri nas manj znane uganka- 
rice Ghost Trick za DS. Nastopili bomo kot ne- 
davno umrli preiskovalec, ki ostane na tem sve- 
tu kot duh in se loti raziskovanja lastne smrti z 
beležnico v roki. Brskali bomo po prizoriščih 
umorov, iskali indice, jih sestavljali v smiselne 
dogodke ter skušali vplivati na resnični svet. To 
ne bo mogoče neposredno, bomo pa lahko 
skočili v nekatere ljudi in jim preusmerjali pozor- 
nost na ključne zadeve. Prav tako bomo zmožni 
hoje skozi zidove, a le v notranjostih določenih 
stavb, saj ne bo odprtega sveta in nas bodo 
ustavljale stene, polne okultne magije. Od tod 
bomo nadse fasali tudi duhove in druge prikazni, 
ki pa ne bodo vse po vrsti strašne. Mrtve punčke 
nas verjetno ne bodo požrle ... ali pač? (sn) 


THE ELDER SCROLLS ONLINE Bethesda za PC, 
PS4 in XBO, 2014 Zakaj smo morali tako dolgo čakati na maso- 
vno izvedenko znamenite RPG-serije? Ker jo bo sposoben poga- (Wi8 
njati šele jutrišnji hardver. Bethesda namreč vedno pretirava s 
podrobnim in prostranim ozemljem, zdaj pa morajo v enačbo 
prišteti še milijon redguardov, orkov, khajitov, severnjakov in 
ostalih prebivalcev poznanega Tamriela. Glede na raso bomo 
pridruženi eni od treh strani, ki se bojujejo za prevlado nad osred- 
% njo pokrajino Cyrodiil. Tista frakcija, ki bo v prednosti, bo imela 
določene bonuse. Pri boju za oblast ne bo šlo le na nož, marveč 
bodo peli tudi bojni stroji in padale utrdbe. Kot vselej v nizu pa bo 
političnim zdraham pridružena nevarnost iz onkraja, ki se mu 
tamkaj pravi Oblivion. Mogoče bo jezditi, se poročiti, imeti po- 
magače, izdelovati opremo, v gručah deratizirati blodnjake, se 
združevati v cehe ... A točnih prednosti oziroma razlik glede na 
konkurenco kljub petletnemu razvoju še vedno ne izdajo. Pred- 
vsem nas zanima, ali bo moč uživati v bolj samotarskih pusto- 
lovščinah in kvestih ali pa bo ravs vseskozi le skupinski. (lf) 


NEED FOR SIEED RIVALS FA za PC, PS3 in X360, 18. novembra Objestni dirkači proti možem postave! Tokratni NFS bo vseboval dve enakovredni vlogi oziroma 
'kampanji'. Kot cestni prestopnik se bomo rogali blokadam smrkcev, svoje drzne pobege snemali in objavljali za večanje razvpitosti, medtem ko bomo v uniformi lovili in za na- 
grado dobivali boljše avte ter pripomočke. Da bo igra nitro/turbo/EMP arkada, je kajpakda jasno. A založnik pravi, da bo tako vernega videza, da bo težko ločiti posnetek od re- 
snične fotke. Za to bo skrbel pogon Frosbite 3. Razvijalci so svež švedski studio Ghost Game, ki dela pa pod budnim očesom Criteriona. Najbolj poudarjajo brezšivno prehajanje 
iz samotarskega v nalinijski svet, tako da se ti bo v kao enoigralski dirki na lepem pridružil naključni ali poznani živec. Igra ne bo omejena na mestne ulice, marveč se bomo pre- 
ganjali po širni in razgibani pokrajini. ln po dolgih sedmih letih bodo na ceste NFSja vnovič zapeljali ferrariji! Igra nekoč kasneje izide tudi za prihajajočo generacijo. (lf) 

H £ Mi A. 
BAYONETTA 2 Nintendo za wii U, 2014 Z dvojko se ena najboljših tretjeosebnih arkadnih sekljačin pomika globlje v obskurnost, saj pri znalcih Platinum Mi 
Games nastaja le za wii ( (z 90 nagrajena enica je na razpolago za PS3 in X360). Tisti z Nintendovo mašino se lahko vnovič nadejajo rompompoma z razborito 
vještico v glavni vlogi, ki je izgubila lase in obdržala joške. V divjem boju proti demonom in angelom med nebotičniki in na strehi drvečega vlaka bo uporabljala 
tehnično napredne kombinacije udarcev z rezili ter strelov iz pištol, čemur bo dodala spreminjanje v živali. Na pomoč ji bo priskočila kameradska coprnica Jean- 
ne, ki jo bo nadzorovala umetna pamet. Kakopak bo svetlolasa, saj iz norveškega lezbo prOna vemo, da je kombinacija bjonde in črnolaske najboljša. Sekljaška 
akcija bo globoka, kanijo pa vdelati tudi začetniški modus s tapkanjem po zaslonu kontrolerja, ki ga bo moč takisto uporabiti kot edini zaslon za igranje. (sn) 


BATMAN: ARKHAM ORIGINS Warner za PC, PS3, X360 in wii U, 25. oktobra Batman je temačen zajebanec, kakršen pa ni postal le zaradi otroške travme, ko 
so mu pred očmi ubili starša, marveč tudi zato, ker so nadenj spravili vsi čudaški kriminalci v mestu Gotham. Tako veli tretji del serije o Netopirmožu, ki se bo odvijal leta 
pred Asylumom. Na Batmana sadistični tolovaj Black Mask razpiše obilno nagrado, zato se ga lotijo tako plebejski mafijci kot Penguin, Bane, Deadshot, Deathstroke, Anar- 
ky ter Joker. Zadnji bo gotovo imel kaj za bregom. Osamljeni Batman, ki tedaj še ni bil tako izkušen, utrjen in ciničen, se bo vnovič potikal po odprti metropoli, le da bo 
lahko za hiter prevoz klical letalo batwing in si med stolpnicami raztegoval žice. Tepež naj bi bil globlji, pri čemer bomo spretnosti nadgrajevali razvejano, in dosti poudar- 
ka naj bi bilo na detektivstvu. Igre ne razvijajo dosedanji Rocksteady, temveč Warnerjev neizkušeni montrealski studio, dočim bo za vito in 3DS izšel odvrtek Blackgate. (sn) 


m- .- 

CALL OF DUTY: GHOSTS Activision za PC, PS3, X360 
in wii U, 5. novembra Američani se strašno bojijo izgube statusa 
edine velesile in si travme blažijo z medijskimi izdelki. Ghosts, ki 
vnovič nastaja pri Infinity Ward, avtorjih Modern Warfarov, si za 
bližnjo prihodnost zamislijo točno to - ZDA so obglavljene in nič več 
na svetovnem prestolu. V novi zgodbi s svežimi liki nas bodo posta- 
vili v škornje nadspecialcev, duhov, ki bodo s puškami reševali pra- 
vico do delanja zares mastnih hamburgerjev. Ker na pomoč ne bomo 
mogli klicati polne moči čezlužne armade v slogu mitralješke podpo- 
re iz zračnih ladij, se bomo zanašali predvsem nase in na sotrpine. 
Ne le na človeške, marveč na futurističnega psa Rileyja, ki ga bomo 
med drugim nadzorovali iz prve osebe. Kar pa ne pomeni, da se bo- 
mo kaj dosti plazili okrog po temi in šnofali po poscanih vogalih, saj 
ne bo megablastičnega sesuvanja nič manj kakor običajno. Takisto 
ne kanijo popustiti pri filmskem občutku, ko bomo recimo divje pla- 
vali pod vodo, da bi se ognili kosom potapljajočega se rušilca. Vde- 
lano bo nagibanje (lean), o multiplayerju v času pisanja niso resneje 
spregovorili, igra pa kasneje izide še za PS4 in xbox one. (sn) 


DYING LIGHT Warner za PC, xbox 360 in one, PS3 ter PS4, 2014 "Otroci, ko se spusti mrak, morate iti spat, da boste zjutraj spočiti. In da ne boste gledali živih mrtvecev, 
ker so nagravžni." Dying Light bo Dead Islandu sličen prvoosebni, svoboden in brutalen razsek gniloživcev, nas pa to pot iz idiličnega letovišča selijo v južnoameriško favelo. Pred- 
vsem kanijo dogajanje dodobra nadgraditi. Za štart so vdelali menjavo dneva in noči. Ob svitu se bomo odpravili po opustošenem mestu v iskanju krame za preživetje in z maco- 
lo kresnili kako gnusobo po buči. Ob spustu noči pa bo treba na varno, kajti nagniteži bodo takrat podivjali. Tu bo prišla do izraza druga novost: parkourjevsko dirjanje po urba- 
nih predelih, ki naj bi bilo vsaj tako odlično kot tisto v Mirror's Edgu. Skrivanja tako v njihovi igri spet ne bo, ampak če imaš na nogah adidaske, jih je treba uporabiti, ane. (ag) 


ŠESTA VELIKA TURA 


Ob petnajsti obletnici izida prvega Gran Turisma so Polyphony Digital najavili 
šesti del. In to ne s plebejskim sporočilom za medije, temveč v okviru medijske- 


ga dogodka na britanskem dirkališču Silverstone. 


akrat naj bi izšel Gran Turismo 6 (Sony: 
"Nobenega razloga ni, da bi igra zamudi- 
la."), vendar ne za playstation 4, ampak za 
PS3. Dikralnica se bo tako hočeš nočeš ko- 
sala s Forzo 5 na xbox one, močnejšem sis- 
temu od sedem let stare peestrojke, pa z Evolutiono- 
vim Drive Clubom iz Sonyjeve lastne štalce. Nekate- 
re plati ne bodo mogle napredovati kaj prida in že 
zdaj vemo, da bodo poškodbe na taki ravni kot v pe- 
tici. Po drugi plati pa bi lastniki PS3 cmihali, če bi 
morali za igranje kupiti PS4. 


| i delu giulia 
i ito v ekskluzivnem mo H 
A ANA Ur k anlisi starodobnega ferrarija 246 


primerkih. Na sredini je no 


Kabina se trese 


Pod žarometi je bilo 15. maja na dogodku Fifteen 
Years of Gran Turismo najlaže opaziti večnega Polyp- 
honyjevega šefa Kazunorija Yamauchija. Dogodek so 
uredili na angleški stezi Silverstone, ki bo tokrat prvič 
našla pot v GT, in prisostvujočim velmožem ter novi- 
narjem omogočili vožnjo po njej s pravimi dirkalnimi 
avti. A ne s tako prestižnimi in eksotičnimi, kakor jih 
bo imel šesti Turismo. Četudi se bodo štirikolesniki v 
njem znova delili na take, ki bodo omogočali vožnjo iz 
kabine, in onake, ki bodo nudili le inštrumente nad 
cesto, bo skupno število doseglo nesramno cifro 
1200. Med njimi bodo spet razna primestna jajčka in 
osemindvajset podizvedenk nekaterih riževih zrn, ki v 
Evropi dogajajo malokomu. Toda zanimiv bo zgornji 
konec, kjer se bodo med drugim drenjali električni te- 
sla model S v izvedbi signature performance (210 na 
uro, 4,4 sekunde do sto), avstrijski ultralahki dirkal- 
nik KTM x-bow in elitni mercedesov bolid SLS AMG 
GT3. Kot kaže zgodnji spisek nekaj desetih modelov, 
ferrariji bodo, zazdaj pa ni videti Porschejeve značke, 
do katere imajo pravice Electronic Arts. 

Piči-miki žur se bo odvijal na 71 izpeljankah triintride- 
setih resničnih in izmišljenih lokacij ter na osnovi pre- 
vetrenega pogona. Očem bo ta prinesel opazno nad- 
grajeno podobo, naj gre za svetlobne učinke, tekstu- 
re, prilagodljivo teselacijo ali količino podrobnosti ta- 


uz 


ko na karoserijah kot v kokpitih. Roke in razum pa se 
bodo radostili dodelane fizike. Že na Silverstonu, kjer 
so gonili demo (ta bo navadnim smrtnikom na razpo- 
lago julija, dočim inačice Prologue tokrat ne bo - zdaj 
je zanjo itak že prepozno), so prisostvujoči izkusili 
precej bolj občutljive avtomobile. Yamauchi-san pra- 
vi, da gre to pripisati razdelani fiziki obes, pnevmatik 
vsled sodelovanja z japonskim proizvajalcem Yoko- 
hama Rubber in blažilnikov v navezi z nemško tvrdko 
KW Automotive. 


/< uz 

123 stradale, ki jo poganja viperje 
GT iz leta 1971, desno 


Ultimativnega realizma v slogu 
Iracing vnovič ne gre pričakovati. Definitivno pa se 
GT6 brez pomagal - teh bo več kot doslej, s poseb- 
nim poudarkom na šoferskih zelencih - še zdaleč ne 
bo vozil z eno roko. Bo treba zapreči kar obe in še do- 
bršno mero vozniškega znanja povrhu. Predvsem pri 
stiskanju pedala za plin, motanja volana in zaznava- 
nja točke, kjer avto zdrsne. O tem, da Turismo ni tako 
lahkotna simulacija, kakor menijo številni PC -dirkači, 
priča podatek, da je ekipa Schulze Motorsport z raz- 
vojno inačico igre nastavila svoj GT-R nismo GT3 za 
dirko 24 ur Nurburgringa. Postala je prvo moštvo z 
Japonske, ki je doseglo začasno prvo mesto na teh 
kvalifikacijah, in bila na koncu šestindvajseta. Že od 
izida dema naprej pa bo teklo tekmovanje GT Acade- 
my, kjer najboljši virtualni dirkači dobijo priložnost 
dirkanja s pravim Nissanovim jeklenim konjičem. 
Šesterica se jih je že prelevila v profesionalne voznike 
v prvenstvu FIA GT! 


Rezervoar se polni 


Težave petice niso bile toliko v dirkalnem delu kot v 
izkušenjskem. Počasni in zakomplicirani meniji, stal- 
no praskanje po mediju, upokojensko nameščanje 
popravkov in nedodelana nalinijska plat so izdelek 
zamerili zlasti nestrpnim, ki ne delijo Yamauchijeve 
zagledanosti v avtomobile kot umetniška dela. Gran 
Turismo 6 naj bi vse to dodobra speglal in bil hiter, 


ki agregat s 64 


4-litrsi s 
ka. T-R GT3 iz moš 


pa rit Nissanovega G 


se že veseli konca leta! 


prijazen ter s spodobno internetno platjo, kjer se bo 
moč dirkam pridruževati kadarkoli. Dolgo po izidu pa 
kanijo prav vsak mesec dodajati popravke, katerih 
mnoštva je bil deležen tudi GT5, in zastonjske ter 
plačljive pakete DLC. Znabiti, da bo prav vsled GT6 
playstation 3 živel še dlje, kot pričakujemo, medtem 
ko se šušlja tudi o nadgrajeni inačici igre za PS4. Vsi 
skupaj: "Hočemo orenk poškodbe!" 


aja le v devetih 


iekimi močmi in obst 
0 konjskimi močmi jurja dvesto! 


tva Sehulze. Avtov bo kar 


Nissan je edini pokrovitelj lige GT Academy, ki 
se je na veliko predstavljala na silverstonovskem 
dogodku. Iz nje izhajajo pravi dirkači, kar je veli- 
ka draž za mnoge resnejše igralce, dočim je ves 
sistem za založnika in tvrdko konkretna reklama. 

V oddelku GAMING na enem mestu 


VEČ KOT 250 IGER 


in super ponudba IGRALNIH KONZOL. 


BREZPLAČNA DOSTAVA 


vseh izdelkov iz oddelka Gaming z vnosom 
promocijske kode MIMOJOKER 


Ponudba velja za spletne nakupe na www.rmimovrste.com in z vnosom promocijske kode v leči koraku nakupa, ko je izdelek dodan v košarico do vključno 14.7.2013 
z. do im abni zalog. Za is itno pomoč smo vam na voljo na telefonski številki 04/5811 


www.mimovrste.com (dmimovrste 

Prvi namizniški geforci 700 

Tako AMDjeve kot Nvidijine grafične kartice naslednje 
generacije bomo čakali tja do prihodnje zime. Zeleni 
grafični tabor bo abstinenčno krizo lajšal s serijo ge- 
forcev 700, ki je bila doslej omejena na modele za 
prenosnike, koncem prejšnjega meseca pa si je utrla 
pot v podmizne škatle. Predstavili so modela GTX 780 
in 770, ki izvirata iz veličastnega titana. V njunem dro- 
bovju tiktakajo tisti čipi GK110, ki se na testih niso 
obnesli dovolj dobro za vdelavo v Nvidijinega premij- 
skega odličnjaka. Imajo manj delujočih procesorjev 
CUDA - v 780ki 2304 nasproti 2688 v titanu oziroma 
1536 v 770ki. Manj je tudi pomnilnika, trije gigabajti 
za močnejšo in dva za šibkejšo izvedenko. Ključni po- 
datek je cena. GTX 780 s 600 evri občutno manj iz- 
prazni denarnico kot titan z jurjem za ne toliko slabšo 
moč. GTX 770 pa je namenjen zamenjavi GTX 680 in 
košta podobnih 400 evrov. AMD? Ne bev, ne mev. 


Najdražja posebna edicija v zgodovini iger 
Codemasters je najavil specialno verzijo dirkačine 
Grid 2, ki stane 146.000 evrov. Hec je v 'priloženem' 
avtu, enosedežnem britanskem poskočnežu iz jekla in 
ogljikovih vlaken BAC mono. Lahko vozilce, ki je po 
videzu nekje med bolidom formule in vesoljsko ladjo, 
285-konjski agregat požene tja do 274 na uro. Poleg 
dobiš kombinezon v Codemastersovih farbah, izvod 
Grida 2 za PS3 in še dotično konzolo poleg, če si slu- 
čajno pozabil, da jo potrebuješ za igranje. Guinnesso- 
va knjiga rekordov je zadevo že požegnala za vpis, ni 
pa še jasno, če poleg dobiš plošček z muziko in knjiži- 
co s konceptnimi risbicami. 


AMDjevih 5 gigahercev 

Intelov večni tekmec AMD je haswellu nekaj pozorno- 
sti ukradel z najavo srčike FX-9590, ki tiktaka pri nič 
manj kot petih gigahercih. Ker se je frekvenčna dirka 
že pred leti ustavila tam pod 4 GH7, je vest privzdigni- 
la marsikatero obrv. Se vrača višanje takta? FX-9590 
ni nova arhitektura in je po sestavi podoben obsto- 
ječim osemjedrnikom FX-8XXX pri štirih gigahercih. 
Rezerve so nabrali pri izboljšavi proizvodnega proce- 
sa, zato gre soditi, da so to navite izvedenke. Več bo 
jasno čez nekaj mesecev, ko žrebe prispe. 

Manj razvpit, a pomembnejši dogodek je bil prejšnje- 
mesečni prihod novih APUjev, AMDjevih spojev os- 
rednjega procesorja in radeona. S tovrstnimi čipi za 
prenosnike, imenovanimi kabini, je namreč prišla arhi- 
tektura jaguar. Prav taki čipi bodo tekli v playstationu 4 
in xboxu one! Procesor je štirijedrnik, dočim grafični 
del izvira nič manj kot iz prihajajočih radeonov HD 
8000. V obeh konzolah bomo našli dva taka APUja v 
tandemu na enem čipu SoC (System on a Chip). 


Razerjevi novosti 


"Blade je prvi prenosnik za igre!" so pred letom in pol 
zatrdili pri Razerju ob razkritju svojega nabritega lapto- 
pa. Izjava je ciljala na dejstvo, da je večina igralskih 
notesnikov prenosljivih toliko kot mlinski kamen. Bla- 
de pa lahko dejansko tovoriš brez muke. A zadnja 
modna muha so ultraprenosniki in Razer ni mogel os- 
tati zadaj. Zato je tu 14-inčna izvedenka blada za kon- 
kurenco ultrabookom. Sestavljena je okrog procesorja 
haswell, 8 gigabajtov rama, grafične kartice geforce 
GTX 765M in shrambe SSD. Baterija naj bi zdržala do 
šest ur igranja (pajade) in menda se bo dalo igrati z 
računalom na kolenih, ne da bi staknili opekline. Na- 
ročila so začeli sprejemati v začetku meseca, zato brž 
na ameriške portale, če imaš odveč 2000 evrov. V Ev- 
ropi zaenkrat ni ne tega blada, ne predhodnika. Mimo- 
grede, prvotni, 17-palčni blade je dobil posodobitev 
na osnovi procesorja haswell, imenovano blade pro, ki 
je še nekaj stotakov dražja od 14-inčne. 


Večji bladi imajo na desni strani dotikabilen 


zaslonček in deset tipk s prilagodljivimi podo- 
bami. Na 14-palčniku pa zanje ni prostora. 


Druga Razerjeva noviteta je vrhunska digitalna palica 
atrox, namenjena zlasti igralcem pretepačin. V ličnem 
ohišju konkretne velikosti in pravokotne oblike bo 
osem gumbov in ročka zanesljive japonske fabrike 
Sanwa. Tako, kot so zahtevali priznani virtualni te- 
pežkarji, ki so sodelovali v večmesečnem beta testu. 
Izdelek ne bo brezžičen, temveč bo imel tri metre 
dolg rep, da one frame linki ne bodo šli po zlu zaradi 
zamika. A bistveno je, da bo ta stick mogoče zlahka 
predelati (modati). Ogrodje boš odprl z enostavnim 
pretikalom in zamenjati bo moč tako knofe kot ročko 
in zgornjo ploščo. Priložen bo celo izvijač. Atrox bo 
uradno deloval le z xboxom 360, čeprav si mislimo, 
da bodo moderji prostor v ohišju izkoristili za dodaja- 
nje kompatibilnosti s PS3. Na Japonskem so ga začeli 
tržiti maja, v ZDA ta mesec, k nam pa pride avgusta 
za še neznano ceno. Ker ameriška znaša 200 dolarjev, 
menimo, da se bo vrtela okrog te cifre v evrih. To je 
primerljivo z drugimi tovrstnimi izdelki za sladokusce. 


Nekateri pretepačine vrhunsko igrajo z navadnim 
joypadom, a večina izvedencev uporablja take pali- 
ce. Prijaznejše so do rok in bolj vzdušne. 

Google |/0: veliko 
številk, malo hardvera 


Na majski konferenci za razvijalce, imenovani l/O, 
Google ponavadi izrabi priložnost, da pokaže novosti 
iz svojih laboratorijev. Tako smo v uvodnem nagovo- 
ru izvedeli, da je bilo v polpetem letu aktiviranih že 
več kot 900 milijonov naprav z njihovim operacijskim 
sistemom in da se je iz trgovine snelo 48 milijard apli- 
kacij. Applova trgovina jih je v istem času zabeležila 
50 milijard. 

No, letos je bil hardver kljub premnogim govoricam o 
večji tablici in novem telefonu odsoten. Nismo uzrli 
niti Androida 4.3. Povedali pa so, da bodo prebivalci 
pomembnejših dežel lahko v trgovini Play kupili goli 
galaxy S4 brez Samsungove preoblekice Touchwiz, 
nekaj dni po prireditvi pa so isto potrdili za HTC one. 


mi 

Glass lepo napreduje. Ima enak procesor kot kindle 
fire, gigabajt pomnilnika in 5-milijonsko kamero. 
Baje ga bo moč kupiti prihodnje leto. 


Pokazali so še, kako napredujejo displejsko-kame- 
rični naočniki Google Glass, ki jih s pridom uporablja- 
jo mnogi beta testerji. Ti so za privilegij odšteli dolar- 
skega tisočaka in pol. Razen LeVarja Burtona, ki je v 
Zvezdnih stezah igral slepega strojnika Geordija. Ta si 
je zastonjski kos priboril z zmago na natečaju, kjer so 
spraševali, kaj bi udeležencem pomenil Glass. Njego- 
va izjava, da bi bil to zanj korak nazaj, ni imela kon- 
kurence. Glass z vdelano kamero prepoznava okolico 
in na šipco pred očesom pošilja obogateno resnič- 
nost. Za reden dotok podatkov skrbita Maps in Goo- 
gle Now, ukazuješ pa napravici glasovno. Prepoznava 
je enaka kot na fonih z Jelly Beanom, torej na upora- 
bno na visokem nivoju. 

Nadalje so predstavili posodobitev Maps, ki po no- 
vem uporablja enako trirazsežno tehnologijo kot No- 
kia in Apple, torej globinsko letalsko zajemanje tere- 
na, o čemer smo pisali v Jokerju 231. Posodobili so 
tudi iskalnik, ki obvlada iskanje po kontekstu. To po- 
meni, da zna vprašanja smiselno povezovati. Recimo, 


Zdaj tudi Maps uporablja Saahovo trirazsežno zaje- 
manje ozemlja. Carska novost so prelivajoče se pa- 
norame, sestavljene iz uporabniških fotk. 

da me zanima, koliko je stara kraljica Elizabeta, in ko 
dobim odgovor, vprašam "Koliko otrok ima?" Iskal- 
nik iz prejšnjega vprašanja sam pogrunta, da še ved- 
no mislim na britansko kraljico. Ker si Googlovi strež- 
niki zdaj zapomnijo iskalno zgodovino, se iskalnik 
sproti uči in prilagaja uporabniku ter mu ponuja vse 
bolj primerne odgovore. In seveda reklame. 

Tovrstno početje je že sprožilo alarmne zvonce pri va- 
ruhih zasebnosti, ki znova opozarjajo, da Googlu za- 
upamo preveč. Posebej ker so se novotarije, razvite 
za Glass, brezšivno prelile v namizne aplikacije. Iskal- 
na zgodovina se deli med vsemi prijavljenimi napra- 
vami, Maps so na računalnikih dobili nov, izboljšan 
vmesnik (zaenkrat dostopen povabljencem), Chromu 
je moč ukazovati glasovno. Vse skupaj postaja jasno 
začrtan ekosistem. 

K temu teži tudi novi servis znotraj Playa, poimeno- 
van Game Services. Ta razvijalcem omogoča, da na- 
predek v igri snemajo v oblak. V praksi to pomeni, da 
na poti špilaš s telefonom, doma pa pograbiš tablico 
in nadaljuješ od tam, kjer si prej nehal. Celo na ipadu! 
Zraven naj bi prišle spletne lestvice, večigralstvo in 
osnovna protipiratska zaščita. Raba servisa je za- 
enkrat prostovoljna, vendar za prijavo potrebuješ 
račun Google. 


Sinhronizacija stanja v igri med napravami ni nova 
reč. Novo je, da naj bi Google Play Services delo- 
val na jabolkih, ne le robotku. 


To družbeno omrežje je bilo deležno lepotne prenove. 
Zgodbe so razporejene v več stolpcev in večji pouda- 
rek je na Hangoutu. Dotični konferenčni program je 
postala privzeta čvekalna platforma tako v brskalniku 
kot na mobilnikih, medtem ko bodo Google Talk uki- 
nili, ker bojda ni dovolj zmogljiv. Nadgradili so ureje- 
valnik slik, ki pozna samodejno popravljanje kakovo- 
sti slike in nudi več možnosti. 

Zadnje novosti so plačljive narave. Poleg tega, da so 
predstavili pretočni glasbeni servis Google Music All- 
Access nalik znanemu Spotifyju (10 dolarjev me- 
sečno, pri nas ni dosegljiv, a se da vanj vlomiti) in po- 
enostavljen način plačevanja z Google Checkoutom, 
so splovili plačljive kanale na YouTubu. Med pilotski- 
mi, za katere računajo od 99 centov naprej na mesec, 
najdemo Sezamovo ulico in borilno ligo UFC. Dostop 
je ponovno omejen le na ZDA. 

Tudi Google« je podlegel dvostolpičnemu vmesni- 
ku. Prostor je sicer bolje izkoriščen, preglednost pa 
je, enako kot pri Facebooku, slabša. 

Še več galaksije S4 


Prejšnji mesec popisani in pohvaljeni Samsungov mo- 
bilnik S4 je v petih tednih dobil že več kot 10 milijonov 
lastnikov, kar ga je naredilo za najhitreje prodajan an- 
droidni telefončič. HTC je svoj kronski model one v 
enakem obdobju potržil pol manj uspešno. Vseeno 
Samsung ne dosega iphona 5, ki se ga v prvem mese- 
cu po splovitvi prodalo skoraj 15 milijonov. Ampak 
Korejcem ni hudega, saj imajo skoraj tretjinski tržni 
delež pametnih telefonov. Njihova ponudba namreč 
vsebuje široko paleto modelov, ki se jim bodo kmalu 
pridružile tri novi izvedenke S4. No, v resnici si le eden 
zasluži isto ime, in to je S4 active. Z izjemo slabše, le 
8-megapičične kamere, bo šlo bo za hardversko ne- 
okrnjeno varianto, zapakirano v neprepustno ohišje, ki 
bo odbijalo vodo in prah. S tem bodo po vzoru xperie 
Z zadovoljili nerodneže, holcerje in Beara Gryllsa. Fon 
bo zaradi tega seveda nekaj težji in debelejši. 


Na vodotesnem in prahoodpornem S4 
active je moč pritiskati vse tri gumbe, 
milimeter je širši in malce težji. Ostaja plastičen, a 
ima fotografski modus za pod vodo. S4 zoom pa je 
fotofon s slabšimi telefoničnimi postavkami. 


Manj prestižna sta S4 zoom in S4 mini, oba z 1,7-gi- 
gaherčnim dvojedrnikom in 4,3-palčnim zaslonom 
razločljivosti 960 x 540. Aduta prvega bosta 10-kra- 
tni optični zum in 16-milijonsko tipalo, pri čemer se 
sprašujemo, kdo si želi imeti (relativno) dober fotoa- 
parat na zastarelem fonu? No, bolj smiselna inačica je 
mini, ki je 12 milimetrov krajša, 9 milimetrov ožja, 22 
gramov lažja in 200 evrov cenejša naprava od večje- 
ga bratca. Pri tem kao ohranja večino njegovih funk- 
cionalnosti, od vmesnika do aplikacij. Sliši se kot do- 
ber aparat za plitkejše žepe, dobesedno in metafo- 
rično. Vse našteto dospe tekom poletja. 


Shield zunaj v Čezlužju 
za 350 dolarjev 


Eno od presenečenj letošnjega sejma CES je bila Nvi- 
dijina androidna ročna konzolica shield. Gre za prvo 
napravo, zasnovano na čipu tegra 4, podjetje iz Santa 
Clare pa je v njej križalo xboxovemu podoben joypad 
in poklopni petpalčni zaslon ločljivosti 720p. Njegov 
cilj je 'dvigniti igranje z androidnimi naslovi na novo 
raven', čemur je poleg stasitega igratorja namenjeno 
pošiljanje videa ločljivosti 4K po žici HDMI. Toda za to 
shield žrtvuje vse telefonične zmogljivosti, saj nima 
tovrstne antene, pa tudi ne kamerice. Po drugi plati 
zna brezžično streamati igranje s PCja, v katerem 
obratuje grafična kartica geforce zadnje generacije. 
Če se ti zaradi česarkoli zahoče igrati Borderlands 2 
na miniekrančku, ker je tavelik preveč mainstream. 

Shield od vseh iger zahteva podolžno (landscape) 
orientacijo, kar je logično. A je tako pri uporabnikih 
kot dizajnerjih sprožilo nekaj nejevolje. 


Shield bo, tako kot večina 'pogumnega' hardvera, 
spočetka na voljo le v Združenih državah in Kanadi. 
Tamkaj jih prvi naročniki dobivajo te dni skupaj z 
igrama Sonic the Hedgehog 4: Episode 2 in Expenda- 
ble Rearmed. Zanje so odšteli po 350 ameriških do- 
larjev, kar je konkretna cena. Ravno zato je Nvidia 
previdna in bomo čudo pri nas videli le, če se bo do- 
bro odrezalo pri Obami. Poganjanje iger s PCja ta hip 
še ni v idealnem stanju, zato nosi značko beta. Tako 
lahko zakurblaš le omejen spisek naslovov za Stea- 
mov Big Picture. Naše učeno mnenje je, da potreba 
po močnem geforcu za igranje na ročni drkalici ne bo 
ravno strgala kupcev z verige. 


Jolla, 'boljši' telefon 


Troje močnih telefoničnih platform je na trgu in še par 
skromnejših, a nekaj deset Fincev je mnenja, da ob- 
staja prostor za novince. Bivši Nokijini inženirji, ki so 
svojčas delali na linuxaškem mobidičnem sistemu 
MeeCoo, so si namreč zadali za cilj, da naredijo 'bolj- 
ši' mobilnik. Ustanovili so firmo Jolla, kjer nadaljujejo 
razvoj omenjenega operacijskega sistema, tokrat pod 
imenom Sailfish (mečarica). Njegova 'boljšost' naj bi 
bila v integraciji podatkov in aplikacij - to Android 
dobro fura, iOS pa bolj švoh - ter v uporabnejši več- 
opravilnosti. Slednje so demonstrirali s hkratnim pri- 
kazom štirih programčkov, kar pa, roko na srce, nima 
kake vrednosti. Predvajalnik muzike recimo 
lahko upravljaš na četrtini 
ekrančka, morda prav tako 
klicanje, a za večino apli- 
kacij tam enostavno ni do- 
volj prostora. No, nekaj za- 
nimivih prijemov v naza- 
slonskih informacijah in 
bližnjicah zadeva ipak ima. 
Ker je fon napovedan šele 
za konec leta, bodo dotlej 
bržda še mnogo spremeni- 
li in dodelali. 
Točnega hardvera še niso 
razkrili, le da bo zaslon 
4,5-palčen in HD, proce- 
sor z dvema jedrcema in 
dobra kamera. Takisto bo- 
do vključene vse sodobne 
navezave, vključno z NFC- 
jem in G4. Izpostavljana 
lastnost je tako imenovani 
'the other half'. Besedna 
zveza, ki je obenem slo- 
gan izdelka, ima dva po- 
mena. Prvi kot drugo po- 


druge barve naj 
bi samodejno spreme- 
nil tudi videz vmesni- 
ka. Točne specifikaci- 
je so nepoznane, ima 
pa telefon zanimiv do- 
mači zaslon s čuda pri- 
kazanih informacij. 


lovico razume uporabnika, manj metaforična pa je 
otipljiva druga oziroma zadnja polovica aparata. Ta 
bo izmenljiva in četudi bo šlo v štartu le za pokrovčke 
drugačne barve, imajo snovalci visokoleteče ideje. 
Na tak način bi lahko onegaj nadgradili s pomnilni- 
kom, tipkovnico ali celo boljšim procesorjem. 
Železnina je eno, a danes štejejo servisi. Helsinčani že 
gradijo ekosistem, pri čemer presenetljivo zagotavlja- 
jo stoodstotno združljivost z androidnimi aplikacijami. 
Kaj to pomeni konkretno, nimamo pojma, vendar 
smo prepričani, da dostopa do Googlove štacune ne 
bo. Navsezadnje je slično obljubljal Blackberry, nakar 
je postregel s polovično, zavajajočo rešitvijo. 

O jolli se izven zelo ozke skupnosti ne govori. Že to, 
da snovalci ne dobijo investitorjev, marveč na svoji 
strani s floskulami "Jolla je gibanje!" kickstarterjev- 
sko žicajo za pomoč množice, ne vliva zaupanja. Za 
nameček je najavljena cena naprave visokih 400 ev- 
rov. Znabiti o 'boljšem' fonu berete prvič in zadnjič. 


Win 8.1 z gumbom Start ... 


Od izida osmih Oken pred sedmimi meseci smo se 
spraševali, ali bo Microsoft za vsako ceno vztrajal pri 
vmesniških novitetah. Predvsem pri dotikanju prila- 
gojenem začetnem in osnovnem zaslonu, na katerega 
si obsojen, čeprav sistem uporabljaš na običajnem 
namiznem računalniku z mišjo. V Redmondu so neka- 
tere kritike upoštevali pri snovanju prve posodobitve 
8.1, prej znane pod kodnim imenom Blue. 

Zaslon bo moč v 8.1 bolje razdeliti in imeti na njem do 
štiri delujoče metro aplikacije. Privzete appe namera- 
vajo dodobra posodobiti, saj je na njihovo okornost in 
manko funkcij letelo mnogo pritožb. Tako bo pregle- 
dovalnik slik dobil nekaj orodij za njihovo obdelavo. 
Iskalnik bo po novem v rezultate vključil splet (kajpak 
prek Binga) in odložišča v oblaku. Ravno servis Sky- 
Drive bo deležen novih bonbončkov in bo znal oblak 
naposled ponuditi kot privzeto mesto za shranjevanje 
datotek. Za spletna popotovanja pa pride nova ina- 
čica Internet Explorerja - 11. 


Namizje in startni zaslon si bosta lahko v 8.1 delila 
ozadno podobo, pri čemer bo moč izbrati take, ki se 
bodo gibale ob našem drgnjenju ekrana. 


Zaslon Start si bo moč bolje prilagoditi z dodatnima 
velikostima ikon, medtem ko bo seznam vseh progra- 
mov bolje dostopen in pregleden. Ikonično kvadrata- 
sta pojava se kljub vsemu ne poslavlja, saj boš vanjo 
še vedno padel ob pritisku na fizični okenski knof ali 
gumb Start. Ta se vrača na namizje in se bo pojavil 
tudi v startnem zaslonu, ko boš kurzor zapeljal v kot. 
Skratka, starega startnega "menija" ne dobimo, bo 
pa moč odslej določiti, da nas ob zagonu pozdravita 
klasično namizje ali seznam programja. 

Microsoft se torej viziji še noče odpovedati. Obliž 8.1 
bo jeseni na voljo brezplačno, neučakanci pa se bodo 
lahko polastili testne verzije 26. tega meseca ob za- 
četku Microsoftove konference Build. 

Sveže jabolčnarije 


Apple je svoj samostojni dogodek nekam nepo- 
srečeno organiziral 10. junija, torej na konferenčni 
dan E3ja, ko so bile oči tehnološke javnosti uprte v 
xbox one, playstation 4 in novi Call of Duty. Kot da 
jabolčni samopašniki na svojem Olimpu sploh ne bi 
vedeli za igrarski šov, ki jim je zagotovo okrnil objave 
in pozornost. 

Kakorkoli že, predstavo je otvoril šefe Tim Cook, ki je 
v jobsoličnem slogu uvodoma obelodanil nekaj cifer. 
Recimo 575 milijonov odjemalcev v štacuni iTunes, 
50 milijard downloadov in 10 milijard dolarjev iz- 
plačanega prihodka razvijalcem, od tega polovica sa- 
mo v zadnjem letu. Za primerjavo: četudi je android- 
nih naprav vsaj enkrat več, je v Googlovo štacuno 
vpisanih manj ljudi, vsi skupaj pa zapravijo trikrat 
manj. Skratka, splača se razvijati za mobilne platfor- 
me, sploh za iOS. 

Prva predstavitev se je tikala ravno mobilniškega 
operacijskega sistema. Pokazali so namreč jako pri- 
čakovano sedmico, po navedbah največji premik do- 
slej. To pot so se izdatno lotili videza, tako splošnega 
okolja kot aplikacij. Po novem bo prikaz bolj ravnin- 
ski, brez 3D-ikonic, z veliko prosojnosti, recimo pod 
orodnimi vrsticami in tipkovnico, ter s frišnimi učinki 
pri prehajanju med okni. Dosti več bo gibanja in 
življenjskosti, med drugim bo dinamična tudi podla- 
ga, ki se bo ob sukanju naprave premikala. 


Izgled prihajajočega iOSa 7 je ploščat in s transpa- 
rentnimi elementi. Na sredinski sliki je nov pote- 
gljiv bližnjični meni, desno pa so zavihki v Safariju. 


Prav vsi programi, od kompasa in vremena do kole- 
darja ter Game Centra, bodo orenk prevetreni in vmes- 
niško obogateni. Od novih funkcionalnosti so omem- 
be vredni priročno deljenje vsebin z znanci na dosegu 
roke po neposrednem wi-fiju (AirDrop) ... širša in bolj 
ekonomična večopravilnost ... radijska aplikacija, ki 
se bo napajala iz glasbene trgovine iTunes ... insta- 
gramovski efekti pri fotografiranju ... možnost moške- 
ga, nemškega in francoskega Sirija ... zgolj glasovni 
FaceTime ... izboljšana galerija z inteligentnim zdru- 
ževanjem posnetkov v albume ... ter potegljiv meni z 
vsemi možnimi bližnjicami in obvestili. 

Slednji element, ki je Androidu dobro poznan, je ipho- 
nu močno manjkal. Sploh je zanimivo, kako appostoli 
navdušeno ploskajo ob najavah zmožnosti, ki jih ima 
konkurenca že lep čas. Še en tak primer je samodejno 
posodabljanje nucnikov, ki ga bo uvedel šele iOS 7. 
Nič pa ni novega, kar se tiče socialnega mreženja. 
Nadgradnja mobilnega sistema pride šele jeseni, ver- 
jetno vkup z iphonom 5S, a bo seveda tudi za starejše 
iNaprave, konkretno od ifona 4 in ipada 2 dalje. 

Nič manj pomembna stopnička za Apple je deseta re- 
vizija računalniškega sistema OS X, ki bo z oznako 
10.9 zadnja pred popolno revolucijo. Po devetih ime- 

novemu softveru dali precej neizvirno kodno ime Ma- 
vericks po znanem kalifornijskem surfarskem leto- 
višču. Razvijalci ga niso srali z eksperimentalnimi 
vmesniki, marveč so se držali preizkušene osnove. 
Okna se bodo po novem lahko združevala v zavihke 
... pri več priključenih monitorjih bo možno na vsakem 
imeti lastno delovno okolje ... še večji poudarek bo na 
brezšivni povezanosti z iCloudom ... in označevanje 
datotek oziroma dokumentov (tag) bo priročnejše. 
Novost so hitra obvestila za sporočila, klice, pisma, 
novice in slično, ki se pojavijo tako med delom kot na 
zaklenjenem zaslonu. Takisto z Mavericksom pridejo 
na velike računalnike Applovi ne najbolje sprejeti, a že 
močno dopolnjeni Zemljevidi, kajpakda instantno po- 
vezljivi z ifonom. In, nenazadnje, z iOSa se na mace 
seli bralnik oziroma knjižna polica iBooks. 


Ena od novitet macovega prihodnjega sistema bodo 
tudi lastni zemljevidi, seveda kot vse ostalo povez- 
ljivi z iphonom oziroma ipadom. 


Prenovljena bosta koledar in nabiralnik, najbolj od 
vsega pa brskalnik Safari. Ta bo pridobil vrsto novih 
mikromožnosti, denimo prikaz povezav, ki jih delijo 
prijateljčki na Tviterju in Fejsiču. Razvijalci so znova 
optimizirali kodo, tako da je poganjanje Javascripta 
celo trikrat hitrejše od Chroma, in to ob nižji porabi 
energije. Nasploh bo ves sistem še urnejši in obenem 
varčnejši. Ampak to itak velja za vsako nadgradnjo, 
mar ne? 

V hardverskem delu so najprej naznanili s haswelli 
nadgrajeno, ves dan zdržljivo generacijo macbookov 
air. Nakar je prišlo resnično presenečenje: razkritje 
novega maca pro. Delovna postaja, ki je desetletje, 
še iz časov oznake G5, bivala v domala nespremenje- 
nem, velikanskem in še vedno najboljšem aluminijas- 
tem ohišju, bo konec leta prerojena. Novi profesional- 
ni mac bo črn valj, bolj podoben ohlajevalniku šam- 
panjca kot računalniku. Pri tem ne gre le za edinstven 
zunanji dizajn, marveč je mašina hkrati inženirski do- 


Mac pro, čez nekaj mesecev najboljši in najbolj ho- 
ten namizni računalnik, je tako majhen, da se skri- 
je za Joker. Kljub silni moči bo v njem en sam ven- 
tilator. Ta bo hkrati edini mehanski element, saj ne 
bo ne optičnega pogona, ne vrtljivih diskov. 

sežek brez para. Vsa sredica je en sam velik hladilnik, 
okoli katerega so komponente zložene v trikotnik. 
Srce te nenavadne arhitekture bo dvanajst jedrc Inte- 
lovega procesorja xeon E5. Podatke bo pomnil 1866- 
megaherčni ram DDR3 in hranile jih bodo trdne 
shrambe vrste flash s prepustnostjo čez gigabajt na 
sekundo, dočim bosta za izris pikslov na treh 4K-za- 
slonih skrbela kar dva AMDjeva grafična procesorja 
firepro. Računska moč zverine bo dvakrat večja od 
aktualnega rodu, za posebne potrebe pa jih bo 36 
mogoče povezati v farmo. 

Še bolj osupljiv je podatek, da je tale tubus visok zgolj 
25 in širok 16 centimetrov. V prejšnjo polmetrsko 
kišto maca pro bi šli štirje in še bi ostalo prostora. Pri- 
trdimo Applovemu inženirju, ki je obelodanjenje ko- 
mentiral z besedami: "Cannot innovate anymore, my 
ass." Menimo, da bo jeseni čas za zamenjavo Joker- 
jeve dizajnerske mašine! 


CGomputex v znamenju 
haswella in Asusa 


Glavno mesto Tajvana je med 4. in 8. junijem gostilo 
že trideseti računalniški sejem Computex po vrsti. V 
primerjavi s podobnimi dogodki, kot je Cebit, je taj- 
vanski izredno osredotočen na strojno opremo, saj 
mu ritem narekujejo številni tamkajšnji proizvajalci, 
kot sta Asus in Acer. Zato je meka za tiste, ki radi 
šarijo po svoji in tujih mašinah. Semkaj ASRock reci- 
mo pripelje matično ploščo z dvaindvajsetimi vrati za 
priklop diskov SATA - ker jo lahko. Med eksotiko pa 
si uzrl Asusov kombinirani vodno-zračni hladilnik za 
grafične kartice poseidon, kar je vznejevoljilo Ther- 
maltake, ki je nekaj štantov proč kazal svojo mehan- 
sko tipkovnico z istim imenom. 


Hladilnik poseidon ne spoji ventilatorja in vodnega 
bloka, ker bi tako bolje hladil, marveč zato, da ima- 
jo navijalci svobodo pri režimu delovanja grafične 
kartice. Tu jim ni treba menjati vsega hladilnika, če 
denimo vode tisti hip ne potrebujejo. 


Acerjev spremenljivko aspire R7 ima zanimiv me- 
hanizem preklapljanja. Zaslon drži kovinska roka, 
da ga je mogoče 'zalebdeti' nad tipkovnico. 


Ravno Asus se je letos najbolj izprsil. Med kopico na- 
javljenih tabličnikov sta izstopala novi transformer 
pad infinity na tegri 4 in zanimivi transformer book 
trio, ki ga domišljavo oglašujejo kot tablico, laptop ter 
namiznik v enem. Gre za hibridni prenosnik z odstran- 
ljivim zaslonom. Dokler imamo v rokah le slednjega, 
ga poganja Android, dočim ob priključitvi tipkovnice 
zaštarta Windows 8. Za igralce so pokazali hecen pro- 
gram Sonic Radar, ki zaznava zvok v prvoosebnih 
streljankah in ti na zaslonu grafično ponazori, od kod 
prihaja, kar je tehnično rečeno že neke sorte goljufija. 
No, v srca obiskovalcev so se zapisali z ultrabookom 
zenbook infinity. Njegov 13,3-palčni zaslon je oblečen 
v gorilla glass 3 in ima ločljivost 2560 x 1440. Podob- 
ni ekrani so bili vidni v mnogih drugih izdelkih na sej- 
mu, kar kaže, da proizvajalci sledijo Applu v dosega- 
nju višje gostote pik na palec. Bi bil že čas, četudi se 
1366 x 768 v cenejših produktih še ne bomo rešili. 
Ko si se uspel odlepiti od gigantskega Asusovega 
štanta, so te zasuli ultrabooki na podlagi haswella. No- 
vi Intelov procesor, o katerem si lahko mnogo prebe- 
reš v tomesečnem testu, je izšel le nekaj dni pred sej- 
mom in ga je bilo povsod dovolj. Lastno linijo ultrapre- 
nosnikov je pokazal vsakdo, ki da kaj nase. Glave so 
obračali Dellov spremenljivček XPS 11, Sonyjev VAIO 
duo 13 in Acerjev aspire R7 z emblemom Zvezdnih 
stez (!). 

Poglavitni tehnični noviteti, ki ju je izražal letošnji 
Computex na področju prenosnikov, sta bili visoko- 
ločljivostni zasloni in bistveno podaljšana doba bateri- 
je, kar je posledica haswella. Pri večjih notesnikih so 
najbolj oblegali MSI, ki je čuval eksperimentalni igrični 
17-palčni prenosnik GS70 stealth z dotikabilnim za- 
slončkom namesto drsne ploščice. Prostodušno so 
priznali, da gredo po sledi Razerja in njegovih bladov s 
podobnim vmesnikom. 

Intel je promocijo haswella prepustil Tajvancem, sam 
pa je na svojem prostoru predstavil vmesnik thunder- 
bolt 2. Glede na aktualno enico ima podvojeno pre- 
pustnost (20 Gbps) in bo lahko hkrati prenašal 4K-vi- 
deo ter podatke, česar trenutna inačica ni zmožna. Pri- 
spel naj bi že konec leta, še pred prihodnjo čipovno 
arhutekturo broadwell. 


ASUS Transformer Book Trio 


Dual CPU 4th Gen intel 9 Core" /7-4500U processor 
Intel? Atom"" Z2580 processor (2.0GHz) 
Windows 8 / Androld Jelly Beam 
1TB HDOD / 64GB EMMC 

-$ 33Whr / 19.5 Whr 


. 
Note' z zblet / Desktap PC 


Dual 0% 


Dual St 
Dual / 
Tires a 


Transformer book trio nima le dveh operacijskih sistemov, marveč tudi dva različna procesorja. Androidni 
zaslon pestuje atoma, dočim v tipkovnici švica procesor core oziroma haswell serije U za ultrabooke. 

Gazirane esenc pijače$posebej LELC r2 obilico mkofeina! 'Sožza 
računalničarjelprava žegnana voda! Ouattraj Zanima, "kdo"se jejprvi 


Spomnil v te vodice"vtakniti | mehurčkeji 
milijardna industrija? Za katero danes lj 
kanijo'na šumečo. o/sladkobo uvesti davek: Jef res tako nevarna? 


4 . 


FI 


si jih poznamo. Naj bodo v značilni 
steklenici, plastenki ali pločevinki, 
zvečine pomenijo instantno potešitev 
žgoče žeje, ki prične popuščati že, ko 
odstraniš zamašek in slišiš značilni 


pljeni v vodli in z njo tvorijo šibko ogljikovo kislino, po 
jeziku in grlu zaigrajo pravo simfonijo, ki je običajna 
voda ali sok nista sposobna pričarati. Nekdaj je bilo 
treba za tovrstno izkušnjo poseči po čem močnej- 
šem, alkoholnem, recimo po pivu ali šampanjcu. Ali 
se odpraviti do izvirov naravne slatine. Tu smo Slo- 
venci v prednosti, saj imamo na majhnem območju 
vsaj dva z vodo, primerno za pitje. Zato ni čudno, da 
so radensko že pred sto leti pili na dunajskem dvoru 
in celo v Vatikanu. Drugod pa so do mehurčkov mo- 
rali priti na industrijski način. To so storili Angleži že 
v času, ko je bila Amerika še njihova kolonija. 


Vse se je pričelo s pivom 
Za očeta gaziranja velja pivovar Joseph Priestley, ki 
je med varjenjem otočanom najljubše pijače nad fer- 
mentacijsko kad leta 1767 obesil posodo z vodo. Za- 
nimalo ga je, kaj se bo zgodilo. Vedel je, da 'mrtvi 
zrak' ubija miši, ne pa tudi, da je to v resnici ogljikov 
dioksid. Zaradi visoke koncentracije se je slednji pri- 
čel raztapljati in rezultat je bila voda 'prijetnega oku- 
sa', ki je imela mehurčke, enako kot pivo. Priestley je 
kasneje ugotovil, da pride do istega rezultata, če na 
kredo kaplja žveplovo kislino, in o tem napisal knjigo. 


Priprava, s katero je Joseph Priestley lovil in razta- 
pljal mrtvi zrak, je bila sila enostavna. 'Narejeno 
gazirano vodo' je nato opisal v knjigi, ki jo je naslo- 
vil kar na prvega moža admiralitete, lorda Sandwic- 
ha. Ja, taistega, ki si je izmislil sendvič. Dandanes 
sta njuni pogruntavščini povezani in neizogibni! 

Šta 4 ZE 


Iz nje je za njegov postopek izvedel švicarski urar Jo- 
hann Schweppe in se odločil izdelati napravo, s kate- 
ro bi lahko enostavno delal večjo količino gazirane 
vode. Leta 1783 je postopek tako izpopolnil, da je v 
Ženevi ustanovil podjetje Schweppes in ga devet let 
kasneje preselil v Veliko Britanijo. Tvrdka, ki je danes 
v lasti Coca-Cole, je tako najstarejša blagovna znam- 
ka gaziranih pijač na svetu. 


London dar wo Z 
ought of $. Schweppe, 


No. 11, Margaret.Strcet, Uavendifi>Sguare, 


Pints 49 

Schweppejevo podjetje je poleg mehurčkaste vode 
v Londonu izdelovalo še ingverjevo pivo in legen- 
darni tonic water, prvo masovno prodajano os- 
vežilno pijačo. Recept je pobral od okoliških lekar- 
narjev. Ti so tonik spočetka pakirali v okrogle ste- 
kleničke, ki so edine zdržale povišan tlak. 


Ni pijača, ampak zdravilo! 
Vseeno si tonika ni izmislil Sehweppe, marveč ta čast 
pripada angleškim lekarnarjem. Ko so Britanci širili 
svoj vpliv po svetu, so v Indiji naleteli na neprijetno 
malarijo in kmalu zatem odkrili, da se lahko proti bo- 
lezni uspešno borijo s skorjo kininovca. Ampak ta je 
bil zavoljo grenkobe skrajno neprijetnega okusa, po- 
sebej v obliki tablet. Zato so leta 1771 iz kinina začeli 
pripravljati raztopino, ki so jo po takratni nomenkla- 
turi poimenovali indijski tonik. Da bi šla bolje po grlu, 
so ji dodali sladkor, sodo bikarbono in limonin sok. 
Ostra grenkoba je naenkrat postala prijetna, me- 
hurčki pa so jo le še izboljšali. Gospoda je nato doda- 
la še brinovec in rodil se je gin tonic. Takega zdravila 
se ni branil nihče! 

injkako je, iz tega' nastala več- Mi? 
"da nadvse škodi zdravju in 


0 


4 a. 


Podobno pot sta sto let kasneje ubrali drugi pijači. 
Prvo je po sili razmer iznašel John Pemberton, nek- 
danji konfederacijski polkovnik in farmacevt. Med dr- 
žavljansko vojno so ga ranili in postal je odvisen od 
morfija. Da bi se rešil te nadloge, je pričel eksperi- 
mentirati z listi koke, ki jo je namakal v vinu. Za bolj- 
ši okus je dodal oreške kole in reč pričel prodajati kot 
poživilo. Leta 1886 pa so v Atlanti sprejeli zakon pro- 
ti alkoholizmu in svojo pogruntavščino je bil prisiljen 
napraviti brez vina. Sirup, v katerega je John mešal 
kup sestavin, je pomotoma zalil z gazirano vodo - 


Oreški kole izvirajo iz tropske Afrike, pijači dajo zna- 
čilen okus in enako kot kava vsebujejo kofein. Ime- 


nu navkljub v coca coli izvlečka kole od leta 1904 ni 
več. Umaknili so ga skupaj s kokainom. Prevara! 

John Pemberton, ki je iznašel coca colo, jo je sicer tržil kot os- 
vežilno pijačo, a je poudarjal njene zdravilne učinke. Posel mu 
ni šel od rok in bolj kot ne praznih žepov je umrl leta 1888. Re- 
cept in blagovno znamko je Asa Candler kupil za 500 dolarjev. 


nastala je coca cola! Ja, sprva je vsebovala kokain in 
še danes pri izdelavi sirupa uporabljajo liste koke, ki 
jim odstranijo drogo. Za poživilni učinek namesto nje- 
ga poskrbi legalni kofein. 

Imena coca cola se je domislil Pembertonov znanec 
Frank Robinson, ki je hkrati izrisal danes po vsem 
svetu znani logotip in bil prvi tržnik nove pijače. John 
se je namreč odločil, da je ne bo prodajal kot arcnijo, 
in v prvem letu sta je spravila v promet celih 95 litrov. 
Nezadovoljna z rezultati sta podjetje in recepturo pro- 
dala Asi Candlerju. Kmalu zatem je lekarnar umrl in 
ni videl prvih uspehov svojega recepta. 

Candler je ustanovil konkretno podjetje in pričel z 
agresivnim oglaševanjem, a je prisegal na prodajo iz 
šankomatov. Bistveni korak k vsesplošnemu uspehu 
kokakole je tako napravil tovarnar Joseph Bieder- 
harn, ki je Aso skoraj prisilil, naj mu v Mississippiju 
leta 1894 pijačo dovoli polniti v steklenice. Prevlada- 
lo je dejstvo, da je dotični gospod kupoval znatne ko- 
ličine sirupa. 

TLES YOU TO ON 


THIS CARD ENTI 

Malo bolj zahodno, v Severni Karolini, je Pemberto- 
nov stanovski brat Caleb Bradham leta 1893 spacal 
'tonik za boljšo prebavo'. Bradov napitek, kot se je iz- 
virno imenoval, je vseboval vanilijo, izvleček oreška 
kole in eterična olja. Pet let kasneje ga je preimenoval 
v pepsi colo, še vedno v dobri veri, da deluje na pre- 
bavo tako kot želodčni encim pepsin. Ker pa je bila 
pijača prijetnega okusa, je hitro postala temelj njego- 
vega posla in kmalu prerasla zmogljivosti lekarne. 
Ustanovil je novo podjetje, a še vedno ni zmogel za- 
dostiti potrebam. Zato se je zgledoval po Coca-Coli in 
pričel neodvisnim polnilnicam prodajati zgolj sirup. 
Leta 1923 pa je bankrotiral, ker je nujno potreboval 
sladkor in ga je kupil po naviti ceni, ki je takoj zatem 
strmo padla. Vrnil se je v lekarno, blagovno znamko 
Pepsi pa so prevzeli drugi. Izumitelja najbolj priljublje- 
nih pijač na svetu sta torej oba potegnila kratko. 
Živel kapitalizem. 

VEDEŽ 


COCA-COLA 


SYRUP s AND s EXTRACT. 
For Soda Water and other Carbonated Beverages. 


Thus "INTELLLCIVAL BEVTRACE" sed TIMPIRANCE 
PDarnx cesetalna ibe valuabje Toxič and Nravn Sri. 
MLAY7 prepertsea of be Ceca p'ant and Cola (or Ksla) 
nuts, sond makes sot only a delicioss, cxbilaratinc, 


refresking and izvizoraling Beverage, (dispensed freza 
tbe soda water fouvtain ot in other carbonatod bever. 
»ges), but a valuabje Drain Tonic, and a cute for ali 
rarvecs afecilona — SKK IITADACNE, NOVRALCIA, 
Hrsrzua, MELaNcKomY, be. 

Ta zecular favor of COCA-COLA delizhts every 
pelate; it ia dirzensed from the soda fozntaia ia zame 
marmntr as azy of the frult szrsps. 


LO Chemist, S» 
Sote Preprietor, AUanta, Ga. 


Da sta najbolj 


Naj pijejo oranžado 

Tako Coca-Cola kot Pepsi sta že pred prvo svetovno 
vojno presegli ozemlje Severne Amerike in se ozirali 
po novih trgih. Prvi evropski polnilnici coca cole sta 
pričeli delovati leta 1919 v Parizu in Bordeauxu. Do 
sredine tridesetih let je tako pijača postala nadvse pri- 
ljubljena tudi na naši strani luže. Ta čas zaznamuje 
ena najbolj uspešnih oglaševalskih kampanj podjetja 
iz Atlante. Leta 1931 so namreč prvič uporabili 
Božička, ki ga je risar Haddon Sundblom narisal kot 
prijaznega bradatega obilneža v rdeči obleki. Podob- 
ne risbe so sicer že obstajale, a ravno njegova upodo- 
bitev je tista, ki jo danes praktično ves svet privzema 
kot obraz dobrega moža z darili. 


TOOO. 1916 IS 1961 


Sprva je vsak polnilec steklenic uporabljal lastno em- 
balažo, leta 1915 pa so zavoljo manjših stroškov zah- 
tevali skupno. Asa Candler je zavohal poslovno pri- 
ložnost in razpisal natečaj, na katerem je zmagal ste- 
klarski dizajner Earl Dean. Obliko je hotel povzeti po 
eni glavnih sestavin, a je za navdih pomotoma upora- 
bil plod kakavovca (coca — cocoa, potejto — potato). 


priljubljeni pijači na svetu zakrivila ravno lekarnarja, ni nikakršno presenečenje. Dostop do 
najrazličnejših zelišč, eteričnih olj in podobnih substanc je bistvo tega poklica, učinkovine pa so mešali kot 
nekdaj coprnice. Eden takih je bil tudi Celeb Bradham, ki je izumil pepsi colo in pri tem za razliko od Pem- 
bertona vsaj za dvajset let obogatel, preden je leta 1923 zavoljo brezglavega nakupa sladkorja bankrotiral. 


Potem pa je prišla druga svetovna vojna. Zaradi em- 
barga so polnilnice v nacistični Nemčiji (imeli so jih 
43!) ostale brez sirupa in trume nadljudi brez prilju- 
bljene osvežitve. Za nameček se je leta 1938 smrtno 
ponesrečil vodja Coca-Coline nemške podružnice, po 
rodu Američan, in posle je prevzel njegov namestnik, 
Nemec Max Keith. Ta je skušal sirup dobiti prek nev- 
tralne Švice, a ni šlo. Zato so si morali izmisliti nekaj 
povsem novega. A kaj, ko so imeli na voljo le ostan- 
ke, bolje rečeno odpadke živilske industrije. Novo pi- 
jačo so delali dobesedno iz sirotke in pogač, ki so 
ostajale po prešanju sadnih sokov. Sprva si niso mo- 
gli privoščiti niti sladkorja, zato so uporabili saharin. 
In kako se je ta ogabnost imenovala? Max je sodelav- 
ce ob iskanju imena pozval, naj razkrijejo svoje fanta- 
zije, pa je eden od njih promptno odvrnil: Fanta! 


Sodobna polnilna linija v osnovi ni drugačna kot tista pred sto leti. Ima manj ljudi in več robotov, še vedno 
pa steklenice potujejo skozi pranje in dezinfekcijo, točenje ter pakiranje. Vse polnilnice od matičnega podje- 
tja dobijo predpripravljen sirup, ki mu dodajo le sladkor in vodo. Ta ponavadi ni iz vodovoda, marveč last- 
nih vodnjakov, ki so pod striktnim nadzorom. Na koncu dodajo še ogljikov dioksid. 

Y HAT'S OFP to 
lhe pause that rehreshes" 

Proizvodnja fante je obdržala vse polnilnice pri življe- 
nju do konca vojne, nakar jih je Keith znova predal 
matičnemu podjetju, skupaj z receptom za fanto in 
dobičkom, ki ga je pridelal. Ostal je šef nemške po- 
družnice. Fante torej niso iznašli nacisti in celo v 
uradni zgodovini Coca-Cole je Keith ves čas naveden 
kot uslužbenec podjetja, ki se je v tistih letih pač zna- 
šel, kot se je. A fanta je dokazala, da lahko okusno in 
osvežilno gaziranko napraviš iz česarkoli, in svetovna 
industrija je koncept hvaležno pograbila. 


Čeprav ob fanti najprej pomislimo na oranžado, se 
pod blagovno znamko skriva več kot sto okusov, 
prilagojenih različnim trgom. Nikjer na svetu jih ne 
dobite vseh sto, nekatere pa so prav bizarne, reci- 
mo japonska moo moo white z okusom po mleku! 


Vojna kol 


Po drugi svetovni vojni je bil svet žejen osvežitve in 
multinacionalke so potrošnikom z veseljem ustregle. 
To je predvsem v ZDA privedlo do epskih spopadov 
med Coca-Colo in Pepsijem, ki sta si metala polena 
pod noge na vsakem koraku. Pepsi je recimo za isto 
ceno prodajal pollitrske stekleničke, ne le četrtlitrske. 
Coca-Cola pa je svoj produkt oglaševala kot edino 
pravo stvar. Višek je borba dosegla v osemdesetih, ko 
je Pepsi v 'slepih' poskusih dokazoval, da imajo po- 
trošniki raje njihov okus, kar je privedlo Coca-Colo 
celo do tega, da so šli spreminjat formulo svoje pi- 
jače. Nova cola še danes velja za enega najbolj spek- 
takularnih polomov podjetja. 


Rivalstvo med Pepsijem in Coca-Colo je dosegalo 
epske razsežnosti in postalo del ameriške popkul- 
ture. V oglasih je prednjačil Pepsi, ki se je iz kon- 
kurenta izdatno norčeval. Podjetje iz Atlante na 
žaljivke ni odgovarjalo, so pa to z veseljem počeli 
amaterji, denimo na zgornji sliki. 


Vojno med največjima proizvajalcema so s pridom iz- 
koristila manjša podjetja, ki so ponujala nišne izdelke. 
Med Slovenci je bil nadvse priljubljen deit, pijača 
nemškega podjetja Kajo, ki je slovela po dosti nižji 
vsebnosti kalorij kot običajne gaziranke. Licenco za 
polnjenje je imela Radenska, ki je kmalu zatem priče- 
la ponujati ponaredek swing. Nakar so v svojih labo- 
ratorijih celo pogruntali formulo deitovega sirupa in 
Nemce preprosto načevljali, pijačo pa pričeli ponujati 
pod lastno blagovno znamko stil. Tožba se je vlekla 
več let, nakar je Kajo sredi osemdesetih obupal in se 


PIJAČA NAŠE IN VAŠE MLABSSTI 


Letos mineva šestdeset let, odkar so v 
laboratorijih Slovenijavina namešali 
cockto. Takratno državno vodstvo se 
je odločilo, da Jugoslavija potrebuje 
lastno osvežilno pijačo, ki bi tekmova- 
la s po svetu priljubljenimi colami. Co- 
ca-cola takrat za nas komuniste ni ma- 
rala. Nalogo so zaupali vodji laborato- 
rija Emeriku Zelinki, s priporočilom, 
naj bo čimbolj 'naša'. Emerik je pričel 
se kaj hitro odločil, da bosta osnovni 
okus pijači dala šipek ter vitamin C, to- 
rej askorbinska kislina. Družbo jima 
dela enajst drugih zeli, ki ostajajo po- 
slovna skrivnost. Povsem enako kot 
pri coca coli, od koder so si izposodili 
še barvanje s karamelom. 

Ime cockta izhaja iz besede cocktail. 
Sprva so jo kanili tržiti kot yugocockto, 


a so prva zloga hitro opustili. Oglaše- 
valska kampanja je bila zastavljena 
nadvse smelo in povsem po zahod- 
nem, kapitalističnem modelu, od obli- 
kovanja steklenice do plakatov Uroša 
Vagaja, ki so se dizajenrsko spogledo- 
vali s Hollywoodom v petdesetih. Prav 
tako so izkoristili takratni največji 
športni dogodek, smučarske skoke v 
Planici, in z njimi 8. marca 1953 cock- 
to predstavili izven meja Jugoslavije. V 
prvem letu so je že prodali več kot mi- 
lijon litrov oziroma štiri milijone ste- 
kleničk. V naslednjih petnajstih letih je 
proizvodnja vsako leto narasla za četr- 
tino, polnilnice so se odpirale po vsej 
Jugoslaviji in cockta je bila eden bolj 
znanih izvoznih artiklov tako v sosed- 
nje države kot dlje, recimo na Nizo- 
zemsko. 

Uspeh je konkurenca opazila in leta 
1968 je Coca-Cola pri nas odprla prvo 
polnilnico (prej smo jo uvažali v majh- 
nih količinah, enako pepsi). Takrat je 
prodaja cockte pričela strmo upadati, 
tudi zato, ker se je Slovin bolj posvečal 
oranžadi jupi. Kriza je trajala kar se- 
dem let, dokler niso trenda obrnili z 
agresivnejšim oglaševanjem in litrsko 
steklenico. Za vso družino! Ta drugi 
val je trajal do leta 1983, ko so zabe- 
ležili rekordnih 37 milijonov litrov, na- 
kar je blagovna znamka skorajda za- 
mrla zaradi razmer v državi, razpada 
podjetja in mnogih plagiatov, pred- 
vsem iz bratskih republik. 

Boljši časi so nastopili šele štiri leta po 
osamosvojitvi, ko je polnjenje prevzel 
novi Slovenijavino in se spet agresiv- 
neje podal v trženje, nakar jih je leta 


2000 kupila Kolinska. Vrgli so se v og- 
romno raziskav, predelali embalažo in 
oglaševali v retrostilu, da bi pri nekda- 
njih kupcih vzbudili nostalgijo. V le 
enem letu jim je uspelo prodajo podvo- 
jiti. Za tujino pa so potrebovali nov pri- 
stop. Odločili so se, da bodo oglaševali 
ravno tisto, kar cockto loči od podob- 
nih pijač in predvsem vse bolj popular- 
nih energijskih napojev — da je brez ko- 
feina in fosforne kisline. To je porodilo 
znane reklame s čudnimi živalmi. 

V zadnjih letih so izvirni cockti, katere 
receptura je še vedno taka kot pred 
šestimi desetletji, najprej dodali lahko 
različico in nato taki z okusoma limete 
ter rdeče pomaranče. Lani so kot po- 
letno pijačo predstavili rosso, kjer so 
zmešali mandarino, pomarančo, limo- 
no in ribez. Letos pa okusnejšo chinot- 
to, napravljeno iz istoimenskega citru- 
sa, podobnega grenivki. 

Še na mnoga leta! 

le 
Nemški deit je bil pri nas visoko cenjen. Polnili so 
ga pri Radenski, kjer so tudi poštudirali recept za 
izdelavo in nato trgu ponudili lastno pijačo stil. 
Deita ni bilo več na spregled nekaj let po tistem, ko 
smo bili samostojni. 


umaknil z jugoslovanskega trga. Zdaj je spet napro- 
daj, a sta tako deit kot stil bledi senci tistega, kar smo 
pili nekoč. Ali pa se mi je le spremenil okus? Podob- 
no se je v sedemdesetih iz Juge umaknil nemški Si- 
nalco, a premeteno, saj je svoje polnilnice, med njimi 
tisto v Žalcu, prodal Coca-Coli, ki je takrat zmagosla- 
vno zavzemala Titovo mladino. 

Ne le naših, Pepsi in Coca-Cola sta v boju za svetovno 
prevlado pokupila kup konkurenčnih podjetij. Prvi si 
lastijo znamke DrPepper, 7Up, Mountain Dew in špan- 
sko Mirindo, pa vodo evian. Svojčas so bili lastniki 
KFC, Taco Bella in Pizza Huta, zdaj so slednji pod ok- 
riljem samostojnega podjetja. Coca-Cola si lasti Sch- 
weppes in na stotine drugih blagovnih znamk, med 
drugim pravice za Disneyjevega Medvedka Puja, ka- 
kor se to čudno sliši. V njihovih rokah je bil filmski stu- 
dio in TV-hiša Columbia. Leta 2009 je Pepsiju po tržni 
vrednosti prvič uspelo preseči Coca-Colo, a sta se po 
nekaj mesecih podjetji spet poravnali. Danes je Coca- 
Cola vredna približno 80 milijard dolarjev, Pepsi okrog 
15. Ostali proizvajalci osvežilnih pijač so ob teh števil- 
kah palčki, ki životarijo na lokalnih trgih. 


Dr. pepper in mountain dew med ameriškimi geeki 
veljata za kultni pijači, ker vsebujeta več kofeina in 
sladkorja kot običajne gaziranke. Nista pa še ener- 
gijska napitka, saj v njiju ne najdeš tavrina. Pri nas 
nista naprodaj, po Evropi pa. 


Bik brcne močneje 


Leta 1987 se je v Evropi pojavil čisto nov gaziran iz- 
delek. Avstrijec Dietrich Mateshitz je na Tajskem od- 
kril nenavadno pijačo, na katere nalepki sta se zaleta- 
vala rdeča bika. Reklo se ji je krating daeng in nav- 
dušila ga je zato, ker mu je pregnala utrujenost zaradi 
časovne razlike. Poiskal je proizvajalca, zakupil licen- 
co, nekoliko popravil recept (predvsem je dodal me- 
hurčke) in napitek pričel prodajati kot red bull, kar je 
dobesedni prevod tajskega imena. 


naizust 2013 


Zika Z ono Ža zam € .——. 


gPeA Azbebeli K 


Težko bi našel več posnemovalcev, kot | 
jih ima red bull, ki je tudi sam licenčna 
kopija negaziranega tajskega napitka. 
Že v naših trgovinah jih je na desetine, 
po svetu pa bi jih komaj mogli prešteti. 


Visoka vsebnost sladkorja in kofeina je red bull v Av- 
striji hitro napravila za kultno pijačo, kljub dokaj zaso- 
ljeni ceni in predvsem sporni organski kislini tavrin. 
Njeni učinki segajo od odvajanja vode iz organizma 
do pospeševanja možganskih funkcij in antidepresiv- 
nega delovanja. Še več, tavrin naj bi zniževal krvni 
sladkor in diabetikom pomagal uravnavati telesno 
težo. Učinkovina s tako širokim farmacevtskim spek- 
trom, pa da bi se nekontrolirano prodajala v osvežilni 
pijači? Podjetje je spočetka s tem imelo kar nekaj 
težav, a so dokazali, da je vsebnost tavrina v ploče- 
vinki pod terapevtsko vrednostjo. Ironično red bull 
sladkornim bolnikom odsvetujejo ravno zaradi visoke 
vsebnosti sladkorja. 

Slovenci se lahko pohvalimo, da smo red bull dobili 
takoj za Avstrijci, leta 1992, še preden je podjetje 
ustvarjalo milijardne dobičke. Seveda niti pri nas ni 
šlo brez težav. Tudi zato, ker smo ga, bedaki, hitro 
pričeli mešati z vodko - še nekaj, kar proizvajalec 
močno odsvetuje. A ravno ta kombinacija je na klub- 
ski sceni priljubljena še danes. 

Red bull je tudi po četrt stoletja v zasebnih rokah, za- 
to prave vrednosti podjetja ne poznamo. Je pa Diet- 
rich večkratni milijarder, ki denarce vlaga v svojevr- 
stne oglase. Črnobele televizijske risanke s sloganom, 
da ti red bull da kriiila, so instantno prepoznavne. V 
formuli 1 si lasti kar dve ekipi in z eno že več let kra- 
ljuje, poznamo pa ga tudi kot sponzorja mnogoterih 
ekstremnih športov. Verjetno največji rdečebikovski 
podvig je bil lanskoletni 'skok z roba vesolja', ki ga je 
izvedel ravno tako Avstrijec, Felix Baumgartner. 


Energijski napitek prikrije učinke alkohola, zato si 
po redbull vodki manj počen. Posledično popiješ 
(in plačaš) več, kar pa ima lahko hudo neugodne 
posledice. Še posebej, ko kofeinski višek popusti. 
Klinc, važno, da smo frajerji, mar ne? 

SLABKEOR 
ALI SLABILO? 


Gazirane sladke pijače, na katere naj bi 
uvedli poseben davek, v glavnem slad- 
kajo na tri načine. V ZDA trenutno 
prevladuje fruktozni sirup, ki ga prido- 
bivajo iz koruze in okrog katerega se je 
napletlo ogromno vraž, od tega, da 
bomo zaradi njega vsi mutirali, do 
konkretnih študij, ki pravijo, da je dosti 
bolj nevaren za nastanek sladkorne 
bolezni kot običajni sladkor. Razlog, 
da ga uporabljajo, je preprost: cukra 
nimajo dosti, koruze pa ogromno. Pre- 
ostali svet se bolj zanaša na dobri sta- 
ri cuker, zaradi česar Američani radi 
švercajo stekleničke coca cole iz Mehi- 
ke. Vendar tudi sladkor ni nedolžen. V 
litrski koli ga je več kot sto gramov, od 
tega zanemarljiv delež odpade na barvilo karamel, 
ki ni nič drugega kot prežgana saharoza. 


dali . 
s h EI 

Umetno sladilo, torej? Če na steklenički piše diet, 
light, zero ali kaj podobnega, je zagotovo sladkana 
z enim od njih. Industrija zaenkrat uporablja pred- 
vsem tri: aspartam, ciklamat in saharin. Glede 
prvega na spletu itak vlada prava paranoja, da gre 
za eno najbolj smrtonosnih snovi, kar jih pozna 
človeštvo, še posebej, ker si znamko nutrasweet, 
pod katero se ga trži največ, lasti zloglasna korpo- 
racija Monsanto. Menda mi ni treba razlagati, da 
to sploh in nikakor ni res. Cetudi se pri razpadu 
aspartama sprošča formaldehid, so te količine mi- 
kroskopske, grozljivi stranski učinki, ki jih navaja- 
jo po spletnih straneh, pa se posamič pojavljajo 
pri zanemarljivem številu ljudi, enem na milijon ali 
manj. Pa še to le, če krepko prekoračimo pripo- 
ročeno dozo. Ciklamat, ki ga pri nas poznamo pod 
blagovno znamko natreen, je v ZDA denimo pre- 
povedan, ker so s študijo ugotovili, da podganam 
povzroča raka na mehurju. Je pa res, da bi moral 
človek spiti sto litrov cole zero dnevno, da bi bil iz- 
postavljen enakim dozam kot nesrečni glodalci. 
Skratka, umetna sladila so za običajno rabo varna, 
kar lahko potrdi množica diabetikov, ki že desetle- 
tja živijo z njimi. 

Ker so tako sladkor kot umetna sladila na slabem 
glasu, so veliki up industrije osvežilnih pijač pre- 
parati iz rastline stevia. To sorodnico krizanteme 
so v Južni Ameriki stoletja uporabljali kot naravno 
sladilo, ki je dvestokrat slajše od saharoze in brez 
kalorij. Tudi pri nas se izvlečke da dobiti v specia- 
liziranih trgovinah, Coca-Cola in Pepsi pa imata že 
pripravljene lastne mešanice. Ravno letos naj bi 
na trg kot prvi prišel s stevio obogateni sprite. No, 
borci proti aspartamu že demonizirajo tudi ta do- 
datek. Ne privoščijo nam sladkega življenja. 


 BOMAČE 


MEHURJENJE? 


VEDEŽ 


Konkurenca v tem času ni stala križem rok. Proizva- 
jalcev energijskih pijač je kot listja in trave in tudi ve- 
likana sta pričela ponujati lastne energijske zvarke. 
Napitki se po okusu razlikujejo, a praviloma se vsi 
držijo recepta, da pločevinka vsebuje 320 miligramov 
kofeina (v enaki količini coca cole ga je 140), ki mu 
je dodanih 80 miligramov tavrina. To kombinacijo eni 
izdatno posladkajo, drugi uporabijo umetna sladila, 
spet tretji zraven mešajo pravi sadni sok ali scimpra- 
no namesto v dveh decilitrih ponudijo v epruvetki. 
Ekstremna imena jim kajpak niso tuja - tako se zad- 
nje leto pri nas oglašuje pussy, kjer so umazane samo 
tvoje misli. Vse, da bi se le prodali. 


Kaj pa zdravje? 


Da bi ob epidemiji debelosti s prstom kazali na ve- 
like kozarce v fast foodih, je površno. Toda v New 
Yorku so storili točno to in prepovedali streči več 
kot pol litra pijače naenkrat — pri čemer 'free refill' 
ostaja! Še več, prepoved vključuje 'diet' napitke?? 


Sladke gazirane pijače so za marsikoga postale os- 
rednji način tešenja žeje. Nekdaj smo si jih privoščili 
kozarec na dan ali celo to ne, danes pa nekateri v 
enakem času požlampajo tri litre in več obarvane 
brozge. Trend se je pričel v ZDA, kjer so 'supersizali' 
menije v hitroždernicah in tako hamburgerju priložili 
liter ali celo dva gazirane sladkobe. Oziroma ponujali 
zastonjsko dolivanje v kozarce, free refill. Ker tipična 
kola v sebi skriva deset dekagramov sladkorja na li- 
ter, to pomeni 400 kalorij, če izpraznimo vso flašo. To 
je skoraj petina dnevnih energijskih potreb pov- 
prečnega človeka - ali, drugače povedano, z double 
whopperjem, pomfritom in coca colo povprečna sred- 
nješolka prejme celodnevno zalogo kalorij. 

Ni čudno, da je ta skriti sladkor oziroma fruktozni si- 
rup hitro obveljal za mogočnega skritega sovražnika 
in enega ključnih povzročiteljev otroške debelosti. Ob 
tem, da po raziskavah fruktozni sirup dosti bolj obre- 
meni trebušno slinavko od sladkorja in zato predstav- 


Koruza je ena temeljnih svetovnih poljščin. V ZDA 
je pridelajo toliko, da ne vedo več, kaj bi z njo, in 
imajo poseben inštitut za raziskave alternativne ra- 
be. Tam so iznašli fruktozni sirup, s katerim zdaj 
sladkajo dobesedno vse. 


da 


lja še nekoliko večje tveganje za nastanek sladkorne 
bolezni. A hkrati ne velja slepo uperjati prsta. Dokler 
so količine umirjene in tovrstno prehranjevanje ali 
opijanje ne postane vsakodnevna razvada, si sladka- 
no pijačo lahko privoščiš. Le upoštevati moraš, da 
ima kalorije, ki jih moraš nato odrezati drugje. 

Spet druge skrbi visok vnos ogljikovega dioksida, za 
katerega vemo, da ljudi zaduši. V prebavnem traktu je 
nenevaren, še več, proizvajajo ga tudi simbiotski mi- 
kroorganizmi, ki jih imamo v črevesju polno. Ker se 
ne resorbira, ga iz trebuha spravimo z riganjem ali 
prdenjem, kar verjetno veste iz lastnih izkušenj. Če 
oboje počnete v ekscesnih količinah, velja uporabo 
mehurčkastih pijač omejiti. 


Ločeno poglavje so energijski napitki. Tu je treba po- 
udariti, da jih za žejo ne gre piti. Učinkujejo diure- 
tično, torej boste potem le še bolj žejni. Poleg tega z 
vsako pločevinko spravite vase toliko kofeina, kot ga 
je v dveh kavah. To ima lahko zanimive učinke, med 
katerimi sta hiperaktivnost in pomanjkanje pozornosti 
najbolj vidna, a še najmanjša problema. Tudi ob na- 
menski rabi, torej za dodatno energijo ali preganjanje 
zaspanosti, je treba vedeti, da naspidiran organizem 
energijo troši še hitreje. Deluje namreč povsem enako 
kot dušikov oksid, ko ga dodaš bencinski mešanici v 
avtomobilu. Moč se poveča, z njo pa tudi poraba. Ko 
učinek popusti, je padec tolikanj hujši. Telo hitro raz- 
vije toleranco na kofein in kmalu srebaš kavo ali red- 
bull le zato, da se počutiš normalno, kar je čisti odvi- 
sniški krog. Zato je po njem dobro posegati le v nuj- 
nih primerih, ob tem kvalitetno jesti in po delu poči- 
vati. V nasprotnem primeru se hitro pokažejo znaki 
stresa, kronične utrujenosti in celo težave s srcem. 
Torej vse tisto, kar naj bi energijski napitki prepreče- 
vali. V resnici le prekrijejo simptome. 


Le pijmo ga 

Ponudba gaziranih pijač je tako široka in zneski za 
oglase tako visoki, da se jim je že prav težko izogniti. 
Pokrivajo ves spekter človekovih želja, naj gre za 
običajno mineralno vodo ali epruvetni šus, ki overclo- 
cka tvoje telo v najvišje obrate. Vendarle si ni napak 
zapomniti, da organizem na dan potrebuje dva do tri 
litre tekočine, ki naj ne bo le sladka pijača, ampak v 
prvi vrsti voda. Kokakola, kokta, jupi, stil, tonik - to 
so priboljški. Dokler jih obravnavamo kot take, se 
nam ni treba bati niti za svoje zdravje, niti za luknjo v 
denarnici. Kljub grožnjam o davku na sladke pijače, 
ki ga obljublja sedanja vlada. Pa tudi, če ga uvedejo, 
se zna zgoditi enako kot na Danskem, ko so ga po 
nekaj mesecih ukinili, saj je ljudstvo začelo po me- 
hurčkast zadetek hoditi v Nemčijo. Slovenci nismo 
nič manj podjetni. 

Fred petindvajsetimi 


viski za TU-daljinec, 
pofllodral napihljivo lutko in vmes dvain—- 


sedemdesetkrat 


umrl krute smrti. 
Sad MU 


vam pove zgodbo iz prve roke, 


mac al 


o je bilo igranje na računalniku še mlado, je na 
obronku Yosemitskega narodnega parka v Kali- 
forniji uspevala prav posebna obrt: programiranje 
grafičnih pustolovščin. Navdušenci, ki so se leta 
1980 v kraju Oakhurst zbrali pod znamko Sierra 
On-Line, sicer niso izumili žanra, so pa s količino izdaj po- 
skrbeli za njegov razmah. Iz delavnice, ki je sčasoma posta- 
la največja tovarna avantur, je izšlo mnogo legendarnih serij 
in likov. Njihova izdelava spočetka ni bila zahtevna in zvečine 
so bili naslovi delo dveh ali treh ljudi. Računalniki niso obilo- 
vali, toda ponudba softvera je bila pičla in zvrst kot nalašč za 
vse uporabnike. Zato so se štorijalne miselnice dobro proda- 
jale in pri Sierri je lahko lasten projekt spočel vsakdo z nekaj 
pripovedovalne žilice. Med ostalimi je prišel na svoj račun tu- 
di debelušni bradač Al Lowe, ki je ustvaril enega najbolj pre- 
poznavnih likov davnih dni, polsposobnega pofuklja Larryja. 


Humorni seksofonist 


Al Lowe, letnik 1946, je po izobrazbi glasbe- 
nik, ki dandanes igra saksofon v svojem jazz 
ansamblu. Z računalnikom se je prvič srečal, 
ko je leta 1978 poučeval note na neki glas- 
beni šoli. Naprava ga je pritegnila in sam od 
sebe se je navadil programiranja. V nasled- 
njih letih je skodiral nekaj otroških izobraže- 
valnih pustolovščin, ki sta jih z ženo samoza- 
ložniško snemala na diskete in razpečevala 
kupcem. Ko je svoje delo predstavil na sejmu 
Apple Fest, je padel v oko Kenu Williamsu, 
ustanovitelju Sierre. Beseda je dala besedo in 
Al je stopil na šestnajstletno pot udinjanja za 
Sierro. Njegovi prvi projekti so bile tri Dis- 


leti je Larry zamenjal 
izgubil nedolznost, 


LordFeho 
Je po— 


izbrati harvo in profil kondoma. 


neyjeve licenčnice, med njimi The Black Cauldron, 
nakar je sodeloval pri King's Ouestu Ill in prvem Poli- 
ce Ouestu, kjer je skrbel tako za programsko kodo 
kot za melodije. 

A za dobrodušnim videzom učitelja glasbe in progra- 
merja otroških igric se je skrival duhovitež z neusahlji- 
vo zalogo podpasnih štosov. Ker medvedek Pu in 
Grahamova familija zanje niso bili dovzetni, je šefa 
fehtal za lasten špil. Navsezadnje sta ga v Space Oue- 
stu dobila celo znanstvenofantastika Scott Murphy in 
Mark Crowe! Ker je odraslih iger primanjkovalo, je 
Ken Alu predlagal, naj v sodobno grafično obliko 
spravi preteklo tekstovno uspešnico Softporn Adven- 
ture. Možak je pristal, saj mu je bila dogodiščina, v 
katerem je nek brezveznik neuspešno iskal ljubezen, 
v osnovi všeč. 


Čeprav Al Lowe na tej sliki deluje kot kakšen mas- 
ter pimp ali suggar daddy, je v resnici dobrodušne- 
ga videza in priljudne narave. Ima pa poreden um, 
kar se jasno odrazi v Latryjevih peripetijah. Rad se 
pohvali, da je vse igre zdizajniral sam do posled- 
njega besedila. 


40-letni devičnik 


Softporn je imel nevidnega protagonista brez imena in 
značaja, zato je bila prva naloga ustvariti osrednji lik. 
Al ga je osnoval na Sierrinem trgovskem potniku Jer- 
ryju, ki se je neprestano bahal, koliko bab je položil, 
pri čemer je bil precej sluzav in prav nič privlačen. Za- 
to je bil odlična podlaga za jebačko igro, ki se iz juna- 
ka pravzaprav dela norca. Le imenu je spremenil črko. 
Težnja po glasovnem ujemanju je rodila še priimek, ki 
se čuje kot laugher. Rodil se je Larry Laffer, zaradi pre- 
poznavne obleke znan kot leisure suit Larry. 

Larryjeve preteklosti ne omenja nobena igra, zato je 
edini vir njegovega življenjepisa priročnik za prvi del. 
V njem čitamo, da je bil Larry geek, ki je štiri deset- 
letja živel z mamo in se udinjal kot programer. Nakar 
je čez noč pogruntal, da mednožnega ventilčka nima 
samo za lulat, in postal je zasvojen z drkanjem na 
odrasle revije. Obsedenost ga je stala službe in ko je 


naizust 2013 


Slovenskega izraza za leisure suit, ki v Ameriki po- 
meni prostočasno obleko iz sedemdesetih, ni. Naj- 
boljši primer take sintetične disko oprave s hlača- 
mi na zvonec, srajco s širokimi krajci in vpadljivim 
suknjičem je Tony Manero oziroma John na tri vol- 
te v kultnem filmu Saturday Night Fever. 


mati oddala hišo ter odšla na potovanje, je bil prisiljen 
v novo življenje. Prodal je avto, si kupil gizdalinsko 
poliestrsko obleko in se namenil v Mesto greha iskat 
ljubezen. Ali vsaj fuk. Tako se otvori prva Larryjeva 
dogodivščina, ki sta jo Al Lowe in risar spaceguesto- 
vec Mark Crowe dokončala v vsega štirih mesecih. 


In the Land of 
the Lounge Lizards (1987) 


Ob pogostem reševanju kraljičen in galaksij je bila 
fukfehtarska odprava že sama po sebi nadprivlačna. 
Osnovna ideja in vse uganke so bile sicer sposojene 
od Mehkega porniča, a Larry in Al sta igri vdahnila 
dušo. Izvirnik ni imel niti piksla grafike in je bil prav- 
zaprav v vseh pogledih zastarel, neoseben špil s pičli- 
mi možnostmi in skromnimi opisi. Nova pustolovšči- 
na pa se je predstavila v tretjeosebni animirani podo- 
bi, ki jo je škatla celo oglaševala kot 3-D (to je cikalo 
na možnost sprehajanja pikslastega možiclja v globi- 
no), vključevala celozaslonske slike babnic in bila na- 
polnjena s humornimi, skoraj najstniško butastimi 
komentarji dogajanja ter predmetov. Všečno sta jo 
delala prav tako Larryjeva nespretnost in bolj sproš- 
čen ukazovalni besednjak. Ne le, da si nekaznovano 
pisal slut tramp bitch hole fuck shit, celo spodbujan si 
bil v to. Al je pred izidom dal beta verzijo nekaj test- 
nim igralcem in vključil vohunsko funkcijo, ki je na 
disketo vpisovala vse njihove poskuse. Ko je videl, 
kaj vse so preizkuševalci vpisovali, je dopolnil mnogo 
opisov in komentarjev. 


V prvih treh delih smo ukaze vtipkavali, Put on con- 
dom, serew hooker, take off condom. Če prvega in 
slednjega nisi naredil, je bil game over. Sierrinim 
igram lasten element je bilo točkovanje. Pike si do- 
bival tudi za neobvezna dejanja in elegantnejše 
rešitve, a kake posebne nagrade za to ni bilo. 

Igra se prične brez uvoda in tudi sicer štorija ni 
omembe vredna. Rdeče niti oziroma jasnega cilja 
sploh ni, tako da bolj kot ne bluziš po petih lokacijah 
mesta Lost Wages, nedomiselno težiš par babam, se 
poročiš in mukotrpno hazardiraš, pri tem pa neprsta- 
no crkuješ. Že ob napačnem koraku na prvem zaslo- 
nu te je zbil avto ali pregarbal silak v temni ulici. Bog 
ne daj, da si izstopil iz taksija brez plačila ali pozabil 
odstraniti kondom s tiča. A vse to nas pred četrt sto- 
letja očitno ni motilo, saj je špil legenda. Geslo 'Ken 
sent me', kupovanje olagume, cenzurirana izguba ne- 
dolžnosti z grdo fračo in zaključna ljubezen v 
džakuziju so se neizbrisno vtisnili v spomin vsakega 
pustolovca. Poleg tega je bila statistika namakanja 
nadpovprečna. Če prištejem lutko, ga Larry vdene 
kar trikrat! 


CENSORED 
TONENAY 


Kupovanje tične palerine se je za vekomaj zapisalo 
v anale. Prodajalec je Larryja diskretno spraševal 
po barvi, okusu in velikosti, nakar se je odločitev 
zadrl na ves glas, prej prazna štacuna pa je kar na- 
enkrat oživela. Uporaba kondoma je bila manj za- 
nimiva, saj cenzorski napis ni bil odstranljiv. 


Larryje avanture niso bili nikakršni porniči, niti ero- 
tične igre. Bili so le kup pikslov, silhuet jošk, pizdoliz- 
nih namigov, faličnih simbolov in jebačkih for. Nekaj 
bradavičk v kasnejših delih pa je bilo tako dobro skri- 
tih, da jih večina sploh ni videla. Vseeno je bil pred 
vsakim začetkom obvezen kviz polnoletnost, ki je po- 
stavil pet pretirano ameriških družbenih vprašanj. 
(Kako smo bili veseli, ko smo pogruntali, da lahko pi- 
talice o Nixonu, Elizabeth Tyler in vietnamski vojni 
preskočimo z alt-x.) A ravno kvazi odraslost je vzro- 
kovala, da je bila začetna prodaja novega Sierrinega 
naslova klavrna. Krivec je bil puritanski šef naj- 


Izvirno Larryjevo igro so štiri leta kasneje odeli v 
posrečeno vegasto (Vegas-to :) ) disko grafiko in jo 
nadgradili s svežim miškovno-ikoničnim vmes- 
nikom, ki je vseboval novo ikono: šlic. Vsebinsko 
se je prefarbanka razlikovala le v pikolovskih pod- 
robnostih (cipa ne fafa več!). 


večjega trgovca tistega časa, verige Radio Shack, ki 
izdelka ni odobril. Vendar se je o sveži igri razširil do- 
ber glas, ki so ga povzeli celo množični časopisi in re- 
vije. V pol leta je Larry v deželi salonskih lizarjev po- 
stal uspešnica. 


bene Suit bavy, 
Goes Looking for Love (In Se 
veral Wrong Places) (1988) 


Pikslasti zgubar se je igralcem prikupil in nadaljevanje 
je bilo samoumevno. Dvojka je že uporabljala novo 
srce SCI (Sierra Creative Interpreter), ki je prineslo 
več barv in pikslov. Čeprav je bila novost tudi usmer- 
janje z miško, smo ukaze še vedno pisali na roke. Ker 
Larryja Eva iz prvenca načevlja, se poliestrski potreb- 
než prijavi na TV-šov in zadane križarjenje. To ga pri- 
pelje na tropske otoke, kjer zlobnež domačinom 
počenja neizrekljivosti. Plešasti gizdalin, ki je zaradi 
napredovanja grafike bolj razločen, se znova (in zad- 
njič) poroči. Tokrat s poglavarjevo hčerko Kalalau. 


Score: 377 of 500 


Rank: Nerd 


SHE'S TOPLESSI 


Morju navzlic je dvojka najslabši Larry. Onegavlje- 
nja ni in pravzaprav si za osvajanje kaznovan, pa 
še večkrat si se lahko nepovratno zaštrikal. Če jo 
bo Al prefarbal, bo moral vsebino prevetriti. 


Eksotična pripoved je bila bolj visokoleteča od ulič- 
nega prvenca in je vsebovala več različnih krajev, 
vendar je bilo igranje docela premočrtno. Še bolj mo- 
teči so bili slepoulični primeri, ko bi moral brez ka- 
kršnegakoli namiga nekaj narediti ali pobrati mnogo 
lokacij prej, nazaj pa nisi več mogel. Da je večina 
teženja pičkam rezultirala v prerešetanju, posilstvu, 
laserju in kislini, ravno tako ni bilo podobno Larryju. 
Vsekakor je dvojka najbolj zoprn del. Poleg omenje- 
nih neumnosti je edina zapomnljivost v njej pre- 
oblačenje v žensko za pretentanje KGB-agenta. »Only 
in Russia do vomen have such flat chest.«, če si nisi 
dal žajf v modrc. »Only in Russia do vomen have such 
body hear«, če se nisi prej poraziral. 


UE | 1. 


Zaradi tekstovnega vnosa so bile tistikratne igre 
napram današnjim avanturam, kjer lahko z miško v 
skrajni sili preklikaš čisto vse, zelo težke. Zato 
smo jih brez rešitev igrali res dolgo. Sierra je tedaj 
mastno služila s hintbooki, reševalnimi bukvicami. 
Te so bile domiselno tiskane na rdeči podlagi, da 
si zapisano videl šele z ustrezno lupo. Po eni strani 
zaradi fotokopiranja, po drugi pa zato, da nisi pre- 
bral preveč namigov naenkrat. 


(1989) 


Al je po hitrem postopku popravil vtis s svobodnejšim 
in bolj razuzdanim tretjim delom, ki je kao sklenil Lar- 
ryjevo trilogijo. Eksotična žena je Larryja pustila zara- 
di druge ženske, zato je bil tič ponovno spuščen. Po 
vzoru prvenca smo se po tropskem otoku prosto pre- 
mikali, raziskovali nepremočrtno in nekaznovano os- 
vajali mnogo žensk (ter enega moškega), ki so se 
predstavile v celozaslonskih portretih. Larry je bil pri 


Score: 0 ot 4000 Leisure Suit Larry JI 


Pikslasta golota je danes obupna, vendar ali je 
imamo danes, 24 let kasneje, v izobilju? Avtomo- 
bile lahko pogledamo pod vsakim kotom, metek 
moremo ustaviti v zraku, sramežljivo dojko pa vidi- 
mo v eni visokoproračunski igri na leto. 


4: 


LET V 


dn ah mna 


Dasi Larryja poznamo kot malega, nesorazmernega spačka, je bil v prvih treh igrah normalen pikslast lik. 
Toda risar naslovnic si ga je zamislil kot karikaturo in podoba se je Alu dopadla. Ko se je grafika s petko iz- 
boljšala, je Larry tudi v igri postal polpritlikavec z veliko glavo in surlo. Vseeno se mi zdi, da so šli nazad- 
nje predaleč, saj je bil na kraju bolj kot jebaču podoben prijaznemu živalskemu liku iz Disneyjevih risank. 

Hell, Larry, are you nou fully 
convinced that gravitu really 
sucks? 


(Order A Hintbook] 


Mnogokratno umiranje z zabavnimi komentarji in 
napis Restore, Restatt, Ouit, je bil zaščitni znak 
Sierrinih pustolovščin. Save early, save often je 
bilo zato zlato pravilo. 


pecanju kar uspešen, a vedno se je na zmenku prime- 
rilo nesrečno naključje, ki mu je preprečilo koitus. Le- 
zenje v vse mogoče hlačke je jebivetra naposled pri- 
peljelo do pianistke Patti, s katero smo nato odigrali 
košček igre. Prav njen odlomek se je v anale vpisal z 
najbolj edinstveno in neponovljivo rešitvijo neke 
uganke. Če se flandri ni dalo plačati vstopnine v nek 
klub, ga je varnostniku enostavno potegnila. Ob tem 
spominu zbledita tako rezbarjenje falusa kot lju- 
dožerske lezbače. 


Večina Sierrinih iger je imela navzkrižne reference 
na druge kveste oziroma njihove like. Če Larry v 
enki ne odstrani pelerince s tiča, ga aretira Sonny 
Bonds iz Police Ouesta. V dvojki srečamo Rosello. 
Ken in Roberta Williams se pojavita v mnogih epi- 
zodah, tole pa je prizor s konca trojke, ko vstopimo 
v Sierrine studie, kjer ravno snemajo King's Ouest 
IV. Kdo se spomni, kako princeska pobegne iz kito- 
vega gobca? Tickle uvula! 


MR <A, bavy, 5: 
Passionate Patti Does a Little 
Undercover Work (1991 


Bolj posvečeni vedo, da je bil podnaslov četrtega Lar- 
ryja The Missing Floppies. Hecni Al, ki je serijo videl 
kot trilogijo, je namreč napletel štorijo, da so izgubili 
diskete z edino kopijo, zato sorry, thanks, bye. Kako 
dolgoročno uspešna je ta fora, priča dejstvo, da še 
dandanes ljudje sprašujejo po dotičnem naslovu. A 


Masturhate 
—»LaArxJyU, 


t he 
whole idea 
was to stop 
doing thatt<< 

RAJNA ne AE 


Tole niso vse babnice, na katere je Larry metal (eno)oko (glisto), je pa dober pregled. Joške je z nekaj muje moč videti od zobarice v petki, od aerobičarke v šest- 
ki in od skoraj vseh v sedmici. Po mojem štetju jih je v šestih epizodah podrl točno osem — devet, če štejem lutko. Svoj cvet je dal grdi cipi v prvem nadstropju ba- 
ra Lefty's (druga v zgornji vrsti). Poročil se je dvakrat: s sponzorušo Fawn v enki in domorodko Kalalau v dvojki. Vsaj dvakrat je pecal hermafrodita in enkrat naska- 
koval starčka. Ker ga je pustila čisto vsaka, s katero je kao srečno končal poglavje, bi rekel, da se pokveka fukaško ne izkaže in da je edina dolga reč njegov nos. 


malokdo ve, da so takoj po trojki dejansko pričeli 
snovati novega Larryja, in sicer kot masovno igro. 
Ken je namreč preroško predvidel potencial mrežne- 
ga zabavanja in razvijalci so v ta namen sprogramira- 
li nekaj večigralskih demov. Iz njih je naposled nasta- 
la prva družabna igralnica namiznih iger Sierra Net- 
work, večigralska pustolovščina pa se je izkazala za 
prehud zalogaj. 


Čeprav vodimo tako Larryja kot Patti, Al ni izkoristil 
potenciala, ki ga ponuja dvojec likov. Petka je bila 
na vsej avanturistični črti švoh, saj je bila prelahka 
in si jo brez rešitve končal v enem popoldnevu. 


Ko je peta Kraljeva zadača dvignila videz in zvok 
stopničko više ter uvedla miškovni vmesnik, se je Alu 
stožilo po svojem liku. Uspešno prefarbanje enice je 
le utrdilo željo po frišni pustolovščini. Tako je dve leti 
po trojki nastala sveža epizoda z zaporedno številko 
5. Ta se je delila na Larryjev in Pattijin del. Gizdalinko 
je iskal iskal kandidatke za pornošov, medtem ko je 
frača preiskovala grde namene glasbenih založb. Fa- 
fala to pot ni. A kljub dobri grafiki z razločnejšim, 
smešnejšim poliestrskim možicljem skupnost ni bila 
navdušena. Dovtipi so se zdeli posiljeni, detektivska 
štorija ni pritikala Larryju in špil je bil občutno prela- 
hek. Slednje je šlo tudi na rovaš vnašalnega sistema, 
predvsem pa je pustolovščino kazil slab ustroj proble- 
mov, ki si jih lahko premostil brez ustreznih predme- 
tov. Avtorji so namreč v izogib slepouličnim zatikom 
naredili veliko puzel opcijskih. Prav tako Larry prvič 
ni mogel umreti, kar je bilo v preteklosti prenekaterič 
moteče, a nas je zabavalo z domiselnimi komentarji. 
Menjavanje vlog takisto ni imelo dodatne vrednosti. 
Al je kasneje priznal, da bi morali uganke zasnovati 
skrbneje. Edini prizor, ki mi je ostal v spominu, je bilo 
opcijsko odpetje bluze zobarici. 


dene Suit lay, 6: 
Shape Up or Slip Out! (1993) 


V šesto je Al Larryja poslal na njega vredno operacijo 
'poskušaj poflodrati vse, kar leze in toplo ščije'. No- 
bene napredne fabule, le pofukelj, ki v zdravilišču La 
Costa Lota zapeljuje devetero godnih bab, poimeno- 
vanih po znamenitih vinih. S tako preprostim moti- 
vom se je šestica vrnila na stara pota. Tudi po tem, da 
je poliestrski potrebnež zvečine hodil s trdim spat, 
kajti dekleta so ga zgolj izkoristila, volhkosti njihovih 
makovk pa ni okusil. Edino pri zadnji, Shamari, si je 


Wno do you haveto | 
know to get a drink ; 
ME around here? 


Ko so se pričele pojavljati 'talkie' igre, so imeli av- 
torji tedanjih serij velik izziv, da izberejo dober 
glas za dotlej neme like, ki si jih je vsakdo pred- 
stavljal po svoje. Latry je sicer piskal nekam otroš- 
ko, ampak splošna sinhronizacija je bila v redu. 


dal duška, kar so pospremili izvirni filmčki gibajočih 
batov, kipečega šampanjca in ognjemeta. Na žalost 
je grudi v prvem planu mogoče videti le enkrat. 

Igra je ponovno vpeljala umiranje, a ker je bila resu- 
rekcija instantna, je šlo le za humoren element brez 
škode. Dodatna posebnost šestice je v tem, da je 
kmalu po disketni različici za dos izšla še okenska 
CD-verzija, v kateri je nesojeni porivalček prvič zasijal 
v ločljivosti SVGA (640 x 480) in spregovoril! 


Suck dicko 
ZONCE UOU 
tasted it, 
you wouldn" t 
want ittx<e 


.. 


Larryjeve fuk prigode so naprodaj na GoG.com. Kompilacija prvih petih s prebarvanim originalom vred stane desetaka dolarjev, sedmica, ki je pravzaprav najbolj pa 


vredna igranja, pa stane šest zelenih. Poskenirani priročniki in celo hint booki so vključeni. Stara poglavja je možno sneti tudi zastonj z Abandonie. kal 


dbeinne Suit bavy, 7: 
Love For Sail (1996) 


Poslednja Larryjeva avantura je ravno tako zvesta po- 
reklu, saj se ne ubada s kakšnimi svet reševalnimi 
problemi, marveč z docela prvinskimi cilji. Kot vse 
priležnice Shamara nima roka trajanja, zato se klinec 
udeleži posebnega križarjenja, ki je pravzaprav niz 
tekmovanj. Najboljši bo lahko teden dni zmagoslavno 
nabijal kapitanko vse do jajc. Pot do njenega med- 
nožja pa vodi preko grudi in ritnic mnogih drugih 
grešnic z domiselnimi imeni, kot sta Dewme Moore in 
Jamie Lee Coitus. 

Larry se je po zgledu sedmega King's Guesta odel v 
risankasto grafiko in animacijo. Morda celo preveč, 
kajti njegova škratja, uhljata in štiriprsta pojava neka- 
ko ni šla vkup z ženskami idealnih oblin in fukološko 
tematiko. Vseeno je igra vrhunec serije, kajti poleg 
dobre podobe, kakovostne osrednje niti in humornih 
komentarjev ima dober vmesnik in veliko skrivnosti. 
Po ladji iščemo skrite dildote, možnost tekstovnega 
vnosa pa med ostalim pokaže gole pr(a)si(ce). Za- 
ložnik je v škatlo dodal še 'pripomoček' CyberSniff 
2000. To je bil kartonček z devetimi raznobarvnimi 
polji, ki so imeli različne vonje, recimo fižol, čokolada 
ali parfum. Primitiven, vendar delujoč smellblaster za 
boljše vzdušje v določenih situacijah. 


Sedmica je ikonski vmesnik nadomestila z enim 
samim kazalcem, a je dodala več opcij v dialogih 
in neobvezno tipkanje ukazov. Na tak način je mo- 
goče videti joške vseh žensk! 


Sierra pa pa 

Širša hištorija Sierre je v kraljevskih analih na stranki 
(id 7976), zato o zatonu nekdaj zlate znamke le na hi- 
tro. Ken je v iskanju svežega kapitala naredil obžalo- 
vanja vredno napako in leta 1996 založbo prodal, z 
novimi lastniki pa je šlo le še na slabše. Stara imena 
so nemirno barko zapustila in že razvijana ter celo 
oznanjena nadaljevanja so bila ukinjena. Med čistko 
je šel v odtok tudi osmi, vesoljski Larry, podnaslo- 
vljen Lust in Space. Seveda niso bili krivi le kravatar- 
ji. Vložki v razvoj so postali astronomski in igralci, 
opiti s 3D-akcijadami, niso več marali za počasne mi- 
selnice. Nastopil je postolovski mrak. 


Al Lowe je med larryjadami ustvaril še dve pusto- 
lovščini. Leta '93 nam je dal dobro kavbojko Fred- 
dy Pharkas: Frontier Pharmacist, v kateri smo sre- 
čali Larryjevega prapradedka. Dve leti kasneje pa 
je izdal še manj uspešno risanko Torin's Passage. 


Kljub Sierrinemu potopu pa Larry ni umrl, saj je lik 
del zapuščine, ki jo je dobil Vivendi. Ta ga zato vsake 
toliko časa potegne iz naftalina in nanj zlije nekaj 
gnojnice. Bolj kot obskurni in nesmiselni mobilni 
špilčki, kot sta Love for Sail (nima nikakršne veze s 
PC -izvirnikom) in Bikini Beach Volleyball, sta prah 
dvigovala in drek mešala orenk naslova za tavelike 
sisteme. Leta 2004 je z velikim pompom prišel kao 
nov del Larryjevih dogodivščin Magna Cum Laude. 
Študentska kurbarija je sicer pokazala bobre in melo- 
ne v 3D ter bila prepojena s straniščnim humorjem. 
Ampak šlo je le za beden skupek miniiger, prdenja in 
scanja, kar je počel Larryjev nečak Larry Lovage. No, 
pet let kasneje se je izkazalo, da špil ni bil popoln 

Oba novodobna larryjevska špila sta sramota. Tole 
je eden od ponavljajočih se minišpilčkov v Magna 
Cum Laude, medtem ko z bruhalnim prizorom iz 
Box Office Bust ne kanim kazit članka. 


podn. Nadaljevanje, kobajagi akcijska ploščada Box 
Office Bust, je bil namreč za cel nivo bolj zaudarjajoč. 
Sploh ne morem verjeti, kako so si upali izdati tako 
amaterski in nesmiseln košček kužne smegme. 

Al Lowe je Sierro zapustil leta 1998 in se uradno upo- 
kojil. Odtlej fura spletno stran Allowe.com, na kateri 
objavlja vice, in aplikacijo Comedy Club za iphone, ki 
za en dolar vsebuje čez deset ur govorjenih štosov. 
Nekateri so celo smešni. A igrotvorni črviček v njem 
ni dal miru, zato se je leta 2006 vrnil v posel z akcijs- 
ko komedijo Sam Suede: Undercover Exposure. Pro- 
jekt je osebno predstavil na E3ju, toda razvoj je bil 
kmalu zatem ustavljen. Potencialni založniki so hoteli 
izdelek za sveža playstation 3 in xbox 360, kar pa je 
zadevo nedosegljivo podražilo. Pred kratkim se je do- 
tični naslov pojavil na Kickstarterju in propadel. 

Bolj uspešen je bil Al v drugem poskusu vrnitve. Brez 
pretirane izvirnosti se je povezal s firmo Replay Ga- 
mes, s katero se je odločil predelati stare Larryje. En- 
ka izide konec meseca, nadaljevanje sledi. Lepo in fi- 
no, vendar menimo, da si legendarni drkamož, čigar 
nepozabnih pustolovščin se je prodalo poltretji mili- 
jon, zasluži novo pičkohvatalno rajdo. Mi pa tudi! 


Ponovno posodbljena prva Larryjeva prigoda, ki 
pride na PC in mac za 20$ ter na tablice za 10$, bo 
predstavila novo punco. Upam, da bo špil izpiljen. 

ostikrat so odgovori na vprašanja, ki se 
nam porajajo v glavah, zelo preprosti, ce- 
lo enostavčni. Vseeno pa je za boljšo 
predstavo pametno pridodati še kako be- 
sedo, tudi zato, da si nadalje obzorja lah- 
ko širiš sam. Ali pa si povsem zadovoljen z razlago, 
kajti v tej dobi instantnih informacij se ti obsežnejše 
razprave zdijo potrata časa. 
Kdaj so izvedli prvo ena trovko? 
Moderni nogomet korenini v rugbyju, zato je iz tega 
športa prinesel kup pravil. Med njimi kazenski strel. 
Razčistimo najprej zmedo s poimenovanjem športa. 
Tako rugby kot ameriški fuzbal in tisto, ker poznamo 
mi, so vrste nogometa, v izvirniku football. Izraz je bil 
skovan zato, ker se ga je igralo 'peš' in ne na konju 
kakor polo, s katerim se je zabavala aristokracija. Tisti, 
ki so pričeli žogo brcati, namesto da bi jo nosili, so se 
združili v nogometno zvezo (association), zato se je 
šport imenoval association football. To dolgo besed- 
no zvezo so nato po oxfordsko skrajšali v soccer. 
Zahteve po kazenskem strelu so se pojavile okrog le- 
ta 1890, vendar ne toliko zaradi neposrednih prekrš- 
kov nad napadalcem kot zato, ker so branilci žogo ra- 
di pograbili z rokami. Leto kasneje je zveza predlog 
sprejela. Tako kot je v rugbyju obstajalo območje, v 
katerem je prekršek pomenil kazenski strel neposred- 
no na gol, so v nogometu začrtali šestnajstmetrski (v 
izvirniku 18 jardov) prostor, v katerem napadalca ne 
smeš zaustaviti s prekrškom oziroma braniti na ne- 
pravilen način. Če se to zgodi, je dosojena najstrožja 
kazen: strel z bele točke, ki ga brani le vratar. Točko 
so postavili na 12 jardov, kar je palec manj kot 11 
metrov. Od tod naše ime. Prvo enajstmetrovko na 
uradni tekmi so izvedli septembra 1891 in napadalec 
je zadel. Kako ne bi, saj je statistika na njegovi strani 
- vratar ima manj kot četrtino možnosti, da strel ubra- 
ni. Zato so zgrešeni penali nadvse boleči tako za 
moštvo kot navijače. 


eže Enajstmetrovka skoraj vedno pomeni zadetek. 
Kako bi ne, ko pa vratar brani 18 kvadratnih metrov 
površine in zgolj ugiba, kam bo streljal napadalec. 


% Vam svetuje že od 
j leta IV tz 

Zakaj bi venomer pisaril na dolgo in na široko, se 
vpraša Ouattro in se posveti temam, ki so jim za- 
dosti jedrnati odgovori. Umni grižljajčki za poletje. 


Je destilirana voda res zdravju škodljiva? 
Ne, ni. Destilirana voda je, preprosto povedano, ute- 
kočinjena para. To pomeni, da je čista. Pridobivanje je 
preprosto: v posodi vodo zavremo, nakar para po cev- 
ki potuje skozi kondenzator, kjer se ohladi in kot ka- 
pljevina steče v drugo posodo. Tako odstranimo pri- 
mesi (večinoma gre za kalcijeve soli), ki so v njej raz- 
topljene in bi lahko motile kemične procese. Po do- 
mače rečeno se s tem znebimo vodnega kamna. Zato 
destilirano vodo uporabljamo za likalnike in v svinče- 
vih akumulatorjih, kjer z njo redčimo žveplovo kislino 
na primerno gostoto. Znana je tudi po tem, da slabo 
prevaja elektriko, ker v njej ni več raztopljenih ionov. 
Visoka temperatura poskrbi še za to, da uniči škodlji- 
ve mikroorganizme, ki bi se lahko skrivali v njej. 
Odkar pomnim, med ljudmi kroži legenda, da se lah- 
ko z destilirano vodo zastrupiš ali celo, da vleče mine- 
rale iz kosti, ker jih sama nima. To ni res. Mineralne 
primesi, ki jih vsebuje voda iz pipe, v manjšem deležu 
resda pomagajo k celodnevnemu vnosu makro- in 
mikroelementov v organizem. Vendar njihova odsot- 
nost ne igra vloge, dokler jih zagotavljamo z drugimi 
hranili, kot so ribe, mlečni izdelki in ohrovt. Sumim, 
da tovrstne zgodbice širijo učitelji kemije, da jim 
mulčad prečiščene in zato dražje vode ne bi popila. 
No zadnje čase zlasti v šolskih laboratorijih bolj upo- 
rabljajo deionizirano (drug izraz je demineralizirano) 
vodo, ki jo proizvajalci dobijo s pretakanjem skozi po- 
sebne filtre, kar je ceneje in hitreje. Podobne filtrirne 
vrče lahko kupiš v vsaki trgovini in so med prebival- 
stvom popularni, ker odstranijo tudi marsikomu nad- 
ležni klor. 


eže Podobno destilirno napravo najdete v vsakem la- 
boratoriju. Doma si lahko zgradite solarno iz dveh 
različno velikih posod, PVC-folije, vrvice in uteži. 


Še vedno niste prepričani? Pred časom sem točno na 
tem mestu pisal o razsoljevanju morske vode. Za to 
uporabljajo oba postopka, destilacijo in deionizacijo. 
Pijejo jo arabski šejki, avstralski surferji in vojska v 
Afganistanu, pa so vsi še živi. Brez vode ne bi bili. Na- 
vsezadnje je deževnica naravno destilirana voda, če je 
ne zamažemo z žveplovim dioksidom in podobno in- 
dustrijsko packarijo. Z njo preživijo marsikod, kjer ni- 
majo vodovodov ali vodnjakov. 


ki rez poimenovali po Juliju Cezarju? 
Ja in ne. Prav zanimivo je, da praktično ves razviti 
svet operacijo, pri kateri materi prerežejo trebuh in iz 
nje vzamejo otroka, imenujejo carski rez. Ime seveda 
izhaja iz antičnega Rima, vendar ne zato, ker bi se na. 
tak način rodil Cezar, marveč zato, ker je rimsko pra- 
vo že za časa republike zapovedovalo, da se ob smrti 
nosečnice otroka izreže iz nje. Pokopana je morala bi- 
ti brez plodu. Kasneje so zdravniki, ki so imeli dovolj 
prakse na truplih, poskušali tako rešiti komplicirane 
porode, a šele takrat, ko je mati donosila. Novorojen- 
ci so včasih ta poseg preživeli, matere pa praktično 
nikoli. Glede na to, da je bila Julijeva mama dolga le- 
ta ena njegovih svetovalk, smo lahko precej gotovi, 
da se prvi rimski cesar ni rodil na tak način. Je pa ze- 
lo verjetno s tem prišel na svet Aleksander Veliki. Ker 
je bilo to torej pravild cesarstva, se ga je oprijelo ime 
cesarski rez. No, nekateri etimologi menijo, da izraz 
prihaja iz latinske fraze 'ab utero caeso' - izrezati iz 
maternice oziroma glagola caedare - rezati. Mimo- 
grede, od tod beseda kadaver: truplo, namenjeno za 
sekcijo bodočim zdravnikom. 


DO ca 


eže Vse več deklet misli, da ti carski rez prihrani ure 
bolečin poroda in ohrani ozko špranjico. Ne pomis- 
lijo pa na tedne bolečin zaradi prerezanega trebuha. 

Še danes carski rez izvedejo le tedaj, ko je ogroženo 
življenje matere ali otroka, četudi je smrtnost obeh v 
modernem svetu zanemarljiva. Vendarle gre za inva- 
ziven poseg v telo matere in z vsakim operativnim po- 
rodom je naslednja nosečnost bolj rizična, celo smrt- 
no nevarna. Zato po več carskih rezih materi pripo- 
ročajo sterilizacijo. 


Kaj določa barvo neonske luči? 

O principu neonk smo več zapisali v vedežu o umetni 
svetlobi, ki smo ga priobčili v Jokerju 233 (id 10285), 
saj je osnova za delovanje trenutno aktualnih fluores- 
centnih sijalk. Tam smo povedali, da žlahtni plin neon 
pri električnem spodbujanju žari z značilno rdeče 
oranžno svetlobo. Kako potem dobijo neonske napise 
drugih barv? 


eže Neonski napisi in okraski so francoska pogrun- 
tavščina. Vrhunec so doživeli v ZDA med letoma '20 
in '60, nakar jih je najbolj posvojil Daljni vzhod. 


Neon pokrije le približno tretjino barvnega spektra, 
zato v komercialni izdelavi neonskih napisov upora- 
bljajo drug žlahten plin, argon. Ko z njim napolnijo 
stekleno cevko - oblikovanje in polnjenje le-teh je 
prava umetnost, ki jo obvlada vse manj ljudi, zato so 
njihove storitve ustrezno drage -, mu dodajo točno 
določen delež živega srebra. Slednje oddaja močno 
ultravijolično svetlobo, dočim vidna prihaja iz fosfo- 
rescentnega premaza na notranji strani stekla. Tu z 
mešanjem različnih snovi pridobijo poljubno barvo. 
Praviloma so napisi, kjer uporabljajo neon, toplejših, 
bolj živih barv, argonski pa so namenjeni hladnemu 
spektru. Omeniti velja, da so slednje sijalke zaradi 
živega srebra okolju dosti bolj škodljive. Isto velja za 
naše domače lučke, ki uporabljajo enak princip. 
N 


Ali indijancem res ne more zrasti brada? 

Mi smo rasli ob Vinetuju in Old Shatterhandu ter se 
temu primerno igrali kavbojce in indijance. Ob tem 
smo imeli v glavi zakoreninjeno podobo plemenitega 
bakrenega moža z orlovskim nosom in brez dlačice 
na obrazu. Če pogledaš prave fotografije rdečekožcev 
iz časa Divjega zahoda, je podoba enaka. Vsi so bili 
golobradi. Ampak britvic niso poznali. Je torej mo- 
goče, da so jim brki in brada tuji? 

Ameriški indijanci biološko spadajo v rumeno veliko 
raso. Ta se od belcev in črncev razlikuje tudi po tem, 
da je po obrazu precej šibko poraščena. Dlake so red- 
ke in večinoma ravne, kar velja tudi za sramne, hehe. 
Ker jim tovrstni okras na frisu ni bil v ponos, so ga 
skušali zatreti. Namesto k britju so se zatekli k nekoli- 
ko bolj radikalni depilaciji. Vsako dlako, ki je pognala, 
so si izpulili, za kar so ponavadi uporabljali lupine 
školjk, po prihodu bledoličnikov pa tudi pincete. Če 
dodamo naravno selekcijo, saj so skvo preferirale naj- 
bolj golobrade modele, so se dlačevja zvečine znebili. 
Ena redkih izjem je bilo pleme .Kjove, kjer so bojevniki 
nosili tanke brke, nalik Oddjobu iz bondiad. Brada je 
vseeno veljala za sramotno. 

eže Pregovorna neobčutljivost indijancev na bole- 
čino ni iz trte zvita. Kar poskusite si namesto jutra- 
njega britja dlačevje populiti s pinceto! 


Nakar smo prišli belci in se pomešali z njihovim gen- 
skim bazenom. Tako dandanes najdemo indijance, ki 
imajo kar konkretne brke in brade. A še vedno so bolj 
izjema kot pravilo in zanje velja, da imajo v družins- 
kem drevesu vsaj enega belega prednika. 


Kako deluje žitni kombajn? 

Nekdaj je bilo spravilo žita postopek, ki je potekal v 
več fazah. Najprej so ga pokosili in povezali v snope. 
Potem so jih znosili domov in omlatili s cepci. Ko so 
odstranili slamo, je bilo treba žito še presejati, da so 
odstranili drobnejše smeti. Nakar je prišla mehaniza- 
cija. Kose in srpe so zamenjale kosilnice, mlatenje in 
vejanje sta dobila lastne mehanične naprave. Sprva 
ločene, nato pa so podjetni kovači in kolarji mlatilnici 
preprosto dodali vetrnico in v vrečo se je začelo usi- 
pati čisto žito. Od tu do modernega kombajna je bil le 
še korak. 

Beseda kombajn, ki jo uporabljamo pri nas, je po- 
pačenka iz ameriškega imena combine harvester, to- 
rej kombinirani obiralni stroj. Onkraj luže so namreč 
sredi 19. stoletja napravili prvega in takrat so ga še 
vlekli konji. Angleško govoreči mu zdaj pravijo le še 
harvester. Čeravno združuje samo tri opravila, gre za 
eno najbolj kompleksnih naprav, kar jih pozna kme- 
tijstvo. Že vprežna različica je imela vrtiljak, ki je po- 
biral in ločeval stebla, da jih je rezilo lepo odrezalo, 
nakar so jih vodila odvlekla v mlatilnico. Ta je bila se- 
stavljena iz bobna in rotorja z lopaticami, ki so tolkle 
po žitu, da je zrnje odpadlo. Vse skupaj je odpotovalo 
na rešetke, kjer je zrnje skozi luknje popadalo na trak, 
slama pa je šla v izmet. Žito je šlo še mimo vetrnice, 
ki je odpihnila smeti, in končalo v vreči. Vse skupaj 
so gnala kolesa kombajna. 


ee V Sloveniji žito pridelujemo na sto tisoč hektar- 
jih. Ce bi kmetije ne bile tako razdrobljene, bi sto 
kombajnov poželo vse. Tako ima vsaka vas svojega. 


(MINI VEDEŽJ 


Ko se je kmetijstvo pričelo motorizirati, so konje za- 
menjevali prvi traktorji, prav tako pa so manjše mo- 
torje vgrajevali v kombajne, da so napravo gnali ne- 
odvisno od premikanja, kar je bilo nujno, če je bil pri- 
delek gost. Zato je bil naslednji logični korak samo- 
hodni kombajn, ki so ga leta 1911 predstavili pri Hol- 
tu. Dve leti kasneje je nastalo pri nas bolj znano pod- 
jetje Claas, ki tako letos praznuje stoletnico. 

Danes so kombajni večnamenski stroji, ki znajo po- 
spraviti vrsto poljščin. Zato imajo namenske glave 
(headerje) in izmenljive rešetke, pridelek pa polnijo v 
lasten 'bunker'. Tega izpraznijo v prikolico, da se ni 
treba ves čas voziti poleg njih. Največje zverine na 
uro požanjejo do 50 ton žita oziroma površino dvajse- 
tih nogometnih igrišč. Na naših zaplatah najdemo 
manjše, a enako kompleksne mašine. 


Kaj za vraga pomeni fuzzy logic? 

Mehka (fuzzy) logika je bila dolgo v domeni matema- 
tikov, računalničarjev in kibernetikov, dandanes pa 
se se pojavlja v tako vsakdanjih rečeh, kot je pralni 
stroj. Ime so hitro pograbili marketingarji, saj se sliši 
nadvse visokotehnološko. A princip je pravzaprav ze- 
lo hitro doumljiv. Za razliko od 'trde' logike, ki za ne- 
ko izjavo natančno določi, ali je pravilna ali nepravil- 
na, torej za čisti binarni zbir ničel in enic, mehka logi- 
ka pozna vmesna stanja. Naj ponazorim na pralnem 
stroju. Trda logika bi na vprašanje, ali je perilo opra- 
no, odgovorila z da ali ne. V prvem primeru bi se pra- 
nje končalo, v drugem bi se cikel ponovil. Mehka lo- 
gika lahko odgovori s 'skoraj, ampak ne še čisto' in 
na podlagi tega požene le določen podcikel. S tem 
prihrani čas dvojnega pranja, energijo in surovine. 


eže Pametni kuhalnik na podlagi tipal samodejno 
prilagaja čas in temperaturo kuhanja riža. To mu 
omogoča že zelo enostavna mehka logika. 


Mehko logiko ljudje, ki smo vajeni analognega sveta, 
takoj poštekamo. Za stroje pa je velika reč. Enosta- 
vno je ločiti med črnim in belim, toda za odtenke sive 
je treba izkazati določeno pamet. Potrebovali smo de- 
setletja, da smo prišli do v praksi zares uporabnih si- 
stemov in jih pričeli vdelovati v domače naprave. A 
ne v vse po vrsti, zgolj tiste, kjer že z enostavno im- 
plementacijo dosegamo znatne prihranke: klimatske 
naprave, termostate, pralne stroje ... Zadevščine, ki 
pokurijo veliko energije. 

Delujejo pa tudi zapletenejši sistemi. Na mehki logiki 
slonijo nevralne mreže, umetna inteligenca, Googlovi 
iskalni logaritmi, prepoznavanje govora ... No, pri- 
merjanje logike slednjih s pametnim termostatom je 
podobno primerjanju zadnjega Tomb Raiderja s Pit- 
fallom izpred treh desetletij. ln ja, tudi umetna pamet 
v igrah posega po njej. Nasprotniki so tako bolj 'živ- 
ljenjski' in se celo znajo prilagoditi igralcu. To je za 
strategije ali pretepačine nujno. 

KOLUMNI 


Malo drugačna tlaka 


toliko spoznala, da o meni nekaj veš. Poznaš 

moje spectrumovsko-rudarsko ozadje, naklo- 
njenost do kitarskega žaganja, občutljivost na zani- 
kanje z rodilnikom in ljubezen do globokih, težkih 
špilov, ki terjajo spretnost. Zato ti menda lahko ma- 
lo pojadikujem. Ne preveč, nihče ne mara mevž, a na 
srcu mi nekaj leži in da ne fašem raka, se bom tega 
znebil. Na, tu imaš pijačko, da boš laže prenesel, pa 
udobno se namesti. Sva? Sva. 
Morda si kdaj pomislil, da opisovanje iger sem in tja le 
ni sanjska služba. Šur, dosti poklicev je slabših. Res 
ne bi rad zamenjal ne s smetarjem, ne z grobarjem in, 
v današnjih okoliščinah, tudi ne z glavarjem. Sem pa 
ziher, da se mora za svoj končni izdelek, ki edini šteje, 
marsikdo potruditi manj. Ne kažem s prstom, ker kdor 
je kazal, so mu odrezali. Vseeno pa se mi tako zdi. 
Če grem od zadaj proti začetku, je prvi in osnovni ha- 
keljc moje službe pisanje. Ko frišnim sogovorcem po- 
vem, s čim se bavim, mi rečejo, o kako kul, pa ti cele 
dneve samo igrice špilaš! Nak. Igranje je le polovica 
početja, da ne rečem predpriprava na črke, ki jih be- 
reš. In slednje preprosto ne morejo biti slabe. Tako za- 
radi visoke cene Jokerja kot množice ljudi, ki so zlasti 
v internetu našli kanale za sporočanje svojih mislih. 
Na forumih, v blogih ali zaresnih opisih. 


V vseh teh letih, odkar bereš Jokerja, sva se že 


Fire Emblem: Radiant Dawn me je z zanašanjem 
na srečo pripravil do tega, da sem zlomil plošček. 
SimCity mi je žrl živce z izgubo treh mest. Ob Street 
Fighterju 4 pa sem odložil ego in se naučil poniž- 
nosti ter potrpežljivosti. Zdaj sem zen. 

S tem ni prav nič narobe. Nasprotno, pozdravljam kup 
materiala in ljudi, iz katerih gotovo še nekaj bo, če bo- 
do vztrajali. Tako kot, si domišljam, smo se prekalili 
mi, ki bi nekatere svoje tekste iz zgodnjih Jokerjev 
najraje zažgali na grmadi. Je pa posledica tolikšne 
'konkurence' in konkurence ta, da moram biti ne 
le malo, ampak dosti boljši od njiju. Kdo drug bi 
morda zamahnil in se ne sekiral, a jaz sem, kdor 
sem. Ko se nečesa lotim, se potrudim stood- 
stotno. Grizem, ne dopustim si polovičarst- 

va. Spreminjati skušam pristope, jezik in 

slog, si snov ogledati iz čimveč zornih 

kotov, se vživeti v bralca, razmišljati, 

kaj nek izdelek pomeni ne le kot igra, 

marveč kot kulturno doživetje, pove- 

zovati špile z drugimi področji, kot 

so filmi, glasba, literatura, likovna 

umetnost, arhitektura, zgodovina, 

psihologija ... To pa predstavlja bre- 

me, ki ga mestoma občutim domala fizično. Menim, 
da se slično počutijo avtorji iger - tisti, ki jim je resnič- 
no do svojih izdelkov oziroma niso v službi pri kakem 
velikem, brezdušnem založniku. 

Včasih težko razpoznam, kaj so ustvarjalci špila hote- 
li povedati, včasih to niti ni pomembno. Odvisno od 
izdelka do izdelka, ki jih ob vseh teh sistemih, od 
računalnika prek sobnih in ročnih konzol do telefonov 
in tablic, nikakor ne zmanjka. Sleherni mesec se mi 
zdi, kot da potujem v neznano po deroči reki, kjer izza 
zavojev hipno prihajajo zdaj rajske plitvine, zdaj čeri. 
Drugače rečeno: ko že mislim, da vem, o čem bom 
pisal naslednje tedne, mi v naročje pade toliko drugih 
tematik in se mi porodi toliko novih idej, da lahko sta- 
re le še romajo v temu namenjen seznam.rif. (Pod 
črto na začetku ima zato, da je v imeniku na vrhu se- 
znama.) V njem je trenutno, čakaj, da pogledam ... 
triindvajset vrstic teksta z neudejanjenimi zamislimi. 
Ampak več preglavic, občasno mor, mi povzroča 
igranje. Ti tega ne vidiš, kajti v tekstih tega ne raz- 
glašam. Včasih pripomnim, kako me je nekaj zajeba- 
valo v glavo, sem in tja sem malo hud nad neumnost- 
mi, a nič več kot to. Nočem tratiti prostora in utrujati 
s pretirano osebnim, čustvenim doživljanjem. Vendar 
to ne pomeni, da nimam snovi za cele romane o tem, 
kako so preštevilni ustvarjalci navadna tesla. Znajo 
sprogramirati pogon, znajo narediti grafiko, toda po- 
vezati elemente v tekočo, smiselno, igralno celoto - e, 
vidiš, to pa jim je španska vas in grška ekonomija. 
Kar predstavljaj si me, kako v najnovejšem taktičnem 
frpju Fire Emblem: Awakening ure in ure grindam za 
izkušnje kot blesav, trogam 3DS v posteljo, na sekret 
in pod tuš, nakar ugotovim, da preprosto moram 
odšteti denar za tlačanjenju prijazen DLC. Ko to sto- 
rim, je taktike pri igranju še manj. Ali pa igram fanta- 
zijsko strategijo Eador in iz ure in uro srečujem več 
hroščev. Naredim si že obilo zapiskov in se pripra- 
vljam na pisanje opisa - nakar dajo ven zaplato s be- 
ležkami v slogu "Al now works." Fantastično. Pa kako 
si lahko tak bedak, da izdaš igro z umetno pametjo, ki 
komajda deluje?! A to je danes stalna praksa: najprej 
izdaj, nato popravljaj, kar mi povzroči kupe dodatne- 
ga dela, preglavic in skrbi, na kateri točki bo opis 
sploh smiseln. Včasih tudi onemogel 'gamer rage'. 
Zato ne, ta posel ni enostaven, če ga hočeš opravljati 
tako, kot se spodobi. Vseeno pa je občutek, ko damo 
ven dober Joker, neprecenljiv. Zdaj mi bo malo laže, 
ko si me poslušal. Hvala. 


Sneti 

Ob izidu sicer simpatičnih Thunder Wolves se 
vrstne arkade v helikopterjih niso tako omejevale. Tedaj je moral biti za 
uspeh previdnejši, se bolje znajti v prostoru in preudarno ravnati z orožjem. 


ekdo iz mlajše generacije je na Face- 
booku pred kratkim zabrusil, da bomo 
zdaj zdaj postali Roker - Retro Joker. 
Drži, da pridejo meseci, ko je nazajpo- 
glednih vsebin več. Toda z razlogom. 
Eden od njih je premišljanje o tem, kako so se špili 
kljub boljši tehnologiji poenostavili. Posebej zadnja 
leta, ko tolče finančna kriza in so se razpasli telefo- 
ni, zaradi česar si vse več ljudi želi elektronskih 
ustreznic oddaje Na zdravje. Odsev tega je raztu- 
raška zrakomlatnica Thunder Wolves, ki mi je z ozko 
odmerjenimi nivoji in neskončno zalogo municije na- 
redila gušte po starejših naslovih s heličem v glavni 
vlogi. Takih, ki so po videzu bistveno slabši, po vse- 
bini pa ravno nasprotno. 


Biti dobra vojaška 
gospodinja 


Helikopter mi je nadvse ljuba mašina. Ni sicer hiter, 
kar je njegova glavna hiba v primerjavi z avionom, in 
na splošno ne more poleteti tako visoko. Zato pa je 
lahko močno oklepljen in do zob oborožen. Takisto je 
sposoben lebdeti in se premikati vstran ter nazaj. 

S temi sposobnostmi je botroval zasnovi ozko odmer- 
jene vrste arkadnih iger, ki so bile priljubljene zlasti v 
devetdesetih. V njih si se v helikopterju znašel na bo- 
jišču, vendar nisi mogel enostavno dodati potiska in v 
maščevalskih preletih vsega zbombardirati. Odstra- 
njevanje je bilo počasnejše, z veliko previdnega bliža- 
nja tarčam, njihovega metodičnega uničevanja in ogi- 
banja izstrelkom. Rotorska ciza je to omogočala. 

A najbolj prepoznavna lastnost tovrstnih špilov je bila 
nelinearnost. Ne pravim, da so premočrtnice, kjer 


Desert Strike EA, 1992 
'Šuter za razmišljujoče' so rekli Desert Striku, kjer smo 
se z apačem iz izometrične perspektive podali v puščavo 
eliminirat norca z orožji za masovno uničenje. No, zaliv- 
ski vojni primerno smo destrukcijo izvedli kar sami, ko 
smo se spreletavali po odprti karti, taktično odstranjeva- 
li cilje in tuhtali, če se splača hude rakete porabiti zdaj ali 
kasneje. Škoda, da igre niso izdali v moderni obliki. 


smo obsojeni na vnaprej določeno zaporedje dogod- 
kov, avtomatično plitke. Se pa počutimo bolje, če 
nam je dovoljeno samim odločati o tem, kdaj se bo- 
mo česa lotili. Točno sem so ciljale helikopterske 
igre, kot so tiste iz serije Strike. Zadegale so nas na 
dokaj velik nivo in nam povedale, kaj je treba vreči v 
zrak, nakar se niso več vmešavale. Po eni strani smo 
imeli zaradi tega več težav, saj smo znali pri fijakanju 
zaiti med sovrage, ki so nas zmleli v prah. Po drugi 
plati pa je raziskovanje dajalo čar in dogajanje je bilo 
bolj življenjsko. Namesto šibanja od točke A do B je 
bilo treba ugotoviti primeren vrstni red obiskovanja 
ciljev. Če si denimo odstranil radarje, si izklopil prot- 
izračno obrambo, kar je olajšalo fernihtanje oporišča. 
Nelinearnost je spodbudila varčnost pri rabi dobrin. 
Streliva nisi imel neskončno, temveč ga je bilo treba 
obnavljati s pobiranjem zabojev oziroma z vračanjem 
na letališče. Spretnejši kot si bil, manj si tvegal in 
manj časa potrošil, v to ubadanje z resursi pa je znalo 
iti dosti premišljanja in botrovati uspehu ali neuspehu. 
Nekateri naprednejši mediji s(m)o že ob izidu Desert 
Strika ugotovili, da ima igra dosti strateških elemen- 
tov, brez upoštevanja katerih nisi mogel biti uspešen. 
Na prvi pogled se to ne vidi, a drži kot pribito. 


Čakajoč na rotor 


Žal praktično ni več niti iger s helikopterji, kaj šele ta- 
kih, ki bi zahtevale modro postopanje z dobrinami in 
raziskovanje. Razvijalci raje delajo na tire pripete, film- 
ske akcijade, kajti nelinearno kompleksnost je teže 
udejanjiti in zanjo ni več masovne publike. A morda 
kdaj dobimo nov požlahtnjen helikopterski rompom- 
pom, ki bo terjal več kot prgišče možganskih celic. 
Šele v njem bodo gromski volkovi dodobra zatulili. 


Jungle Strike EA, 1993 
Uspeh Desert Strika je botroval sekvelu, ki se je preselil 
v južnoameriške džungle.Tja smo šli nadlegovat trgovca 
z mamili in sina norca iz enice. Kakor prvenec je igra 
terjala pazljivo rabo streliva, goriva in popravil za oklepe 
ter varčno reševanje talcev. Čakala nas je bolj pisana 
paleta sovragov, medtem ko smo sami sedli še na mo- 
tor in vozilo na zračni blazini ter v bombnik F-117. 

stoži po času, ko ga to- 


AH-64 APACHE 


V prvi polovici devetdesetih so bili helikopterji pri 
razvijalcih iger v čislih. Najpogostejša mašina uni- 
čenja v igrah je bil AH-64 apache, glavni ameriški 
jurišni helič, ki je v aktivni uporabi vse od leta 1986 
in ne kaže, da bi jo zapustil. Po eni strani zaradi 
posodobitev izvirnega dizajna, saj je ravno lani pri- 
spel sveži AH-64E apache guardian s še moč- 
nejšima turbomotorjema, ki sta osemtonsko na- 
pravo zmožna pognati do 300 kilometrov na uro, 
in naprednim računalnikom, s katerim je moč nad- 
zorovati UAV-trote. Značilen del apačeve podobe 
je snemljiv radar za sledenje ciljem, ki ga nosi nad 
rotorjem. Z njim pokuka izza hriba, helikopter pa v 
celoti ostane skrit. Velika odlika apača je prila- 
godljivost, saj ga je moč raketami hellfire in hydra 
ter strelivom za 30 mm top opremiti za vse mo- 
goče naloge, od napadov na oklepnike do podpore 
pehoti. Kot so njega dni zapisali v Svetu kompju- 
terja: "Kad bi Kočiz imao barem jednog Apača!" 


Urban Strike EA, 1994 
Za številne je Jungle Strike upravičeno višek franšize, 
kajti z Urban Strike se je začel EA preveč vtikati v recept. 
Po mestnem okolju, kjer so nas ovirale stolpnice, se ni- 
smo več spreletavali z apačem, zaradi osredotočanja na 
novo konzolastično publiko (naslova niso naredili ne na 
PC, ne za amigo) pa je bil Urban Strike dosti prelahek. 
Taktiziranje se je na žalost preselilo v drugi plan. 

Seek 8 Destroy Mindscape, 1996 
Za razliko od izometričnega Desert Strika je Seek 8% De- 
stroy uporabljal pogled od zgoraj, a se znova zanesel na 
dobrega starega apacha. Tudi ostala vsebina je bila pre- 
cej slična EAjevemu hitu, le da so razvijalci nekolikanj 
pojačali akcijski raztur in zmanjšali pomen pobiranja za- 
log. Vseeno brez tega ni šlo, dočim so bili nivoji odprti 
in smo sami odločali, kaj in kdaj bomo napadli. Luštno. 


The Last of Us Remember Me The Waiking Dead: A GRID 2 

playstanon 3 gaystatjon 3. xbox 360 Telitale Games Serles pe. pazstabon 3, xbox 360 
paystavon 3, xbox 360 

Cena: 58,00 € Cena: 54,00 € Cena: 38,00 € Cena: od 36,00 € 


ae 


Metro: Last Ught Dead island: Riptide PUSE Resident Evil: Revelations 


pluystanon 3 pajstaton3 playstatjon 3, xbox 260 pe. puystaton 3. xbox 260 
Cena: 53,00 € Cena: 43,00 € Cena: 54,00 € Cena: od 42,00 € 


Soviet Strike EA, 1996 1 6 A Ča 
V novem delu serije za playstation in saturn smo se vrni- sa z 

li v apača in poleteli k nam, nad izmišljeno Vzhodno Ev- M— 

ropo, kjer smo se v imenu Natovih sil lotili komuni- s 


stičnega odpadnika. Poligonska grafika je prinesla dru- 


x k ga ska Aki Optična miška Mad Catz Miška Razer DeathaAdder Tipkovnica Mad Catz Tipkovnica Mad Catz 
gačen pogled, kjer smo helič motrili od zgoraj in je bil na RAT.3 (bela) 2013 STRIKE. S ST.RAK.E. 7 
spodnji polovici zaslona, med misijami pa so tekli obup- h pe m a 

podnji p J pb p Cena: 54,00 € Cena: 55,00 € Cena: 180,00 € Cena: 270,00 € 


ni FMV-filmčki. Toda igranje se je vrnilo h koreninam. 


s 
.b 
igralna palica Mad Catz Biuetooth stušalka Slušalke Mad Catz F.R.E.O Slušalke TRITTON Kunal 
C.Y.B.O.R.G. V.I Flight TRITTON SwitchBlade 5 Stereo Gaming [bele] črne] 
o [x. playstabon 3, ghone. tablet (x. mat paystabon 3, pova 
Cena: 27,00 € Cena: 36,00 € Cena: 144,00 € Cena: 54,00 € 


ReturwWBas« 


čna. zd 
H Company of Heroes 2 Company of Heroes 2 Red The Sims 3: Island Paradise Civilizatlon V: Brave new 
Nuclear Strike EA, 1997 Li Star Edition m World 
x». .. . H v x x a Ke 
Poslednji del serije Strike je šel mimo PC-igralcev, a po Cena: 45,00 € Cena:75,00 € Cena: 27,00 € 12. julij 2013 


krivici, saj je soliden. Z bolj razgibanim ozemljem, več 
vrstami misij in radarjem je igra, ki je izšla še za playsta- a 
tion in N64, prijetnejša in bolj razgibana od Soviet Strika 
ter nudi primerljiv izziv. Kul so bojišča, kjer se stvari do- 
gajajo kljub naši odsotnosti, in bistveno boljša je zgod- IGABIBA.SI 
ba, čeprav se ob FMVju danes preprosto moraš kremžiti. 


stavlja brezplačno pri nakupih nad 30€ » » naročila do 16:00 ure odpošlje še ist 

IGROVJE 


se spomniš, kako Rambo v trojki 

sklati ruski helikopter samo s puš- 

čico, ki ima konico iz čistega te- 

stosterona? No, v tem špilu ni ne 
Ramba, ne lokov, zato se kot član najem- 
niške vojaške skupine Thunder Wolves 
bojiš maločesa. Tvoj zrakomlat je ihrav 
čmrlj grozote in gibčen sršen gonobe, ob- 
darjen z neskončno zalogo mitralješkega 
streliva in več vrst raket, od močnejših na- 
vadnih prek malo šibkejših vodenih do ta- 
kih, ki z vročo smrtjo obsujejo celotno ob- 
močje. V hecni, nalašč krneki zgodbi za- 
sleduješ kokainskega zlikovca, kar pa je le 
izgovor za to, da se spreletavaš nad ozko 
odmerjenim območjem in eliminiraš vse, 
kar nosi komunajzarsko rdeč znakec. 
Madžarski studio Most Wanted si je pač re- 
kel, ej, če delamo arkado, naredimo 
ORENK arkado. In so jo. 


"If it's made by 
man, | can blow it 
the fuck up!" 


Če je bil Far Cry 3: Blood Dragon poklon 
akcijskim filmom iz osemdesetih, Thun- 
der Wolves drži štango tistim iz devetde- 
setih, v katerih so očitno odraščali avtorji. 
Res pa je, da se niso spustili v tako mali- 
kovanje kot Ubisoft in niso najeli nobenih 
zvezdnikov, temveč so se omejili na dretje 
najstniških enovrstičnic po radijski zvezi. 
To pritiče enako prostodušni nažiganciji, 
ki bi ne bila prav nič čudna na igralnem 
avtomatu. Tu si ti, gledan od zadaj, tam je 
cilj - poleti in ga razturi. 

Helič samodejno drži višino, je nadvse 
stabilen in pošteno oklepljen, zato se vede 
kot zračni tank. S svojo neznansko obo- 
rožitvijo je sposoben v par sekundah sp- 
remeniti v prah in pepel odred sovražnega 
softvera (pešakov) in hardvera (džipi, 
oklepniki, havbice, kanoni, bojna ladja, 
drugi helikopterji). Kar seveda pomeni, 
da mora biti teh odredov veliko in še več. 
Thunder Wolves je tako prava arkadna 
pucačina, kjer se znajdeš pod naskokom 
nepridipravov, ki se kot mravlje usipljejo 
iz podzemnih tunelov ali vznikajo kar tako 
in pretijo tvojim varovancem ali tebi. Spet 
in spet. 

Subtilnosti ni ne v neprestanem kitarskem 
trušču, ki je slišati kot odpadek z vaj Whi- 
tesnakov ... ne v barviti, lični grafiki, ki je 
zaljubljena v ognjevite eksplozije in dina- 
mično rušeče se zgradbe ... ne v točkova- 
nju, ki pozna bonuse za zaporedna uniče- 
nja. Globine po zgledu pazljivo orkestrira- 
nih japonskih arkad, ki se odlikujejo s fili- 
gransko načrtovanimi valovi in drugotnimi 
tarčami za zvišanje rezultata, tu ne dobiš. 
Kaj šele, da bi se izdelek spogledoval z od- 
prtim svetom in taktiko po zgledu Desert 
Strika. Vse je skriptano strogo linearno, 
kakor v davnem Extreme Assaultu. 

"Stop shooting the 
nuclear warhead!" 


Je pa špil po svoje očarljiv, saj se prav po 
otroško veseli, da ga igraš. Tako hvaležen 
ti je, da te domala neprestano zasiplje z 
novostmi. Daleč od tega, da bi ti serviral 
le misije tipa 'eliminate' ali 'destroy'. Te 
so kruh in maslo, toda zraven dobiš še 
marmelado, čaj, piškote in tortico. Braniš 
tarče in bazo, furaš se po podzemlju, ogi- 
baš se topništvu, rešuješ zrakomlat med 
padanjem, udeležuješ se zračnih dvobo- 
jev s šibkimi in močnejšimi heliči (hind!), 
rokuješ z ostrostrelsko puško, označuješ 
tarče za bombnike, vodiš do cilja rakete, 
dotakaš gorivo med letom in malce voziš 
tank. Zdaj si nad džunglo, potem nad puš- 
čavo, nad morjem in naftno ploščadjo, le- 
tiš nad mestom, spremljaš vlak. Udejstvu- 
ješ se tudi v prvoosebnih strelskih sek- 
vencah, ko igra prevzame nadzor nad he- 
likopterjem, ti pa rešetaš po vznikajočih 
tarčah. Na poti odkleneš kup različnih ne- 
licenčnih helikopterjev, ki z nekaj mižanja 
na eno oko spomnijo na pravega apača in 
komanča ter se razlikujejo po hitrosti, 
oklepu in posebnem orožju. Res pa je, da 
ne kaj dosti, saj se celo nelicenčni ustrez- 
nik težkega hinda obnaša skoraj tako kot 
izpeljanka lahke gazele. V mašine bi mo- 
rali ustvarjalci vnesti nekaj več samosvo- 
josti, saj bi s tem prispevali k dolgoživosti 
izdelka. Ta namreč šepa. 


Verjetno je tudi zaradi opisane razgibano- 
sti Thunder Wolves (ime je referenca na 
legendarni helikopterski avtomat Thunder 
Blade iz leta 1987) kratka igra. Trinajst 
misij sem na normalni zaguljenosti dal čez 
v dobrih treh urah in se smejal ob nespos- 
obnem šefu v zaključni zadolžitvi, ki je po- 
ročil Ramba 3 z Ace Combatom. Navzlic 
lokalnemu sodelovanju, kjer eden pilotira 
in drugi strelja, ter mili težavnosti expert, 
ki zahteva malce več ogibanja, a nič več 
načrtovanja, za 15 evrov na Steamu dobiš 
nekoliko premalo vsebine. Sorodni Ace 
Combat: Assault Horizon (Joker 220, 83) 
je dražji, a nudi petkrat več. Res pa je, da 
so tam letala in tu helikopterji. Kdor ima 
raje motocikle od avtomobilov in devetde- 
seta od osemdesetih, bo razumel. 


Sneti pozabi kovanec za avtomat. Nič 
hudega, v peceju jih ima neskončno. 


zabavna prostodušna spek- 
takularna helikopterska 
razpaljotka v stalno novi 


pristopi v manko arkadne globine % 
nekam kratka glede na ceno x 


U Grafični pogon je preprost, a zaradi hitrosti akcije grobe de- 
> tajle skrijejo velike eksplozije. Dobro dela na šibkejših si 
— FARNE ZANE soo, ! 

A£ 
V prvoosebnih sekvencah je miška natančnejša od desne go- Za! 
bice na kontrolerju. Je pa dotični v splošnem priporočljivejši. — — oma ma 


gobossesi ih. 

i kapo BA m. 
Z bombardiranjem. iz letala po om zgledu Modern 
Warfara tako razsuvamo živo silo kot kurimo polja koke. :22'' 
VIEW E. 


ramo. -i Ww 
Ker so helikopterji zdržljive zverine, grizejo celo po istem, EstutJanatts 
ko jih sestrelijo. Tu iz sklatenega mitraljiraš napatalce: ; keč 


Špil poleti tudi nad reke, avtorji pa z gostimi checkpointi 
pazijo, da li po smrti ni treba ponavljati predolgih odsekov. 


Gali of Juarez: Gunslinger 


Gunslingerjev strelež ni napačen in s stopnjo na dan (skupaj jih je dober du- 
cat) nudi zabavno igranje. A skupaj vzeto je dogodviščina preveč enolična. 


oljski Techland se je po Kartelu, slabem so- 

dobnem odvrtku svoje pištoljerske serije, vrnil 

h kavbojskim koreninam. Gunslinger se odvija 

v drugi polovici 19. stoletja na zahodni strani 
Mississipija, vendar začuda nima nobene povezave s 
predhodniki oziroma s familijo MeCall. Tokrat je v 
glavni vlogi lovec na glave Silas, ki na stara leta v 
krčmi opisuje svoje junaške podvige. Retrovizorske- 
mu štorijalnemu okviru je dodana posrečena domisli- 
ca, da pripovedovalec občasno med igranjem doda 
ali spremeni kak detajl. Tako se enkrat sredi strelja- 
nja z indijanci spomni, da so bili to pravzaprav navad- 
ni banditi, spet drugič konjenica, ki pride na pomoč, 
na lepem izgine. Streljanje pestrijo prav tako njegovi 
pogosti komentarji dogajanja in vprašanja nejevernih 
pivskih poslušalcev. 


Vsak dan fižol... 


Na žalost ta ideja ni povezana z res dobro fabulo in 
prvovrstnim igranjem. Pripovedne vrednosti Silasova 
povest o maščevanju nima, špilanje pa ne pozna ni- 
kakršnih naprednosti in je skupaj vzeto jako enolična 
izkušnja. Skozi gozdne, rudniške, vlakovne, mestne in 
močvaraste nivoje namreč stopamo v ravni črti ter 
nažigamo po sovražnikih iz vesolja, ki so se zakamuf- 
lirali s klobuki in perjanicami. Drugače si ne znam ra- 
zložiti njihove števičnosti in domala neskončnih sa- 
momorilskih valov. Že prejšnjim igram sem očital 


zy5I: 
— > 


Upočasnjenega dogajanja je več vrst, med os- 
talim celo izogibanje metkom, kar malo poživi. 

pretirano uletavanje banditov, zdaj pa je vse skupaj 
postalo že burleska. Ta starošolski element sicer ni 
slab sam po sebi, a ne paše v vsako okolje in k vsa- 
kim orožjem. Avtorji naj se vendarle lotijo kakšne 
vsemirske igre, kjer bi streljanje butastih pošasti ena- 
kega videza z močnejšimi, bolj uživaškimi pokalicami 
prišlo resnično do izraza. 

Enka in dvojka sta se odkupili vsaj s precej bolj raz- 
novrstnimi in razgibanimi nivoji, tako po početju kot v 
scenarijih. Spomnimo se, da je bil en lik v enojki šu- 
njavec, v nadaljevanju pa smo imeli celo določene 
svobodnjakarske odlomke. Resda elementi niso bili 
dodelani, zato sem pričakoval izboljšanje tokrat. Na 
moje veliko razočaranje je Gunslinger naredil konkre- 
ten korak nazaj in vse njegove naloge so po istem ko- 
pitu. Ni sodelovanja, ni menjavanja likov, ni tiholaze- 
nja, ni pogovarjanja, ni svobode, ni robnih zadač, ni 
ugank, ni razmišljanja. Ni niti živali, ježe, kočije in ka- 
nuja, indijanske vasi, živahnega salona, miroljubnih 
ljudi in radoživih kurb. Pomembna sta le tipka za na- 
prej in petelin. 

Zaradi takega ustroja se nemalokrat počutiš, kot da bi 
igral avtomatni šuter na tračnicah. Občutek le še utr- 
dijo upočasnjeni deli, v katerih dejansko zgolj premi- 
kaš merek po zaslonu. Tak bullet-time smo drugače v 
Juarezih že videli in enako velja za sprva zanimive, a 
kmalu ponavljajoče se dvoboje ob koncu epizode. Le 
s to razliko, da so šefi tokrat resnična imena, recimo 
Sundance Kid, Jesse James in Butch Cassidy. 


AT 


Imamo pištolce, karabinko, šotgan in dinamit, dvakrat ali 
trikrat pa za popestritev stopimo za Gatlingovo strojnico. 


Grafična podoba je dobra, a splošno podobo kazi preveč enakih banditov. V 
preteklosti smo jahali, se pogovarjali, veslali, se bratili z indijanci. Tokrat ne. 


... Ki je vsaj do neke 
mere okusen in poceni 


Pod črto je Gunslinger torej neumna arkadna streljan- 
ka malih zelenih v divjezapadnih kulisah. Vendar ima 
adut, ki ga kljub vsebinski skromnosti in odsotnosti 
večigralstva naredi za čisto priporočljivo igrico. Ubi- 
soft mu je namreč postavil presenetljivo nizko ceno 
15 evrov. Tega denarja pa je vreden, kajti ipak je do- 
volj zabaven. Kombiniranje hitrostreljanja, upočas- 
njevanja in nizanja headshotov do neke mere vleče. 
Tudi zato, ker s preciznim šicanjem Silas dobiva iz- 
kušnje, ki jih nato vlaga v številne veščine, kot so hi- 
trejše polnjenje puške, vihtenje dveh šotgank in boljše 
ostrostrelstvo. S tem je spodbujano ponovno preigra- 
vanje in primerjanje na spletnih lestvicah. Vseeno pa 
mi je škoda zapravljenega potenciala, saj bi lahko Po- 
ljaki odlično grafiko, uživaško mehaniko in pestro te- 
matiko znatno bolje izkoristili. 


Z gatlingom strelja grdi bandit, prasec boječe za 
sodi je skrit, mu vrže prižgan dinamit. 


v redu zabava za nizko ceno v par 
finih prijemov v vsebinsko razoča- 
ranje x popolno enoličje x zafuran 
kavbojski potencial Techland / Ubisoft 


Na kraju Uičeh nivoja je dvoboj z glavnim 
izobčencem. Kmalu se tudi teh preobješ. 

etjeosebna akcijada Remember Me ne bo kan- 

didirala za naslov leta. A naj me strela v mehko, 

če ni šolski primer tega, kako po igralni plati 

kvečjemu soliden špil izpade večvreden, če se 
lahko pohvali s samosvojimi pritiklinami in unikatno vi- 
zijo digitalnega stvarstva. Dobrodošel v Neo-Paris, kjer 
te brskanje po spominu mimogrede stane življenja. 


VB ti ža — — in 
Remember Me je spoj popularnih žanrov. Pri tepežkanju je zelo batmanski, 
pri plezanju unehartedski, pri mehaniki brskanja po spominu pa samosvoj. 


 — Ma [a 

a " Pariška arhitektura je pod plastjo futurizma očitna. Ne pričakuj pa, da 
Skandal V La Bastille se boš sprehajal po Notre Damu ali Louvru. Tako ambiciozen špil ni. 
Francoski kovači Dontnod, za katere je Remember Me IN( ' "m nM . 
prvi projekt sploh, so si za lokacijo akcijske pripovedi ; 
izbrali več desetletij oddaljen Pariz. Futuristično metro- 
polo, v kateri so domala vsi prebivalci opremljeni s 
čudežnim hardverom, ki omogoča, da v možgane uva- 
žajo in iz njih izvažajo spomine. Ti so leta 2084 drago- 
cena dobrina in predmet poželenja tako prvorazrednih 
meščanov, ki jih v elitnih četrteh mesta varujejo in jim 
služijo robotski podložniki, kakor manj premožne po- 
pulacije. Tu so dalje spominski odvisniki, ki se jim je 
zaradi čezmernega 'vbrizgavanja' tujih misli skisalo in 
so se spremenili v neartikulirane golumske stvore. Ka- 
kor tudi reveži in kriminalci, ki jih oblasti kaznujejo z 
bolečim, etično kočljivim izbrisom spominov. 

Med dotičnimi nesrečniki se uvodoma znajde rdečelasa 
protagonistka Nilin. Punčara s pomočjo skrivnostnega 
Edga, ki ji odtihmal služi kot daljinski mentor in nalo- 
godajalec, pobegne iz zloglasnega jetniškega inštituta 
La Bastille. V uvodnih uricah si povrne toliko memori- 
je, da se izkristalizira njen poklic. Nilin je (bivša) lovka 
na spomine in članica uporniške grupe, ki se trudi pre- 
križati načrte brezbrižni korporaciji. Ta je po mnenju 
vstajnikov glavni krivec za prepad med privilegiranimi 
malomeščani in tretjerazrednimi prebivalci metropole. 
V želji, da bi si povrnila lastno preteklost, se punčara 
znova pridruži protestnikom in ... No, boš videl. Vedi 
le, da stvari niso nujno take, kot se jih spomniš. 


Ij OH 
| Predmete oziroma pripetljaje, na katere lahko vplivaš v spominskih se- 
kvencah, poiščeš s pedantnim 'previjanjem' scenarija naprej in nazaj. 


Sterilna prihodnost 


Tvorci so na prefinjen način poskrbeli za to, da med 
obiskovanjem lokacij na lastni koži občutiš socialne te- 
gobe Pariza prihodnosti, ki je na pogled res nekaj po- 
sebnega. Na eni strani te pod osvetljavo neona in pol- 
prosojnimi zasloni, na katerih se rolajo reportaže o Ni- 
lininem odmevnem pobegu iz kehe, pozdravijo čiste 
ulice, lične kavarne in zastekljene police trgovin, ki de- 
jansko spomnijo na pariške. V protiutež so jim siro- 
mašni, propadajoči urbani okoliši, kjer te mimogrede 
napadejo pokveke, ter hladni hodniki laboratorijev in 
drugih kompleksov, v katere se junakinja infiltrira. 

igralnega zadovoljstva. Na sliki je ena 'hujših' akrobatskih zagonetk. 


Šefi si lastijo dva ali tri posebne napade. Onesposobiš jih običajno z 


eno izmed petih Nilinih močnejših sposobnosti, kot je zamrznitev časa. 


Pečat samosvojosti naslovu dajejo zlasti vizualni ele- 
menti 'nadgrajene resničnosti' (augmented reality), 
ki ti vseskozi silijo v tvoje vidno polje. Ko se na trgu 
ozreš proti staromodni stojnici, se nad njo prikaže 
svetleč napis, ki te seznani z urnikom obratovanja. 
Na podoben način izveš, kaj ima na meniju lokalni 
barček, in tako naprej. Za boljšo predstavo o estetiki 
pomisli na temačnejši Mirror's Edge in na eksplozi- 
vno sceno iz Inceptiona, kjer mlada Ariadne prejme 
prvo lekcijo o naravi sanj, čemur dodaj par ščepcev 
destiliranega kiberpunka iz Deus Exa: Human Revo- 
lution. To je to. 

Na pogled je Neo-Paris sila zapeljiv. Zato te tolikanj 
bolj preseneti dejstvo, da v surovem pustolovsko-ra- 
ziskovalnem smislu nudi bore malo. O odprtosti in 
peskovništvu ni govora, saj mesto, kolikor ti ga je na 
razpolago, sestoji iz vodetesno ločenih, docela pre- 
močrtnih okolišev, ki ustrezajo osmim štorijalnim po- 
glavjem špila. Nasploh je interaktivnost s stvarstvom, 
ki te obkroža, minimalna. Če odšteješ ključne like, s 
katerimi tako ali drugače obračunaš na koncu vsake- 
ga poglavja, z ostalimi prebivalci praktično nimaš sti- 
ka. V okolju so zaradi vzdušja in lepšega, tako kot 
Eifflov stolp, ki ga ponekod uzreš na obzorju, a ga ni- 
kdar ne dosežeš. Za stopanje z začrtane poti spričo 
utesnjenosti praktično nimaš priložnosti, odštevši 
stranske ulice in polskrite kotičke. Tam po koščkih 
nabiraš artefakte, ki ti postopoma izboljšajo zdravje, 
in informacijske biltene. V slednjih so popisane zgo- 
dovina ter turistične in druge atrakcije futuristične 
francoske metropole, kar je kul. 

Kaj potemtakem v Remember Me dejansko počneš? 
Za začetek je tu ležerno parkoursko prečkanje ovir, 


ne pomni, kdaj je nazadnje igral z ženskim 
likom. Nilin, preveri, prosim. "AAAAAA!!!" 


vizija futurističnega Pariza  všeč- 

na ženska junakinja mehanika 

prirejanja spominov . spektaku- 
larno tepežkanje ... ... ki pa ni ravno globoko 
nezahtevno ploščadenje raziskovalno nezani- 
mivi okoliši Dontnod / Capcom 


- — 
Junakinja se kmalu nauči premikanja predmetov in stikal z razdalje. 
W Ta veščina je osnovi bolj pustolovske narave, a pride prav v boju. 


kjer prednjači plezanje po ceveh, žlebovih, strehah in 
drugih izboklih elementih. A to početje ni kaj prida, 
saj gre za še bolj preprosto različico tistega ploščad- 
ništva, ki krasi novega Tomb Raiderja, Assassin's 
Creed in druge moderne akcijske tretjeosebnice. Poli- 
ce, od in do katerih se s pritiskom edinega gumba 
odrivaš, so recimo jasno označene z rumenimi 
puščicami, in izgubiti se res ne moreš. 


Spomini, ki ubijajo 

Še dobro torej, da te bistveno bolj zaposlijo ostale pri- 
tikline. Ena teh so spopadi z omenjenimi golumskimi 
prikaznimi, človeškimi in robotskimi varuhi pravice 
ter občasnimi šefi, ki v rednih intervalih prekinjajo Ni- 
linino telovadno rinjenje proti ciljni točki znotraj pa- 
riških okolišev. Remember Me se v osnovi zgleduje 
po Arkhamu - v tem smislu, da mlatenje temelji na 
povezovanju udarcev s pravočasnim pritiskanjem 
gumbov. Le da ti igra pri sestavi kombinacij pusti bolj 
proste roke. Določeno zaporedje vedno začneš in na- 
daljuješ z ročnim ali nožnim napadom, učinki pa so 
odvisni od vrste udarcev, ki jih v namenskem meniju 
umestiš v eno od razpoložljivih verig. Bolj kot napre- 
duješ, daljše so ti na voljo. Če v mlatilno zaporedje na 
primer vstaviš več 'regen' napadov, se ti bo med te- 
pežkanjem obnavljalo zdravje. Če več 'cooldown' 
udarcev, pa boš lahko hitreje (spet) posegel po eni 
od punčarinih močnejših, časovno pogojenih sposob- 
nosti, kot sta začasna ohromitev nasprotnikov na za- 
slonu in zvabitev capinov na svojo stran. 

V redu? Še kar, dasiravno vse skupaj temelji na ne 
ravno globokem ritmičnem udrihanju po levem in 
desnem miškinem uhlju ter vsemogočni tipki za iz- 
mik, ki kombinacije udarcev ne prekine. Tekočnosti 
in koreografske spektakularnosti bojevanju ne manj- 
ka, ne pričakuj pa dodelanosti kakega Metal Gear Ri- 
singa. Da vse skupaj ne bi postalo duhamorno, po- 
skrbijo spodobno raznoliki tipi sovragov. Denimo 
spominski izprijenci, ki so vidni samo v soju reflek- 
torjev, ki jih je treba ročno aktivirati. Dalje policisti v 
oklepih, katerim prideš do živega šele potem, ko jim 
uničiš fizične ščite. In raznorazni lebdeči robotski na- 
sprotniki, ki jih moraš z električnim napadom najprej 
spraviti na tla. 


pe: 


Všečni sta dalje obe spominski mehaniki. Prva so 
fantomske sledi prebivalcev Neo-Parisa, ki jih aktivi- 
raš na označenih mestih. V poplavljeni četrti na ta 
način varno prečkaš sicer nevidno minsko polje, nek- 
je drugje poiščeš skrivališče bistvenega predmeta. 
Najdeš ga tako, da slediš obrisu - duhcu osebe, ki ga 
je tja odložila v preteklosti. Remember Me pa si boš 
najbolj zapomnil po unikatnih sekvencah prirejanja 
spominov. To so ločeni scenariji, v katerih Nilin s teh- 
nološko rokavico vdre v ume pomembnih likov iz 
zgodbe in po zgledu Di Capria v prej omenjenem No- 
lanovem filmu dogodke zrežira v lastno korist. 
Samomor nekega moškega, ki je za odvijanje rdeče 
niti ključnega pomena, boš denimo povzročil tako, da 
ga boš prepričal, da je zagrešil umor soproge. In sicer 
s tem, da boš v enem od njegovih spominov v pravil- 
nem vrstnem redu spremenil dve ali več podrobnosti. 
Zapitega Forlana je žena tiste usodne noči po prepiru 
v resnici zapustila nepoškodovana. A če pri pištoli, s 
katero se je možakar med vneto debato poigraval, 
odkleneš varovalko in v stanovanju premakneš mizi- 
co, se bo opitež spotaknil, nerodno opotekel proti 
družici in jo v 'remiksani' verziji spomina po nesreči 
ustrelil. V resničnem svetu ga bo ta prirejeni utrinek 
potem tako užalostil, da si bo sam sodil. 


V trenutkih, kot je zgornji, se konkretizira temeljno 
sporočilo o dragocenosti spominov in zasebnosti. Za- 
radi njih se Remember Me splača igrati. Škoda, da jih 
tekom nekje deseturne izkušnje ne dočakaš veliko in 
da fabula na sredini igre nekam ponikne. Zanimiva 
postane spet šele proti koncu. Nilin je dopadljiva in 
realistična ženska junakinja, vendar sama zase ne od- 
tehta sterilnosti vizualno navdušujočega okolja, ne- 
zahtevnega ploščadenja in bojevanja, ki ni slabo, a te 
le izjemoma napolni z neopredeljivim zadovoljstvom, 
ki sledi težko prisluženi zmagi. Če si špilu pri teh za- 
devah pripravljen pogledati skozi prste, boš pretežno 
užival. V kolikor pa si tak kot jaz, ti bodo misli utekale 
k temu, kaj bi se iz naslova izcimilo, če bi ga japonski 
založnik zaupal izkušenim avtorjem. Nadejam se, da 
so Capcomovci podobnih misli in že razmišljajo o na- 
daljevanju. V Neo-Paris bi se z Nilin rad še kdaj vrnil. 


ma 


Tepežkanje je pogojeno z ritmičnim kombiniranjem udarcev in izmi- 
kanjem. Tega, kaj počnejo sovragi, ti včasih sploh ni treba gledati. 


ajeni smo, da je marsikatero nadaljevanje v osnovi močno podob- 

no prvencu, le da z več vsega in kako odrezano neubogljivostjo. 

Natanko to velja za Anomaly 2. Izvirnik, ki je pred dvema letoma v 

Jokerju 215 dobil 74, si je nabral ljubitelje z nenavadnim zasukom 
branjenja s stolpiči. Nismo kakor običajno razpostavljali obrambnih struk- 
tur, marveč smo v pogledu od zgoraj prevzeli nadzor nad drugo stranjo, 
creepi. To ni bil več tower defense, marveč tower offense z močnim pridi- 
hom realnočasovne strategije, saj so se naše enote premikale. 


Znanstvenofantastična zgodba pobere rdečo nit, ki jo je izpustil konec eni- 
ce. V njej so planet skozi razpoko v prostoru-času napadli stroji in ni nam 
preostalo drugega, kot da smo udarili nazaj. Bili smo uspešni, a ne zadosti, 
kajti jeznoriti opekači kruha so se vrnili, še močnejši in številčnejši. Nova 
pripoved ostaja minimalistična, a tokrat vsebuje več soli, dialogov in likov, 
od moralističnega znanstvenika do krvoločne poveljnice. Več je z grafičnim 
srčkom izdelanih animacij v filmskem slogu in pri zaključku izbiramo med 
konkretno različnima koncema, ki se tikata tega, kaj storimo z neugnanimi 
hladilniki. Lepo je videti, da so se Poljaki v 11 Bit Studios potrudili s tistim, 
kar igre rade zanemarijo. 

Vmesnik je intuitiven. Z zasukom miškinega koleščka prikličeš taktič- 
no karto, s preslednico urejaš kolono, s shift pa pospešuješ dogajanje. 


- Ne: . ' 
Okroglo ikono na sredi sem postavil s komandantom in bo vabila ogenj 
iz stolpov, dokler je ne uničijo. Podobno razpostavljam ostale ikone. 


Nasploh je Anomaly 2 tič, kakršnega ni v vsakem parku. Odred, ki ga tvo- 
ri največ šest v gosjo vrsto razporejenih enot, že res strelja samodejno in 
nanj vplivamo zvečine posredno. Ne moremo mu spreminjati nizke hitrosti 
gibanja in mu takoj spremeniti smeri. Lahko pa mu skozi pregleden, urejen 
ko sami izbiramo vrstni red enot in z dvokliki menjavamo med njihovimi 
vlogami. Daljnostrelni tank recimo spremenimo v raketnega robota z 
manjšim dometom, a večjim efektivnim radijem. Če je stolp skrit za kako 
zgradbo, je boljši drugi, sicer prvi. 


4 «ai. 


Veliko je razrušenega urbanega okolja, kar dopolnita led in brazilska džungla. Ne 
glede na vrsto okolice skoznjo zmerom vodijo ceste in le po njih se je moč premikati. 


Navzlic osnovi iz TDje 


v ima igra dosti skupnega z realnočasovnimi strategijami. Ak- 


cija je hitra in ukrepati je treba naglo. Imaš sicer premor, a se zaslon tedaj zamegli. 


kit 


Največja sprememba, ki daje vedeti, da 
Anomaly 2 ni samo na glavo obrnjen to- 
wer defense, je komandant. V realnem ča- 
su ga direktno nadzorujemo s klikanjem 
ali tipkami in je nepogrešljiv. Sčasoma pri- 
dobi štiri moči, neobhodne za uničenje ih- 
tavih pomivalnikov posode. Z osebno pri- 
sotnostjo popravlja zavezniške šajtrge, na- 
stavlja vabe za sovražni ogenj, stolpe one- 
sposablja z elektriko in ukazuje ogenj na 
določen kraj. Slednje je dizajnerska bližnji- 
ca, kajti drugače nimamo nadzora nad 
tem, katero nasprotno zgradbo si bodo na- 
ši pametnjakoviči izbrali za cilj. Pri tem ne 
delujejo vedno zares logično. 

To ni edina neprilika, na katero boš naletel 
v teku štirinajst misij dolge, linearne zgod- 
bene kampanje. Enici sem očital manko 
globine, ki je je sedaj več, med drugim na 
rovaš novih prijateljskih enot (robot, ki pe- 
riodično ustvari nevidnostno polje) in so- 
območje) ter okleščenega nabora koman- 
dantskih sposobnosti. Globina pride iz te- 
ga, kakšno kolono si ustvaril, kam si jo 
usmeril in kako z njo ravnaš. Daljša kot je 
kolona, več moči ima, a teže je z njo upra- 
vljati in več resursov požre. Višja kot je 
težavnostna stopnja izmed štirih, bolje in 
natančneje se moraš ukvarjati s podaniki, 
pri čemer je včasih kritična že najmanjša 
odločitev. Recimo to, ali boš solde, ki jih 
nabiraš z uničevanjem razjarjenih konzerv 
in zabojev v okolici, vložil v nakup novih 
enot ali nadgradnjo obstoječih. 

Toda Anomaly 2 zna biti tečen, saj tako 
kot prvenec rad postane nepregleden. Ba- 
ročne eksplozije in mnoštvo učinkov so 
balzam za oko, za misli pa ne, saj se izgu- 


biš. Z belo orisanim poveljnikom, s katerim 
šibaš naokoli, dopolnjuješ količino veščin 
in preusmerjaš ogenj nase, se urno kam 
zatakneš in izgubiš dragoceni čas, kar igra 
kruto kaznuje. Na srečo ne z reštartom vse 
misije, saj nadzorne točke so. 


Kljub težavam sem se imel v dvojki bolje 
kot v prvencu, saj v izteku ne preide v ko- 
majda še obvladljivi raztur, marveč ohrani 
taktično zbranost. Je razgibana, saj redno 
streže z novimi enotami, sposobnostmi, 
sovragi in godljami. Teh ne povleče iz ori- 
ginala, naj gre za obrambo ustanove, ki jo 
besni radiatorji ogrožajo z vseh štirih stra- 
ni, preusmerjanje žarka med postajami na 
zemljevidu, pri čemer sam odločaš, katere 
boš osvobodil, ali ubadanje s šefom, ki se 
neskriptano spreletava naokrog. 

V kampanjo sem dal šest, sedem ur, kar je 
za 14 evrov na Steamu v redu, a še dosti 
žura sem iztisnil iz ponavljanja nalog na 
resnejših težavnostih za boljši rezultat. 
Škoda, da je internetni multiplayer za dva, 
kjer eden prevzame vlogo postavljalca 
stolpov in drugi napadalca, švoh in ome- 
jen na pet kart. Vendar je Anomaly 2 tudi 
brez njega simpatičen zavrtljaj prevečkrat 
uravnilovskega branjenja s stolpiči. 


Sneti postane vesoljski nazajarhitekt. 
Stolpov ne postavlja, temveč jih radira. 


domiselna zasnova, razgi- 
1 1 banost in lična podoba v 
tokrat več globine v pre- 
cizno načrtovane misije v zna biti slabo 


pregledna in sitna x 11 Bit Studios 

— Premikaš se le desno in levo v eni planjavi, na kateri naletiš tako na sovražnike 
kot na prijateljske like. Z njimi počvekaš, izveš novosti v zgodbi in dobiš kveste. 


Sneti si ne more izmisliti metaforič- 
nega haikuja, kakor bi se spodobilo, 
ker je od dolgčasa zaspal. 


lična podoba v širen, 
raznolik svet v enolič- 
na x plitek boj x dol- 


gočasni kvesti x 


! Ko se ogibaš zelenim bruhcem in loviš vrzeli med ostmi, je treba biti malo 


spretnejši. A le zato, ker tedaj pride do izraza ne zares natančen nadzor. 


a 

ONUPAJ 
BUSTA 
PREŽIVELA... 
"MI LOČENO 


udi COULD VOU BE THE LAST OF U5? bali 


ŽE V PRODAJI 


SONY 


make.believe 


»Čakaj malo, oglas je bil za rave party, ne za shod nacijev!« Ideoloških 


frakcij se v Metru tare, je.pa res zanimivo, da ni večje omembe religij. 
-— - kA 


"Ata, ata, lačna sem." 
"Čakaj, da ujameva ribo za večerjo." 

"Ribo? Kaj pa, če ujameva raka?" 

"Hehe, piškotek, v tej reki ni rakov." 
"Ampak, kako ga je pa potem mami dobi- 
la?" 

"Eee ... veš, mami ga ni ujela na trnek, am- 
pak je zbolela, ker je jedla ožarčene ribe. 
Midva imava pa detektor in se nama to ne 
more več zgoditi. Kako si želim, da bi ga 
imela že takrat, ko je bila mami še tu ..." 
"Kaj pa napravi detektor, da odžene raka?" 
"Em, piškotek moj mali, s takimi vprašanji 
strašiš ribe." 


(JI 


a malce svobodno povzeti dialog med očetom 
in hčerko v prvoosebni streljanki Metro: Last 
Light oriše vzdušje v podzemnem svetu, ki so 
ga po viziji Dmitryja Glukhovskega ustvarili v 
kijevskem studiju 4A Games. Prežetega s smrtjo in 
nenehno nevarnostjo, da zaradi tega ali onega razlo- 
ga ne boš ugledal naslednjega dne. Pa vendarle tudi z 
upanjem, s katerim se najbolj običajni ljudje skušajo 
pretolči skozi vsakdan. Piše se namreč leto 2034 in 
dve desetletji minevata od uničujoče jedrske vojne, ki 
je opustošila površje Zemlje. Moskovčani so se pred 
kataklizmo zatekli v tunele in jaške podzemne želez- 
nice, metroja - ter tam ostali. 
Kar je bilo sprva mišljeno kot začasno zavetje, je po- 
stalo stalno prebivališče nekaj deset tisočev ljudi, ki 
nadaljujejo človeški rod, obkroženi z nagravžnimi, 
napadalnimi mutanti in nevarno radiacijo. Ter brez 
odgovora, ali bodo mogli še kdaj stopati po površju. 
Tja peščica pogumnežev odhaja le z dihalnimi ma- 
skami in znaten del se jih nikoli ne vrne. Vzame jih 
divjina, ki vlada Zemlji. 


do 


s JGROVJE 


V naselbinah ti igra orožje 
vzame iz rok, zato nimaš ta- 


ke svobode interakcije kot v 
Falloutih. Lahko pa sem in 


tja kako reč izmakneš. 


Nov par bradavičk v igri. Po Aseensionovih 
drugi visokoproračunski letos. Pocestn ..., 
no, potunelnice v Metru zgolj poplesujejo. 


Leto pozneje 


Med srečneži, ki so videli več nadzemne Moskve kot 
marsikdo drug, je mladenič Artjom. Sedaj je junak, 
kajti leto predtem je v dogodkih Metra 2033 (Joker 
201, 83) z jedrskim napadom uničil gnezdo skrivnost- 
nih 'temnih bitij', dark ones, ki so pustošila po člo- 
veških kolonijah. A grizejo ga dvomi. Monstrumi so 
se tik pred uničenjem telepatsko povezali z njim in 
mu pojasnili, da bi radi le komunicirali. Prošnje je od- 
mislil kot poskus manipulacije in pritisnil na sprožil- 
nik za genocid, da je v nuklearnem ognju zradiral vso 
tujsko raso. 

Sedaj ni več tako prepričan v svojo odločitev. Je bilo 
morda nasilje Temnih le ponesrečen poskus komuni- 
kacije, ker se človeštvu drugače niso znali približati? 
So bili res pripravljeni s svojimi nadnaravnimi spo- 
sobnostmi pomagati, da se površje planeta zopet po- 
seli? Kdo sploh so bili in od kod so prišli? So nezem- 
ljani? Biološki poskus izpred vojne? Je res zakrivil 
kataklizmo, podobno oni, ki je ljudi prisilila, da kot 


podgane živijo pod zemljo? Krivda za morebitno iztreb- 
ljenje celotne življenjske vrste Artjoma žre bolj in bolj. 
Ko neki izvidnik na površju ugleda domnevno preži- 
velo temno bitje, je kajpak prvi kandidat ... da po- 
spravi še tega. Vsaj tak je ukaz z vrha. 

Izkaže se, da je ena od teh čudnih zverinic res preži- 
vela atomsko eksplozijo. In da je še otrok. Toda pre- 
den se Artjom uspe zediniti, ali naj jo pihne ali pa se 
upre nadrejenim, oba ujamejo soldati neonacistične 
frakcije Četrti rajh. S pomočjo agenta komunistične 
Rdeče linije junaku uspe pobegniti in začne se krvava 
pot skozi železniške tunele v iskanju Temnega. V 
iskanju Artjomove odrešitve za zločin, ki mu leži na 
duši. In nemara odrešitve človeštva. 


Vojna se ne spremeni 


Naš junak po dogodkih iz predhodnika ni več zelen 
pritepenec, marveč izkušen specialec - ranger. Vse- 
eno pa ga lov na tujsko bitje vrže v situacije, ki mu 
obrnejo želodec. V postojanki Četrtega rajha vdre v 
koncentracijsko taborišče, kjer shirani zaporniki ča- 
kajo, da jih bodo zaplinili. Prvi so na vrsti tisti, ki so 
zaradi sevanja mutirali, ker z volčjo lobanjo pač ne 
zadoščajo arijskemu stereotipu. 

Pri tardečih je bolje, a le na videz. Artjom se tamkaj 
zaplete v izdajstev polni boj za oblast, kjer največje fi- 
gure ne izbirajo sredstev in so na človeški šahovnici 
pripravljene žrtvovati neomejeno število kmetov. Tudi 
ko je človeštvo na robu izumrtja in se komaj prebija iz 
dneva v dan, ne more iz svoje kože. Povsod so vznik- 
nili centri moči, ki bodo šli v želji po oblasti in prevla- 
di svoje ideologije čez trupla. Veliko trupel. Temni so 
bili v primerjavi s tem videti nenavadno enotni in 
složni, si misli Artjom. On pa jih je žive skuril. 

IGROVJE 


Sekvenc, v katerih se greš tekmovanje v strmenju s pošastki, je og- 
romno. Za odtenek preveč je tudi s tem povezanih enoprstnih OTEjev. 


Izročilo pravi, da so na center Moskve vrgli nevtronsko bombo, ki s seva-[ 
njem skuri živa bitja, stavb pa ne. Zato Rdeči trg in Vasilij Blaženi še stojita. 
sk sa SIH 


Nekateri šefi, kamor spada tudi oklepni vlak, zahtevajo 
samosvoje pristope. Enega lahko celo pustiš pri življenju! 


Kdo bo potečnaril, da te del časa soborci kolofdjutijev- 
sko vodijo za roko. A samotnega potepanja je veliko. 


Dogajanje se odstira v dialogih ljudi, ki jih srečuješ ob 
pohajkovanju skozi naselbine. Na primer Benetke, ki 
stojijo v predelu poplavljenih tunelov in so menda 
ime dobile po enem od mest v starem svetu izpred 
vojne. Najdeš novi Bolšoj teater, ki je v ciničnem pre- 
okretu daleč od nekdanje visoke umetnosti, saj prire- 
ja varietejske šove z napol slečenimi ženščeti. Edini še 
živeči umetnostni kritik berači pred vhodom. 

Naletiš na očeta, ki hčerko miri, da bo vse v redu, 
čeprav sta v karanteni, okužena s kugo, ki terja petin- 
devetdesetodstotno smrtnost. Na rekruta, ki fanatično 
dela sklece, da bo "močan in laže bežal pred mutanti." 
Na delavce, ki pod umetno svetlobo gojijo uborno 
rastlinje in redijo prašiče. Zaletavaš se v pijančke, me- 
češ denar striptizetam in odganjaš dilerje drog, ki jih 
je dovolj na vsakem koraku. Človeške enklave v Met- 
ru so oživljen slikarski naturalizem z vso bedo in trp- 
kostjo vred. Vojna, ki ima namesto specialcev iz Call 
of Dutyjev vdove in sirote padlih vojakov. 


Greznica 


Zunaj naselbin je še mnogo huje. Predori in jame Met- 
ra so en velik sekret blata, žuželk, divjega rastlinja, 
rjastih ostankov civilizacije in kadavrov. Nenormal- 
nega števila kadavrov. Last Light te na vsakem kora- 
ku opominja, da je šel svet skozi eno apokalipso in 
da je sredi druge. Tvoja pot je tlakovana z okostji 
družin, ki so še vedno objeta, nagnitimi trupli in strje- 
no krvjo. Kjer ni človeških ostankov, so bolj ali manj 
živi monstrumi vseh sort, od kosmatih do pajkovskih. 
Kdor se boji žuželk ali gnusob nasploh, bo ob Last 
Lightu trpel, saj je izdelek poln gravža. 

Najraje te napade iz pajčevinastih zapredkov ali te- 
me. Veliko se namreč potepaš po prostorih, ki svetlo- 
be niso videla že od nastanka. S seboj imaš sicer vse- 
skozi baterijsko svetilko, toda vsake toliko jo je treba 
ročno napolniti z dinamom in sem ter tja ti jo žarčenje 
kratkomalo ugasne. Tedaj ostaneš z vžigalnikom in 
predse uperjeno dvocevko, srepo bolščeč v temo. Iz 
nje uhajajo predirni zvoki lomastenja, renčanja in kri- 

kov tistih, ki niso bili tako srečni kot ti. Čez čas naj- 
deš infrardeča očala na nočno gledanje, ki postanejo 
tvoj najzvestejši prijatelj. Štorija zase je površje. Tam- 
kaj moraš imeti vseskozi na obrazu dihalno masko in 
si jo ročno brisati, ko jo pošpricaš s krvjo. Njeni filtri 
se izrabljajo, zato na terenu iščeš nove, sicer se slej- 
koprej zgrudiš in te vzame divjina. 

In to kakšna divjina! Če okolica v S.T.A.L.K.E.R.ju 
povzroča nelagodje s sivino in lažno tihoto, je pokra- 
jina v Metru izrazito moreča. Dihati se ne da, vsesko- 
zi so nevihte, pošastkov je kot suhe trave. To ni pro- 
stor, kjer bi človek preživel. Kolikor uspeš porazisko- 
vati, se ti odprejo monumentalni prizori uničenja, tudi 
na nekaj prepoznavnih lokacijah, kot je Rdeči trg. 4A 
so spet dokazali, da lahko studio uleti od nikoder, na- 
pravi odličen grafični pogon in ga še odličneje izrabi. 
Svet Metra je zanj kot rojen. 


Mrtvaški ples 


Vse to ti Last Light servira osredotočeno, saj ne gre 
za svobodnjaško igro, kot je S.T.A.L.K.E.R., marveč 


IGRA PO KNJIGI? 


Da je serija Metro napravljena po romanih 
ruskega pisca Dmitryja Glukhovskega, si 
že slišal, kajti v Jokerju 226 smo imeli z 
njim intervju. Če ga še nisi prebral in ni- 
maš pri roki Jokerja, hop na stranko pod 
številko 9747. Enica je dokaj vestno na- 


pravljena po prvem romanu, Metro 2033. 
Zato bi kdo pričakoval, da gre Last Light 
po črkah drugega, Metro 2034, pa ni ta- 
ko. Dogodki v igri in romanu se skorajda 
ne križajo, saj papirnata štorija ne govori 
več o Artjomu, marveč čisto ločeni skupi- 
ni ljudi iz postaje Sevastopolskaja. Ko ne- 
kega dne karavane nenadoma nehajo do- 


za bolj linearno streljanko. Je pa v nasprotju s Call of 
Dutyji veliko krajših stranpoti, zato bodo raziskovalci 
prišli na svoj račun. V takih kotičkih te čaka mnogo 
priboljškov, pa tudi kak skrit monstrum. Ali pet njih. 
Polastiti se hočeš vsega, kar leži na tleh, kajti z zalo- 
gami igra ne razmetava. Zato pa ti razmečeš obilo 
streliva v ksihte sovragom, ko se pojavijo. Kot v 2033 
lahko v puške vlagaš posebne, močnejše vojaške na- 
boje, ki pa so hkrati glavna valuta. Kar pomeni, da v 
šefe dobesedno streljaš denar. 

Boj se močno razlikuje glede na to, ali srečaš člo- 
veške ali manj človeške nasprotnike. Prvi so pripad- 
niki sovražnih frakcij in banditi. Opremljeni so pod- 
obno kot ti, kar pomeni zbir avtomatskih in polavto- 
matskih pušk, šibrenic in pištol. Pogrešal pa sem ek- 
sotična in težja orožja. Med krepeli najdeš v bistvu le 
pihalnike na stisnjen zrak, ki pošiljajo puščice ali ko- 
vinske kroglice. Precej so mi manjkali plamenome- 
talci, ki jih tovorijo nekateri stražarji v mestih, v akci- 
ji jih pa skorajda ne vidiš. Ter eksplozivne naprave 
nasploh, saj metalcev granat in raket ni. Lučaš le do- 
ma napravljene bombe in postavljaš usmerne mine. 


važati hrano in potrebščine, 
morajo vzeti blato pod noge 
in dognati, v čem je prob- 
lem. Namig: ni lepo. 

Toda stric Dmitry je za Last 
Light spisal scenarij. Ker 
ga je menda prišlo veliko 
več, kot ga je v igri, ga kani 
izdati v knjigi Metro 2035. 
Je pa to malo čudno, ker 
se dogodki odvijajo v letu 
2034. Pozorneži so v Last 
Lightu našli omembo, da 
bo bukla izšla decembra. 
Kot easter egg pa jo lahko 
celo najdeš, ne pa tudi čitaš. 


OMITAY GLUKHOVSKT. VETP 

xtended magazine 


Vhis light machinegun magaz 
longer sustalneg tire with les 


Naenkrat lahko tovoriš tri orožja, ki si jih pri trgovcih z izboljšavami 
prilagodiš za različne vrste spopadov, od ostrostrelstva do klanja. 


-.. 


Novost glede na Metro 2033 je modifikacija krepel. 
Trgovci ti nanje montirajo namerilnike, večje naboj- 
nike, daljše cevi in podobne izboljšave. Infrardeči 
daljnogled ali dušilnik znata precej spremeniti tok 
borbe in ko kateri od falotov ob krepotu odvrže pose- 
bno bogato okrancljano puško, od veselja zaplešeš 
kazačok po svinjariji. 

Človeške sovrage najlažje pospraviš z natančnimi 
streli v glavo, posebej če so dobro oklepljeni. Pri 
zverjadi pa je drugače. Stvorovje urno premeri razda- 
ljo do tebe in ti skače v fris, preden rečeš: "Sveta po- 
magavka!" Tam je najbolje poprijeti za avtomatsko 
šibrenico, ki dela popoln golaž. Raznolikost tarč je pri 
pošastkih večja kot v Metru 2033, zlasti pri šefih. Pri 
ljudeh pa bi si želel kakega tipa nasprotnika več. 


UKRAJINSKE TEGOBE 


Prejšnji mesec, le nekaj dni po tem, ko je Last Light 
pozlatil, se je oglasil nekdanji THOjev šefe Jason 
Rubin in navrgel, da možje in žene v ukrajinskem 
4A Games ne delajo v kaj prida boljših razmerah, 
kot so tiste v naselbinah iz igre. Da se soočajo z od- 
klopi elektrike. Da je bilo spričo carine in prepovedi 
vsako tovorjenje boljše računalniške opreme v Ki- 
jev večji podvig od tihotapljenja opija. Da so imeli 
zaposleni probleme z rusko mafijo. In da so bili ta- 
ko denarno kot časovno hudo omejeni. Ukrajinci so 
v odgovoru jeli miriti, da ne živijo pod zemljo, je pa 
res, da imajo slabše pogoje od zahodnjakov. Zato 
jih še toliko bolj spoštuješ, saj je režija dogajanja v 
Last Lightu na ravni tiste v najbolj proslavljenih 
igričarskih studijih, ki za razvoj zmečejo desetine 
milijonov evrov. Le pri animaciji sem in tja malce 
šepa, pa karikirano govorjen ruski naglas bo šel 
komu v nos. Kaj bi šele nastalo, če bi sami delali 
utice iz bankovcev? Upam, da bodo imeli v prihod- 
nje toliko sredstev, da bodo uspeli izdelek bolje 
stestirati in mi ne bo treba nikogar breniti v piščal. 

: CE UIAA MEN NI. 57 k 
Fizikalnih anomalij kot v 2033 tokrat ni kaj prida. 


N Zato pa je toliko 


Skozi zeleni soj nočnogleda boš videl velik del igre, najprej na namerilnikih, po- 
tem na očalih. To, ali pa poprimeš za svetilko, ki je srečoma nameščena na orozje. 
| "Ta 1 


wseekly earnings and allows for ; 

Po vseh štirih v blatu 


V še enem nasprotju z ostalimi premočrtnimi FPSji v 
Last Lightu nimaš nenehno gnusob v zobeh, saj sp- 
retno krmari med akcijo in predahom, tako kot pred- 
hodnik. Včasih dvajset minut zgolj kolovratiš po tem- 
nih katakombah, kuriš pajčevine in gaziš po dreku v 
pričakovanju, kdaj boš dobil zver za vrat. In tudi jo - 
ravno takrat, ko se sprostiš. 

Če si pazljiv, se ti mnogokrat ni treba stepsti, saj se 
lahko mimo dveh tretjin nepridipravov odtihotapiš. 
Scene imajo bolj ali manj očitne stranske poti, kot so 
jaški, rovi in skriti prehodi. Če se kak sovrag vseeno 
postavi na sredo, ga usmrtiš z dušenim orožjem ali 
vanj zalučaš metalni nož (ti so absurdno premočni). 
Pssst: koliko ljudi pobiješ, vpliva na to, katerega od 
koncev si deležen, saj v nasprotju z enico ne moreš 
več sam izbrati zaključka. Kar je logično - Artjom se 
mora pošteno spokoriti za genocid. 

Žal ravno tiholazenje najbolj razkrije nedodelano 
umetno pamet nasprotnikov. Tem je življenje pod 
zemljo očitno udarilo na vid, ker se lahko včasih 
drgneš obnje, pa te še ne bodo porajtali. Če naletijo 
na truplo kamerada, bodo sicer zagnali vik in krik in 
sprožili alarm, po katerem se iz priročnega dvigala 
ponavadi usujejo posebej oklepljeni soldatje. A ravno 
tako bodo po minuti besnega iskanja pozabili, da se 
je karkoli zgodilo, in stoječ na truplu kolega izjavili, 
da so imeli prisluhe. To ne pomeni, da niso nevarni, 
kajti če te dobijo v navzkrižni ogenj, si hitro kaput. 
Toda če izrabiš njihovo neumnost, jih je s headshoti 
in nožiči skoraj prelahko polagati. 


No, na lahke človeške sovražnike hitro pozabiš, ko te 
zveri gladko spravijo ob živce. Zamera številka dve: 
nekatere grozljivo zahojene sekvence, v katerih te 
naskakujejo mutanti in moraš preživeti, dokler se ne 
spusti dvigalo / pride ladja / kolegi / karkoli. Prise- 
žem, eno sem ponavljal dvajsetkrat in hotel nekoga 
breniti v piščal. Seveda to ne bi bilo tako tečno, če bi 


V zunanjost zreš skozi steklo maske, ) ero 
/4 bolj zarošeno, ti pa vse bolj sopeče dihaš. V boju ti jo lahko celo uničijo. 


več drugosortnih nadnaravnosti. 

4 k h H 
ki je s pešajočim filtrom zmerom 


a 


si lahko vmes shranil položaj. Pa ga ne moreš, ker 
Last Light uporablja shranjevalne točke. Ne le, da ni- 
so vselej najbolje postavljene, marveč pri takem tipu 
kvaziraziskovalne igre enostavno ne delujejo. Dosti- 
krat peniš, ker te odprtje vrat vrže v naslednjo stop- 
njo, ti pa še nisi pregledal prejšnje. Brezveze. 

Kak maher me bo gledal postrani in rekel, da z enim 
strelom puške na dvoje prekolje tri volkodlake naen- 
krat. Za take ima igra težavnost ranger, ki odpravi 
grafični vmesnik in poveča smrtnost zadetkov. Am- 
pak, hehe, moral bo plačati pet evrov za spletni na- 
kup. Ne, resno, ranger mode je tako imenovani 'day 
1 DLC', tisti najbolj osovraženi tip dolpotegljivih do- 
datkičev, ki so na voljo že ob splovitvi. Avtorji se bra- 
nijo, da je tako hotel še THO in da do izida tega niso 
imeli časa spremeniti. Jim verjameš? 


Luč na koncu predora 


Last Light večigralstva nima, skozi drek njegovih pre- 
dorov pa se pretolčeš v slabih desetih urah. Za posla- 
dek je tu peščica samostojnih nalog, ki so bolj za 
okras. Tisto pravo je Artjomovo potovanje skozi čre- 
vesje človeške civilizacije in lastne vesti. Gre za 
doživetje, ki ga zlepa ne srečaš nikjer drugje. Po 
udarnosti se mu približa Spec Ops: The Line, le da se 
odlikuje drugod in nima tako odlično usrane, so- 
vražne in brezupne okolice, kot je tale. Špil bi mirne 
vesti lahko naslovili Oda greznici in za njegov moto 
dali Obupaj nad človeštvom! Če ti to količkaj paše, je 
izkušnja vsem zameram navkljub obvezna. 


se počuti, kot bi šel z avtomatsko puško 
čistit izdatno ponečeden sekret. 


fantastično vzdušje v fenomenalno 

nagravžna okolica v lepa zbirka gnu- 

sob za spodobno tepst v fejst pripo- 
ved v odličen videz v neposrečene shranjevalne 
točke » povprečna umetna pamet x DLC x nedo- 
delano skrivanje 

ale dirkaška igrica je resda na arkadnejši strani premice, vendar ji to 

ne zbija privlačnosti vožnje. Grid 2 je namreč posrečena kombinaci- 

ja uživantskega fizikalnega modela, fino speljanih prog in izzivalnih 

računalniških sotekmovalcev. Iskanje idealne linije skozi poznane 
zavoje Brands Hatcha, dvoboj na nož po japonskih tougah in lovljenje zad- 
ka po dubajski marini znajo narediti volaniziranje hudo vzdušno že v samo- 
tarskem načinu, kaj šele proti živim igralcem. 


Vendar, ampak, toda 


Ja, žal je pri Codemasterjih, nekdaj zlatonosnih razvijalcih dirkačin, zadnje 
čase vselej nek 'vendar'. Uvodoma zapisane besede niso kakšna posebna 
edinstvenost, saj držijo za vsako visokoproračunsko dirkačino take baže, 
naj gre za Forzo, Gran Turismo ali Shift, dočim vzdušne, napete trenutke 
večigralstvo nudi že privzeto. Prinese torej Grid 2 kaj več, premik v zvrsti, 
posebno izkušnjo, hudo dodelanost? Nak. Pravzaprav ima igra bore malo 
mesa okoli osnovne dirkaške hrbtenice in vobče skopo vsebino brez leska, 
zaradi česar bi morala ob boku omenjenih titul stati manj. Pa ne. 
Stiškaštvo se prične že pri številu avtomobilov. Malo čez 60 jih je, kar je sla- 
ba polovica Shiftovih, devetina Forzinih in še manjši delež GTjevih. Če bi šlo 
za ekskluzivni cvetober štirikolesnega cirkusa, bi to še spregledal, a ni tako. 
Nekaj vrhunske žlahtnine je, recimo veyron super sport, koenigsegg agera, 
pagani huayra, zenvo ST-1, aston martin one-77 in melaren MP4-12C. To- 
da ferrarijev, porschejev in lamborghinijev ni, tako kot ne nissana GT-R, 
formulc in prototipov serije GT. Nadaljnji minus pri dirkalnikih v enoigral- 
stvu je manko mehankarije, tako v smislu nastavitev kot nadgrajevanja. 
Lahko edino nekam nepotrebno in z nerodnim vmesnikom ličimo šasijo z 
barvami ter nalepkami in izbiramo platišča, kar je bistveno slabše od Forzi- 
nega kičenja. V tej navezi ni prav nikakršnega občudovanja pločevine, ka- 
kršnega smo bili deležni v sorodnicah, kaj šele podatkov in opisov posa- 
mičnih modelov. Napram konkurenci je avtomobilski del nezadosten. 

Da Grid 2 ne vsebuje nobenega niti namignjenega uradnega razreda ali tek- 
movanja, mu dodatno niža vrednost, čeprav bi DTM, BTCC, JTCC ali GT1 
lepo sodili v kontekst. Naslednji primer ohrnosti je odsotnost kabin, ki jih po 
mnenju razvijalcev baje ne uporablja nihče. Tisti, ki smo uživali v vernem 
dirkanju izza volana v drugem Shiftu, se s tem ne bomo strinjali. Takisto ni 
nitra, ki bi ga zavoljo arkadne narave pričakoval. Nadalje kot solo dirkač ne 
nabiraš nobenih točk za mojstrske poteze, izkušenj ali česarkoli slično na- 
prednega. Pred nami je nejasen grozd različnih dogodkov, katerih rdeča nit 
so dirke izmišljenega prvenstva WSR. V duhu mreženjskega marketinga so 
sicer vdelani 'oboževalci', ki jih dobivamo za dobre rezultate, in izzivi spon- 
zorjev. Vendar sta to neosmisljena in robna sestavna dela. Med dogodki bu- 
ljimo v statično garažo, le na kraju sezone se pokažeta posneta športna ko- 
mentatorja, ki povesta par navdušenskih stavkov na rovaš razvoja tekmova- 
nja. To sta edina humanoi- 
da v špilu, kajti ne sebe, ne 
šefa moštva ne vidiš. Od 
zgodbe in osebnosti zatorej 
ni niti nastavka in pogovori 
so na nivoju "Choose your 
car. OK, good choice." Ra- 
ce Driver izpred let se je 
bolj trudil. 


na splošno v redu dirkanje 


kretno večigralstvo 
manko elementov in vsesplošna 


podhranjenost za tako ceno 


naizust 2013 


A 1 Y 
Celozaslonski vidik je žal postavljen na odbijač, i 
ko. Zakaj ne znajo take elementarnosti narediti netežavne? 


obžaluje, da so naslednika legendarne 
Toce očitno razvili škotsko-ciganski kravatniki. 


malo vsebine, 


Codemasters 


Preden prideš do prve na 
golfi, focusi in alfami. Ka 

rje v redu, kajti najhitrejši avtomobili so komaj obvladljivi, " 


Zavetrja pogon ne pozna, poškodbe pa so 
po želji. Tudi s počeno gumo je moč zmagati. 


torej preniz- 


a: 
| 


Driftanje na točke je izvedeno po kopitu, ki ga je pred mnogo leti uvedel Underground. 
Višek zabavnosti ta modus ni, so pa ta tekmovanja itak zelo kratka in lahko zmagljiva. 


Ohrnija in predrznost 


Naposled se upravičeno vprašaš, kaj pa v Gridu 2 sploh je. So mlačne poškodbe na višji 
stopnji in previjanje časa nazaj na nižji. Je dober ducat lokacij z več podizvedenkami 
pist, ki segajo od zaprtih ulic Miamija, Barcelone in Hong Konga prek šestih oficielnih 
dirkališč tipa Indianapolis, Yas Marina in Red Bull Ring do pokrajinskih cest čez japon- 
sko gričevje ali po Azurni obali. Povprečno in prav nič za dol past, ampak v končni fazi 
še najmanj problematično. So dirke na čas, ena na ena in driftanje. Še najbolj igro iz 
(pod)povprečja vleče relativno bogato večigralstvo, ki pa je začuda docela ločeno od 
puščavništva. V nalinijskem delu nabiraš izkušnje in novce ter negrafično nadgrajuješ 
moč in hendling. Poleg mnogih načinov udejstvovanja spletni servis Racenet streže tudi 
z rednimi izzivi, ki dodatno nagrajujejo. Pozdravim še, da se beleži tvoja zaletavost, ki ti 
more onemogočiti vstop v določene dirke. Po zgledu NFSjevega AutoLoga se dosežki 
samodejno delijo s prijatelji, vendar je to pri konkurenci izvedeno bolj dopadljivo. 

Grid 2 sicer naokoli dobiva prilično visoke ocene, češ, da se vozi nadmočno. Kot uvodo- 
ma rečeno, je šofiranje okej in z vsakim jakostnim razredom se hitrost zviša. Pretiraval 
pa s hvaljenjem tega dela ne bi. Navsezadnje je zelo odpustljiva arkada, ki tolerira zavi- 
ranje v riti spredaj vozečih in drsanje po ograji skozi ovinek. Pač zabava (tudi) za pri- 
ložnostne igralce in za par dirk dnevno. Ne pravim, da je igra zanič, le prazna in 
brezdušna je ter kot izdelek nevredna zahtevane cene 40 evrov. 

Pri tem je britanski založnik postavil novo definicijo predrznosti. Ob vnebovpijoče 
pičli vsebini je takoj ob izidu ponudil štiri plačljive DLCje. Stanejo 4 oziroma 6 
evrov po komadu in prinesejo, pazi to, vsak po en avto in nekaj dodatnih inačic 
obstoječih pist. Za nek ameriški bolid, novo mečko, mcelarna in nissana GT-R ta- 
ko plačaš dodatnih 20 evrov. Spomnimo se: vsi dodatki za Shift 2 za PC so bili 
zastonj, ravno tako mnogi za GT in Forzo, dočim so plačljivi vsebovali tudi po 
dvomestno število avtomobilov. Sram jih bilo! 


kon- 

ihujše zverine, je potrebnega veliko furanja z mišičnjaki, le 


onaco je dvignil obilo prahu na 

neodvisni sceni že pred dvema le- 

toma, ko so ga razglasili za naj- 

boljšo igro festivala IDF. Takrat je 
prehitel celo indie klasiko Super Meat Boy. 
Zato ni čudno, da ga je ljudstvo željno priča- 
kovalo. Pocketwatch Games pa se niso pu- 
stili motiti in so si vzeli čas, da bi naredili do- 
vršen izdelek. Na prvi pogled sicer ni videti 
tako, saj bi retro podoba bolj sodila na com- 
modore 64. A hitro se zaveš, da gre za nav- 
dihnjen umetniški pristop, podložen z moč- 
no igralnostjo. 


Bojni načrt 
Špil je zanimiva arkadna tiholaznica, v kate- 
ri moraš s svojim kriminalcem na vsaki 
stopnji v uživaškem mestu Monaco izvršiti 
čimbolj popolno kaznivo dejanje. Enkrat je 
to kraja dokumentov, drugič klasični rop 
banke, spet tretjič boš skušal rešiti zločins- 
kega kolega iz pripora. Ob tem pa venomer 
pazil, da te ne zalotijo. 


IGROVJE 


Monaco 


Brezšivno večigralstvo 


Igra loči med samostojnim in spletnim načinom, a ji 
je vseeno, kako se spopadeš z nastavljenim labirin- 
tom. V mnogo preigravaš stopnje, ki jih je v kampanji 
odklenil gostitelj igre (ta je lahko javna ali zasebna, 
kolege pa v akcijo vabiš skozi Steamov vmesnik), in 
skupaj z njim dobivaš nove. 

Ravno internetni sodelovalni način je tisti, v katerem 
špil zasije. Odkrivaš namreč vedno nove možnosti, 
kako lahko kombinacije likov čimhitreje in spretneje 
opravijo zadano nalogo. Šele v multiju se izkaže, ka- 
ko premišljen in vsestransko uravnotežen je Monaco. 
Da ima vsaka past, vsak čuvaj in čudno postavljen 
zid svoj namen; to je, nobenemu od igralnih likov ne 
dati neupravičene prednosti, a hkrati napraviti igranje 
z vsakim zahtevno in zabavno, četudi se na nalogo 
odpravi četverica. Med modusoma je le ena po- 
membna razlika: če eden od likov umre, ga mora ne- 
kdo priti oživet, sicer podleže za zmerom. Žal pa je 
skoraj vsa vsebina namenjena sodelovanju. Fino bi 
bilo tekmovati s človekom, a je temu za zdaj name- 
njena le ena, množično oblegana karta. Nadejam se, 
da bodo dodali še kako. 


Samotarsko igranje je sicer dopadljivo, toda akcija 
s kolegi mu doda novo dimenzijo. Boste šli vsi po 
isti poti ali vsak s svojega konca? Možnosti je obilo! 


sto ee 


Samotarski del je razdeljen na dve kampanji: ključav- 
ničarjevo in žeparjevo zgodbo. Vsako tvori petnajst 
nivojev, ki jih povezuje zanikrna štorija. Ta je podana 
s kratkimi besedilnimi sekvencami pred začetkom 
vsake stopnje. Z uspešnim dokončanjem le-te se ti 
odklene naslednja. Pri tem špil ne sitnari z dodatnimi 
pogoji, le izhod moraš doseči. 

Godljo spremljaš v pogledu od zgoraj, vidiš pa tisto, 
kar je sposoben uzreti tvoj lik. Stebri, omare, zidovi - 
vse meče senco, dočim zakrite predele orisuje načrt 
prostora. Zato ne velja pričakovati, da boš roparski 
podvig izvedel v prvem poskusu. Prostori so posejani 
z zaklenjenimi vrati, pazniki, ki jih sumljivec takoj 
zmoti, laserskimi žarki, psi, ki bojda sledijo tvojemu 
vonju, papigami, ki naredijo kraval, ko prideš v bliži- 
no, in civilisti, ki kriče letijo po uniformirance. Prak- 
tično nemogoče je, da ne bi vsaj enkrat sprožil alar- 
ma. Takrat se lahko le skriješ in upaš, da bo nevar- 
nost minila ali pa brezglavo bežiš. Junaštvo se hitro 
konča s smrtjo. 

V ogib koleričnim izpadom vsaka stopnja nudi vsaj 
eno pomagalo, na primer dimno bombo, ki te zakrije 
pred nepovabljenimi očmi, preobleko, orožje ali izvi- 
jač, s katerim hipoma izvedeš dejanje, ki sicer traja, 
na primer odpiranje vrat. V igri, kjer gre za sekunde, je 
to včasih življenjskega pomena. Toda če dobroto upo- 
rabiš, jo lahko obnoviš le z nabiranjem zlatnikov. Kar 
pomeni še več pasti in možnosti, da te opazijo. 

Pisana druščina 


Kot vemo iz filmov, vsak tak posel zahteva strokov- 
njake. V Monacu jih je osem. Kriminalci so sicer vse- 
stranski, toda igra uporablja zanimiv pristop. Vsaka 
akcija se izvaja določen čas in specialist jo bo opravil 
dosti hitreje. Ključavničar bo brzel skozi zaklenjena 
vrata, heker bo onesposobil varnostne sisteme, go- 
spod bo zbujal manj suma. Nekateri imajo dodatno 
sposobnost - žeparjeva opica samodejno pobira zlat- 
nike in čistilec uspava nič hudega slutečega paznika. 
To v praksi pomeni, da ima vsak lik samosvoj način 
za prehod skozi nivo. Pa tudi, da so eni za določene 
naloge primernejši od drugih. Pravi hec nastane v kas- 
nejših akcijah, ko se izkaže, da prva, očitna izbira ni 
bila najboljša, menjati pa likov ne moreš. Če se ti zalo- 
mi in umreš, lahko nivo resda nadaljuješ z drugim. A 
ko ti crknejo štirje, je igre konec. Za nov podvig na da- 
ni stopnji so spet na voljo vsi. 

Monaco zato že spočetka ni lahek in težavnost z vsako 
novo stopnjo še naraste. Vseeno pa ostaja na meji, ko 
veš, da je zahtevano izvedljivo, le pogruntati moraš, 
kako. A celo najbolj domišljen načrt zna iti po zlu, ker 
si nekje izgubil drobec sekunde ali napravil korak pre- 
več, nakar te rešijo le urni prsti in bliskovito razmiš- 
ljanje. V spodbudo ti je spletna lestvica, na kateri vi- 
diš, da maherji z nivojem opravijo v dveh minutah, 
medtem ko sam sprva potrebuješ desetkrat toliko. 


Namigi in napotki so sim- 
patično predstavljeni kar na 
prizorišču samem. Ugledaš 
jih, ko zakoračiš v sobo. Ta- 
ko veš, da si na pravi poti. 


Monaco za 11 evrov na Steamu ali 1200 pik / 15 EUR 
na Xbox Live Arcade prinaša odlično roparsko zaba- 
vo, ki je povsem vredna stroška, zlasti če igraš z dru- 
gimi. Za skupinski nakup ponujajo četverček, v kate- 
rem je en izvod zastonj. Ne boš sicer postal gospod 
Ocean, a štirje lopovi so vedno boljši kot en sam. 

eč sto ur igranja! Pogosta mar- 

ketinška navedba se sliši lepo, 

toda kaj pomeni? Možgani si 

zamislijo razgibane, kakovost- 
ne ure, kar povežejo z vrednostjo za 
denar in ta brž zapusti žep. A redki so 
špili, ki to zmorejo, in tale ne spada 
mednje. 


Šah za novi čas 


Eador: Masters of the Broken World, 
prebarvana in prilagojena inačica nišne 
indiejanke Eador: Genesis, je strateški 
naslov z močnim pridihom igranja do- 
dah zvrsti, kot so Heroes of MGM, Dis- 
ciples in Master of Magic. V vlogi pol- 
božjega bitja od zgoraj gledamo na 
svet, razdeljen na province, po katerih 
potezno usmerjamo heroje. Ozemlje 
trebimo nasprotnikov: življa, ki se po- 
okostnjaki, vampirji, baziliski, kentavri, 
troli, tudi kak manjši zmaj se najde), in 
konkurenčnih junakov pod žezlom nam 
sličnega lorda, ki predseduje aktualni 
dimenziji. Le-te plavajo v vesolju in jih 
naskakujemo v poljubnem vrstnem re- 
du, da bi jih združili v rajh. Dotičnega 
moremo negovati ali se truditi za nje- 
govo uničenje, odvisno od tega, kaj nas 
prime in s kom se povežemo. 

Ko se odločimo za vstop v boj, se pre- 
selimo na ločen zaslon. Tvori ga iz ptič- 
je perspektive opazovana mreža šeste- 
rokotnih polj, po katerih znova potezno 
ukazujemo junaku in podanikom. V 
svoji izmeni jih premaknemo 
ali napademo, pri čemer 
ni vseeno, kje stoji- 
mo. Drevje 


Spodaj sta prizora iz boja, v katerem junak za ra- 
zliko od Heroes sodeluje, desno pa je raziskova- 
nje karte. Ta je razdeljena na nepravilna polja z 
naselbinami, surovinami in votlinami za grind. 


nudi zaščito pred lokostrelci, po odpr- 
tem gre hitreje, a imamo na riti narisa- 
no tarčo, planine ustvarjajo ozka grla, 
zidovi dajo prednost branilcem. Po us- 
pešno opravljeni bitki aktivno sodelu- 
joči dobijo izkušnje, ki vodijo k nabira- 
nju stopenj in odločanju, katero plat od 
ponujenih bomo izbrali. 


Dobrota je sirota 


Polno dela je tudi izven bitk. Denar, ki 
ga dajejo nadzorovana območja, vlaga- 
mo razvoj osrednjega gradu s pripada- 
jočim mestom. Bajte izdelujejo orožja, 
krepijo obrambo, omogočajo izdelavo 
zgradb v provincah in dajo pravico do 
različnih soldatov, od kopjanikov in 
pračarjev do šamanov ter zdravilcev. 
Prav tako so važne surovine iz občin, 
od zlata in draguljev do lesa ter železa, 
ki naredijo določene zgradbe cenejše ali 
jih sploh omogočijo. Sredstva so ome- 
jena in pri plezanju po tehnološkem dre- 
vesu si z odločitvami odpiramo ter zapi- 
ramo poti, kar se odrazi pri selitvi v 
drug svet. Tam začnemo z novo arma- 
do, vendar nam odkrito ostane. 

Do sem ti je že postalo jasno, da Eador 
rusko-ukrajinskih razvijalcev Snowbird 
ni poenostavljen. To je izdelek s sedem- 
desetimi enotami za najetje ... štirimi 
vrstami junakov (commander, mage, 
scout, warrior), ki se razlikujejo po last- 
nih veščinah, številu enot, vplivu nanje 
in sposobnostih izven bojev 

... gromozansko zalo- 
go orožij ter uro- 
kov ... in 
števil- 


nimi naključnimi dogodki, 

kot so punti, odkritja grobnic 

in obiski pošasti. Ni pravih 

kvestov kot v Heroes, mar- 

več je udejstvovanje bolj po- 

dobno Civilizaciji s frpjskimi 

popadki. Moč je skleniti za- 

vezništva s pravljičnimi rasa- 

mi in marsikaj je odvisno od 

tvoje karme, ki nastaja na 

podlagi odločitev. Upornike 

lahko denimo pobiješ in bolj 

kot si neizprosen, bolj bodo 
ljudje godrnjali, a imel boš novce in 
mnogo soldatov. Ter obratno. Vse to 
botruje špehatemu igralnemu času, ki 
se začne pri par desetih urah in se kon- 
ča kdo ve kdaj. Priciniš lahko tudi loče- 
ne spopade z umetno pametjo ali slabo 
obiskan spletni multi. 


'Broken', zares 


Zaljubljenci v stare naslove te baže, ki 
so jih moderniziranke tipa Heroes VI in 
King's Bounty pustile na cedilu, bodo 
na Steamu 19 evrov odšteli že zato, da 
se bodo h koreninam vrnili v pisani, lič- 
ni podobi. Vendar je prav oklepanje iz- 
ročila Eadorjeva hiba, saj vztraja tudi 
sedmih težavnosti te ne bodo nadlego- 
vali tolovaji, ki te posilijo ob najmanjši 
napaki. Vojaška taktika je sicer kljub 
nekam zaspanim bojiščem in krvo- 
ločni, a strateško kilavi umetni pameti 
obvezna. Še več pa šteje gola nabil- 
danost, ki jo pridobiš v stotinah 
enoličnih dvobojev s stan- 
dardnimi sovražniki. 
Položaj se res- 
da samo- 


dej- 
no shra- 
njuje, toda na- 
porno se je ubadati z 
napačnimi napovedmi izi- 
dov obračunov, pretirano občut- 
ljivostjo heroja na napade z razdalje in 
hrošči. Teh je bilo ob splovitvi obilo in 
celo po več zaplatah Eador ostaja ne- 
koliko škripav. Vklopiš lahko tudi sa- 
modejni boj, a od igre nato ostane bore 
malo. 

V osnovi je špil dobrodošlo komplek- 
sen, kar bo pri nekaterih odtehtalo te- 
žave, in znabiti bodo s popravki še veli- 
ko uredili. A zazdaj se je treba pripraviti 
na marsikaj, med drugim na čudaški 
vmesnik, od mrtvih vstajajoče sovražne 
heroje, razpotegnjeno brskanje po st- 
ranskih lokacijah, ki je podlaga za na- 
vadno duhamorno tlako, ter mukotrp- 
no počasno nabiranje izkušenj, ki se pri 
podanikih komaj kaj odrazijo. Dolgo 
dolgo bildam svojega lokostrelca, na- 
kar mi ga nek brezzvezen vrač čez tri- 
četrt zaslona ubije v enem šusu. In po- 
tem? Ja nič, obuka novega. Ne pozabi: 
več sto ur igranja! 


počitnikuje na otokih sredi vse- 


mirja. Ruskih turistov je veliko in občas- 
no ga prime, da bi se pognal čez rob. 


smiselno zajebana 
bene težave 


solidna, kompleksna osno- 
va v dobre ideje v lepa 

tlačansko razvlečena x ne- 
tehnične in izved- 
Snowbird Studios 


ALtaca 
Ointerg 


o so junija 1944 zahodni zavezniki z izkrcanjem v Nor- 

mandiji vdrli v Francijo, so jim nasproti stale slovite 

nemške oklepne divizije, v katerih je bil en tank panther 

vreden pet ameriških shermanov. Toda to silno moč je 
strlo nebo, kjer so vladali zavezniški jurišniki typhoon in thun- 
derbolt. Triindvajset let pozneje, junija 1967, so Izraelci na 
začetku šestdnevne vojne v drznem letalskem napadu uničili 
večino arabskih zračnih sil še na tleh, kar je bilo ključno za 
uspeh. Januarja 1991 pa je zavezniška koalicija iraško opera- 
cijo Puščavski vihar začela s silovito bombniško kampanjo. 
Vidiš vzorec? Prevlada v zraku je eden najpomembnejših dejav- 
nikov modernih spopadov, kajti ko te sovrag lahko neovirano 
boksa od zgoraj, si nasrkal. Kljub temu lanska hladnovojna 
realnočasovka Wargame: European Escalation (J225, 83) z iz- 
jemo helikopterjev ni imela letalskih sil. To je bila ena od za- 
mer, ki jo Francozi pri studiu Eugen odpravljajo z nadaljeva- 
njem AirLand Battle. 


Iz zraka in kopnega 


Ime izvira iz ameriške doktrine iz osemdesetih let za vojno v 
Evropi, če bi se jeklene kolone Varšavskega pakta pričele vali- 
ti izza železne zavese. Predvideva sodelovanje kopnih in zračnih 
sil, s katerim bi sovražnika hkrati napadli na več mestih po glo- 
bini bojišča. Igra sledi tej zamisli, kajti sočasno ukazuješ peho- 
ti in tankom ter pošiljaš lovce nad sovražne helikopterje in 
bombnike. 

Vojaštvo izhaja iz sedemdesetih ter osemdesetih let in je lušten 
spoj starin iz obdobja kmalu po drugi svetovni in modernih boj- 
nih strojev, kakršne gledaš v poročilih na televiziji. To pomeni, 
da ob sovjetskih tankih T-72 rožljajo oklepniki z nevarnimi pro- 
tioklepnimi raketami konkurs, katerih izdajalske vlečke ledeni- 
jo kri. Da med enotami za podporo najdeš tako topniško vozilo 
gepard kot raketnega rolanda 2, kakršnega ima slovenska voj- 
ska. ln da bombniki iz lufta spuščajo zloglasne lasersko vodlji- 
ve bombe paveway in dobri stari napalm. Kdor se slini ob vo- 
jaških dokumentarcih, ga bo od navdušenja konec. 

Lastnosti enot sicer niso zgodovinsko natančne, a so verodo- 
stojne in vlogam ustrezne, zato se s tankom ne boš šel protile- 
talca. Kar 828 jih šteje spisek in so porazdeljene med dvanajst 
strani. Osem jih poznamo iz European Escalationa: na strani 
vzhodnega bloka Sovjetsko zvezo, Poljsko, Čehoslovaško in 
Vzhodno Nemčijo, na strani Nata pa Združene države, Veliko 
Britanijo, Francijo in Zahodno Nemčijo. Štiri so novinke s se- 
vera: Danska, Švedska, Norveška in Kanada. 


z<z—axaui— am 

karte (meni v levem spodnjem kotu) in čakajo, da jim zaukažeš napad 


Asi iz rokava 


AirLand Battle je v prvi vrsti večigralska igra in 
ima zanimiv način, kako do opisanega arzenala 
dostopaš. Tako v spletne boje kot v ločene bitke 
(skirmish) se podaš s 'kupčkom' enot, ki jih lah- 
ko prikličeš na bojišče. Pri njegovem sestavlja- 
nju pa ni malo dilem, saj ti na določen način or- 
ganiziran kupček 'kart' zagotavlja bonuse. Lah- 
ko se na primer odločiš za sestav zgolj ene od 


REZ rar 
a. KirLand Batile j je realnočasovka s klasičnim upravlja 


držav, s čimer dobiš prototipne enote, kot je 
tank MBT-70. Po drugi plati pa ima vsak narod 
luknje v arzenalu - zahodnim Nemcem kritično 
manjkajo letalske sile, ki jih imajo Američani s 
svojimi F-16tkami in F-15tkami na pretek. Dru- 
gi bonus dosežeš, če zgradiš osredotočeno silo, 
recimo divizijo za oklepne desante. Ta je še bolj 
omejena v repertoarju, a so njeni člani bolj iz- 
kušeni. Spet tretja možnost je časovno oprede- 
ljen zbir, denimo iz šestdesetih let prejšnjega 

stoletja, koder imaš lahko množico slabših tan- 
kov in skušaš z njimi preplaviti modernejšo voj- 
sko. Lahko pa vse te bonuse vržeš stran in na- 
praviš kombiniran sestav v okviru zahodnega ali 
vzhodnega bloka. 

Grajenje decka je kot pri večini takih sistemov 
igra v malem in poskrbi za to, da ob vstopu v 
partijo na liniji nikdar ne veš, kaj bo proti tebi 
poslal nasprotnik. Zna biti grdo, če te zaloti z 
močno zračno komponento, tebi pa šepa ravno 
protiletalska obramba. Zato je vsak boj nohtegri- 
zen, izvidovanje pa še pomembnejše, saj si izgub 
ne smeš privoščiti. Razlog za pestovanje solda- 
tov ni le v tem, da se z izkušnjami krepijo. Če ti 
jih nasprotnik uniči, profitira, saj dobi zmagoval- 
ne točke. Ko jih zbere dovolj, slavi. Ne le v 
večigralstvu, tudi v samotarski kampanji. 


OGENJ! 


Se potemtakem na bojišču vsi držijo na svojem 
koncu, ker si jih nihče ne upa dobiti po nosu? Ni- 
ti ne, ker zmaga vendarle terja širjenje. Karte so 
razdeljene na cone, ki jih moraš zasesti s poseb- 
nimi poveljniškimi enotami. To pospeši priteka- 
nje surovinskih točk, s katerimi na fronto pri- 
kličeš okrepitve. Z večjim nadzorom nad ob- 
močjem lahko torej izvajaš večje kombinirane 
napade, kar v AirLand Battlu pomeni največ. 

Modernejši bojni sistemi so zelo osredotočeni in 
če se topništvo znajde samo iz oči v oči s so- 
vražno pehoto, rezultat ni za nedolžne oči. Zato 
vsako napako v bojnem sestavu drago plačaš. Si 
pozabil na lovsko stražo v zraku? Le nekaj se- 
kund nezbranosti je dovolj, da ti kak F-117 vrže 
bombo tja, kjer najbolj boli. Prostora za izigrava- 

nje nasprotnika imaš, kolikor hočeš. 

Ko se bitke razvijejo v nalet oklepnih kolon, je 
kovinski pokol brutalen. Granate letijo, alarmi 
trobijo. Priča si prizorom kot iz vojnih filmov, kaj- 
ti zadetki ponavadi najprej kritično poškodujejo 
kak modul vozila, denimo optiko ali stabilizator 
topa. Komandant se dere, ti pa mrzlično iščeš 
knof za dimno zaveso ... In tudi če soldatje preži- 
vijo nalet, so običajno pretreseni. Skladno s pa- 
dajočo moralo jim kleca natančnost in naposled 
jo lahko celo ucvrejo. Takih fines je dosti in bodo 
vojskovodje spravljale v manično hihitanje. Ven- 
dar pa AirLand Battle iz tega razloga zahteva do- 
sti privajanja. V pomoč je pet uvajalnih nalog, 
nakar se je najbolje lotiti kampanje. 


Severni sij 


Ta je postavljena v Skandinavijo, zgodovinsko 
eno bolj kočljivih con v hladni vojni. Ob mo- 
gočem pat položaju v centralni Evropi se je na- 
mreč predvidevalo, da se bo vojna nadaljevala 
na goratem polotoku. Štiri take scenarije iz 
osemdesetih preigrava AirLand Battle. 

A če je European Escalation večidel fural skrip- 

tano kampanjo, je tu drugačna. Eugen Systems so skušali 
uprizoriti strateško vojskovanje v namizniškem slogu, zato 
opazuješ potezno karto severnjaških dežel, podobno kot v To- 
tal Waru. Ozemlje je razdeljeno na province, med katerimi 
vsak korak, ki predstavlja po en dan, potujejo divizije. Ko se 
srečata sovražni, nastopi realnočasovna bitka v stilu skirmis- 
ha, a z nekaj hakeljci. Surovine in zmagovalne točke so odvi- 
sne od spočitosti in morale divizij. Bitke so omejene na dvajset 
minut, kar je resnici na ljubo kakih deset minut premalo. Toda 
po drugi plati je realistično, saj se znaten delež srečanj konča 
brez zmagovalca! V takem primeru se nadaljuje naslednji ko- 
rak, z vse bolj izmučenimi silami. Sleherni dan na fronto priha- 
jajo okrepitve, posežeš pa lahko tudi po katerem od strateških 
ukrepov. Ni ga čez kemični napad, če si Rus. 

Bitk v strateškem modusu ne moreš razrešiti samodejno, kar 
pa te prisili, da se na bojišču odrežeš bolje. Na srečo se zaradi 
tega dogodki ne razvlečejo v nedogled, saj zakoličeni cilji slej- 
koprej določijo zmagovalca. Večja težava je dejstvo, da so deli 
kampanje sestavljeni iz skirmishev in nimajo samosvojih oze- 
melj s cilji. Premorejo sicer zbirko naključnih dogodkov, ki jih 
razgibajo. Toda avtorji bi se lahko bolj potrudili in postregli z 
večjo globino ter več nalogami. Tudi računalniški nasprotnik je 
nestanoviten: zna izkoristiti luknje v obrambi in napadati najšib- 
kejše province, a z njim načeloma nimaš ogromnih težav. Dru- 
gače je, če na drugo stran postaviš človeka. Ja, tudi to se da. 
Sem že omenil, da je AirLand Battle prvenstveno za v mnogo? 


Poljedelstvo v drugo 


Igra tako ali tako terja obvezni vpis v Eugenove strežnike, na- 
kar te že v menijih pričaka čebljanje z igralci. Boje lahko eno- 
stavno organiziraš do velikosti pet na pet in sedmerica kart jim 
je več kot dorasla, saj nudi obilico prostora za obkoljevalne 
manevre. Če hočeš, lahko vanje nabašeš računalniške povelj- 
nike, ki so več kot dovolj agresivni, da te ob napakah zmeljejo. 
Bentim pak nad dvojim. Karte so glede na predhodnika bolj va- 
lovite in njihova ploščatost ni več očitek. A še vedno zreš v raz- 
nobarvne odtenke rjavih in zelenih njiv. Na Švedskem smo, za- 
boga, lahko bi bil kje sneg (kar bi zahtevalo drugačno obna- 
šanje enot, ampak okej). No, osebno me še bolj moti, da spet 
niso docela uredili upravljanja enot. Po novem lahko formaciji 
ukažeš, naj se razširi, ali tanke pošlješ v ritenski umik. Toda od 
naslova, ki tako slikovito in dobro ponazori modernejše vo- 
jaško spopadanje, bi si želel več. Na primer toleranco izgub, po 
kateri se formacija samodejno umakne. Ob večjih spopadih je 
vojaštva na bojišču toliko, da hitro na koga pozabiš, in tečno je, 
ko zgruntaš, da si izgubil vod tankov, ker se ti je zagozdil v jar- 
ku. Avtorji pravijo, da je manko fokusa na žokanju posameznih 
tankcev načrten, saj niso hoteli napraviti Starcrafta. To jim je 
uspelo in pameten poveljnik ima res prednost pred hitroprstim. 
A to ni izgovor za pomanjkljiv nadzor. 

Eugen je tako, če štejem še R.U.S.E, že tretjič napravil igro, ki 
jo je imenitno opazovati tako od blizu kot daleč, a je ukazova- 
nje enotam napor. Povrhu kiksov ne moreš popraviti z nalaga- 
njem položaja, saj obstaja le samodejno shranjevanje po bitki. 
To kanijo olajšati v obližu z ročnim beleženjem položaja, a vse- 
eno bi jih zaprl bi jih v oklepnik in po njem močno tolkel s pa- 
lico, kajti špil je drugače zelo dober! 

FESTER MUDD - E1: 
A FISTFUL OF POCKET LINT 


metavz Fester je preprost človek. Vse, kar po- 
trebuje, sta skodela fižola in Marta, h kateri se 


stisne vsako noč. A nekega dne prejme nena- 
vadno pismo od brata, ki ga že lep čas ni videl. Zato 
zajaha Marto in odkljusa čez prerijo v tipično divjeza- 
hodno mestece. Tam prvo polovico dogodivščine 
išče način, kako priti v bar, nakar enako dolgo prido- 
biva pištolo. Nujno jo potrebuje, da gre po bratovih 
stopinjah. Vmes ponaredi osebno izkaznico, premaga 
pivskega prvaka, ujame prdečo ribo in z njo prežene 
veverico. Tipična pustolovščina, skratka. 

€ Fresterjeve prigode so odlične za vse lucasfilmske 
nostalgike. Priporočam, vendar za božjo voljo, ne 
igrajte po rešitvi! 


Vseeno špil izstopa. Najprej po videzu, kajti narejen je 
po zgledu zlatodobnih Lucasovih avantur. To pomeni 
prehistorično ločljivost 320 x 200 in takisto arhaičen 
vmesnik z devetimi ukazi, ki nima nikakršne predno- 
sti v primerjavi s sodobnim z enim kazalcem. Kak 
mlajši igralec bo zavoljo tega gotovo vihal nos, am- 
pak ti itak ne marajo za to zvrst. Kdor pa je svojo gej- 
mersko kariero pričel v pustolovski suknji, se nad pri- 
stopom ne bo zmrdoval. Pravzaprav bo nostalgično 
navdušen, kajti Festerjeve prigode so sestavljene ka- 
kovostno in ne bom dosti pretiraval, če jih označim za 
kavbojski Monkey Island. 

Resda igra ni presežek in je brez naprednih ugank, 
kakršne so tiste z več liki in časoplovi. Ravno tako ni 
domislic v slogu nepozabnih Guybrushevih sabljaških 
dvobojev. Tudi ni omembe vredne večrešljivosti in 
prenekateri legitimni macgyverjevski poskus da ge- 
neričen komentar jalovosti. A četudi igra ne dosega 
utopičnih idealov, gre za izredno privlačno, tekočo in 
nepremočrtno pustolovščino. Ker se odvija le v enem 
kraju, katerega večina lokacij je hitro dosegljivih, ni 
ujeta v premočrtno zaporedje problemov. V vsakem 


CO Fester pride v mesto praznih žepov, a kmalu so 
njegovi žepi polni najdenih in 'izposojenih' reči. Brez 
slabe vesti pijancu izpuli zlat zob. 

trenutku imamo pred seboj mnogo ovir, kvestov in 
ugank ter polno malho raznovrstnih predmetov za do- 
volj posrečene kombinacije. Predvsem pa je zgodba 
sproščena in humorna - kot v Opičjem otoku. 

Finski avtorji pravijo, da bo Festerjev podvig trilogija. 
Prva epizoda, ki sem jo brez rešitve končal v treh dvo- 
urnih seansah, se konča z viscem, tako da mora na- 
daljevanje prispeti čimprej. Upam, da bo, kajti proda- 
ja ni najboljša. To pripisujem ceni 10 evrov na pogla- 
vje, kar je ipak nekam drago, saj igra nima niti govo- 
ra. Je pa res, da je za mobilije izdelek v celoti zastonj, 
le rokovanje je tam bolj zoprno. LordFebo 

HEROES VI: 
SHADES OF DARKNESS 


a razliko od dveh preteklih DLCjev, gusarskih Pi- 
Z: of the Savage Sea in čarodejskega Danse 

Macabre, so Sivine večji dodatek, dobavljiv celo 
na ploščku. Kampanji sta namreč dve in vključeno je 
novo, šesto mesto Dungeon s pripadajočimi beštijami 
ter bajtami. Frišna stran, s katero odigramo eno epi- 
zodo, so temni vilini, ki sledijo folklori iz petega dela o 
sprijenih ošpičenouhcih in njihovi navezi z zmajevsko 
boginjo. "Vladamo sencam in sence bodo zavladale 
vsemu." A od tedanjih bitij sta ostala edinole minota- 
ver in senčni zmaj, medtem ko so ostala nova. Pose- 
bej dopadljiva stran ti vilini s svojo vijolično soldate- 
sko nenavadnih lebdečih kreatur niso, saj se zdijo ne- 
kam posiljeni. Vendar temeljijo na zahrbtnih in pod- 
pasnih potezah, kar jih naredi za močno silo v rokah 
znalca in zafrknjene nasprotnike v drugi epizodi, kjer 
se proti njim boriš kot nekromant. 


€ Novi herojski podvigi prinašajo tradicionalno bar- 
vito pravljično podobo in hitro pritegnejo starega ali 
svežega igralca. Le težavnost je to pot vprašljiva. 


Karte so razgibane in tradicionalno bogate z artefakti, 
portali in raznoraznimi stavbami, ki nudijo bonuse 
vandrajočemu junaku. V povprečju so večje od prej- 
šnjih in imajo zvečine še krtovo etažo. Poleg pestrega 
glavnega niza kvestov je veliko stranskih, neobveznih 
nalog. Lik zato naglo napreduje tako v znanjih kot v 
opremi. Vse to obilje seveda naredi posamezne misije 
orenk dolge, zlasti če se vseh bojev lotevaš ročno. Na 
žalost pa je kakor v šestici poudarek na enem junaku, 
namesto da bi igra spodbujala temeljito izgradnjo več 
njih. V starih časih, ko je bil razvijalec New World 
Computing, resda ni bilo takega mnoštva elementov, 
a skupaj vzeto so bile igre manj osredotočene na en 
lik in bolj strateške. 

Shades imajo tipičen herojski privlak, ki te potezo za 
potezo drži ob računalniku do štirih zjutraj. Toda vse- 
eno sta ti dve kampanji najbolj zoprni, kar sem jih 


€ vijolični vilini so z nevidnostjo, prvimi zamahi, 
prežarčenji in udarci na daljavo skorajda nepoštena 
stran, ako se boriš proti njim. 


kdaj preigral, in preigral sem jih brez števila. Ne ene, 
ne dveh, temveč mnogo odprav v prvem poskusu ta- 
ko zavoziš, da jih moraš ponavljati. Celo večkrat in 
stran hitro vržeš pol noči. To se je prej dogajalo zgolj 
izjemoma, dočim je tu problem kroničen, saj so kve- 
sti bodisi tempirani, bodisi prideš po nekaj urah do 
določene točke, ko se tehtnica nepravično in nepo- 
vratno prevesi. Nižanje težavnostne stopnje tega ne 
prepreči. Dober primer je že prva misija, v kateri ne 
pridobivaš novih enot. S čredami sovražnikov načelo- 
ma opraviš z levo nogo, a izgube, dasi minimalne, se 
seštevajo in v končnem obračunu si hitro prekratek 
za pet pazantov! Ta nepoštena, slabo dizajnirana in 
nihajoča težavnost hudo kazi dodatek, ki sicer ni za- 
nič, vendar bi mogel biti boljši. Dodatna cokla je to- 
likšna gomila hroščev, da si je izdelek med ljudstvom 
prislužil naslov Errors of Might and Magic. 

Čeprav so špil izdali v samostojni obliki, je namenjen 
izključno veteranom, zato se opisa niti nisem trudil 
približati nepoznavalcem. Imajo pa tisti, ki se z igro 
oziroma serijo še niso srečali, možnost kupiti kompi- 
lacijo Heroes VI Complete Edition, ki vsebuje čisto 
vse dodatke. S tem dobijo kljub mnogim kritikam še 
vedno najboljšo potezno pravljično strategijo, ki nudi 
zanimiv in slikovit raziskovalno-osvajalni del ter glo- 
bok in izzivalen taktični boj, primeren tako za začet- 
nike kot za zahtevne igralce. LordFebo 

ANALOGVUE: A HATE STORY 


dvisno - to je beseda, ki jo dostikrat izustim, ko 

me kdo osebno vpraša, ali je ta in ta igra pri- 

merna zanj. Če bi govorila o Analogue, bi jo iz- 
rekal na pet sekund. Predvsem zato, ker to ni špil v 
pravem pomenu besede, marveč pripada nišni zvrsti 
vizualnih romanov, kjer veliko bereš in malo igraš. In 
še v njej spada med strukturno preprostejše. 
Zanimiva osnova pravi, da si preiskovalec v daljni pri- 
hodnosti, ki ga zadolžijo za ogled vesoljske ladje. Ta je 
izginila pred dolgimi desetletji, a se je zdaj iznenada 
pojavila. Potniki so mrtvi in vse, kar ti je na razpolago, 
so delujoče naprave. Med njimi glavni računalnik, v 
katerem še zmerom obstajata napredni umetnopame- 
tni entiteti. Prvoosebno boš čvekal z njima, brskal po 
dnevniku, ki ga tvori obilica kratkih vpisov, in po ka- 
kih petih, šestih urah prišel tajni do dna. 
Hate Story ti bo šla tolikanj bolj na živce, kolikor bolj 
boš od nje terjal klasično igranje, naprednost ali ele- 
ganco. Grafika je omejena na par primitivno animira- 
nih likov, izrisanih v japonskem slogu, in na okna s 
tekstom, skozi katerega se prebijaš s klikanjem na 
slabo odzivne ikone. Zapisi so razdeljeni na bloke in 


junij 2013 


Mei uhat do yos ibenk) 


. S Make omo 


€ od ogromne vesoljske ladje ne vidiš nič, saj si ob- 
sojen na sedenje pred takole belimi zasloni z veliko 
teksta in animirano šjorico za spremljavo. 


ko jih bereš, lahko po tem ali onem vprašaš umetno- 
pametno osebo. Ta ti pove obstransko zgodbo, ti za- 
stavi da/ne vprašanje in občasno odpre pot do novih 
beležk. A možnost debate z njo dobiš šele, ko zapis že 
bereš, in ker sta artificielni inteligenci dve, to vodi k 
dosti klikanja po že prečitanem. Občasno greš v ter- 
minalski vmesnik, kjer z vpisovanjem vnaprej do- 
ločenih ukazov poveljuješ ladijskemu računalniku (to 
še najbolj spomni na prave avanturistične uganke). In 
bognedaj, da bi pozabil položaj shranjevati na roko! 
Na nekaj točkah te lahko sreča smrt in če nisi posnel, 
hja, takle mamo. Kakšno petindvajseto stoletje neki, 
bolj dvajseto. S Sierrinim logotipom! 

Takisto se ne nadejaj bogato razvejane štorije. Glede 
na to, kakšne odgovore izbiraš v debatah z Aljema in 
na katerem mestu kaj storiš v računalniku, je sicer 
moč doseči več koncev in zamenjati pripovedno nit. A 
teh ni na pretek in vnovično igranje je bolj stvar oseb- 
ne želje po kompletiranju vsega, kakor da bi pri tem 
naletel na kaj bistveno novega. 

Se pa igr ..., ee, izdelek z nečim odlikuje, in sicer s ti- 
stim, kar je pri vizualnem romanu kljub vsemu najpo- 
membnejše - z zgodbo. Gre za lahkotno znanstveno 
fantastiko avtorice Christine Love, ki jo zanimajo 
predvsem osebe in odnosi med njimi. Na ladji se je 
očitno zgodila tragedija, ob odkrivanju katere te prav 
mrazi. Po eni strani tedaj, ko z branjem logov odkri- 
vaš, kako so njeni prebivalci korejskega rodu na poti 
skozi medzvezdja furali patriarhat, se varali in tonili v 
močvirje medsebojnega preklanja ter slabe rodnosti. 
Po drugi pa, ko začneš razkrivati, kakšno vlogo sta 
imeli pri tem umetni potnici Hyun-ae in Muta. Vsaka 
pripada svoji veliki družini in sta kakor človeka, ki 
čustvujeta in ju je moč razveseliti ali užaliti. 

V kolikšni meri sta podobni Halu iz Odiseje, boš videl 
sam, če boš Analogue ubodel za 10 evrov na Steamu 
ali nekaj manj na Ahatestory.com. Odvisno pač od te- 
ga, če raje bereš kot igraš. In, jasno, če angleščino ra- 
zumeš tako dobro, da normalno bereš zahtevnejše le- 
poslovje. Kajti to A Hate Story dejansko je. Sneti 
Christine Love e 10 EUR 

O Če ne bereš rad, teci, kakor bi te hotela zgrabiti 
učiteljica slovenščine! Zapisi so dolgi nekaj takih 
okvirjev, s klikom levo pa baraš umetno pamet. 

DON'T STARVE 


ikoli ni prav, a ne? Bodisi ima igra prežvečeno 
N idejo, ki skriva zdravo sredico, bodisi se izkaže z 

izvirno zamislijo, a ima preveč težav, da bi jo bi- 
lo moč priporočiti. To velja za Don't Starve, zanimivo 
preživetveno indiejanko, v katero sem se res hotel za- 
ljubiti, vendar se v trupelsko nevesto pač težko. 
'Corpse bride' ne omenjam po naključju, saj skriven- 
čeni vizuelni slog v rjavkastih barvah močno spomni 
na filmotvorca Tima Burtona. Tudi smrt je podobno 
blizu kakor v njegovih izdelkih, kajti Don't Starve z 
Matildo ne štedi. Brez pojasnil te odloži na rahlo nad- 
naravnem divjem otoku, kjer moraš preživeti. Oziro- 
ma ne stradati. Med trimčkanjem nabiraš jagodičevje 
in korenje za hrano in travo, pa kamne ter veje za pr- 
vo orodje, sekiro. Z njo posekaš drevje, da dobiš po- 
lena, ki jih naložiš na ogenj. Ta je bistven, ko pride 
noč, saj te brez svetlobe ugonobijo nevidne beštije. 
Nasploh te igra zmerom potiska k pogibeli. Med van- 
dranjem naletiš na miroljubne kosmatulje, ki jim su- 
neš dreke za pognojitev njive, zlahka pa tudi na napa- 
dalne vepre, enooke tenkonožce, morilske čebele in 
pajke. Slednjim je treba vzeti pajčevino, če hočeš na- 
daljevati z razvojem, kar pa ni mačji kašelj, saj navali- 
jo nadte kot Zergi v Starcraftu. Naprednih bojnih ma- 
nevrov ni, zato le besno klikaš ali bežiš. 

ČO Tako razporejenega drevja, kot je zgoraj, v naravi 
ni — posadil sem ga s češarki. Strašno sem bio. Spo- 
daj pa strašna zima, ki se je gre upravičeno bati. 


se m ro NEM % 


(lu —" JA 


O Lepo domačijo sem si postavil, hrano pridelujem, žare in latrine imam, pa melerin, če pride kaka beštija na 
obisk. A naj si omislim še toliko reči, v hišo se ne morem vseliti in vsak dan me čaka izdatna doza klikota. 


Z vlačenjem nove robe na kup in razbijanjem obstoje- 
če si povečuješ domačo grudo, izdeluješ nove reči, od 
izdatnih obrokov do orožij in oklepov, si polniš sh- 
rambo za neogibno zimo in paziš, da ostaneš pri du- 
ševnem zdravju. V nasprotnem primeru začneš vide- 
vati halucinacijske prikazni, ki ti lahko ravno tako hit- 
ro zavdajo. In ko umreš, umreš, izvzemši redke izhode 
in trike, kot so oltarji in napitki za rezurekt. 

Na smrt v Don't Starve nimam pripomb. Pač je treba 
paziti, kaj počneš, ne biti neumen in pretehtati, če se 
tveganje splača. Raziskovanje je tako še bolj tesnob- 
no, zlasti ker se dežela vsakič ustvari naključno, tako 
da se recimo nahajališč zlata ne moreš napiflati. Niti 
črvin, ki te popeljejo na nove predele, in portalov, ki v 
peskovniško zastavljeni igri (nastaviš ji lahko vse ži- 
vo, od količine hrane do trajanja noči in pogostosti 
monstrumov) poskrbijo za strukturo, ko loviš krovne- 
ga nepridiprava. 

Ne morem pa mimo strašanskega dolgčasa, ki me 
prežema vsakič, ko se lotim nove partije. Naj odkle- 


nem še toliko novih likov s samosvojimi lastnostmi in 
'goljufam' z večanjem prijaznih elementov pri nasta- 
vitvah ter naj še tako cenim vzdušje, svobodno pohaj- 
kovanje in spreminjajoče se vreme, čakajo me ure 
duhamornega nabiralništva in upokojensko počasne- 
ga raziskovanja nenavadno praznega sveta. Serijsko 
klikanje po okolici nima Minecraftovega čara, saj ni- 
česar ne izdeluješ na lastno pest, temveč gre za tlako, 
ki jo prekinjajo adrenalinski trenutki. 

Ustvarjalci omenjajo redne nadgradnje vsebine in res 
so po izidu že dodali novo vrsto okolice, podzemne 
rove. A ne verjamem, da bodo šli bistveno spreminjati 
temelje tlačanskega bega od realnosti. Niti, da bodo 
razširili nabor možnosti, kako vplivati na okolje, ki je 
zaenkrat nadvse omejen. Vidim recimo čebelnjak, v 
(nerodnem) inventarju imam vejo in blizu ogenj, toda 
čebelam ne morem pokaditi z dimom, da bi jih pre- 
gnal. Hja, potem me ne bi mogle ugonobiti z dvema 
pikoma. Sneti 

Klei Entertainment e 14 EUR 

Electronic Arts že napada z najavami četrtega Battlefielda, medtem pa je 


na frontah tretjega še vedno živahno. Vojni reporter Aggressor odpotuje 


na prizorišča njegovih petih dolpotegljivčkov za nalinijske bojevnike. 


dročni mejni prehod med Iranom in Turkmenistanom stresajo silovite 
detonacije, ko se udarjajo ameriški marinci in ruska vojska. Med ste- 
bri dima vijugajo lovska letala in neki SU-35BM se skuša otresti F/A- 
18ke za repom. Pilot potegne v strm dvig, skoči iz kabine, privleče iz 
žepa ročni raketomet RPG-7, sklati zasledovalca, z doskokom v tele- 
marku pristane nazaj v svojem lovcu in neprizadeto odfrči dalje. Tote igrice, čuj. 


SVETE VOJNE 


Battlefield 3 (Joker 220, 84) množično bojevanje med igralci uprizori kot še noben 
naslov doslej. Ko ti pogled odnese čez goreče rafinerije, iz katerih vate buta zamol- 
klo grmenje, se zaveš, zakaj je to 'next-gen' igra. Pogon Frostbite 2 navdušujoče iz- 
risuje take prostranosti, da vanje spraviš spopade oklepnih čet in nadnje dvoboje 
lovskih avionov. Takisto zna podirati zidove stavb in mnogokrat te nasprotnik pre- 
Vendarle ti zanjo ni treba biti militaristični frik. Tisti, ki doma zbirajo vojaške čutari- 
ce, se navsezadnje dudlajo Armo. Pravi tekmec Battlefielda je Call of Duty, četudi 
ima primerjalno gledano miniaturne in nezrušljive prostore ter je celo brez džipov, 
kaj šele drugih vozil. Je pa CoD prijaznejši, saj je iskanje iger hitrejše in privajanje 
lažje, zato je primernejši za nedeljske igralce. Ljudje imajo očitno raje drugo opcijo 
in so Modern Warfara 3 razgrabili okrog trinajst milijonov kosov zgolj na vsaki od 
dveh konzol, dočim je BF3 toliko zmogel šele na vseh platformah skupaj. lma pa 
Bojišče dvakrat večji uspeh na PCju (2,6 milijona), ki bi moral biti prva izbira. Na 
televiziji so namreč boji omejeni na 24 igralcev, PC pa pozna 64-članske bitke. 

EA je zvestim (več)igralcem ponudil pet DLC-dodatkov s skupaj dvajsetimi karta- 
mi in približno toliko vozili ter orožji. Za slehernega hoče na Originu 15 evrov, za 
vse skupaj v paketu Premium pa 50 (bodi pozoren na občasna znižanja!). S tem 


BF3 pozna četverico vlog. Da z njimi postaneš učinkovit, te čaka obilica odkle- 
panja opreme in specializacij nalik perkom v CoD. V DLCjih ni nič drugače! 


IH IV 


žal sledi Activisionu po poti dragih paketov kart, čeprav so ti skupki bogatejši. Iz- 
kušnjo občutno nadgradijo, zato jih mora upoštevati vsak, ki se v igro vrača po 
premoru ali se z Battlefieldom 3 srečuje prvič. 


BAGK TO KARKAND 


Vrnitev zato, ker so štiri karte in oprema prenešeni iz Battlefielda 2. Res je le, da 
bodo veterani opazili razlike v detajlih na ozemljih Strike at Karkand, Gulf of 
Oman, Wake Island 2014 in Shargi Peninsula. Z izjemo tropskega Waka so vsa 
prizorišča bolj raznolika kot privzeta iz BF3, saj pokrajina prehaja v urbana sre- 
dišča, na ta način pa se pehotni boj odlično spaja z bobnenjem težje mašinerije. 
Dodaj dejstvo, da gre za odlično uravnotežene karte, pa dobiš ozemlja, ki so za ra- 
zred nad izvirnimi. 

Po njih se preganjaš z novima terencem in pehotnim transporterjem, zvezda pa je 
lovski bombnik F-35B z navpičnim vzletanjem in pristajanjem. Zaradi sposobnosti 
lebdenja lahko v njem izvajaš hujše trike in sredi leta pohodiš ročno. Četrti novinec 
je počasen viličar, ki so ga Švedi vdelali nalašč zato, da skušajo ljudje z njim zbija- 
ti nasprotnike za dosežek. Pojutubaj tozadevne videe, ki so za uscat smešni. 


A 


"POČAKAJ, jebenti, da ti zašvasam to kripo skup", pol kljuna ti še stran visi!" 
"Ni časa, junaštvo in slava kličeta!" " FVUSSS ob zvoku Wagnerjevih Valkir". 


Med deseterico novih orožij najdeš denimo šrotarico jackhammer, večino pa mo- 
raš odkleniti skozi nove naloge (assignments), ki so pač še ena veja odklepanja 
opreme. Karkand nucaš bolj zaradi kart, ki poudarijo vse odličnosti Battlefielda 3. 
Res nucaš! Navzlic priokusu, da bi bila lahko vsebina že v prvotni igri. 

GLOSE OUARTERS 


Drugi DLC je od temeljev do strehe napravljen za razkazovanje Frostbitove spos- 
obnosti razstavljanja zidov na prafaktorje. Štiri karte te postavijo v teheransko re- 
zidenco, tovarno, poslovno stavbo in mondeno stanovanje, ti pa jih na novo notra- 
nje dekoriraš. Z eksplozivom. No, modusi ostanejo standardni, z izjemo novinca 
gun master, ki je Counter-Strikov gun game. Vsaka dva fraga dobiš boljše orožje 
in tako do zadnjega, ki je nož. Prvi, ki uspe sovraga zaštihati, je zmagovalec. 


Prisežem: če samo nedolžno pobožaš sprožilnik, se okolica spremeni v sce- 
no iz Matrixovega spopada z vojaki v preddverju. John Woo tule ni sodeloval. 


Prostori so glede na prejšnje Battlefieldove izkušnje utesnjeni in pristaši dirjanja s 
tanki bodo CG obvozili v širokem loku. Ja, DICE se je tu lotil posnemanja Call of 
Dutyja. Kako si drznejo, neverniki. A to storijo solidno, saj prav pričujoči dodatkič 
najbolje pokaže, koliko luknjanje stebrov v resnici pomeni. V CoDjih mehanično 

dirkaš po hodnikih, tu pa bolj odkruški dirkajo v smeri tvojega frisa. Čisto 
drugačna izkušnja in pohvalna širitev repertoarja. 


ARMORED KILL 


Če Close Ouarters razdalje krajša, jih Armored Kill veča. Ozem- 
lje Bandar Desert je s petimi kvadratnimi kilometri največje in 
okoli dvainpolkrat tolikšno kot Caspian Border. Ostala tri ne 
zaostajajo bistveno, ob čemer sta polarno območje Alborz 
Mountain in nočno Death Valley še pošteno valoviti. 


die; %4- ; Šal ; zde di 
> Raketni lanserji, kot je tu ameriški HIMARS, so uporabni polovično, dokler zanje 
ne odkleneš naprednejših raket. Potem lahko ciljaš vse, kar se ti znajde na poti. 


Po njih se preganjamo s petimi novimi vozili, med njimi s štirikolesnim guad bi- 
kom, na katerem lahko pelješ kamerada, ki te zabava z vici. Ali koga ustreli. Fajn 
je nanj dati eksploziv in ga zakantati v nasprotnika, kar bo jako domače vsem 
igralcem Bad Companyja 2. Vsaka od strani dobi svojega lovca na tanke, v kate- 
rih bolj kot oklep štejeta gibljivost in zvitost, saj z njima ne moreš čelno nad naj- 
težje sovražnike. Nadalje sta zanimiva raketometa, s katerima cilje obstreljuješ od 
daleč, zbirko novitet pa zaokroža leteča topnjača AC-130, iz katere lahko mitralji- 
raš tla. Goseničarje je najbolje popeljati na sprehod v novem načinu tank superio- 
rity, kjer se množica oklepnikov stepe za eno zastavico. Razen če si alergičen na 
zvočno opozorilo, da nadte letijo rakete, ker se ga boš naposlušal. Armored Kill je 
od vseh DLCjev najbolj naphan z vsebino in je obvezen. 


JI 

AFTERMATH 


Kot da Iran ni dovolj nasrkal v kampanji, ga v četrtem paketu opustoši potres apo- 
kaliptičnih proporcev. Mesta se spremenijo v kupe ruševin, za katere vemo, da so 
odličen teren za boj. Kdor je menil, da bo Karkand višek mestnih spopadov, ga bo 
Aftermath sezul. Panoramo obvladujejo napol podrti bloki in nebotičniki, v katerih 
se lahko zarediš, v mnogih tudi v višjih nadstropjih! Ker smrt preži od vsepovsod, 
je to gotovo DLC za veterane. Najizkušenejši bodo počenjali dolge serije pobojev, 
novinci pa bridko vekali. 

Preostala ponudba je v tematskem stilu konca civilizacije. Tri nova vozila so pre- 
obraženi terenci in kombiji, na katere so grobo našvasane oklepne plošče, da za- 
dobijo podobo avtekov iz Mad Maxa. Novi igralni način scavenger terja od tebe 


nato. Pri tem najdeš samostrel, edino novo orožje. 


Opustošena pokrajina ponudi resnično raznolike spopade. Nenadna srečanja Z 
skupin izza vogala, snajperski dvoboji, helikopterji med nebotičniki ... ni, da ni. 
1 ni MRAK, x 


Fa ovi 


Aftermath je vizuelno gotovo najbolj markanten od opi- 

sanih DLCjev in je raj za izkušene ljubitelje dina- 

mičnega pehotnega boja. Malo manj za tankiste, četu- 
di na obronkih ruševin čaka nekaj oklepnikov. 


Zadnji od razširitev se že malo pozna, da premošča 

predah do Battlefielda 4, saj ne prinese ničesar posebno 
samosvojega in ni tematska. Vse štiri karte so pokrajin- 
ske, z le sem in tja kako kočuro, slično kot na Kaspijski me- 
za skale. So pa raznolike, saj sleherna nosi pečat enega od letnih 
časov. Boj na njih je nepredvidljiv in srdit, saj niso velike in jih je moč hitro pre- 
merjati z novimi vojaškimi motornimi kolesi. Tudi nanj lahko prisede soborec in te 
objame okoli pasu. Če ti je to všeč, se ve. Da je dinamika še hujša, poskrbi 
spuščanje vozil kar s padalom iz transportnega letala hercules! Med njimi nova te- 
renca s protiletalskim sistemom. 
Maherji bodo veseli vrnitve lovljenja zastavic, ki jih lahko prevažaš na mopedu (!), 
predvsem pa načina air superiority. Ta poteka zgolj v zraku, kjer trčita roja suhojev 
in efosemnajstk tako na gosto, da si vsakih pet minut priča karambolu. Gre za naj- 
enostavnejšo možnost, ko se ti zahoče letalskih dvobojev, in žalostno, da smo mo- 
rali nanjo čakati do End Gama, saj jo je poznal že BF 1943. Vseeno lahko tale DLC 
priporočim le največjim zagrizencem. Ti pa ne bo žal, da si ga dobil v Premiumu. 


Z izjemo F-35 v Karkandu v dodatkih žal ni drugih frčal. Fejst bi bilo videti 
kako F-22ko, pa seveda več jurišnikov za napade po tleh. Morda v štirici? 

SE STAL iH BD STAL 


Ko smo Slovenci spoznali slasti računalnika, smo 
da se v zabaviščne parke in igralnice valili še manj kot 
H prej. A tam nameščeni elektronski igralni avtomati 
so v svetovnem merilu pomemben gradnik imperija 

špilov. si napolni mošnjiček z žetoni in stopi k 
napravam, ki so jih spremenjene navade in recesija 
oklestile, toda ne naklestile. Z zanimivimi prijemi se dobro 
borijo za obstanek, čeprav v nekih drugih, daljnih krajih. 


ilo je koncem devetdesetih v zname- 
niti londonski zgradbi Trocadero bli- 
zu Piccadilly Circusa, nekdaj kuple- 
raju za petične, v moderni dobi pa 
večnadstropnem kraljestvu igranja. 
Pri prečesavanju tamkajšnjih avtomatov sem naletel 
na najbolj poželjivega. Segin After Burner v napred- 
nejši verziji s hidravličnim sedežem, ki se giblje v 
skladu s tvojim usmerjanjem letala. Mogoče se ga 
spomniš iz filma Terminator 2, kjer se je v njem pred 
policistom-robotom skrival mladi John Connor. 
Ker je After Burner čista arkada, v kateri z F-14 tom- 
catom maverickovsko streljaš, streljaš in še enkrat 
streljaš, zna biti to premikanje jako sunkovito. Kmeč- 


ka pamet mi je zato pravila, naj se ne zajebavam, ker 
sem se ravnokar nažrl kot veper. A tehnološka priv- 
lačnost mašine je bila premočna! Rezultat: po minuti 
navideznega frčanja sem se bled umaknil v toaleto in 
komaj zadržal v sebi begosumne čikn mknagce. 

Če mi je žal, da sem poln korajžne neumnosti lazil v 
poskočno kletko? Jasno, da ne. Resda se skorajda ne 
bi dobro izteklo za moje čižme in ponos, ko bi kozlal 
sredi angleške prestolnice. Toda sedenje v ritajočem 
After Burnerju je bilo čez vse adrenalinsko, želodčne 
neprilike gor ali dol. V svojem domovanju česa take- 
ga ne bi mogel izkusiti. In točno to je razlog, zaradi 
katerega so avtomati od nekdaj tako zanimivi. Ker 
omogočajo posebna doživetja. 


After Burner Climax 

After Burnerjeva nova generacija je Climax, ki je v igralnice 
prišel pred sedmimi leti. Špil, ki so ga dali tudi na playstation 
3 in xbox 360, je vsebinsko soliden (opis v Jokerju 202). Po- 
sebnost avtomata pa je sedež, po zgledu izvirnika opremljen s 
servomotorji. V najhudejši izvedenki se trese in giblje v vse 
smeri glede na premikanje palice, kar botruje ceni 5000 
evrov. Manj draga inačica se premika samo levo ter desno, 
plebejska pa miruje in ima namesto širokokotnega LCDja sta- 
romoden, 29-inčen katodni ekran. Zanjo plačaš 'le' tri jurje. 

Takojšnji žur 

Avtomatni špil mora biti pred vsem ostalim takoj ra- 
zumljiv, kajti za učenje kompleksnih prijemov, množi- 
co igralnih mehanik in spremljanje zgodbe ni časa. Tu 
si ti, tam je sovražnik, udri po siromaku, ustreli ga, 
prehiti ga, vse za zmago. Hkrati pa mora globine biti 
dovolj, da se stranke vračajo. Tudi zato je na avtoma- 
tih toliko streljačin, pretepačin in zlasti dirkačin - ker v 
teh žanrih nemudoma veš, kaj je treba početi, in so 
dostopni manj spretnim, a omogočajo piljenje spret- 
nosti in odkrivanje pristopov. En krog v Sega Rallyju, 
ki je bil v obliki računalniške predelave glede na Coli- 
na polomija, lahko odpelje vsakdo, ki zna vsaj pri- 
bližno sukati volan. A le maher bo to storil v rekord- 
nem času, saj je v mašino že zmetal za manjše pre- 
moženje kovancev ... 


DIGITALHA 


VROČICA. 
SOBOTNIH HOCI 


Zahodnjakom, ki igram niso zares predani, se ni 
priljubilo veliko žanrov iz japonskih igralnic. Ene- 
mu pa je z Just Dance in podobnimi naslovi le 
uspelo vstopiti na glavna vrata. Plesu, ki je v Japa- 
nu štartal leta 1998 z mašino Dance Dance Revo- 
lution, krajše DDR. Sprožil je pravo norijo, med 
drugim zato, ker so avtomate postavili kar na uli- 
co, da so lahko mimoidoči opazovali hitronogce in 
si še sami zaželeli sodelovanja. Mi imamo raje mi- 
ganje z ritmi pred zasloni doma z wiimotom v roki, 
kar je povezano tudi s topljenjem sala — guverner 
Schwarzenegger je plesne špile na primer uvedel v 
kalifornijske šole za boljšo telesno pripravljenost 
otrok. Vendar se ta sistem od izvirnega ne razliku- 
je le po občinstvu. Tokijčani namreč najbolj čislajo 
plesne avtomate, ti pa gibanje zaznavajo z na pri- 
tisk občutljivimi ploščami v tleh pred zaslonom. 


Finta je takoj dojemljiva. Na ekranu se prikazujejo 
puščice, ki zapovedujejo, katero ploščo je treba 
stopiti. Tako igralec pleše na licenčno ali izvirno 
melodijo in nabira točke. V splošnem sta mogoča 
dva pristopa. Eden je tisti, kjer tancaš na rezultat, 
kar pomeni bliskovito premikanje, kajti nekateri ko- 
madi na najvišji težavnosti v nekaj minutah terjajo 
petsto, šeststo gibov. Ce iz mašine ne odmevajo 
same pohvale v slogu "Perfect!" in "Marvelous!", si 
slab. Z bolj umirjenim pa priteguješ pozornost gle- 
dalcev, ko na podlagi puščic tvoriš lasten ples. 

IGROVJE 


Važna je tudi zunanjost. Njega dni smo mulci igram 
na računalnikih in konzolah izrekli največji poklon, če 
smo se pridušali "Uauwu, ta grafika je pa kot na avto- 
matu!" To je bilo v časih, ko je bil hardver v tovrstnih 
strojih veliko naprednejši kot oni, ki smo ga imeli do- 
ma. Predelave, kot so Operation Wolf, Rastan in Le- 
gend of Kage so se nam zdele kul, a le, dokler nismo 
videli izvirnika. Šele ko smo okusili ta mastna bedrca 
z majonezo z miz tehnoloških bogatinov, smo spozna- 
li, ob kakšnih otrobih životarimo na svojih neprimerno 
šibkejših mlinčkih. 

Nekateri avtomati so bili nekaj časa povsem izven 
dometa hišnih naprav, recimo Virtua Fighter s svojo 
deluks poligonsko grafiko. Tako je bilo, dokler se ce- 
na sestavnih delov ni dovolj znižala, kar se je zgodilo 
začetkom devetdesetih. Tja datira SNKjev sistem neo 
geo, ki je bil v domači izvedenki AES avtomat za v 
dnevno sobo. Sličen recept je uporabil Sony - malo- 
kdo ve, da si je prvi playstation veliko lastnosti delil s 
standardizirano arkadno ploščo system 11. 


klop in primeta vsak svoj dvokrak 


Brezplačen infarkt 


Danes, ob zori playstationa 4, ko si lahko puvač v 
hišo pripelje nezaslišano moč Nvidijine superkartice 
titan in ko so tablice ter telefoni sposobni boljše poli- 
gonske grafike kot peceji s polovice minulega deset- 
letja, je prednost videza izpuhtela. Da je le-ta na nivo- 
ju, je samoumevno. Zato avtomati poudarjajo terapijo 
s šokom. V okviru tega članka vidiš naprave, ki rjove- 
jo, tresejo in se nagibajo, te obmetavajo s prizori z 
gromozanskih zaslonov, vabijo v stereoskopske kabi- 
ne, oponašajo resničnost z igratorji, kot so pištole, 
puške, volani ter balance, in omogočajo švica poln 
ples. Pogosti so sedeži gibljivi, ekrani stereoskopski in 
vzdušje vetrovno, zaradi česar se avtomati že spogle- 
dujejo s tehnologijo iz tematskih parkov. 

Res je, da gredo številni ljudje v državah, kot sta ZDA 
in Japonska, v igralnice tudi zato, da se družijo. Med 
drugim ob preprostejših igricah, kot je kup izvedenk 
Tetrisa. A mnogi ob tem pričakujejo nadstandardna 


Ke 


skopskih očal skačejo naravnost 


"Body-shocking 3D horror shoo- 
ting!" je geslo tega najnaprednej- 
šega avtomata, za katerega Nam- 
co hoče dobrih 30.000 evrov. Gre 
za prvoosebno streljanko, kjer va- 
ju s sotrpinom zaprejo v čumnato 
z orjaškim ekranom in zvočniki 
vsepovsod. Sedeta na vibrirajočo 


Bi56 Buck HD 

Avtomatov z videoigrami ne delajo le 
Japonci in Kitajci, marveč tudi Ame- 
ričani. Njihov proizvajalec je Raw 
Thrills, ki ga je leta 2001 z družabniki 
ustanovil Eugene Jarvis, kultni dizaj- 
ner 8 programer špilov, kot so De- 
fender, Robotron in Smash TV. V nji- 
hovo štalco sodi lovska arkada Big 
Buck HD. Vsebinsko gre za dokaj kla- 
sično simulacijo zelene bratovščine, 
kjer s plastično puško na velikem za- 
slonu pokaš lose, volkove, medvede, 
pume in slično stasito zverjad ter se 
ogibaš kravam molznicam. Grafika je 


Sil 


joystick na vrtljivem sklepu, s ka- 
terim po ekranu iz prve osebe 
usmerjata merka. Naloga je s so- 
delovalnim nažiganjem uiti iz šti- 
rih nivojev, ki strašijo z zombiji, 
temo, preganjanjem in žuželkami. 
Hoditi ni treba, za to poskrbi igra. 
Monstrumi po zaslugi stereo- 


v fris, kar spremlja piš vetra, do- 
čim sapa veje tudi od zadaj po 
vratu, da se ježi koža. Največja 
posebnost so tipala v igralnih pa- 
licah, ki beležijo srčni utrip. Na 
koncu seanse avtomat sporoči, 
kdo je največkrat zapaničaril, in ta 
obvelja za mevžo. 


lepa, večji zanimivosti pa sta, da za 
igranje potegneš kreditno kartico. (gi 
(partija stane dva dolarja) in da na- 
prava omogoča tekmovalno rešeta- 

nje živadi po internetu z znanimi in 
naključnimi ljudmi. Pri tem vodi 
tvoj profil in ga skupaj z rezultati 
shranjuje na posebno kartico, do- 
sežke pa obelodanja na 
Facebooku in Twitterju. 
Ker je širom Amerike ti- 
soč sto teh naprav, ni 
težko najti treh enakomi- 
slečih redneckov, s kate- 
rimi luknjaš srnjake. 


no zu (iii 

BEHCIHSKI 
HLAPI 


Šofiranje je na avtomatih eno najpogostejših početij 
in stranke peca z oponašanjem pravih jeklenih ko- 
njičev. Že leta 1974, ko so bile višek grafike bele 
točke na črnem zaslonu, so za od zgoraj gledano ar- 
kadno šoferijado Gran Trak 10 naredili kabinet s 
prestavno ročico, volanom in pedali. 

To je bilo za tisto dobo nezaslišano. 


Avto-avtomati so bili prav tako za- 
služni za tehnološke inovacije, ki so 
našle pot v domove. Hard Drivin' iz 
1989 je bil realistična vozniška igra s 
3D-grafiko in s kabinetom v obliki odreza- 
nega avta z nastavljivim sedežem, ključem za vžig, 
tremi pedali ter prestavno ročico. Inovacija je bil vo- 
lan, ki se je tresel v skladu z dogajanjem. Ta tehno- 
logija povratnega odziva — force feedbacka je naj- 
prej postala samoumevna v drugih avtomatih in na- 
to še v volanih za PC. Leta 1994 pa je Namco udeja- 
njil inačico Ridge Racerja, v kateri je 
igralec sedel v pravem avtu mazda 
MX-5 in cesto gledal na dveh platnih 

pred sabo. 


Tedaj se je to zdelo šejkovsko, a je otročarija proti 
današnjim naprednim dirkaškim sistemom. Tvrdka 
Cruden denimo izdeluje pravi simulator dirkanja s 
formulo, kjer sedeš v telo bolida GP2, posajeno na 
hidravliko. Ta skrbi za detajlno premikanje sistema 
in tvojega vampa, medtem ko dogajanje spremljaš 
na ukrivljenem, osem metrov širokem platnu ter na 
simuliranih vzvratnih ogledalih. Manj dodelana izve- 
denka hexatech, kjer gre slika na tri televizorje in je 
namenjena za domov, stane skoraj 150.000 evrov. 
Nasprotno si pri izdelku motion simulation T1 firme 
Arielmotor ujet v kabino, ki te objame z zakrivljeno 
sliko in bobnečim zvokom ter lahko oponaša tako 
dirkalni avto kot lovsko letalo. Za nameček dopušča 
igranje vsakovrstnih špilov, da se ti zmeša ob Battle- 
fieldu 3, ki vpliva na levji delež čutov. 


IGROVJE 


Vseeno so to hotniški sistemi, za katere je malo 
možnosti, da jih boš preizkusil. Drugače je z Racero- 
om Racing Experience. Gre za stranski projekt šved- 
ske hiše SimBin, znane po realističnih dirkaških si- 
mulacijah, kot je Race Pro. Softverski del tvori free 
to play internetna šoferijada Raceroom, ki jo je moč 
v računalnik prenesti s Steama ali Game.raceroom. 
com. Deluje na osnovi prihajajočega GTR3 in vsebu- 
je številne uradne turne avtomobile ter oficielne pro- 
ge, od Lagune Sece do Nordsehleifa. A za potrebe 
tega članka je bistvenejši hardverski vidik Raceroo- 
ma. SimBin je namreč poskrbel za jekleno-usnjene 
vozniške stole in jih ponudil raznoraznim podjetjem, 
od dirkališč z gokarti prek restavracij do biljardnic. 
Nekaj je celo premičnih kompletov, ki se selijo iz 
mesta v mesto. V vsakem primeru na stole dajo od 
krovne firme odobrene računalnike, zaslone in vola- 
ne, nakar sistem povežejo v splet, da lahko stranke 
tekmujejo. Bistvena je dodatna naprava, ki podatke 
o dirkanju beleži na kartico. To lahko odneseš v ka- 
terokoli 'dirkaško sobo' in tam nadaljuješ kariero 
virtualnega voznika. Največ raceroomov je v Nem- 
čiji, kakih dvanajst, so pa tudi na Češkem, Danskem 
in Švedskem, v Belgiji, Kuvajtu, Franciji in ZDA. 

GUNSLINHGER ŠTRATOS 

Japonci si skušajo preluknjati lobanjska dna tudi, 
ko gredo zvečer ven. V svojih igralnicah imajo ne- 
malo v mreže povezanih avtomatov, ki omogočajo 
večigralska tekmovalna streljanja. Eden novejših 
je Gunslinger Stratos, ki zaživi, ko enega ob dru- 
gega postavijo osem teh strojev, za dvakrat po šti- 
ri ljudi v dveh moštvih. Eksplozivna akcija s podi- 
rajočimi se stavbami in različnimi animejskimi liki, 
ki se ne držijo le tal, ampak znajo leteti, poteka iz 
tretje osebe. Toda finta ni le v tem, da imaš po eno 
pištolo v vsaki dlani, marveč to, kaj z njima poč- 
neš. Dual wieldaš lahko običajno, da z obema me- 
riš naravnost v zaslon, lahko pa ju usmerjaš navz- 
dol, postrani in še v čuda kombinacijah, s čimer 
sprožaš veščine likov. Stroj še ni prišel na zahod. 


Es: 4 


Igranje avtomatov je bilo sprva samotarsko, a že 
pri starinskih mašinah na zgornji sliki vidiš po več 
palic na enem ohišju. Sprva po dve, od zgoraj gle- 
dana labirintska pobijalka Gauntlet pa je jih v en 
kabinet nabila kar štiri. Danes so zelo razpasene 
povezane naprave, ki omogočajo tekmovanje eden 
ob drugem kakor Sega Rally spodaj. Včasih take 
pripnejo v prave grozde z osmimi ali celo več ma- 
šinami v ravni vrsti. Druge se priključijo v internet. 

IGROVJE 


LeT'5 Go iztano DD 
Poosebljenje takojšnje direktne akcije je ta Segina mašina, ki 
dva igralca odloži v pacifiške trope, kjer z modernimi pirati pre- 


rese eno no bono kk eco moon 


križaš meče, topove in tiče (papige, seveda, kaj si pa ti mislil?!). 


Osnova je divje prvoosebno streljanje iz fiksnih pištol, ki po- 
' udarja sodelovanje, ko vaju špil hitro prevaža med otoki, vrže 
na krov piratske barkače in popelje v boj z razhudenimi morski- 
mi psi. Klasično Segino modrino pa poudarja najbolj prepozna- 
vna lastnost Let's Go Islanda — petinpetdesetinčen avtostereo- 


| skopski LCD-zaslon, ki omogoča globinski efekt brez očal. 
" Ekran si odreže levji delež cene, ki znaša slabih 15.000 evrov. 


doživetja, saj so konzole, računalniki in mobilije tako 
razširjeni, da običajna ne zadostujejo več. Proizvajalci 
pa se zavedajo, da je prav izvenserijsko vznemirjenje 
način, da stranke obdržijo - ali vsaj zajezijo njihovo 
odtekanje. Razlika je podobna kot med kinematogra- 
fom in televizorjem. Viseti pred slednjim je udobneje in 
bolj praktično, a kino je le kino. Veliko platno, znucan 
sedež in nesramen folk. Sodi zraven. 

Za ilustracijo naj navedem strelnico zombijev The 
House of the Dead 4 Special, namenjeno dvema ig- 
ralcema, ki jo imajo v dubajski Sega Republic. Oba 
sedeta v zaprto kabino in se pripneta na tresoča se- 
deža. Zaslona sta dva, na vsaki strani po en 100- 
palčen. Kadavri vaju naskakujejo od spredaj in od za- 
daj, zica pa se vrtita odvisno od smeri napada. Bon- 
bonček je pihanje zraka v obraz ob izgubi energije. 
House of the Dead 4 je vsebinsko sicer kupljiv na PS3 
in X360 za veliko manj od 8000 evrov, kolikor znaša 
okvirna cena arkadne mašine. Toda česa takega do- 
ma ne izkusiš, razen če ne izkoplješ pred kratkim pre- 
minulega dedka in kreativno uporabiš barski stol, pa- 
lični mešalnik ter fen za lase. 


"London calling. 
We've moved on." 


Zabava proč od doma Slovencu ni tuja, saj nismo na- 
rod zapečkarjev. A raje imamo poker avtomate in 
enoroke jacke kot zabaviščne centre z videoigrami. 
Takih v pravem pomenu besede pri nas sploh ni. V 
najboljšem primeru smo deležni nekaj mašin v kotu 
prostora, kjer domuje drugačna dejavnost, ali namen- 
skih čumnat, kakršno imajo v ljubljanski Areni. Tam 
ob stolnem futbalu ter šaflpaku samevajo stroji častit- 
ljive starosti v slogu Ghost Sguada in vsega skupaj se 
drži pridih propada. Nasproti se verniki zgrinjajo v Si- 
mobilov razsvetljeni telefonski tempelj. Tako je to pri 
nas, v kulturi, ki je sprejela računalnik in telefon ter 
pretežno izločila ostalo, tudi avtomate. 

Kar se slednjih tiče, to ni le slovenska, marveč zadnja 
leta evropska značilnost. Avtomatstvo je na stari celi- 
ni zvečine utonilo v pozabo. Razpoznavni znak tega je 
uvodoma omenjeni londonski Trocadero. Vedno, ko 
sem obiskal britansko prestolnico, sem zavil v to sta- 


Pri avtomatih zanje je še pomembneje to, da je igranje takoj razumljivo in da zmore dete z napravo upravlja- 
ti z eno roko, medtem ko v drugi drži rakotvorni cukrasti zdriz, khm, njami sladkorno peno. Levo zgoraj vi- 
diš ribolovsko mašinco, koder mali s tapkanjem po zaslonu izbira vabo in s plastičnim vitlom spušča trnek. 
Neobhodna je tudi kičasta pisanost, na katero se po predvidevanjih marketingarjev lepijo predšolski otroci. 
Tisti, ki smo danes pravi moški, smo kajpak od nekdaj pičili mimo tovrstnih neumnosti direkt na Galago. 

Azijci so tako mahnjeni na vi- 
deoigerne avtomate, da imajo 
svoj prostor z njimi celo za | 
poslednjo železno zaveso, v 
Severni Koreji. V odročni ig- 
ralnici v Pjongjangu se s ko- 
munizmom prepojena gmajna 
iz prve roke seznanja z nevar- 
nostmi, ki v gnilem kapitaliz- "Z Hi 
mu prežijo na dovzetno mla- | 
dež. Mislim pa, da King Il 
Kong ali kdorkoli je že tam na 
oblasti tega ni dobro premislil, 
saj je znano, da se igrice neiz- | 
brisno zarišejo v možgane. Če- 
tudi gre za več desetletij stare 
stroje, kot je pradavna pretepačina Yie- 
Ar Kung Fu, in druge onegaje z grafiko, kakršne 
bi se sramoval C-64. Bržda so nevarnost urav- 
notežili s tem, da obiskovalcu za eno partijo 
vzamejo mesečni odmerek riža. 


ro stavbo z baročnim pročeljem. Tako sem na lastne 
oči prisostvoval spremembi angleških igralnih navad. 
V drugi polovici devetdesetih se je v več bleščeče raz- 
svetljenih nadstropij, po katerih si se kot lord prevažal 
s futurističnimi tekočimi stopnicami, naselil pravcati 
elektronski zabaviščni park Sega World z mnogimi 
naprednimi, venomer zasedenimi špilavskimi napra- 
vami v slogu Time Crisis. Segin logotip se je bohotil 
povsod, s plakatov je vpil Sonic in folku se je zdelo 
normalno, da iz bližnjega kina zavije na partijo NBA 
Jama. 

Danes se Trocadero kiti z drugačno, časom primerno 
ponudbo. V kleti imajo lasersko streljanje Star Com- 
mand, v okviru trgovine HMV pa Gamerbase, 'najna- 
prednejše igralsko središče na svetu'. Meri sto kva- 
dratnih metrov, po katerih je razpostavljenih šest- 
deset Dellovih računalnikov. S knjižnico dvestotih 
iger se je moč povezovati v splet ali prirejati kičasto 
množične LAN-zabave, dočim ljudje brez okusa priž- 
gejo naokoli razporejene playstatione in xboxe. 

Sega World v Trocaderu predpredlani uradno ni zaprl 
vrat zaradi slabega obiska, marveč so ga kobajagi 
pokončali spori okrog najemnine. Morda res, a dej- 
stvo je, da vse tiste silne mašine nikakor niso dobile 
enakovrednega doma. Nekatere so razkropili med 
trgovine, par so jih ruknili v Las Vegas Arcade v četr- 
ti Soho, tretje so uskladiščili. Posledica je v vsakem 
primeru ta, da Sega Worlda v Londonu ni več. In ne le 
tam, kajti ime je popušilo širom Velike Britanije. Pri- 
merek v obmorskem, turističnem Bournemouthu so 
recimo preimenovali v The Leisure Exchange in moč- 
no zmanjšali količino avtomatov z videoigrami, ki so 
svojčas zasedali tri štuke. 


IGROVJE 


Projiciranje vsebin na platno uporablja firma Visual Sports, ki 
izdeluje dnevnosobne in komercialne naveze projektorja, tipal 
in računalnika. Dotični pri golfu izračuna smer in moč zama- 
ha, pri čemer je natančnejši od wiimota, kinecta ali lizike mo- 
ve. Spodaj pa je sanjski dirkaški sistem na hidravliki iz abu- 
dhabijskega Ferrari Worlda. Projektor, ki pošilja sliko na ukriv- 
ljeno steno iz trde plastike, je tu v drugem planu, za plehom. 


m RAMBO DELUXE 
Strelskih avtomatov je kolikor češ, je 
pa Segin Rambo (11.000 EUR) vseeno nekaj posebne- 
ga. Dvoigralski stroj te s kameradom ali brez postavi 
pred 56-inčno projektorsko sliko in ti v roke potisne 
strojnico, ki ti mevljari v rokah kot vietnamček, ko ga 
John zgrabi za vrat. V plemenitem izročilu Operation 
Wolfa kot blesav rešetaš po uletavajočih sovragih in 
orožje polniš tako, da cev usmerjaš izven zaslona. 
Nucaš tudi Rambov nož in lok, ki zagotavlja 
klatenje helikopterjev, ter postajaš neran- 


ljiv, kar je ob vseh zaužitih steroidih 
logično. Edinstvenost je licenčno 

predvajanje uradnih odlomkov iz fil- 

mov, česar pri avtomatih ne sreča- 
mo pogosto. Seveda s poudarkom 
na dvojki in trojki, kajti dramska eni- 
ca je za dedke v zapečku. 


Nemalo iger, ki smo jih igrali na zgod- 
njih računalnikih in konzolah, od spec- 
truma prek amige do NESa in mega 
driva, je izviralo z avtomatov, čeprav 
tega v dobi brez interneta in kakovos- 
tnih medijev nismo vedeli. Včasih je bi- 
la predelava (konverzija) dobra, recimo 
Street Fighter 2 za SNES. Dostikrat pa 
so kupci dobili smrdeč kup ovčjega 
dreka, ki so ga rade volje požrli, mi- 
sleč, da igrajo nekaj vsaj približno tako 
dobrega kot izvirnik. Na ta način so si 
zapacali usta tisti, ki so hoteli na com- 
modorju 64 izkusiti fantastični šuter 
Space Harrier. Avtomatni izvirnik je po- 
sedoval hitro grafiko, kjer si iz pogleda 
od zadaj s prosto premikajočim se 
stričkom drvel 'v' zaslon in besno stre- 


ljal, ter hidravlični kabinet. Na C64 si 
moral slednjega simulirati s poskako- 
vanjem po dnevni sobi, animacija pa je 
imela tako kriminalno malo sličic. 
Obupnih konverzij se je skozi leta na- 
bralo, od Pac-Mana za atari 2600 z mi- 
getajočimi duhci in spremenjenimi 
blodnjaki do S.T.U.N. Runnerja, ki ti je 
na spectrumu ubil oči in duha. Pravilo- 
ma je bila domača predelava tem slab- 
ša, čim šibkejši je bil ciljni sistem. Za- 
radi tega so bile konverzije velikokrat 
dosti boljše na hišnih računalnikih tipa 
amiga in atari ST ter na PCju, čeprav 
jih na slednjem ni bilo obilo. Predsta- 
vitvena vrzel se je skozi leta krčila in 
naposled izginila. 

Ni pa širše znano, da predelave tečejo 
v obratno smer, z domačega igralne- 
ga sistema na avtomat. Ena veja tega 
so v zadnjem času razpasene konver- 
zije iger z mobilnih naprav, ki jih ni 
težko udejanjiti. Tak avtomat sestoji 
iz kabineta, nakupno-krmilne elektro- 
nike in velikega dotikabilnega, bolj 
zdržljivega zaslona, po katerem ljudje 
tapkajo. V to obliko se je preselilo kar 
nekaj naslovov z iOSa in Androida, 
tako da je moč po igralnicah ugledati 


Doodle Jump Arcade, Temple Run Ar- 
cade, Rerave, Groove Coaster Arcade, 
Infinity Blade FX, Fruit Ninja FX (sled- 
nja delujeta na enotni platformi Touch- 
FX) ... Igrati je moč celo Guitar Hero 
Arcade s pripadajočima plastičnima ki- 
tarama. 

Druga veja so sobni špili, ki so na avto- 
matih dobili novo življenje vsled nad- 
grajene mehanske plati — širnih zaslo- 
nov, gibljivih sedežev in podobnega. 
Taki so Mario Kart GP DX, Sega All- 
Star Racing Arcade in Racedriver Grid, 
ki temeljijo na nam znanih naslovih, le 
da imajo nove prijeme (v Mario Kartu 
je moč sesti v tank!) in bivajo v deluks 
kabinetih, ki jih je moč povezati. 


Marsikdo je svojčas sanjal, da bi imel doma igral- 
ni avtomat, in danes ni malo takih, ki si ga pri- 
voščijo ter si tako izpolnijo deške sanje. Ena pot 


je, da kupiš bolj ali manj obnovljen star stroj in 
odtihmal veselo nažigaš Tapper, Bubble Bobble ali 
karkoli že je v njem. Bolj čislani so a-je-tojevci, ki 
naredijo lastnega. Prvi korak je kabinet — ohišje, ki 
je lahko več vrst: pokončno (upright), manjše, ki 
ga postaviš na ravno površino in sedeš predenj 
(candy), mizici podobno (cocktail), zaprto v pult 
(countertop) ... Običajno ga zbijejo in zvijačijo iz 
urezanih lesenih ter plastičnih plošč. Nato spredaj 
namestijo profi digitalno palico in gumbe izdelo- 
valcev, kot je japonski Sanwa. Bistvena izbira na- 
poči pri notranjosti. Tja je moč dati izvirni prikazo- 
valnik in ploščo z igro (PCB — Printed Circuit Board) 
ali kaj naprednejšega. Klasični zamenjavi sta LCD- 
monitor in PC, na katerem teče emulator, najpogo- 
steje MAME ali Kawaks. Da se ni treba ukvarjati z 
miško, obstaja veliko softverskih pročelij (front 
end), ki se poženejo ob prihodu v Okna in omo- 
gočijo direktno izbiranje sistemov in špilov. Ko 
bom velik, bom to imel v sobi, ki je še nimam. 


Zgoraj je londonski Trocadero njega dni, spodaj te 
dni. Avtomati so se umaknili metli časa in nado- 
mestili so jih v mrežo povezani PCji. Večina Joker- 
jevega bralstva bo ob tem odobravajoče prikima- 
la, sam pa vseeno mislim, da je s tem šel po gobe 
levji delež čara. PC imam doma, avtomata ne. 

IGROVJE 


Klavrno je torej zamrla mogočna, spoštovana blagov- 
na znamka Sega World, ki je odpovedala tudi drugod 
po svetu izven domače Japonske. Med drugim v 
Šanghaju na Kitajskem, kjer se je Sega World še pred 
nekaj leti razprostiral na kvadratnem kilometru pro- 
stora, nakar so ga zaprli in niso postavili novega. Na 
Segine mašine lahko skočiš edino v Dubaj, kjer so si 
naftarji v največjem šoping centru Dubai Mall omislili 
tematski park Sega Republic. 


Drobiž in glaži v Vegasu 
Četudi upoštevam burekdžinice z zgonjenimi Pac-Ma- 
ni ob šankih, se je količina namenskih igralnih mašin 
širom oble zmanjšala. Toda levitev Trocadera in smrt 
Sega Worldov nikakor ne pomenita, da so bliskotave 
igralnice z videoigernimi avtomati šle pod rušo pov- 
sod. Adam Pratt, ki skrbi za industrijsko stranico Ar- 
cadeheroes.com, je denimo v ZDA pred dvema leto- 
ma naštel odprtje vsaj dvanajstih večjih in neodvisnih 
arkad. Še več jih je nastalo lani. 

V mestecu Jordan s pet tisoč prebivalci v ameriški 
zvezni državi Minnesota je tako odprl duri Zap! Arca- 
de (Zap-arcade.com). Tja je zanesenjaški lastnik Je- 
romy Darling navlekel štiriindvajset do potankosti ob- 
novljenih klasičnih mašin, od Bomb Jacka prek Dou- 
ble Dragona do Missile Command. "Hoteli smo nare- 
diti nekaj za mlade v mestni skupnosti, saj zanje tod 
ni nič pametnega," pravi Jeromy. "K nam hodijo ot- 
roci, stari osem, devet let, ki sploh ne vedo, kaj bese- 
da 'arkada' pomeni. Družijo se s starši, ki podoživljajo 
spomine in seznanjajo otroke s tem, kaj so počeli, ko 
so bili mladi." Zap v duhu podjetništva nudi članstvo 
in zakup prostora za privatne zabave, za vstopnino v 
višini pet dolarjev pa si kupiš neomejen igralni čas. 


To je odlično za tiste, ki bi radi de- 
nimo naposled končali igro, ki jim 
je v osemdesetih požrla živce. Te- 
daj špili niso bili ekstra težki le na 
domačih napravah, marveč tudi na 
avtomatih. Nemara še bolj! 
Staromodnih arkad za retronavdušence, ki jim je pel 
hvalo nedavni animirani celovečerec Razbijač Ralph, 
je po ZDA kar nekaj. Če načrtuješ potovanje, jih je 
moč locirati na spletni strani Arcadelocations.net. A 
njihova širša privlačnost je omejena, kajti vsakdanje 
babe tja pač ne boš vlačil. Za take zlobne nakane so 
primernejši 'gamebars', igralski bari, ki kombinirajo 
avtomate in žganico. V New Yorku, Philadelphiji in 
New Jerseyju deluje cela veriga tovrstnih pivnic pod 
znamko Barcade, ki jim gre menda kot po maslu. Naj- 
bolj fensi gamebar pa je Insert Coin(s) v Las Vegasu, 
utelešenje mokrih sanj industrijskih marketingarjev. Ti 
se že od začetka v sedemdesetih letih minulega stole- 
tja trudijo, da bi avtomatom z videoigrami pripisali hi- 
tech, družinski imidž in jih s tem ločili od zabavniških 
naprav v zakajenih beznicah, s katerimi so jih normal- 
ni konzervativni ljudje koncem šestdesetih radi pove- 
zovali. Če vzamem za primer Terminator 2 in Ralpha - 
v njiju so obiskovalci arkad otroci in normalni odrasli, 
ne mastni bajkerji ter lokalni gangsterji. 

Neonsko stekleni Insert Coin(s) ima prostora za tristo 
ljudi in cilja na trendi tridesetletnike. Tu se je moč ob 
glasbi spretnih didžejev razmetavati po plesišču in pri 
pultu srebati poredne koktejle, nakar zasesti enega od 
številnih starih in novih avtomatov oziroma se zlekni- 
ti na kavč ter vzeti v roko joypad xboxa 360 ali play- 
stationa 3. Razen če ne teče eden od številnih temat- 
skih večerov, ko moraš priti oblečen kot wookie ali 
slečen kot ženska nindža kornjača. 


Tak gamebar, kakršni so zadnje čase priljubljeni v Ameriki, bi jako sedel pri nas. Morda ne z avtomati, tem- 
več z nekaj zmogljivimi peceji in peestrojkami / peesštirkami. Gmajna bi srkala pifia colade, densala in se 
družila ob nenasilnih igrah, recimo ob Fifi. Na usnjenih zofah pa bi se raztegovale spogledljivke v šolskih 
uniformah. To zadnje je opcijsko, a če sem ti dal idejo za posel, terjam free drinks in prvo z desne. 

XD DARK RIDE 

Firma Trio Tech v prvi vrsti izdeluje kinodvoranice 
XD Theater z do štiriindvajsetimi sedeži, v katerih 
gledalce navdušujejo / do bruhanja pripravljajo 
premični stoli, škropljenje in pihanje. Odvrtek tega 
je Interactive Motion Theater' z imenom XD Dark 
Ride. Slično kakor pri kinoljubski inačici sedeš v 
dvoranico in si nadeneš stereoskopska očala, le 
da v roke primeš pištolo. Na velikem, zakrivljenem 
platnu med premetavanjem zica in rompompo- 
mom iz povsod nameščenih zvočnikov vzdušno 
opazuješ, kako iz prve osebe v rudniškem vozičku 
drviš po tračnicah. Ko se prikaže sovrag, denimo 
leteč skelet, ga počiš. Na koncu se točke seštejejo 
in pokaže se lestvica sodelujočih. 


POGLED HAPREJ 


Futura množične elektronske zabave je pestra. Do- 
sti potenciala je v tehnologiji CAVE (Cave Automa- 
tic Virtual Environment), ki te postavi v kockasto 
sobo, kjer projektorji pošiljajo sliko na vse stene, 
tudi na strop in tla. S stereoskopskimi očali na no- 
su se počutiš kot na holodecku v Zvezdnih stezah. 
Britansko podjetje Wallfour pa trži pogruntavšči- 
no, klicano renga (na sliki) po obliki japonskega 
skupinskega pesništva. Tudi angleška inačica je 
grupna, in sicer taka, da vsakemu človeku v 
množici, recimo v kinu, dajo lasersko lučko. Nato 
na platno projicirajo abstraktne geometrijske obli- 
ke, ki jih skušajo ljudje zadeti vsak s svojo lučko in 
tako izpolniti skupinsko nalogo. Fina popestritev 
naših predstav bi bila to, a se bojim, da bi zaradi 
vsesplošnega manka kinokulture še ves film gle- 
dali škrlatne točkice na genitalijah junakov. 


IGROVJE 


Najbolj odmeven sejem, na katerem razstavljajo videoigerne avtomate, je JAEPO — Japan Augarneni Ex- 
po. Letos je nastal iz sorodnih šovov AOU in JAMMA, ki nista več privlačila zadosti obiskovalcev. Napočil 
je februarja v tokijskem Makuhari Messeju. Obiskovalci so se lahko zabavali z dirkačino Monster Hunter: 
Oink Oink Pig Race, kjer dirkaš s pujsi, metali fantazijske karte na virtualne mize v Lord of Vermillion 3, tan- 
cali v novih Dance Dance Revolutionih in oponašali zasedbo The Stroj v bobnarski tolkalnici Taiko no Tat- 
sujin. V Evropi in Ameriki tovrstne mašine nimajo lastnih prireditev, marveč so spehane v okvir takih, kjer 
razstavljajo igrače, minigolfe, namizne hokeje, fliperje, steze za bowling in podobne onegaje za splošno za- 
bavo. Smenj EAG je januarja v Londonu, IMA pa takisto na prvi mesec v nemškem Diisseldortu. 


V Insert Coin(s) je v ospredju druženje, glede česar 
lastnik Chris Laporte pravi: "Ko sem zadnjič igral Mo- 
dern Warfare na Xbox Livu, sem kmalu nehal, ker 
sem imel vrh glave nezrelih komentarjev. Vzdušje je 
pri nas veliko boljše, pristno in športno." To lahko za- 
znaš v spoliranih videih na Insertcoinslv.com. Takisto 
ne prezri fotk vročih bejb na njihovi Facebookovi stra- 
ni, ki si ne želijo ničesar drugega, kot da jim nekdo 
pritisne na gumbe in jih obdaruje s trdim joystickom. 


K vzhajajočemu soncu ... 


Amerika avtomatno torej ni bosa, vendar je treba za 
to, da prideš v tovrstni raj, iti na vzhod. Prva destina- 
cija je Japonska, hecna dežela, kjer imajo računalniki 
zvečine vlogo delovnih strojev in se ljudje kljub popla- 
vi telefonov množično zabavajo z namenskimi ročni- 
mi drkalicami tipa 3DS. Zlasti pa niso pozabili na av- 
tomate. Njihova razširjenost v samurajskih prefektu- 
rah je legendarna in od tam izvirajo najbolj proslavlje- 
ni izdelovalci, kot so Sega, Taito, Namco, Konami ter 
Capcom. Vsi delajo tudi špile za domače ognjišče. 

Ko rajžaš po Tokiu, Kjotu, Osaki in drugih velikih mes- 
tih, s povsem normalnih obljudenih ulic zavijaš v raz- 
svetljene, večnadstropne igralnice z elektronskimi av- 
tomati, ki jim pravijo game center, 'geemu centaa'. 
Na vrhu teh stavb so najbolj hardcore mašine, okrog 


Če si v Tokiu in bi rad izkusil pristno vzdušje ja- 
ponske igralnice, obišči Club Sega v četrti Akiha- 
bara. V pritličju opazne rdeče zgradbe s šestimi 
nadstropji lahko s kleščami loviš plišasto robo, v 
kleti se meriš v Tekkenu, zgoraj pa plešeš, da se 
vse trese, udrihaš po bobnih in sedaš v robotske 
simulatorje. Blizu Cluba Sege je konkurenčna arka- 
da Taito HEY, kjer je en cel štuk namenjen zgolj 
stripom — mangam in en cel samo pretepačinam. 


a Add, - 


katerih se zgrinjajo predaneži - borilne igre, bullet-hell 
šuterji, prvoosebne streljanke z otipljivimi pištolami 
(light gun), robotske simulacije, kot je Mobile Suit 
Gundam: Bonds of the Battlefield, kjer splezaš v elip- 
tično kabino bojnega robota ... Večina jih je poveza- 
nih v lokalno mrežo, kajti tekmovanje z drugimi je bi- 
stvenega pomena. Nekatere sežejo tudi v splet. 
Vzdušje je tu čisto posebno. Ko sem stal tam kot svet- 
lolas kolos med malimi črnolasci, sem vohal edin- 
stveno mešanico švica, zagnanosti in tihega fer pleja, 
ki me je spomnil na Nemčijo in bistveno manj na 
vreščeče ZDA. Zdelo se mi je, da so ti ljudje tam zato, 
ker absolutno hočejo biti. Še več, da MORAJO biti, 
saj jih k temu sili nepotešljiva lakota po videoigrah. 

V nižjih štukih teh zajetnih igralnic so običajno na- 
meščene lahkotne zadeve, kot so nogometni me- 
nedžerski simulatorji za vsaj dva sodelujoča, ki - tako 
kot mnogi drugi avtomati na Japonskem - omo- 
gočajo zapis položaja in točk na kartico, ter naprave 
za štiričlansko tekmovanje v ancientni azijski igri s 
ploščicami mahjong. V zadnjem obisku Jokerjeve po- 
sadke v Tokiu smo šli v eno takih ustanov, kjer se je 
bilo moč med drugim pomeriti v hitrostnem tipkanju 
v Typing of the Dead. Večje elektronske igralnice 
imajo na stotine kabinetov vseh mogočih zvrsti, na 
primer tokijski Shibuya Kaikan Monaco, ki diči s cifro 
dvesto trideset. 

PaAceMAH 
Zvaka-žvaka-žvaka Pac-Man je 
spremenil dva trenda: da mora 
biti igra na avtomatu streljanka in 
da je namenjena predvsem moš- 
kim. Kreacija Toruja Iwatanija se 
je priljubila otrokom in ženskam, 
pri čemer je slednje posebej iz- 
datno napolnjevala s podzavest- 
nim zadovoljstvom hranjenja. Ni 
naključje, da je Pac-Man videti 
kot pica z manjkajočim kosom! 
Poanta je seveda goltati pikice po 
labirintu in se ogibati duhovom, 
ki pa jih je moč snesti, če požre- 
mo eno od velikih pilul. Pac-Man 
je uradno največji avtomatni za- 
služkar, saj je do lani navrgel reci 
in piši, vštevši inflacijo, 6 milijard 
evrov bruto. 


SPACE ANVADERS 


Taitovega inženirja Tomohira Nis- 
hikada je navdihnil roman Vojna 
svetov, izdelek po imenu Space 
Invaders pa je bržkone najbolj 
vplivna arkadna igra. Ko z ladjico, 
ki jo premikaš samo levo in de- 
sno po spodnjem robu ekrana, 
odpošiljaš strele proti alienskim 
napadalcem, ki se vedno drzneje 
spuščajo, se počutiš vznemirje- 
nega in mrtvega. Slednje zato, 
ker je valov neskončno in dejan- 
sko ne moreš zmagati. Nazadnje 
te vesoljčki porazijo in s tem zav- 
zamejo Zemljo. S Space Invaders 
so zaslužili le nekaj manj kot s 
Pac-Manom, rekord v neprekinje- 
nem igranju pa ima 12-letni Ka- 
nadčan Eric Furrer: 38 ur in 30 
minut. 


Onkraj luže je moč stopiti v časovni stroj, ki te od- 
nese v dobo zabave brez elektronike. V San Fran- 
ciscu namreč deluje zasebni in brezplačni Mehan- 
ski muzej, Musče Mecanigue (Museemechanigue. 
org) z več kot tristo prehistoričnimi zabavnimi 
mašinami na kovance. Prostorom z njimi so na 
začetku 20. stoletja rekli penny arcade, zabavišča 
za groš, od koder si je ime izposodil kultni spletni 
strip. V muzeju naletiš na prerokovalne stroje (for- 
tune teller), kakršne vidiš v ameriških filmih, sa- 
moigrajoče klavirje, naprave, po katerih si udaril s 
kladivom, da si si izmeril moč, avtomate za merje- 
nje ljubezni (resno!), boks z lesenima borcema, 
zgodnje inačice fliperja, lutke v naravni velikosti, ki 
zvračajo pijačo, strojček, ki kaže skoraj nagico, in 
dobra dva metra dolgo plesno dvorano, po kateri 
se sučejo mehanske lutkice. Večina teh ancientnih 
samodejev deluje! Če boš v mestu Svetega Fran- 
čiška, je obisk ustanove obvezen. Itak je na eni naj- 
bolj turističnih točk, Fisherman's Whartu. 


STREET FIGHTER 8 


Po začetku osemdesetih je v ig- 
ralnicah nastalo zatišje, ki pa ga 
je leta 1991 do obisti pregnal St- 

reet Fighter 2. Pretepačina eden 
na enega se je z njim dodobra 
uveljavila, liki, kot so Ryu, Ken, 
Sagat in Blanka, so postali kultni, 
dizajnerji pa so po nesreči vdelali 
kombote — kombinirane nize udar- 
cev, ki se jih po začetnem ni dalo 
več ubraniti. Še ena važnost je bi- 
la ta, da je ta špil lastnike igralnic 
prepričal, da avtomatu ni treba 
nujno biti poenostavljen. Street 
Fighter 2 je imel kar šest gumbov 
za udarce, tri za z roko in tri za z 
nogo. Toda publika je navalila in 
dokazala, da je pripravljena vložiti 
veliko truda, če je igra dobra. 


ASTERDIDS 

Prva videoigra na kovance je bila 
leta 1971 Computer Space, Atari- 
jev Asteroids pa je njen koncept 
osem let kasneje dodobra nad- 
gradil. V tedaj imenitni vektorski 
grafiki si iz ptičje perspektive nad- 
zoroval vesoljsko ladjo, ki si jo 
usmerjal po asteroidnem polju. 
Skalovje si razstreljeval na manj- 
še dele in nato še na manjše, do- 
kler kamen ni izginil. Nenehno pa 
si moral upoštevati inercijo, ki je 
zahtevala popravke smeri in omo- 
gočala spretnostno, taktično igra- 
nje. Asteroids so znani še po tem, 
da so bili prva igra z lestvico naj- 
boljših (hi-score table), v katero 
si vpisal kratično ime in se tako 
bahal pred ostalimi obiskovalci. 


Ko se je hotel Nintendo prebiti na 
ameriški trg, je njegov danes kul- 
tni oblikovalec Shigeru Miyamoto 
ustvaril tole nepozabnico. Spom- 
niti se je ne velja le zato, ker je v 
njej prvič nastopil Mario (tedaj so 
mu rekli še Jumpman, Skočko), 
temveč ker gre za vrhunsko sp- 
retnostno arkado, ki jo je pravi 


užitek igrati še danes. Cilj je bil z 
junačkom priskakati in po lojtrah 
priplezati do vrha gradbenega za- 
slona, od koder je še en stalni 
Nintendov junak, gorilež Donkey 
Kong, lučal sode, nakar to storiti 
na naslednjih, vse težjih nivojih. 
Iz te igre si je veliko izposodila 
nedavna risanka Wreck-lt Ralph. 


iddiddddj 

V moji koloniji na morju je bil 
med fanti pogost klic "A gremo 
na žabice?" In smo šli zagonit zad- 
nje fičnike na legendarnem Frog- 
gerju. Z žabico, gledano iz ptičje 
perspektive, je bilo treba najprej 
prečkati gost promet na cesti, na- 
kar po počitku na vmesnem var- 
nem območju odhopsati še čez 
debla in želve na reki ter regico 
varno odložiti v prosto votlino. 
Umirali smo po tekočem traku, 
tako v krokodiljih gobcih kot pod 
kolesi tovornjakov. A privlak je bil 
premočen, da bi nam v žepih os- 
talo kaj dinarjev. Frogger je bil ta- 
ko priljubljen, da se je pojavljal v 
filmih, in je dobil mnoga nadalje- 
vanja ter klone. 


ARKAHDID 

Številni lastniki mavrice so se v 
svet iger podali s Thru the Wall, 
redki pa so vedeli, da gre pri tej 
Psionovi zadevščini za inačico 
Atarijevega Breakouta. Tudi Arka- 
noid se ima za osnovo zahvaliti 
slednjemu, vendar je rušenje zidu 
z žogico tako izpopolnil, da nada- 
ljevanj pravzaprav nismo potre- 
bovali. Pošiljanje kroglice proti 
zgornjemu robu ekrana in njeno 
odbijanje z loparjem, ki si ga pre- 
mikal levo in desno, si razumel v 
nekaj sekundah, mojstrovanje pa 
je zahtevalo ničkoliko partij. Ide- 
alna, nemara celo ultimativna av- 
tomatna igra. 


Uradno najmanjši delujoč avtomat meri 12 x5 x 5 
centimetrov. Naredil ga je Kanadčan Mark Slevin- 
sky, ki je za 'Markade' spisal tudi lasten sistem 
FunkOS. Z zadevico, ki se je vpisala v Guinnessovo 
knjigo rekordov, je moč igrati klone Breakouta, Te- 
trisa in Space Invaderjev, če imaš še ta prve oči. 


PACHIHKO 


'Game centri' niso edina vrsta igralnic v deželi sa- 
keja in gejš. Veliko starejših Japoncev ne mara za 
videoigre, toliko raje pa zahajajo v tako imenovane 
pachinko parlourje. Pachinko je hecen mehanski 
avtomat, ki spomni na pokončno marjanco, torej 
fliper brez odbijačev. S pritiskom na gumb izstre- 
liš žogico, a tu se tvoj vpliv konča. Kroglica se 
med ovirami poskakovaje odkotrlja do dna, kjer 
pade v eno od odprtin, nakar lahko med poživi- 
njenim bliskanjem luči na napravi dobiš nagrado. 
Pri starejših pachinkih si zgolj buljil v poskakujočo 
kroglico, novejši pa imajo zaslone, na katerih su- 
kajo risanke, filme in oglase. Nekatere videovsebi- 
ne so licenčne, zato imaš pachinke z nalepko Voj- 
na zvezd, Gospodar Prstanov in sličnimi. 


Vsekakor se od obiska salonov za pachinko naj- 
bolj spomnim neznosnega hrupa žogic in pa tega, 
kako so se mi smilili ljudje, ki so sedeli kot prez- 
nojeni roboti in serijsko pritiskali na gumb za iz- 
streljevanje kroglice. Podoben občutek sem imel v 
Atlantic Cityju v eni tamkajšnjih igralnic, polni 
upokojencev, ki so kot zombiji brezmožgansko 
potegovali ročice enorokih jackov. Nedoumljivo. 


IGROVJE 


Eden od glavnih vzrokov za priljubljenost avtomatov 
na Japonskem je ta, da stojijo na presečišču intere- 
sov. Po eni strani so Japonci družabna bitja in imajo 
radi tehnologijo. Po drugi pa furajo strogo delovno eti- 
ko. Zaradi tega mnogim veliko pomeni, da v neki igri 
postanejo dobri, kar terja nove in nove obiske. Ej, za- 
vedaj se, da je govora o narodu, ki je sposoben iz 
vlačenje plišastih medvedkov s kleščami prirediti na- 
cionalno tekmovanje. 

Res pa je, da so gospodarske in družbene težave ne- 
koliko prizadele tudi to vrsto preživljanja prostega 
časa. Japanske igralnice niso več tako gosto oblega- 
ne in nekatere so bile celo primorane zapreti vrata, ko 
se je začel spremenjati videz celih mestnih četrti. 
'Električno mesto' Akihabara v Tokiu je bilo pred de- 
setimi leti nabito polno trgovin z video-, avdio- in 
igralsko robo. Danes, ko se šoping seli na internet in 
ljudje nimajo toliko denarja, je bling-blinga tam manj. 

MiHi RIDER JOD 

Virtual reality iliti navidezna resničnost je divje zlo- 
rabljan izraz, ki ga firme popajo na svoje izdelke, 
kakor hitro dajo na sedež hidravliko in tebi na nos 
3D-očala. A simuliranju fizične prisotnosti na re- 
sničnem kraju se približajo šele naprednejši avto- 
mati, kakršen je mini rider 3D. To je viseča kletka, 
v katero sedeš sam ali še z nekom. Ko strmiš v za- 
slon tik pred sabo, se vsa kabina giblje in trese v 
skladu s tem, kar ji zapoveduje program. Ta te lah- 
ko zapelje po rudniškem rovu (ti so tako popularni 
zato, ker stroju ni treba izrisovati okolice!) ali dol 
po snežni strmini, pri čemer ti v obraz piha veter. 
Tvoji možgani sicer vedo, da nisi zares v vozičku 
oziroma saneh, so pa pripravljeni sprejeti, da si jih 
za nekaj časa prinesel okoli. Nemara je kabina po- 
lodprta zato, da se ne bi kak posameznik preveč 
vživel. Mini rider 3D nima orožij, temveč simulira 
le prevoz. Kljub temu je onegaj vse prej kot poceni, 
saj je treba zanj odšteti okrog 15.000 evrov. 


-.. in naprej, do nove 
zore avtomata 


Kljub temu je avtomatov v Japanu še vedno za od- 
met, posvojile pa so jih tudi bližnje dežele. Ne toliko 
Južna Koreja, kjer so navdušeni nad računalniki in 
MMOJi, in ne Tajska, Mjanmar ter ostali mladi azijski 
tigrčki, ki niso dovolj premožni. Če omenim Singapur, 
Tajvan in Hong Kong, sem že bliže razbeljeno vroči 
točki - Kitajski. Ta gromozanska država bogati, odkar 
je odgrnila komunistično zaveso, ima vse več velikih 
mest in čedalje bolj množičen srednji razred, ki hlepi 
po zabavi. Ker so kitajske oblasti začetkom dvatisočih 
z izgovorom obvarovanja mladine, v resnici pa zaradi 
varovanja svoje računalniške industrije in starih zamer 
do Japonske, omejile prodajo konzol, so postali avto- 
mati sila priljubljeni. 

Ti rabijo hitri, spektakularni zabavi, primerljiv delež 
ljudi pa se s temi špili ukvarja resno. Nemara zaradi 
konfucijanske delovne etike, ki je Kitajcem lastna sto- 
letja in se zdaj oplaja v kapitalizmu? Mogoče, kajti iz- 
redno popularen žanr v Maovi deželi so pretepačine, 
kjer je treba za uspeh garati. Ali pa gre preprosto za 
to, da je ta oblika zabave tam poceni. Konzola in 
računalnik staneta, dočim so žetoni na splošno ugod- 
nejši kot v naših logih. V Ameriki pričakujejo, da boš 
za eno partijo na avtomatu, ki zlahka traja manj kot 
minuto, odštel vsaj dolar, v Evropi za isto želijo evro 
ali funt, Japonci vzamejo od sto jenov naprej, kar je 
0,77 evra. Lu Gong, odmaknjena igralnica v Šangha- 
ju, ki streže hardcore navdušencem, ti za sto juanov, 
kar je 12 evrov, nasuje "tristo" žetonov, kar na igro 
znese slabih pet centov. In to ne za rabo prazgodovin- 
skega Donkey Konga, marveč sodobnih naprav. 
Le-te Kitajci bodisi uvažajo, še raje pa jih delajo sami. 
Imajo lastne fabrike z epsko angreškimi imeni, kot sta 
Superior Machinery Eguipment in Gingheng Amuse- 
ment Eguipment. Dotične šibajo ven klone Street 
Fighterja 4, in Super Police Simulator, katerega kom- 
pletni dizajn so sunili firmi Namco. Več kot očitno se 
napajajo pri poševnookih sosedih, ki jim ne morejo 
nič, šlik šlak. 


Pridi, bova na luni strel- 
jala vesoljske zombije 


Igralna mašina na javnem prostoru resda ni več tako 
popularna kot njega dni, ko je bila to najbolj visoko- 
tehnološka oblika preživljanja prostega časa. To zlasti 
velja za Evropo, medtem ko se v Sloveniji ti stroji itak 
niso nikdar prijeli. A področje je onkraj Atlantika in 
vzhodnih step daleč od mrtvega, mislim pa tudi, da je 
ob avtomatih, pokazanih v tem članku, marsikoga od 
vas zasrbelo, da bi sedel vanje vsaj za eno partijo. Saj 
je lepo segati po miški in biti z joypadom zavaljen v 
svoj omiljeni naslanjač. Toda vtis, da zares sediš v 
kabini orjaškega robota in da ti po življenju resnično 
streže zlo, je pristnejši v namenskih napravah z vele- 
zasloni in gibčnimi stolicami. 

Ker se izdelovalci vse bolj zatekajo k prijemom iz te- 
matskih parkov, katerih cena sega v desettisoče 
evrov, se jim s tega stališča domačih izkustev ni treba 
bati. Bolj jih ogroža, da smo igralci vse bolj vajeni za- 
pečkarskega udobja in spletnega povezovanja. Kar 
škodi še čemu drugemu, ne le avtomatom! 


Stalno čemenje doma se mi zdi škodljivo in avto- 
mati so zdravilo za to. Greš ven, v lučkasti arkadi 
sedeš na umeten motocikel in se s kolegom ali 
punco pomeriš v polaganju ovinkov. Za par evrov 
si veseljak. Ko sem bil v tujini, se takih trenutkov 
spomnim z naklonjenostjo, zlasti ko sem stopil za 
pretepaški avtomat, kjer je veljalo pravilo 'zmago- 
valec ostane'. Oponašanje tega v Street Fighterju 
4 po internetu je le bleda senca prave izkušnje. 

NOV UPORABNIK 


Poslovni imenik bizi.si vam omogoča 
spremljanje dnevno osveženih: 


« blokad TRR-jev in objav stečajev, 
» likvidne sposobnosti ter 
bonitetnih ocen 


za kar 130.000 slovenskih podjetij. 


bizi si 


Varna prihodnost vašega podjetja 


Najbolj obiskan poslovni imenik 
vedno pri roki! 


Naložite si 
aplikacijo in 
preverite! 


TESTISI 


SIHNEMNESKLILJIJH 


Aggressor se kuja, ker Razer zaenkrat v Evropo še ne namerava pripeljati bla- 
da in edga. Namesto njiju se tolaži s testom miši, dvojih slušalk in ... 'nečesa'. 


Ouroboros ni tako terminatorski kot kiborgi. 
Ohišje v primerjavi s konkurenti ne daje tako trd- 
nega vtisa. Ze na zunaj pa vidiš, da je poseben. 


b vsakem Razerjevem izdelku dobiš 
kartonast listič, ki te seznani z njiho- 
vim Kultom, katerega del si z naku- 
pom postal. Če iščeš način za izstop, 
ga ni. Odslej si njihov. Tvoja naloga je 
vsem prijateljem, družini in psu oznanjati Razerjev 
evangelij. Ta med drugim vključuje zapovedi '8000 
dpi je premalo', 'notranji pomnilnik je prazgodovina' 
in 'Logitech je za mevže'. 
Šalo na stran, včasih se res zdi, da je Razerjeva fama 
podobna kultu. Resnici na ljubo večinoma ne počno 
nič prelomnega, toda njihove naprave gredo kljub vi- 
sokim cenam odlično v prodajo. Celo eksotične, kot 
je opisani orbweaver! Apple za igre so, majkemi. 
Obenem moramo prenašati njihovo oholost, da v Ev- 
ropo nočejo pripeljati prenosnika blade ter tablice ed- 
ge, dasi sta v Čezlužju že naprodaj. Zato je tu za to- 
lažbo zbir drugih artiklov. 


Pred tremi leti je Mad Catz skotil uspešno serijo ki- 
borških podgan R.A.T., ki jim moreš spremeniti obli- 
ko, da jih prilagodiš svoji taci. Razer jih posnema z 
mišjo, katere ime pomeni tisti simbol kače, ki malica 
lasten rep. Za štart je moč pri njenih stranskih oprije- 
malih izbirati med setoma s počivališči za prste ali 
brez njih. Glavni element pa je gibljiv hrbet. Kot pri 
cyborgih ga je moč nastavljati vzdolžno, kar je nekam 
okoren postopek, pa tudi več položajev bi mu koristi- 
lo. Toda spremeniš mu lahko tudi naklon. Tega kibor- 
gi nimajo in je pri ouroborosu zelo pohvalna lastnost. 
Četudi glodalec ne zna spreminjati palčnega dela kot 
R.A.T. 7 in 9, bi ga prav zaradi nastavljivosti naklona 
označil za večjega prijatelja roke. Če te z njim v dlani 
grabijo krči, si najverjetneje mutant. 


Tole je aluminij in blackshark niso prav nič 
plastičnofantastične slušalke. Štrleči mikrofon 
lahko odstraniš, a potem si samo še napol pilot. 


Razerjev spremenljivček se od Mad Catzovih loči še 
po tem, da je simetričen in primeren za levičarje. 
Stranski gumbi imajo klasično Razerjevo postavitev s 
po dvema na vsakem boku. So pa za razliko od prejš- 
njih modelov zelo izpostavljeni in jih hitro nehote 
sprožiš z mezincem. Pšššt: tu sta še skrita knofa, saj 
je moč pritiskati oba boka! Žal je izvedba okorna, a se 
jo da strojno blokirati. Razen tega in obeh odličnih uh- 
ljev ima miš dva gumba za izbiro ločljivosti in robu- 
sten kolešček, primeren za tretji klik. Nima pa gibanja 
vstran ali prostega teka kot Logitechovi. 

Za maličenje oblike se niso odločili na račun drugih 
lastnosti, saj je ouroboros najzmogljivejši član zaro- 
da. Živeti zna tako s pletenim USB-kablom kot brez 
njega. V tem primeru vanj vstaviš AA-baterijo (poleg 
je ena napolnljiva), s katero lahko miški prirejaš ma- 
so, saj uteži nima. Baterijo filaš bodisi na podstavku, 
bodisi ob ožičenem delovanju, ni pa na voljo zunanje- 
ga polnilnika. Zdrži približno osem ur igranja. 

Drsenje po podlagi beleži parček optičnega in laser- 
skega senzorja avago ADNS-9800 z ločljivostjo do 
8200 dpi. Tu je že skoraj odveč govoriti, da gre za od- 
zivnost in zanesljivost najvišje kvalitete, s katero lah- 
ko v Heart of the Swarmu vodiš vsakega od 9856 zer- 
glingov na zaslonu "posebej". Sem pa v brezžičnem 
načinu med spreminjanjem ločljivosti naletel na za- 
mik pri gibanju. Širom spleta je moč uzreti pritožbe 
na ta račun in verjetno gre za problem Synapsa 2.0, 
Razerjeve oblakovne programske opreme, o katere 
muhah si preberi v okvirju. 

Miš žal nima pomnilnika, kar je ob cenovni postavki 
150 evrov razočaranje. Sicer navduši s prilagodlji- 
vostjo in senzorjem, toda ob premijski ceni ne maraš 
sklepati kompromisov. Manko pomnilnika, zunanjega 
polnilnika baterij in softverske tegobe so tako kar pi- 
sana zbirka pomislekov. Če res potrebuješ simetrič- 
nega transformerja, ga vzemi, drugače ne. 

Orbweaverjeve privzete tipke cherry MX blue 
so glasne in imajo samosvoj hod. Če ti gredo na 
živce, hočeš inačico stealth s tihimi MX brown. 


BDALESHARH 


Dotičnim slušalkam ni moč očitati dolgočasnega vi- 
deza, saj imajo luštno retropilotsko obliko. So dobro 
sestavljene in ko z vijaki prilagodiš ogrodje, vse osta- 
ne na svojem mestu. Oglašujejo jih kot okoliuheljne, 
kar ne drži povsem, saj ti jih školjki objameta zgolj, če 
so pigmejske velikosti. Drugače te utegne gumijasta 
obloga rahlo tiščati. Gre za zaprti tip slušalk, ki zvoku 
ne pusti ven, pa zraku tudi ne, zato boš ob daljših 
seansah švical v uhlja. Mikrofon je odlično prilagod- 
ljiv, lahko ga iztakneš. 

Z računalom se slušalke povežejo po analognem ka- 
blu, zaradi česar odpadejo surround prijemi. Zvok je 
klasično igričarski, z butajočim basom in medlimi 
višjimi toni. Ker sem razvajen s sennheisericami, bom 
potečnaril, da je tako na višjem kot nižjem delu lestvi- 
ce malce zadušen. Moram pa reči, da ob višanju jako- 
sti ne prihaja do motenj in da je čistost melodij boljša 
kot pri šmornu za malo novcev. Mikrofon se obnese 
solidno in moj govor je bil razločen tudi ob hrupu v 
okolici. 

Problem je cena, ki znaša 130 evrov. Za tak denar do- 
biš slušalke z vdelanim surroundom, oblika in zvok pa 
tudi nista tako šik, da bi si jih kupil za poslušanje mu- 
zike. Le kaj so Razerjevi tržniki tu razmišljali? 


KHAHEGMJEHU 


Še ene stereoslušalke imamo. Krakeni pro so name- 
njeni predvsem kolovratenju po LAN- zabavah, zato 
jih je moč prelomiti in zložiti, kot denimo Asusove 
vulcanke. Školjki sta veliki okoliuheljni in dobro prila- 
godljivi, na vrtljivih zglobih. Sta pa povsem okrogli, 
zato bosta velikosti navkljub ljudi z velikimi uhlji tiš- 

čali. Mikrofon je na mehkem stojalu in ga potegneš iz 
leve školjke. Lahko bi bil malo daljši. 

Glede njihovega zvoka še zdaj nimam vseh čistih. Ja, 
je igralski, z izrazitimi basi. Toda primerni so kvečje- 
mu za eksplozije, medtem ko so ob glasbi potlačeni. 
Višji toni pa so čistejši. Ponavadi je ravno obratno! In 
to navkljub dejstvu, da gre za polodprti model. Nič ja- 
sno. Skratka, zvok me ni navdušil. Ker koštajo 80 
evrov, si raje omisli desetaka cenejši Razerjev model 
carcharias, ki bolj luštno žgoli. 


ogrodje je prirejeno mobilnosti in 
prenese nekaj nasilja. Je pa nenavadno, da so to 
polodprte slušalke, ki znajo motiti zraven sedeče. 


"Krščen matiček in sveta pomagavkal" je prvi vzklik, 
ki ga izustiš ob božanju orbweaverja. V to igralsko 
poltipkovnico (keypad) se namreč zatrapaš na prvi 
dotik. V zelenem odtenku osvetljenih tipk ti na mizi 
sedi kot stroj iz znanstvenofantastičnih filmov. Naj- 
boljša pa so pritiskala - gre za mehanska, torej tista 
glasna tipa Cherry MX blue. 


RE SJNiS 


Upravljaš ga z levico. Pod palcem najdeš gobico z 
zaznavanjem osmih smeri ter dva gumba. Preostali 
prsti se sprehajajo po dvajsetih tipkah v mreži 5 x 4. 
V programu Synapse 2.0 jim dodeliš poljubno vlogo 
in v vsak posamezni profil spraviš še osem podraz- 
poreditev pritiskal! 

Nekaj podobnega je znal že nostromo, Razerjev sta- 
rejši keypad, toda orbweaver ga pošteno nadgradi. 
Njegova gobica je udobnejša, četudi zna po dolgo- 
trajni rabi palec protestirati. V naslednji reviziji rabi 
mehkejšo. Takisto je bolj prilagodljiv za dlan. Naslon 
je moč nastavljati po dolžini, naklonu in odmiku go- 
bice, s čimer odpade večina očitkov neergonomič- 
nosti nostroma. 

Skratka, orbweaverja je užitek čohati. A zgolj za 
ozek nabor naslovov in orodij lahko rečem, da nudi 
znatno prednost pred običajno tipkovnico. Z njim 
sem se zapodil v vse mogoče, od streljank, strategij, 
mmorpgjev in simulacij do Unreal Editorja. Najbolj 


NATISNITE VEČ 
PLAČAJTE MANJ 


naizust 2013 

uporaben je v mmojskih igrah z velikim številom ma- 
krov, pri čemer gumba ob gobici uporabljaš za dvigal- 
ki. Glasovna komunikacija je pri tem obvezna, kajti 
prestavljati roko na tipkovnico za tekstovno sporoča- 
nje je nepraktično. Druga primerna pasma naslovov so 
simulacije in akcijade, kot je Darksiders. A če si že 
pljunil 130 evrov za orbweaverja, boš za tovrstne špile 
ja kupil konkreten joypad. V nekaterih modelarskih 
orodjih gobica dobro rabi pomikanju, knofi pa za bliž- 
njice, dočim si številke spraviš v podprofil. Potem pa 
res ostanejo le še zasvojenci z LAN-zabavami, ki bi 
orbweaverja vrgli v ruzak. A ker ga ne moreš nucati za 
običajno pisanje, si z njim omejen, če je treba vendarle 
kaj natipkati. 

"AMPAK JAZ BI GA IMEL!" Tudi jaz. Toda za ta denar 
je v glavnem igrača za razvajanje in ne nujnost. Zato 
sem ga spakiral in je šel stran. /jok 


games ' 
Celebratejthejgames! 


Gamescom v Kolnu je največji svetovni sejem interaktivnih 
iger in zabave. Obiskovalci se boste lahko seznanili z 
najnovejšimi novostmi najrazličnejših iger in jih tudi 
preizkusili, se seznanili z otroškimi igračami in 
izdelki na baterijski pogon, elektronskimi 
igračami, najrazličnejšimi animacijami, 
filmi, strojno opremo, mediji, tele- 

komunikacije... 


e KOMPAS 
NOVO MESTO 
www.kompas-nm.si 


nagradna igra: 


Prijavnico pošljite na Kompas Novo mesto (kompas.nmesiol.net). 


Izmed prijavnic bomo izžrebali nagrajenca, ki mu bomo podarili 
letno naročnino na revijo Joker. 


največji svetovni sejem 
interaktivnih iger in zabave 


za 235€ - 6 dni 


REZERVACIJE SPREJEMAMO DO 25.6.2013 


: /torek, 20.8.2013/ Odhod iz Novega mesta ob 22.00, 
iz Ljubljane ob 23.00. Vožnja skozi Karavanški predor na 
Koroško, nato nadaljevanje vožnje s krajšimi postanki skozi 
Nemčijo, mimo Munchna do Frankfurta in naprej v Koin. 


:/sreda, 21.8.2013/ Po prihodu popoldanski 
orientacijski ogled mesta z avtobusom: katedrala Dom, 
cerkev sv. Martina, mestna hiša, bazilika sv. Gereona... 
Sledi nastanitev v hotelu 3%" in nočitev. 


:/četrtek, 22.8.2013/ Po zajtrku vožnja na sejmišče 
in celodnevni ogled sejma. Nočitev. 


:/petek, 23.8.2013/ Po zajtrku vožnja na sejmišče 
in celodnevni ogled sejma. Nočitev. 


:/sobota, 24.8.2013/ Po zajtrku po želji še obisk 
sejma in v zgodnjih popoldanskih urah povratek po isti 
poti proti domu. 


: /nedelja, 25.8.2013/ Prihod v Slovenijo v dopol- 
danskih urah. 


CENA VKLJUČUJE: avtobusni prevoz na navedeni relaciji, cestne 
takse in parkirnine, stroške 2 šoferjev, 4 nočitve z zajtrkom v hotelu 
3" v dvoposteljnih ali triposteljnih sobah, 25 km od centra Kolna, 
oglede (brez vstopnin), vodenje, osnovno nezgodno zavarovanje, 
DDV in organizacijo potovanja. 


DOPLAČILA: - 1/1 soba 60 EUR, sejemska vstopnica dnevna od 11- 
15 EUR, študentska od 6,5 do 10 EUR. 

Dodaten dan: 45 EUR (40 oseb), 50 EUR (35 oseb), 55 EUR (30 oseb), 
60 EUR (25 oseb), 65 EUR (20 oseb) 

Končna cena bo določena na podlagi dogovora glede števila 
udeležencev in morebitnih dodatnih storitev. 


prijavnica: 


ime in priimek: 
naslov: 

e-pošta: 
telefonska številka: 


Prijave sprejemamo na kompas.nmesiol.net ali na 
telefon 07/393 1 520. Ob prijavi plačate 30 EUR rezervacije, 
ostalo možno v mesečnih obrokih najpozneje do 14.8.2013 


TESTISI 


jo posodobiš, da Winrar pakira hitreje ter Pho- 

toshop urneje maliči slike. V nekih drugih ča- 

sih smo komaj čakali, da sta Intel ali AMD po- 

vrgla nove rodove. Danes pa ni več tako. Za 
običajnega uporabnika so pribitki komaj zaznavni in 
nanje so pozorni le še posamezniki, ki potrebujejo 
močne delovne postaje. Za spamanje po forumih so 
šibkejši prenosniki čisto dovolj. Te realnosti se je za- 
vedel tudi Intel, ki s svojo novo generacijo stopa na 
drugačno pot od tiste, ki je zapovedovala hitrost za 
vsako ceno. Odslej je mantra varčnost. 


Megaherci v rokah 


Pomisli, koliko elektronske pošte, fejsbuka in spleta 
pregledaš na poti s svoje ploščice, take ali drugačne. 
Prvo milijardo uporabnikov pametnih fonov smo do- 
segli lani, drugo naj bi že čez dve leti. Govoričenje o 
skokovitem prodoru teh mobilnih naprav je za naše 
bralce verjetno že zlajnano. A konsenz v industriji je 
tak, da bo prej kot v desetih letih večina ljudi v razvi- 
tem svetu vse, kar ne bo povezano z zahtevnejšimi 
razvojnimi orodji, počela na ultramobilnih napravah. 
Splet, komunikacija, zabava - vse boš imel s seboj v 
žepu ali torbi. Za ostalo bo tu laptop (bržda hibridni), 
medtem ko bodo stare velike kište doma imeli le še 
čudaki iz prazgodovine. 

Intel je na področju procesorjev za namizne računal- 
nike, prenosnike in strežnike dodobra vkopan, dočim 
pri telefonih in tablicah z devetdesetodstotnim dele- 
žem vlada ARM. Nadaljevanje takšnega položaja bi za 
podjetje iz Santa Clare ne pomenilo nič dobrega. Šte- 
vilo procesorjev, namenjenih namiznim strojem, se 
bo namreč zmanjševalo na račun tistih za tablične, In- 
tel pa svoje tovarne vzdržuje ravno z masovno proiz- 
vodnjo prvih. Te so drag špas, saj ga vsaka njihova 


uhuhu, novi CPU je tu! Tista mala zadeva v sa- 
mi sredi računalnika, ki poganja vse ostalo in 


V ročne naprave ne moreš dati čipov za velike ra- 
čunalnike, saj so ti okrog desetkrat prevroči. Pri 
njihovem sestavljanju veljajo drugačne zapovedi. 

posodobitev, ki pride najmanj enkrat na dve leti, sta- 
ne milijarde dolarjev. Za Kalifornijce je torej življenj- 
skega pomena, da se še sami pririnejo na trg čipov za 
telefone in tablice ter skušajo karseda odjesti delež fa- 
brike ARM. V ta namen so se lotili kleščnega napada. 


Zelo majhni ... 


Njegov prvi krak so varčni procesorji atom. Intel jih je 
pred slabim desetletjem, ko tablic še ni bilo na spre- 
gled, pričel snovati za rabo v dnevnosobnih medijskih 
škatlicah in tedaj novem rodu majhnih prenosnikov - 
netbookov. Slednji so se izkazali za muho enodnevni- 
co in pokopala jih je kombinacija prodora tablic na 
eni strani ter nižanja cen večjih prenosnikov na drugi. 
Toda atom je ravno s tabličnimi stroji dobil novo po- 
slanstvo. Z njimi se je podjetje lani spustilo v proiz- 
vodnjo sistemov na čipu (SoC, System on a Chip), v 
katerih jih z grafičnimi in vmesniškimi vezji spojijo v 
srčiko, ki poganja telefone in tablice. 


Atomove čipe je velikan doslej posodabljal nered- 
no. S prihajajočim silvermontom pa tudi tu uvaja 
strategijo tik-tak, ki je tako uspela pri corih. 


Porekli bi, da je imel Intel s tem kot nalašč pripravlje- 
nega asa iz rokava, toda atomi se zaenkrat silno 
počasi zajedajo v Armovo potico. Na hitrostnem po- 
dročju nimajo problemov, saj so primerljivo ali celo 
bolj naspidirani. V nasprotju s prepričanji nekaterih 
jim ni moč več očitati niti požrešnosti! Atomova tre- 
nutno aktualna platforma clover trail se povsem kon- 
kurenčno vštuli v razred dva- do štirivatne porabe, 
kamor sodijo večji telefoni, denimo iphone. 

Armova prednost je enostavno v tem, da lahko podje- 
tja njihove čipe na podlagi načrtov dizajnirajo in 
proizvajajo sama, medtem ko pri Intelu te svobode ni- 
majo. Težko si je zamisliti, da bi se procesorski veli- 
kan strankam v kratkem tako odprl, zato si bodo sku- 
šali zvestobo pridobiti s surovo učinkovitostjo. Kon- 
cem leta pride nov rod atomov, silvermont, in zgolj 
njegova najava je lanskega decembra vrednost Ar- 
movih delnic znižala za štiri odstotke. 


69 


intel stavi siroko 


V začetku meseca je Intel vnovič zamenjal aktualno 
generacijo namizniških centralnih procesorjev core in v 
trgovine poslal četrto, z nazivom haswell. Aggressor razloži, 

da proizvajalec z njimi korenito menja tudi strategijo. 


Intel med drugim proizvaja lastne mobilniške mo- 
deme LTE za vdelavo v 'atomska' tablična vezja, 
kakršno je v Samsungovem galaxy tabu 3. 


... In malo vecji 


Če so atomi namenjeni neposrednemu spopadu s tre- 
nutno dostopnimi armi, ima drugi krak Intelove stra- 
tegije nalogo zakleniti polje močnejših naprav, kamor 
želi Arm prodreti v prihodnosti. Za to mora svoje slo- 
vite namizniške procesorje napraviti varčnejše, da ul- 
trabookom in ostalim manjšim prenosnikom ne bo 
prevroče. In po možnosti vanje dati GPU, ki bo znal 
poganjati kaj več kot League of Legends. Temu je na- 
menjen haswell. 

S stališča gole porabe to pomeni naslednje. Najbolj 
požrešne tablice padejo med osem in deset vatov, ka- 
mor zna iti atom. Najšibkejši čipi prejšnje generacije, 
ivy bridge, jih zahtevajo sedemnajst. Zato so morali 
inženirji pljuniti v roke in arhutekturo zastaviti z dese- 
timi vati spodnje meje. To bodo izdelki haswellovih 
serij U za ultrabooke in Y za hibridne prenosnike, na 
katerih Okna 8 končno ne bodo neuporabna. Na trg 
dospejo šele v prihodnjih mesecih, toda sodeč po 
predstavitvah, na katerih švicajo pri samo osem va- 
tih, je načrtovalcem uspelo. 


4th Generation Intel" Core" Processor 
Shaping the Coming Compute Experience 


ACCELERATED 


Redefining Experience 


Podjetje haswelle imenuje četrta generacija core. 
Ta niz se je začel s prvimi core iX. Ne smeš jih 
mešati s še starejšimi core 2. Blentavi Intel, pač. 


TESTISI 


Pri namiznikih bistvene razlike ne bo opaziti. Intel je 
že od družine core 2 v letu 2006 svoja vezja konstrui- 
ral okoli produktov za prenosnike pri 45 W. CPUji za 
namiznike pri cirka 80 vatih, ki jih najbolj poznamo, 
so samo njihove močnejše izvedenke. Veliki domači 
haswelli so pod obremenitvijo celo malce požrešnejši 
od ivy bridgev, zato pa bolj asketski v mirovanju. 

Še nekaj: Intel ima tu pogumnega tekmeca, namreč 
AMD. Ne z velikimi procesorji FX, marveč z manjšimi 
APUji (Accelerated Processing Unit), njihovim spojem 
CPUja in grafike. APUji so za zeleno podjetje lušten 
uspeh, saj naj bi z njimi na področju šibkejših prenos- 
nikov dosegal skorajda polovični tržni delež. Po številu 
čipov, ne denarnem toku, saj so njegove marže nižje 
od tekmečevih. Zato ni presenečenje, da predstavljajo 
kar tri četrtine vseh prodanih AMDjevih izdelkov! 


Stroga dieta 


Preden pogledamo, kaj so nam konstruktorji pripravi- 
li novega, naj opozorim, da bo imel haswell izjemno 
številčno zasedbo, za katere pregled se ozri v okvir- 
ček. Člani se razlikujejo glede na agresivnost varčeva- 
nja in vključeno grafiko, drugače pa so jim vse ostale 
novitete skupne. Na testu smo imeli namizniško 
inačico, zato se bodo izsledki dotikali pretežno nje. 
Haswell je naslednik ivy bridga, 22-nanometrskega 
pomanjšanja sandy bridga pred njim. Novinec je torej 
zasnovan nanovo, a takisto napravljen z obstoječimi, 
22 nanometrov velikimi tranzistorji, kot veli Intelova 
strategija tik-tak. Z njo nam izmenično vsako leto do- 
stavijo enkrat novo arhitekturo, drugič njen silicijski 
skrček. 

Inženirji se zato za nižanje električne porabe niso mo- 
gli zanesti na temno magijo v proizvodnji, marveč na 
sestavo vezja. Novinci imajo še večji del silicija name- 
njen nadzoru porabe in ugašanju posameznih delov 
procesorja. S tem tako imenovanim 'power gatingom' 
more naprava prilagajati delovanje odsekov čipa, kot 
so posamezna jedra, in jih poslati spat, če niso v upo- 
rabi. To počne za četrtino hitreje kot ivy bridge, kar je 
fajn, ker se lahko tak proces ugašanja in prižiganja 
ponovi več tisočkrat v sekundi. Drugi pomemben ele- 
ment upravljanja z elektriko je v procesor integrirano 
vezje za nadzor nad napetostmi (FIVR - Fully Integra- 
ted Voltage Regulator). Doslej je bilo del matične 


Pri novi vgrajeni grafiki tvrdka uvaja lastne pro- 
gramske prijeme pri izrisu, kakršnih smo na gefor- 
cih in radeonih že vajeni. Grid 2 je ta hip edini zna- 
ni naslov, ki jih izrablja. Bodo sledili še drugi? 


Tabletke so fajn za mimogredne vsebine, a odpovedo, ko se lotiš resnejšega dela. 
Tegobo skušajo konstruktorji odpraviti s hibridnimi prenosniki in v to smer navsezad- 


si nje cilja Microsoft z osmimi Okni. 


Nm 


plošče, ker vsebuje kondenzatorje in je bila vgradnja v 
CPU prezahtevna. Hkrati je to glavni razlog, da nucaš 
novo podnožje s 1150 nožicami. 

Pri nabritosti frišnih žrebcev velja omeniti troje. Naj- 
prej, inženirji so razširili del vezja za računanje. Ko pri- 
de posamezna nit ukazov iz pomnilnika v procesorjev 
cevovod, jo zna ta izvajati v več pasovih (out-of-order 
execution). Po kmečko: za tekočim trakom je več de- 
lavcev, ki rokujejo s podatki. V ivy bridgu jih je šest, 
haswell pa jih ima osem. Pri tem za nameček upora- 
bljajo novo orodje, inštrukcijski set AVX2 (Advanced 
Vector Extensions). To dvoje je zaslužno, da so novi 
cori hitrejši od prejšnjih, četudi delujejo pri podobnih 
frekvencah. Navitja delovnega takta ni, tako kot ne 
povečanja števila jeder, ki bodo v osrednjih izveden- 
kah štiri, tako kot doslej! Imajo pa programerji s has- 
wellom na voljo novo močno orodje, Transactional 
Synchronization Extensions (TSX) za boljšo izrabo 
vseh jeder pri večnitnem softveru. Okej, dovolj kratic. 


Šarenica 


Kot že nekaj generacij pred njimi tudi haswelli poleg 
osrednjih računskih jeder vsebujejo grafični izrisoval- 
nik. Ta je bil tradicionalno nekaj, v kar smo usmerjali 
prst in se režali. Pa je Intela postalo sram in ga pospe- 
šeno krepi. Najmočnejša inačica v ivy bridgu nosi na- 
ziv HD 4000 in ima šestnajst izrisovalnih enot, ki jih ne 
gre mešati s senčilniki iz radeonov ali geforcev. Has- 
well ima še dvakrat tolikšno rajdo izvedenk. 

Najbolj zastopana od ta šibkih je HD 4600. Ima dvaj- 
set podobnih enot kot HD 4000 in je torej kanček ur- 
nejša. Najdeš jo v procesorjih, kjer vdelano izrisovalo 
ni pomembno in bodo imeli ob sebi večinoma polno- 
pravno grafično kartico. Tudi v modelu na našem te- 
stu. Stopničko nad njo je HD 5000 s 40 enotami, ki je 
konkretnejša mrcina, namenjena 15-vatnim čipom za 
ultrabooke. Še više je prvi član z novim nazivom iris: 
iris 5100. Napram pettisočki ima takt 1,3 gigaherca, 
dvesto megahercev več. Našli ga bomo v 28-vatnih 
ultrabookih. 

Najviše je iris pro 5200, ki se od slabšega irisa razli- 
kuje po vdelanem pomnilniku eDRAM z nazivom cry- 
stalwell. 128 megabajtov ga je in ga lahko uzreš kot 
ločen del silicija na ploščici procesorjev z irisom pro. 
Njegova naloga je slična tisti grafičnega pomnilnika 


increasing Graphics 
Performance 


Tako je videti rast moči izrisovanja, vdelanega v 
procesorje core. Največ pove, da je bila zmoglji- 
vost sprva za en d""", a vse kaže, da namerava In- 
tel resno postati tretji veliki grafični gigant. 

Iris pro spoznaš po takem deljenem čipu. Večja za- 
plata silicija je procesor, manjša pa pomnilnik cry- 
stalwell. Ločena sta zaradi večje prilagodljivosti, 
če bi ju inženirji v prihodnje spreminjali. 


na grafični kartici. Običajna integrirana grafika mora 
uporabljati sistemski pomnilnik, kar je počasneje. Za- 
to je vdelani namenski za GPU ključen, če hočeš do- 
segati podobno hitrost kot diskretne grafične kartice. 
Je pa seveda dražji, zato bo iris pro stvar namenskih 
gamerskih ultraprenosnikov. Mimogrede, če je kdo 
dobil asociacijo na 32 MB vdelanega rama v xboxu 
one, se ni zmotil. Intelovci pravijo, da so tudi sami naj- 
prej ciljali na isto številko, a so jo podvojili za prihod- 
nje izzive ... ln jo nato podvojili še enkrat, pač za ziher. 


Sistem v igri 


Na test smo dobili haswella z imenom core i7-4770K, 
ki je trenutno najmočnejši predstavnik. Nazivno sopi- 
ha pri 3,5 gigahercih, s turbom pa ga je moč samo- 
dejno naviti do 3,9. Kot vidiš, izdelki ohranjajo poime- 
novalno shemo, le da so se številke s tritisočk pri ivy 
bridgih povzpele na štiritisočke. 'K' zopet pomeni, da 
ima procesor odklenjen množilnik za ročno navijanje. 
Poleg tega bodo overclockerji veseli še dvojega: takt 
BCLK, ki se pomnoži s faktorjem, da dobiš končni tik- 
tak procesorja, lahko nastavljaš na 100, 125 ali 167 
megahercev. Za nameček lahko takt pomnilnika od- 
slej seže še dlje, nad tri gigaherce. 

Toda pričakovati, da se bodo haswelli dobro navijali, 
ni smiselno. Navsezadnje so namenjeni varčevanju in 
usmerjeni v mobilno. Na zraku sem ga komajda uspel 
spraviti 900 MHz više, zato je videti, da se obnaša 
podobno kot ivy bridgi in da haswelli ne bodo lju- 
bljenci zanesenjakov s hlajenjem na tekoči dušik. Tu- 
di hitrostno se je potrdilo tisto, česar Intel ni nikdar 
skrival: haswell zmaga, a z nezavidljivo prednostjo, ki 
v povprečju znaša deset odstotkov. 

Dotakniti se gre še novosti na matični plošči. Pod- 
nožje je novo, LGA 1150, pri čemer bo nemajhen del 
haswellov neločljivo vgrajen v mamaplato v socketu 
BGA. Med drugim vsi irisi pro! Novo čipovje Z80 ima 
končno šest vrat za SATA 6 Gb/s, do šest vrat USB 
3.0 in vodilo thunderbolt. 


o di 


Novo čipovje matičnih plošč serije 8 nosi ime lynx 
point. Mamaplate za običajneže bodo nosile inači- 
co H87, tiste za zanesenjake pa Z87 in Z85. 

TESTISI 


Cinebench R11.5 
tmmadib CPU test) 


core I7-3900X 
6 jeder, I,JO GHz 
core IZ-OBOX 
6 jeder, 1,13 GHz 
core I7-4770K 
4 jedra, 3,50 GHz 


core I7-3770K 
4 jedra, 3,50 OHz 


core i7-2600K 

4 jedra, 3,40 OHz 
FXS150 

8 jeder 3,60 GHz 
pivenom MW X6 1090T 
6 jeder, 3,20 GHz 


core 2 EBSO0 
2 jedri, 3,17 GHz 


Revolucija še spi 


Po zapisanem je nenavadno, da je Intel tudi družino 
novih corov splovil z namiznimi in običajnimi preno- 
sniškimi izvedenkami na čelu. Njihovo testiranje je 
nereprezentativno, ko hočeš razložiti, kaj naj bi has- 
welli bili. Njihova poskočnost je mlahava, če sem pre- 
cej diplomatski. Kdor ima v kišti že peščeni most ali 
ovijalko, z nakupom ne bo pridobil. Šele ko greš tri 
generacije nazaj, do prvih core i7, postane nadgrad- 
nja smiselna, pa še to le, če nucaš močno mašino. 
Cene so podobne kot pri predhodnikih in opisani core 
i7-4770K stane 330 evrov. Če si bolj na tesnem z 
novci, lahko vzameš tudi AMD FX, če ga nameravaš 
naviti, kajti tu imajo nekaj rezerve. 

Haswelli naj bi zasijali z verzijami U in Y, ki ravno pri- 
hajajo. Njihov potencial kaže Apple, ki je trajanje ba- 
terije 11-palčnega macbooka air zgolj s prehodom na 
tak čip podaljšal s petih na devet ur. Ko dobimo v ro- 
ke tovrstne naprave, bo moč preudariti, kam Intel ta- 


H ULTRA 
EUROPE 


APARTMAJI 


primerjava GPUJ 


ljev 
(12005768. medm goakty) 


co moli. In napraviti primerjavo z AMDjevimi APUji. 
Posebej zanimivo bo videti, kako se bo tozadevno 
odrezal iris, kajti AMDjevi malčki so uspevali pred- 
vsem zaradi vgrajenega radeona, iris pa bi lahko to 
ogrozil. Če se namenjaš kupovati ultra ali cenejši pre- 
nosnik, zato počakaj malo, da pride ven ves reper- 
toar. Tudi če ne boš kupil Intela, bo morda prišlo do 
nižanja cen pri drugih proizvajalcih. 

HOSTEL 


FAMILIJA HASWELL 


Z novo raznoliko generacijo pride množica oz- 
načb, ki bo kupce poslala v beg. Ze namizniški pri- 
dejo v več sortah. Vzemimo za primer našega co- 
re i7-4770K. 'K' pomeni odklenjen množilec takta, 
dočim je osnovna verzija brez njega. Vendar ob- 
stajata varčnejši T in S ter na koncu še R, v kateri 
se skriva iris pro in dospe na podnožju BGA, 
pritrjena na plato. Vsi cori i7 sol 
so štirijedrniki s hyperthrea- — cez e 
dingom: posamezno jedro 
zna prebaviti dve niti. Core i5 
so šibkejši — takisto so štiri- 
jedrniki, le da nimajo hypert- 
hreadinga. Corov i3 pa ta hip 
še ni. 

Na mobilnem področju se 
reči res zakomplicirajo. Do- 
tični modeli imajo pripono MA 
(in ne OM kot v preteklosti!), naj- 
močnejše pa MX. Novost so inačice HO z irisom 
pro, a le nekatere. Si še z nami? Ultrabooki bodo 
imeli samosvoji verziji U in Y. Slednja bo ždela v 
pol tablicah, pol prenosnikih. 


Nemara si razočaran, ker novinci za dekstop niso pri- 
nesli razburjenja vrednih novosti. A to je današnja 
realnost, kjer so velike kište v senci mobilij. Intel tu 
enostavno ni smel zaspati. Zato tale tekst vzemi kot 
uvod v krasni novi svet igric na potepu. Pa tako, med 
nama rečeno; če si star igralski maček, bi kazalo 
vzljubiti špilanje na tablicah. Recimo s temle Deus 
Exom: The Fall. Okej, okej, sem že nehal. 


REGIONALNI GLASBENI SPEKTAKEL LETA! 
Največji jadransi elektronski festival vseh časov! 


LA " LUCIANO 

RO " NICKY ROMERO 

ORTER ROBINSON " REBOOT 
RIOTGEAR " SANDER VAN DOORN 
STEVE AOKI % SWANKY TUNES 
UMEK " IN MNOGI DRUGI ... 


VSTOPNICE, NASTANITVE, PREVOZI NA WWW.COLLEGIUM.SI /N WWWTRAVEL2ULTRA.COM 

S tiščanjem RŽo okolico zaznavamo s Mat kar nam. 


razkrije tako prijatelje kot sivraje: Kliker sardel 
s - si 

em, zakaj nekateri ne marajo iger, čemu jim 

nič ne pomenijo. Zato, ker v njih ni oseb, s ka- 

terimi bi se lahko čustveno povezali. Kamor 

pogledaš, sami heroji, ki rešujejo svet, maš- 
čevalni barbari in kao hotne joškače. To niso ljudje, 
to so klišeji. Za take upravičeno nejeverne tomaže je 
kot nalašč The Last of Us, mešanica holivudskega fil- 
ma, preživetvene literature in likov, ki stopijo z zaslo- 
na, tako življenjski so. Pod njimi pa se vseeno skriva 
spodobna skrivaška igra. 


Zadnji bodo prvi 


Novi projekt hiše Naughty Dog ni več strelska akcija- 
da s parodijo Indiane Jonesa v glavni vlogi, kakršni so 
bili njihovi Unchartedi, marveč temačna, resnobna po- 
stapokaliptična drama. V aktualnem času človeštvo 
stakne glivično infekcijo, ki okužene spremeni v krvo- 
ločne stvore brez razuma. Civilizacija razpade in tisti, 


ki se jim je posrečilo ogniti nevarnosti, se trudijo 
preživeti po najboljših močeh. Bodisi sami, bodisi v 
mestih pod vojaškim nadzorom. Med njimi sta možak 
srednjih let Joel in štirinajstletna geekica Ellie, ki ju 
naključje združi na potovanju k upornikom. 


AE Nč MOEA£X>mDŠNMM[(AŠŽ->>ooooeee——— 


Tale ubožca nam ne moreta več pomagati, srečamo pa 
J Di druge ži žive pomagače, EH nista stalno 1 osli in NE 4 


ži 

Dasi bi lahko o scenariju in izvedbi napisal dolg trak- 
tat, ne bom. Predvsem zato, ker nočem pokvariti niti 
trenutka te dobro spisane, odigrane in režirane epo- 
peje s prvovrstnimi digitalnimi igralci ter izrednimi 
podajalci glasov. Med njima blestita gizdalin Troy Ba- 
ker kot Joel in svetolasa lepotička Ashley Johnson 
kot Ellie. Da ne omenjam subtilne glasbe argentin- 
skega oskarjevca (Brokeback Mountain) Gustavoja 
Santaolalle. Bodi dovolj, če povem, da je The Last of 
Us ena redkih iger, ki je sposobna prebuditi resnična 
čustva, od strahu prek sočustvovanja do samote. Še 
več, omogoči pravo vživetje v poligonske ljudi, ker so 
le-ti verjetni. Joel in Ellie sta precej normalni osebi, ki 
na mrazu zmrzujeta, v škripcih kolneta in se odzivata 
tako razumsko kot nagonsko. Tisti, ki jih srečata na 
poti, imajo spet lastne razloge za svoje obnašanje. 

Kljub temu, da nekateri počno resne svinjarije, pripo- 
ved ne moralizira. Namesto tega nam pusti, da si sa- 
mi mislimo, na kaj se pravzaprav osredotoča. Sta to 
Joel, ki se izkaže za vse prej kot klasičnega junaka in 
je ob izteku več kot dvanajsturne poti čisto nasprotje 
poštirkanih reševalcev Zemlje, oziroma Ellie, ki taji 
nenavadno skrivnost? Ali tisto, po čemer vandramo? 
Naughty Dog nas dajo potikat po izredno raznoliki 


h 
%im for the horse! 
Dot (et her ihroujh! y 
» Nismo le peš, m marveč občasno jezdimo. Tisti kvadratelje 
<na desni kakopak pomeni OTE-sekvenco. Ni jih ogromno: 


Adrenalinskim trenutkom, za katere skrbijo tako parazitniki kot preživeli, | 
— se jevi tjelo pridruži dosti ul pasaž, ki imamo čas za premislek. vz No EI, 

krajini: več velemestih, stolpnicah in hišah, zelenem 
in zasneženem gozdu, elektrarni in kanalizaciji, bol- 
nišnici in študentskem domu, peš in na konju. Svet 
resda ni odprt kakor v Dead Islandu, ni pa tako ome- 
jen kot v Unchartedu, saj imamo večkrat na razpola- 
go lep kos zemlje, ki ga raziskujemo, da bi našli pri- 
boljške. 

Pri tem nas prežema tisto najpomembnejše: tesnoba, 
ki nam daje vedeti, da je civilizacije, kot smo jo poz- 
nali, konec. Da smo le še podgane, ki skušajo preži- 
veti s krmljenjem na preteklosti. Povsod, kamor zai- 
demo, so le ruševine, zapuščene otroške sobe, zapi- 
ski nesrečnežev, trupla umrlih in lačne spake, ki nas 
hočejo snesti. Čeprav nekaj humorja je, je žalost oti- 
pljiva tako kakor zajebancija v Unchartedih. 


Ko bi le imel še batarang 


Ko ne gledamo vrhunskih vmesnih sekvenc in ne po- 
slušamo kramljanja med Ellie in Joelom, ki lika gradi 
in povezuje (punca ne zna žvižgati, on je hotel posta- 
ti pevec ...), iščemo pot naprej, se ubadamo z lahko- 
tnim ploščadenjem, občasno premaknemo kako loj- 
tro za Ellie, da lahko oba napredujeta, se potapljamo 
- in se, jasno, bojujemo. Skrivamo se za objekti in 
uporabljamo tako pištole, puške, plamenobacač in 
lok kot kije ter plohe, s katerimi po kmečko nalomi- 
mo bližnje sovrage. A radostna nažigačina igra ni niti 
manj je streliva ter dragocenejši je sleherni naboj. 
Zato se je treba malodane obvezno zateči k drugemu 
gradniku igranja, skrivanju, ki omogoča, da se tolo- 
vajem čepe približamo od zadaj in jih pokončamo. 
Počasno, oprezno tiholazenje za stenami in drugimi 
deli okolice je nujno, saj tedaj s tiščanjem R2 prisluh- 
nemo okolici in dobimo njen malce spidey-sensovski 
oris s silhuetami barab, ki spuščajo kakršnekoli zvo- 
ke. To so lahko normalni ljudje, ki so si poželeli tvojih 
robid v ruzaku, ali okuženci. 

Dotični so treh sort: zmešani tekači, ki besno napa- 
dejo v ravni črti, močni hrusti, ki bljuvajo spore, in 
najstrašnejši klikerji s karfijolastimi beticami. Ti so 
ime dobili po zvoku, ki ga spuščajo in nato kakor ne- 
topirji zaznavajo sliko okolice. Če te zaslišijo, so brž 
pri tebi in te pokončajo z enim ugrizom, in če jih 
hočeš neslišno ubiti, moraš zapreči lok, molotovko 

ali nož od zadaj med rebra. Tako je ponavadi na tebi, 
da se odločiš, ali boš sitnobe zalezoval, se odplazil 
mimo njih ali se spustil v direktni boj. 

Najpogosteje nastane mešanica vsega tega, ki jo de- 
finira surovost. Ne Joel, ne Ellie, ki razen v polurnem 
kasnejšem odseku deluje kot neproblematična, a v 
končni fazi umrljiva pomočnica, nista prav nič super- 
herojska. Razen pajkovsko-batmanovskega čuta, ki 
je v kontekstu realizma dejansko malce hecen, nima- 
ta nobenih supermoči in nindža potez. Podležeta hi- 
tro, paketi prve pomoči prijemljejo počasi, za menja- 
vo orožja morata poklekniti in novega vzeti iz ruzaka 
ter ko ciljata, jima merek niha. Obračuni so kratki, 
krvavi in brutalni, polni hreščanja in vreščanja, ko te 
iznakaženi gravži zagledajo in opletaje z udi lačno 
stečejo nadte. 


Šnops na zob ali v rano? 


Igra sama po sebi niti ni strašna, vsaj če si nekoliko 
vajen zombijad. Čeprav ima svoj delež temačnih kle- 
ti in klavstrofobičnih hodnikov, se je veliko odvija 
pod milim nebom. Je pa v tradiciji preživetvenega 
hororja, s katerim se spogleduje, nenehno prisotna 
skrb, če si porabil preveč dobrin. Višja kot je 
težavnost, manj najdeš robe, kot so škarje, obveze in 
alkohol, kar nato sproti sestavljaš v first-aid kite, ek- 
sploziv, molotovke in dimne bombe. Keč je v tem, da 
iste surovine porabljaš za več istih zadev, in na tebi 
je, da se odločiš, kaj ti bo bolj koristilo. Boš naredil 
prvo pomoč ali ognjevito flašo? Boš bodalo ponucal 
za usmrtitev klikerja izza ledij ali vlom v skladišče, 
kjer se skrivajo dragocenosti? Ta skrb za dobrine se 
odlično vklaplja v tematiko postapokaliptičnega 
preživetja. Takisto pri delovnih mizah nadgrajuješ 
orožja in si v zameno za pobrane pilule frpjsko krepiš 
nekatere sposobnosti, kot so zaloga življenjske moči, 
nihanje merka in hitrost obvezovanja ran. 

Vseeno pa The Last of Us po igralni plati ne preseže 
solidnosti. Sovražnikov je nekam malo vrst in kake 
posebne umetne pameti ne kažejo. Zadostuje, da iz 
zavetja naštudiraš njihove dokaj predvidljive poti, kot 
že v desetinah minulih sorodnih iger. Bolj navdušijo 
dejansko uporabni kolegi, zlasti Ellie, ko ti jezno sna- 
me sovražnika z vratu. Tiholazenje je sicer vznemirlji- 
vejše in naprednejše kot v marsikateri sodobni 'skri- 

valniščini', ki za oponašanje pajkov v temi nima potr- 
pljenja, recimo Assassin's Creed 3 in Splinter Cell: 
Conviction. Predvsem zato, ker je smrt tik za voga- 
lom. A manjka mu dosti naprednejših elementov, naj 
gre za skrivanje trupel, zapiranje vrat, neskriptane po- 
ti stražarjev in komuniciranje med neokuženci. Razte- 
pejo se, nakar jih lepo pospraviš enega za drugim in 
se jim zvečine ne zdi nič čudno, da ni nikogar na spre- 
gled. Škoda tudi, da krogle ne prebijajo lesa, a najbrž 
od ubogega starega PS3 zahtevam že preveč. 


Master Chief, 
svetlobna leta daleč 


Ker do odhoda Jokerja v tisk še niso vključili strežni- 
kov za tekmovalno večigralstvo (sodelovalne kam- 
panje ni), je ocena okvirna. Z multijem se bom še po- 
zabaval, a ne verjamem, da bo številko premaknil od 
tam, koder je: na solidni osmici, okrog 85. (Ocena ni 
finalna, od tod sivi obrisi.) Pod črto je igralna izkušnja 
vseeno nekolikanj enolična, saj ji proti koncu zmanj- 
ka različnih nasprotnikov in svežih pristopov. Krepak 
del tematike je zlajnan, kajti nalezenci se ne vedejo 
nič kaj drugače kot tipična hodeča trupla, medtem ko 
zgodba na več mestih zavije v tipsko smer razpada 
družbe in človeka, ki človeku volk postane. 


Poleg tega bodo znalci iger točno videli, od kod si špil 
bogato sposoja: iz Half-Life 2 vzame redko naseljene 
prostranosti, vtikanje nosu v bajte, koder en sam štuk 
loči svetlo nedolžnost od temačne groze, in ljudi, ki 


jih tujski organizmi morebiti kontrolirajo ... iz Dead 
Space mize za nadgrajevanje orožij ... iz Condemned 
usrane kvartirje, ki jih razsvetljuje nočna svetilka ... iz 
Thiefa in Splinter Cella zalezovanje ... iz Batmana 
čutenje obrisov sovražnikov ... ter iz Uncharteda 
strelsko mehaniko. Kdor se spomni srhljivih delov 
proti koncu enice, bo uvidel, od kod so avtorji črpali 
osnovo za kurjepoltne dele. 

Našteti naslovi tisto, na kar se osredotočajo, počno 
bolje od The Last of Us. Vendar jih pričujoči naslov 
preseže kot raznolik skupek pristopov, obogaten z 
odraslo, metaforično pripovedjo, fantastično izvedbo 
in liki, ki so ljudje, ne poceni simulakrumi. Ko boš vi- 
del konec, boš enostavno moral premisliti o tem, kaj 
sploh pomeni biti junak v računalniški igri in kako se 
počutiš, ko sprejemaš za to vlogo jako nenavadne 
odločitve. Vse to se preplete v kompletno izkušnjo, ki 
se ji letos postavlja po robu le Bioshock Infinite. 


Snetiju se v mozgu zaredi fungus. | 
Odslej je lepši in manj sestradan. 

BattleBlock Iheater 


radači iz neodvisnega studia The Behe- 
moth so hodi-v-desno 2D-streljačine in 
sekljačine srednje uspešno obdelali v 
Alien Hominidu (J145, 57) ter Castle 


Crashers (J182, 77). Nič manj kot pet let so 
nato gnetli novo poglavje stilsko značilnih špi- 
lov z ne najbolje premišljeno igralno platjo. Nič 
ne de, v tretje gre baje rado. Odbitost je znova 
tu, a BattleBlock Theater mlatenje in rešetanje 
postavi na stranski tir. Tokrat boš več skakal 
in mozgal. Ter umiral. Joj, kako boš umiral! 


Lepega dne je kup prijateljev plulo po morju in 
prijateljevalo. Ker pa nekaj mora iti po zlu, plo- 
vilce zajame strašansko neurje. En brodolom 


Toda vse ni v boju, saj moraš spretno skakati in 
tudi nekoliko premišljati. Dvojno poskakuješ po 
izginjajočih ploščadih, oprijemaš se lestev, se 
odbijaš, rabiš letalne naprave, kvadratne konje 
in čolniče, lučaš skalovje ... Pomaga, da je nad- 
zor natančen, saj gre proti koncu rado za nohte. 


Kljub nekaj kaotičnim odsekom skozi Teater v 
dobrih petih urah odbrziš brez hujših težav, saj 
se zahtevnost viša ravno prav hitro, umiranje 
pa je nekaznovano. Mojstrom, ljubiteljem Su- 
per Meat Boya in mazohistom je namenjen na- 
čin, ki odstrani nadaljevalne točke. Oblazini 
stene in obleci plošček v titan, tu igra postane 
bo-la-na. Na nivoje se lahko vrneš in se pojaš 

Fuse 


es ne vem, kako naj si razlagam bese- 
de Teda Prica, šefa kovačije Insom- 
niac. Po njegovem je Fuse sveža riba v 
morju ziheraških nadaljevanj in nekaj 
korenito drugačnega od tega, kar smo igrali v 
zadnjih petih, šestih letih. Po mojem pa je špil 
slabokrven klon Gears of War s suhoparno 
štorijico in generičnimi liki, v redu grafiko in 
zvokom, kvečjemu solidno kampanjo ter koo- 
perativnim igranjem, ki je bistveno bolj zani- 
mivo na papirju kot v praksi. Kdo ima prav? 


Dva deca, dve babi 


Posebnost, na katero namiguje Price, se v prvi 
vrsti nanaša na dejstvo, da nadzoruješ štiri like 

z različnimi futurističnimi orožji in sposobnost- 
mi. Med njimi poljubno preklapljaš v vselej do- 
stopnem meniju. Če igraš sam, za kamerade v 
danem trenutku skrbi silicij, na pomoč pa lah- 
ko kadarkoli priskočijo lokalni ali omreženi 
kolegi oziroma ti njim. 

Zgodbica o skupini operativcev, ki mora zlob- 

ni najemniški organizaciji Raven preprečiti, da 

bi se dokopala do čudežne substance fuse, je 
kilavo opravičilo za to, da protagonisti v uvod- 

ni od skupno šestih misij kampanje prejmejo 
kulske pokalice in se lotijo čiščenja neskončne 
zalege sovragov. Mišičnjak Dalton vihti krepe- 
lo, iz katerega zraste pravokoten energijski 
ščit, ki njega in soborce ščiti pred izstrelki ter 
sovrage s sunki spreminja v čežano. Temno- 
polti Jacob si lasti snajperski lokostrel, ki na- 
sprotnike v alternativnem načinu rabe ovije v 
plamene. Uporniška Izzy je opremljena z brzo- 
strelno puško, ki capine mutira v nemočne 
kristalne kipe, ti pa se ob snidenju s svincem 
razletijo na prafaktorje. Podobno učinkovita je 
palica smrti vitke Naye, ki tarčo ob zadostnem 
številu zadetkov posrka v črno luknjo in poš- 
koduje bližnje capine. Vsak agent je opremljen 
še z dvoročno (mitraljez, snajpa, pumparica) 
in enoročno pokalico (pištola, uzi) ter granatami. 
Orožarski nabor niti ni slab, ampak od avtorjev, ki so 
nam dali Ratchet 6 Clank in Resistance, sem priča- 
koval bistveno bolj samosvoje, zanimive in hecne mo- 
rilske pripomočke. Z vlaganjem veščinskih točk, ki jih 
prejmeš ob stopenjskem napredovanju, je orožjem 
moč izboljšati osnovne lastnosti, like pa nadgraditi z 
unikatnimi talenti, kot so nevidnost, odlaganje ščita in 
lučanje posebne boje, ki ustvari zdravilno polje. Kas- 
neje četverica zaobvlada rokovanje z močnejšimi 
ročnimi bombami, proti koncu pa vsak heroj razvije 
fuzijo, ki mu začasno podari nesmrtnost in neskončno 


ih 

Nayina nevidnost je daleč najbolj 


veščina v igri. Zelo prav pride pri nešteviln 
šefih, kjer je smisel rešetanje šibkih točk. — 


N. 


zalogo streliva. V posamezne veščine lahko vložiš dva 
ali tri punte in jim s tem še nekoliko povečaš učinko- 
vitost. Gre za spodoben seznam talentov, a nič take- 
ga, s čimer se ne bi srečali v mnogih preteklih tretje- 
osebnih rešetalkah z arkadnim pridihom. 


iz arene v areno 


Akcija je spočetka solidna, kajti osnove polkrožnega 
skupinskega bojevanja v arenah so Nespečniki naštu- 
dirali. Liki so odzivni, skrivanje za gradniki okolice de- 
luje, kot se šika, neproblematično je slepo in natančno 


raza v-načir 

o v družbi 

fiksnimi strojnicami. Oboje ni nič posebnega. 


streljanje ter metanje granat. Ob premikanju 
iz enega strelskega scenarija v drugega, kjer 
se v grobem spreminja le okoljska tematika 
(podzemni laboratorij, džungelski kompleks, 
zasnežena gora, vesoljska postaja ...), pa se 
dvomi porodijo nekje na tretjini približno se- 
demurne izkušnje. 

Takrat se začneš zavedati, da bo špil le izje- 
moma postregel s spopadi, v katerih boš pri- 
moran napredno sodelovati s sotrpini. Če Fu- 
se igraš z živimi pajdaši, je malenkost dru- 
gače. Tam pride do izraza flankanje - napa- 
danje z boka, ki je med solerskim igranjem 
bistveno manj priporočljivo, saj si ga prisiljen 
izvajati kar sam. Soborcem namreč ni moč 
dajati ukazov, zato si prepuščen (ne)milosti 
umetne pameti. Pri streljanju in iskanju zave- 
tja se ta še znajde, shizofreno pa se pomagači 
vedejo pri časovno pogojenem oživljanju ob- 
nemoglih. Do ranjencev, vključno s tabo, po- 
gosto tečejo brez trohice smisla za preživetje 
in še sami podležejo sovražnemu ognju. Ob 
naslednji priliki se kam zataknejo in te pusti- 
jo, da izkrvaviš. Bentenje ne izostane. 
Podobno mlačen vtis pusti sovražna soldate- 
ska. Je raznolika, saj se te lotijo običajni in 
ostrostrelski vojaki, ki se z raketnimi nahrbt- 
niki selijo sem in tja, ter specialci s ščiti proti 
izgrednikom. Dalje nevidneži, ki se ti prikra- 
dejo za hrbet in te davijo, elitniki, ki pod- 
ložnikom krpajo rane, ter več vrst robotskih 
enforcerjev z ranljivo točko na hrbtni strani, 
opremljenih z metalci plamenov in raket. Na 
višji težavnostni stopnji z njimi ni heca. Ven- 
dar so skoraj brez izjeme občutljivi na surovo 
strelsko moč, ki je udarni četverici ne manj- 
ka. Dalton v teoriji najbolj zažiga od blizu, Na- 
ya in Izzy s srednje, snajperski Jason z velike 
razdalje. V praksi pa so junaki po strelski 
učinkovitosti čisto preveč poravnani. Za pre- 
klapljanje med njimi se zato odločiš bolj kot 
ne takrat, ko ti pri enem zmanjka streliva. 


Nespoj elementov 


Fuse se izkaže za povprečno akcijsko tretjeo- 
sebnico s štirimi glavnimi liki, ki jo je še naj- 
bolj priporočljivo igrati s kolegi iz mesa in kože. Najra- 
je v načinu echelon, kjer je smisel v preživetju zapo- 
rednih valov sovragov in se ga je pametno lotiti s 
spodobno razvito druščino, saj težavnost hitro na- 
rašča. A niti v co-opu igra ni prav dobra, dočim jo lah- 
ko mirne duše opustiš, če te take sorte udejstvovanje 
ne privlači. Pa brez zamere, Teddy. 


Atomska fuzija? Ne, hvala. 
bo še naprej grel na pelete. 

Vesoljski turizem prihodnosti si je predstavljal malce drugače]. Mi 


ga laniziranje 


CCP / Sody — a 4 


V spopadih se je prve dni dobro držati izkušenih/in bolje opremljenih 
igralcev. Z vojnimi točkami (WP) te špil nagradi tudi/za asistirane uboje. 


h Warthogu podobni džip je osnovno prevozno sredstvo. S spretnim vo- % 


m lahko povoziš več nasprotnikov, kot jih postreli kolega: 


po 


Orožje menjaš ob-ponovni oživitvi. Privzeto so na voljo jurišniški, 
zdravniški in snajperski paketi, dočim si lahko ustvariš lastne. 


KONZOLEC 


asovna prvoosebna streljanka s stalnim svetom na kon- 

zoli? Špil kova Planetside, ki je povezan z računalniškim 

vesoljskim mmorpgjem Eve Online?? Kaj je ta coprnija!? 

Tako smo se spraševali, ko je islandski razvijalec CCP na- 
javil Dust 514 in se ob mecenski podpori Sonyja zarekel, da ga bo 
izdal izključno za playstation 3. Štiri leta kasneje je ta v osnovi za- 
stonjski naslov v Playstation Storu na voljo imetnikom črnega mo- 
nolita. Spodobi se, da preverimo, kaj je na stvari. 


4. "m "m m" 
Praško in Eva, to je lepi par 
Najprej je treba vedeti, da si Dust 514 in Eve Online delita unikatno 
vesolje. Dobesedno, saj si v obeh priklopljen v edino omrežje Tran- 
guility, na katerem se v danem trenutku v povprečju zadržuje kakih 
šest tisoč dušic. Z ostalimi igralci lahko prosto komuniciraš in se 
pridružiš isti korporaciji - igrini različici cehov oziroma klanov. Za- 
nje kot kloniran najemnik opravljaš misije na planetih - teh je v igri 
več kot 66.000! - prostranega skupnega univerzuma. 
Slednje je poanta v osrednjem igralnem načinu Dusta 514, ki se mu 
reče planetary conguest. Tu se na planetih spopadaš za posamezna 
okrožja (districts), ki so osnovna lokacijska enota, in kajpak dalje 
za prevlado nad celotnimi svetovi, sončnimi sistemi ter ozvezdji. 
Vse za dobiček svoje strani. Zadeva je v praksi sicer bolj komplici- 
rana, ampak v grobem velja, da z nadzorovanjem znanega vesolja 
vplivaš na zalogo klonov, s katerimi oborožena roka tvoje korpora- 
cije razpolaga, ko se za prevlado nekega vesoljskega okoliša v Du- 
stu 514 spopade z nasprotno tvrdko. Vsakič, ko število klonov, ki se 
izdelujejo v zavzetem planetnem okrožju, doseže zgornjo mejo, je 
presežna trupla na primer moč pretvoriti v igrino valuto (ISK), ki na- 
to roma v mošnjiček korporacije in naprej do tebe. 
Na tem mestu vstopi direktna povezava z igralci Eve Online, ki mo- 
rejo tvojemu (in svojemu!) podjetju priskočiti na pomoč iz vesolja. 
In sicer z realnočasovnim orbitalnim bombardiranjem terenskih tarč 
oziroma sovražnih enot, ki jih v Dustu označi vodja najemniške eno- 
te. Predpogoj je, da imajo igralci Eve primerno opremljene ladjice in 
da so neposredno nad tistim okrožjem na planetu, kjer poteka srdi- 
ta talna bitka. Dustovci pa morajo za naročilo napada z uspešnim 
streljanjem najprej dobiti potrebno število bojnih točk (war points). 


Iz zvezd v blato 


Sliši se blazno kul in napredno ter v nekem smislu tudi je. Sploh če 
pomisliš, da se razvijalci drugod krčevito otepajo povezovanja igral- 
cev, ki si določeno igro lastijo na različnih platformah. Kaj šele, da 
bi na konzolah in abakih med seboj povezali povsem različna špila! 
A dejstvo je, da se boš moral za doživetje zgoraj naštetega prebiti 
skozi več slojev blata, ki bo marsikomu že v štartu skazilo izkušnjo 
in ga vrnilo v objem dostopnejšega Call of Dutyja in Battlefielda. 

Če se ne boš pridružil korporaciji, za katero moraš upati, da jo vodi 
sposoben osebek in da je dejansko aktivna, oziroma ne boš imel te 
sreče, da bo eno od podjetij najelo tvoje strelske usluge, boš večino 
časa preživel v alternativnem načinu igranja faction warfare. To je 
generični univerzum, kjer se boš v 'instantnih bitkah' boril na strani 
'računalniško' vodenih korporacij in se udeleževal spopadov, ki jih 
špil nudi v štirih okusih. Dveh inačicah timskega deathmatcha in 
dveh izvedenkah zavzemanja topov, razporejenih po karti in naper- 
jenih proti tvoji ter sovražnikovi matični ladji. Uspešnejši kot si pri 
zavzemanju teh oporišč, prej se bo nasprotnikovo komandno plovi- 
lo razletelo na prafaktorje. Slednje hkrati rabi kot točka ponovnega 
oživetja, od koder se na začetku vsake runde vzdušno spustiš na tla. 


Pri izbiri mesta, kamor ti zavezniški pilot dostavi vozilo, mo- 
raš biti previden, saj ti ga.nasprotniki,mimogrede sunejo. 
am z V 


KONZOLEC 


Prvoosebno streljanje, ki predstavlja - no, bi moralo, a do tega 
še pridemo - glavnino tvojega početja v Dustu 514, je roko na 
srce povprečno. Pozna se, da je izdelek ne glede na javno do- 
stopnost in uradni status še vedno precej globoko v beti. Najbolj 
očitna nevščenost je nihajoče število sličic na sekundo, ki 
občutno otežuje natančnost merjenja. Tako s ploščkom kot s 
tipkovnico in glodalcem, ki ju špil resda podpira, a žal precej 
polovičarsko. Občutljivosti miške recimo na noben način ni 
moč dvigniti do zadovoljivega nivoja. 

Dalje ima ne več rosno mladi PS3 ima pri izrisovanju tekstur in 
objektov na sorazmerno velikih, naključno ustvarjenih kartah, 
kjer se more pomeriti največ 32 igralcev, mestoma neznanske 
težave. Tu so dalje številni grafični in igralni hrošči, nedodelano- 
sti ter čudnosti. Pri vožnji s futurističnimi džipi, tanki in transpor- 
tnimi plovili ti denimo rada zagode fizika. Enkrat obtičiš pri ple- 
zanju po lestvi ali ob navidez nedolžni železni ogradi, drugič so 
živci na preizkušnji zaradi mehanike zdravljenja padlih kompa- 
njonov, ki zdaj deluje, zdaj ne. Odvisno od tega, s kakšno vne- 
mo so CCPjevci v zadnji softverski nadgradnji oziroma zaplati 
vrtali po kodi. Work in progress je tole, skratka. 


Najemniška trgovina 

Če se ti morebiti dozdeva, da si Dust 514 ne glede na povezavo 
z vesoljem Eve Online in podporo (za konzole) velikemu številu 
igralcev ne zasluži oznake masovne igre, počakaj, da vidiš, 
kakšne možnosti nudi na področju razvoja lika. Spopadi ne gle- 
de na njihovo vrsto prinašajo goldinarje (ISK) in veščinske 
točke (SP), ki jih vlagaš v orožja, opremo in sposobnosti. O vsa- 
ki kategoriji bi se dalo napisati roman ali dva, toliko je tega. Po- 
glavje zase je kompleksni sistem nadgrajevanja, ki ti zna pojesti 
več časa kot samo streljanje. 

Da si boš lahko nadel in uporabljal eno od ležernih, srednjih in 
težkih bojnih oblek (dropsuit), ki so v spopadih osnovna pot- 
rebščina, boš moral denimo najprej zakupiti tri ali več z njimi 
povezane veščine. Posamezne talente pa nato z vlaganjem 
sposobnostnih točk razviti do prve, tretje, pete stopnje. Na enak 
način si boš prislužil pravico do rabe boljših pokalic in manjšega 
oceana dodatkov, s katerimi okrasiš in okrepiš svojo bojno op- 
ravo. Da bi bilo vse skupaj še bolj zakomplicirano, si z bojnimi 
potrebščinami količinsko omejen. Izjema je osnovna oprema, ki 
jo v igrini trgovini najdeš pod zavihkom 'mllitia'. Vse ostale bolj 
ali manj prestižne dropsuite, orožja, tanke in tako dalje moraš 
pred bojem obnoviti. To stane, a ni hujšega - vsaj takrat ne, ko 
se enkrat preleviš v kolikor-toliko sposobnega vojščaka in se 
obkrožiš s podobno resnimi kameradi. 

Alternativno lahko v zameno za resnični denar kupiš valuto au- 
rum (AUR). Dobrine, nabavljene z dotičnim plačniškim sred- 
stvom, ti nikdar ne poidejo, se pa po temeljnih lastnostnih ne ra- 
zlikujejo od običajnih. S plačevanjem se takisto prikradeš do 
boosterjev, ki pospešijo pridobivanje veščinskih točk. Ti pridejo 
prav zlasti na začetku izkušnje, saj je prvi teden sicer malce 
mučen. Hja, CCPjevci na nek način pač morajo služiti. 

Stežka bi rekel, da je Dust 514 zaradi slednjega naslov tipa 'pay 
to win', saj je oprema po učinkovitosti poravnana. Slab priokus 
ostane, a vse je pozabljeno, ko sredi bojne vihre z osnovnim 
krepelom prerešetaš kakega nadmočno opremljenega igralca in 
se nasmehneš ob misli, da si ga spravil ob najmanj 50.000 
ISKjev. Bvahaha! Nekoč naslednjič si potem seveda ti tisti, ki 
nasrka. Ouid pro guo. 

A. SHOW WFO 


Bojne oblekice — dropsuiti se razlikujejo po teži, številu razširitvenih prostorč- 
kov in električni / procesni moči. Določena oprema je bolj potratna od druge. 


kar primerno, uravnotežene, 
se načeloma polnijo in str 


DESET LET 
VESOLJSKIH KOLIN 


Eve Online je v primerjavi z ostalimi masovnimi 
spletnimi frpji to, kar so mmorpgji proti običaj- 
nim igram. Ta fraza je le eden od načinov, s ka- 
terim je moč orisati gromozanskost, globino in 
čudovitost z Dustom 514 povezane igralne iz- 
kušnje. Islandska programerska hiša CCP na- 
slov razvija vse od leta 2003. V tem času so no- 
ri severnjaki dodali jerbas svežih funkcionalno- 
sti. Kot klop kože pa se držijo izvirne razvojne 
filozofije, ki veli, da njihovih računalniških veso- 
ljad ne definirajo toliko pritikline, ki jih postopo- 
ma vpeljujejo v igro, kolikor tisto, kar z njimi 
potem počnejo iznajdljivi in predani igralci. 

S tem, ko zajahaš svojo fregatico in se podaš 
na raziskovanje neskončne črnine vsemirja, v 
katerem se lahko greš rudarja, mešetarja z in- 
formacijami, operativca na trgu s sužnji in pre- 
povedanimi substancami, proizvajalca vesolj- 
skih plovil, neusmiljenega pirata ali nečesa tret- 
jega, se špas v Eve šele dobro začne. Prvi stik z 
uporabniškim vmesnikom, ki z množico drobnih 
gumbkov in huronskim številom menijev spo- 
minja na operacijski sistem, je zastrašujoč. Kar 
nekaj časa mine, preden se orientiraš in se pri- 
vadiš premikanja ladjice s klikanjem po okolici 
oziroma z izbiranjem ciljev v preglednici si- 
stemskega skenerja. Preučevanje nehumano 


Deset let kasneje 


Potenciala, da bi kot Eve postal nekaj zares po- 
sebnega in unikatnega, ima Dust 514 ogromno. 
Vendar mu do uresničitve v zdajšnji fazi razvoja 
še dosti manjka. Ne toliko, kar se tiče vsebine in 
seznama naprednih pritiklin, kolikor po dodela- 
nosti akcije, ki je tisto, kar dobre prvoosebne 
streljanke loči od slabših. Na playstationu 3 bodo 
podjetni Islandci špil stežka korenito izboljšali, 


] sTArs x COMFIRM 


razvejanega sistema napredovanja, ki temelji na 
neštetih veščinah in je pogojen s časom v re- 
sničnem svetu, in razumevanje dinamične eko- 
nomije, ki je osnovana na povpraševanju in po- 
nudbi podjetnih uporabnikov, pa ti zlahka vza- 
meta tedne, celo mesece. 

A prav trdojedrnost, sparjena s titanskim uni- 
verzumom in dejstvom, da si z ostalimi igralci v 
nenehnem stiku, je tisto, kar daje naslovu sa- 
mosvoj pečat. Medtem ko je v ostalih masovnih 
igrah gilda le skupnost podobno mislečih, so 
podjetja v Eve resnejše zadeve, ki spominjajo 
na pravcate firme. Od sklepanja zavezništev z 
ostalimi korporacijami lahko zavisi nadzor do- 
ločenega predela galaksije s tisoči planetov. 
Nobena redkost niso spletkarjenja, politične 
ukane in celo vojne, ki se jih more istočasno 
udeležiti na stotine igralcev. 

Predlanska nadgradnja Incarna je uvedla ome- 
jeno sprehajanje po vesoljskih postajah in novo 
valuto (PLEX), ki jo sodelujoči pridobijo v za- 
meno za igrin denar (ISK) oziroma za vložitev 
dejanskih novcev. PLEX je obenem tisto, kar 
omogoči zakup igralnega časa, kar pomeni, da 
je za spodobno aktivne in uspešne igralce Eve 
zastonj. 

Uporabniška baza s pol milijona dušic se resda 
ne more primerjati z naročniki WoWa. A števil- 
ka je za tako unikaten mmorpg hudo impresi- 
vna in priča o tem, da CCPjevci vedo, kaj poč- 
nejo. Upa(j)mo, da bo moč čez kako leto isto 
trditi za Dust 514. 


saj je očitno, da jih sedem let star hardver močno 
omejuje. Šušlja se, da bodo naslov v bližnji pri- 
hodnosti presadili na PS4 in PC. Idej imajo na 
pretek - obeta se način, v katerem se bomo spo- 
padali z umetnopametnimi kanaljami ... karte na 
zasneženih in vulkanskih planetih, ki bodo od- 
pravile rjavo monotonost zdajšnjih ... brezšivna 
sparitev ekonomij Dusta 514 in Eve Online ... 
dvig maksimalnega števila igralcev in še marsi- 
kaj. Takrat si ga nemara spet ogledamo. 


HInstantne bitke so polne n0Obov. Premisli, preden se vkrcaš na transportno 
ladjico. Hribi in poslopja so za začetniške pilote dostikrat prehuda'ovira, hehe. 


šodra itak preveč. A vseeno ne morem mimo 

slabe frpjke Ravensword. Skyrimovski screen- 
shoti te namreč znajo prepričati, da vržeš stran drago- 
cenih pet evrov! Pa ni težava v vmesniku, kakor bi 
kdo pomislil. Ta je sicer klasično dotikabilno nero- 
den, a se ga privadiš. Tudi videzu načeloma ne mo- 
rem oporekati, kajti svet je na prvi pogled dovolj bar- 
vit, razgiban in odprt. Ampak samo špilanje, to pa je 
ničvredno. 


S": je, da izpostavimo dobre igre, saj je 


Na mobilnikih in tablah resda ne moremo pričako- 
vati videza od Crysisa 3, ampak grafika tu sploh ni 
problem. Vsebina je, ta pa nima veze s platformo. 


So stranski kvesti, nekaj je pogovarjanja, lik se vežba 
in ima ugled, možno je nadgrajevati orožja, krvo- 
ločnih zveri je res veliko, moremo jahati in prožiti uro- 
ke, celo žepariti in uporabljati kljukec. Na žalost se za 
pisano kuliso in številnimi kao 'možnostmi' skriva 
neopisljivo plitka in osnovna igra, katere vsebino so 
izdelali pri osnovnošolskem dopolnilnem pouku. Ra- 
vensword nima enega samega svetlega igralnega ele- 
menta, dogodka ali trenutka. Zgolj in le ponavljajoče 
lahkotno mahanje po sovražnikih, ki za nameček čez 
nekaj časa oživijo. V upanju na kaj več dolge ure po- 
bijaš merjasce in opravljaš najbolj nedomiselne mož- 
ne naloge, pa se dogajanje nič ne izboljša. Višaš sicer 
statistike in s tem dodatne veščine ter najdeš sijajnejši 
oklep. A ker boj ne predstavlja nobenega izziva, nav- 
dušenja in hvaležnosti nad napredovanjem ni baš. Še 
dobro, da sem frpjki namenil čas na letalu in v čakal- 
nicah, drugače bi preklinjal izgubljene ure. 
Ravensword se po ustroju, izpopolnjenosti in igralnosti 
ne more meriti niti s frpikami izpred dveh desetletij. 
Take enodimenzionalnosti ne bi pričakoval od zastonj- 
skega špila, kamoli od (za mobilne razmere) visoko- 
cenovnega. Škoda, saj pogon ni napačen in lahko bi 
izdelali krajšo, a izdatnejšo avanturo. 40 LordFebo 
Gameloft e Android / iOS 


Možno je hitro prežarčenje na pofočkana področja, 
kar je v redu. A še zmeraj je igranje duhamorno, eno- 
lično, prazno in plitko. To res ni dobra igra. 


levji delež izkušenj na njej kinematografske na- 

rave. Nekaj jih je, denimo Uncharted: Golden 
Abyss, a ne manjka pravih iger. Tistih, kjer je pred- 
stavitev v drugem planu in so bistveni hitri prsti ter 
možgani. Mednje sodi izvirni vesoljski šuter Velocity 
Ultra garažnega razvijalca FuturLab. 


G lede na vitino strojno moč se je bilo bati, da bo 


Steno na sredini sem razsul z granatami, ki jih z 
desno gobico mečem na vse strani. Zdaj se bom pre- 
žarčil na desno in pobral modre kapsule z ujetniki. 


To, da od zgoraj gledaš ladjico in se moraš docela ar- 
kadno prebiti do konca nivoja, ki se pomika navzdol, 
ne preseneča. Zato pa te s prijetnim občutkom izvir- 
nosti pustijo nivoji, ki še zdaleč niso prazna vesolja za 
navale tujskih napadalcev. Po okvirnem zgledu kas- 
nejših stopenj v Ikarugi so blodnjaki polni sten in ko- 
mor, med katerimi se je treba prebijati. Plovilce ni 
občutljivo na stike z zidovi, kar bodo šeprtljavi po- 
zdravili, a prepreka je prepreka. Zato je treba za pre- 
bijanje mimo njih uporabiti teleportiranje. S tiščanjem 
gumba in sukanjem levega sticka premikaš merek in 
s tem odrejaš, kam naj se čolnič instantno prežarči. 
Recimo na sredo grozda sovragov, ki jih postreljaš 
kot glinaste golobe ... v sobano, kjer je stikalo za iz- 
klop energijske bariere ... ali tja, koder je še posebej 
veliko kapsul z ljudmi, ki jih sproti rešuješ. Več kot jih 
pogoltneš in hitreje kot prideš do konca nivoja, več 
točk in boljšo oceno dobiš, kar je bistveno za šopirje- 
nje na spletnih lestvicah. 


Če me pomikanje zaslona potisne preveč navzdol, 
sem ob eno od življenj. To se zgodi kaj hitro, če preveč 
korajžno tiščim R za pospeševanje drsenja ekrana. 


Internetni scoreboardi so poleg nadgrajene grafike in 
alternativnih nadzornih shem edina novost v vitini 
inačici Ultra glede na navadni Velocity za PSP. A špil 
je odličen tako na eni kot drugi Sonyjevi ročni drkalici. 
Začne se nekam počasi in je strogo enoigralski. Toda 
ko dodobra zagrizeš v petdeset izvrstno dizajniranih 
nivojev, ki stalno prinašajo sveže pristope, se ti razkri- 
je spretnost FuturLabovih avtorjev. Igra je toliko stre- 


ljanka kakor dirkačina in za uspeh moraš zaobvladati 
obe plati, pa še malo miselne. Švigaš med komorami, 
odstranjuješ alienske tečnobice (teh je žal malo vrst in 
manjka šefov) ter gruntaš, kako doseči še boljši čas. 
Vse to za borih 8 evrov v digitalnem PS Storu ali kar 
zastonj v ponudbi PS Plus. Še Sine Mora in vsemirski 
streljač v tebi bo zadovoljen! 87 Sneti 

FuturLab e vita / PSP 


sa je po mojem Tetris DS, ki caruje z odličnimi 

načini in spletnim multijem (dasi je ta zadnje 
čase slabo obiskan). Blitz je dosti manj kompleten, 
saj se osredotoča na golo skladanje tetrominov. Finta 
je ta, da je čas v edinem modusu omejen na dve mi- 
nuti in kolikor točk v njem dosežemo, toliko pač jih. 
Vmesnik je luštno prirejen tapkalnim zaslonom na te- 
lefonih in tablicah, saj počasi padajočih geometrijskih 
likov ne premikamo s križcem, temveč se na skla- 
dovnici pojavi nekaj njihovih silhuet po oceni igre, 
kam najbolje sodijo. Ko se ene dotaknemo, kos pade 
tja. Lahko sicer krožimo med njimi, a ker je čas tako 
omejen, raje kakega postavimo napak. Ko je runde 
konec, se rezultat primerja z ljudmi s Facebooka, ki 


hi ajboljša klasična inačica dobrega starega Tetri- 


S tapkanjem izven vodnjaka dobim alternativne 
silhuete in shranim lahko lik za kasneje. Vseeno pa 
namesto Blitza svetujem slovenski Dream of Pixels! 


Recept je kul in Blitz se igra neproblematično ter na- 
lezljivo, k čemur pripomore simpatično remiksana 
glasba iz Nintendove izpeljanke prvenca. Za nameček 
je čisto zastonj, saj uporablja zdaj že povsod prisotni 
model free 2 play. A ta je hkrati, kot že tolikokrat, 
problematičen. Načeloma je moč igrati, ne da bi plju- 
nil prave novce za nakup bonusov, kot so magnet, ki 
zvleče na kup ostanke, laserji, ki zbrišejo več vrst na- 
enkrat, in dež 'meteorjev', ki na prizorišče zmeče jer- 
bas kvadratkov. A v tem primeru si omejen na nekaj 
partij dnevno, kar je pri špilu, kjer seanse trajajo dve 
minuti, ohrno malo. Nato zmanjka bonusov, brez ka- 
terih je utopično pričakovati dober rezultat, saj z na- 
vadnim zlaganjem dobiš krepko manj točk, kot ko re- 
cimo vržeš meteorni dež v navezi s potresom in laser- 
ji. Spretnost s tem nima dosti zveze - lahko si še tak 
majstor Tetrisa, brez priboljškov bo izid relativno slab. 
Zares se splača igrati le, če si vklopil vsaj dve nad- 
gradnji, raje tri. 

Za nameček so nakupljeni bonusi začasni in ko ti jih 
zmanjka, moraš odšteti groše za nove. Par evrov tu, 
par tam in kot bi mignil, si ob desetaka. Veliko, veliko 
raje bi imel normalno plačljiv Tetris, ki bi ga lahko 
igral do onemoglosti, saj je zasnova kul. Toda potem 
izdajatelj ne bi mogel mastno služiti. 65 Sneti 

Tak je tipičen vojevalni zaslon. Vsak lik premakneš 
posebej in pod njim vidiš energijo, na spodnjem 
3DSovem zaslonu pa dodatne statistike. 


Hit Rate HitRate 

3h HP 954 
VE] "Falchion 

Kar konkretno vlogo ima sreča, ki ni odvisna le od 


statistike 'luck'. Procente za uspešnost dvigaš z 
boljšimi orožji in povezovanjem v pare. 


Prizorišča so v primerjavi s bivšimi Fire Emblemi 
nenavadno dolgočasna, saj gledaš predvsem ra- 
vna polja. Tudi vrst misij je zdaj bore malo. 


I think 'm ready for 
| the front lines! 

precej minimalno zvišajo. Saj veš, da ne bi slu- 
čajno mislil, da boš kam prišel hitro. 

sel gre samo dvakrat na led, Sneti šestkrat. 

Toliko delov japanske serije Fire Emblem je 

prišlo na zahod in toliko sem jih preigral. Ker 

mešajo strategijo in klasično srednjeveško 
frpjstvo, iz česar nastane moj omiljeni žanr taktične- 
ga RPGja, sem vsakega nestrpno pričakoval. A spet 
in spet sem se opekel, saj se je vsota pristopov zme- 
rom izkazala za problematično. S 3DSovim Awake- 
ningom ni nič drugače. 


Paša za oko 


V novi zgodbi, ki je s prejšnjimi povezana s časoplov- 
nimi triki, postaneš junak, ki je izgubil spomin. Pri- 
družiš se simpatičnemu princu in princesi malega 
kraljestva, nad katerim se zbirajo oblaki vojne vihre. 
Seveda jima boš pomagal, kakopak se bo na poti 
razvilo tovarištvo in jasno, da se v ozadju spopadov z 
banditi in silami sosednjih dežel skrivajo politične 
zanke. Pričakuj smrt bližnjega, odkritje izdajalca, sa- 
murajskega generala in oportunističnega črva, ki vle- 
če niti iz ozadja, kakor je za taktične frpje značilno. 
Odlika dobro prevedene fabule, napikane s humorni- 
mi prebliski, so življenjski liki, toda vsebinsko me ni 
navdušila. Menim, da je slabša kot v marsikakšnem 
prejšnjem delu, v Final Fantasy Tactics in v Tactics 
Ogre, če se omejim na zvrst. 

Toliko krasnejša je izvedba. Retro pikslasti liki v po- 
gledu od zgoraj in stripovski oblački za parvrstične 
dialoge ostajajo slični že vrsto let. Toda 3DS prinaša 
slastne vizualne bonbončke. Poligonski liki, ki imajo 
čudaško miniaturna stopala, so lepi med pogovori in 
čudoviti med animirano predstavo bojevanja, kjer se 
mlatijo v prših isker in razbohotenih ognjenih kro- 
glah. Med nivoji tečejo prave risanke v animejskem 
slogu, najbolj pa navdušijo subtilne podrobnosti na 
kartah, kot so sončni žarki, voda in delci v zraku. Ti 
pridejo orenk do izraza šele, ko vključiš stereoskopi- 
jo, kar je v tem naslovu jako priporočljivo. 


L -- Rt select 


Priporočljivo pa je vklopiti tudi nostalgični filter. Igra- 
nje je domala enako kot vedno, se pravi, da iz ptičje 
perspektive potezno premikaš enote po kvadratnih 
poljih in ko opraviš z izmeno, pobudo prepustiš so- 
vragu. Vdelana je sveža mehanika, ki bojevnikom 
omogoča medsebojno podporo, če v bitki stojijo 
eden ob drugem ali če se dva združita v eno enoto. Je 
simpatična, toda visoke ocene, ki jih vidim po inter- 
netu, si lahko razlagam le s tem, da so jih priobčevali 
veliki fani serije. Sicer je prav, da hvalijo dolžino, saj 
je osemindvajset misij konkretna cifra, podložena z 
več težavnostmi in kupom postranskih nalog, tako da 
gre v špil zlahka na desetine, morda celo na stotine 
ur. Vendar so osrednje odprave nanizane linearno in 
levji delež vloženega časa si obsojen na plitko eno- 
ličnost. 

Težava Prebujenja je, da daje prevelik poudarek 
frpiski plati. Ne rečem, fino je, ko rihtaš druščino, ki 
lahko šteje ducat in več članov. Nabirajo izkušnje in 


plezajo po razvojnih stopnjah, opremljaš jih z orožji, 
ki se obrabljajo, ter jim spreminjaš poklice, pri čemer 
obdržijo veščine iz stare službe. Bolj kot se v bitkah 
povezujejo, bolj se razumejo in če so nasprotnega 
spola, se poročijo. Tako z nekaj časoplovne magije 
prispevajo otroke, ki dospejo odrasli z visokimi stati- 
stikami. Znova je tu nepreklicna smrt, čeprav jo lah- 
ko izključiš. Ta botruje tesnobnim trenutkom, ko pri- 
hodnost osebe visi na nitki. Če umre, preostane le hi- 
tri reset z L 4 R 4 select in včitavanje položaja, razen 
če ne maraš zanjo. 


Navali na berača 


A šminka mi po ducatih vloženih ur ne more skriti bi- 
stva. In to je preprosto: bojna taktika je krepko potis- 
njena v ozadje. Nobena generalska spretnost ti ne 
pomaga, če podaniki niso zadosti nabildani, in ko so, 
je zmaga zagotovljena z nekaj tipskimi prijemi v slo- 
gu barbar spredaj, lokostrelec zadaj. Redke so situa- 
cije, ko triumfiraš zaradi postavitve enot in vrstnega 
reda napada, ne vsled primitivne rabe njihovih spo- 
sobnosti. Vpliv sreče je prevelik, sovražniki pa pre- 
močni in preveč krvoločni. Umetne pameti praktično 
ni, saj ne vidiš, da bi konzola sile premikala skupin- 
sko in jih razporejala v formacije. V 'mislih' ima le 
eno - navaliti na tvoje najšibkejše podanike. Tvoja 
naloga je tako predvsem, da z zadosti rutinskega voj- 
skovanja s slabotno zalego poskrbiš za manko šibkih 
členov v svojih vrstah. 

To nemara ne bi bil problem, če se izdelek za polno 
ceno 40 evrov ne bi aktivno trudil, da bi te pri tem 
onemogočil. Na najnižji težavnosti je rutinski, na na- 
slednji, ki je s permadeathom likov ravno pravšnja, pa 
terja grind, ki ga ne omogoča. Za količkaj obilnejši 
priklic sovragov moraš odštevati zlato, ki naglo kop- 
ni, ali se tepsti z navideznimi ekipami iz prejšnjih epi- 
zod serije, ki se hitro sprevržejo v brutalen dolgcajt. 
No, če plačaš oderuške tri evre (TRI EVRE!) za eno 
samo (ENO SAMO!!) DLC-karto s seznama, izkušnje 
in zlato nabiraš desetkrat hitreje kot sicer. Za skozlat. 


la, ia, ia 

Nekaj strateškosti v tem staromodnem, eden-za-dru- 
gim premikanju likov kljub vsemu je, če v zvrsti in 
strategijah na splošno nisi doma. Vzdušje je na nivoju 
in na like se prav čustveno navežeš, saj imajo obraze 
in značilne osebnosti. Ko kak podleže, ti je dejansko 
žal zanj, ne le za izgubljene sposobnosti, brez katerih ti 
bo v prihodnje teže. Igra vleče, kakor znajo le frpji, in 
epskost ter lepota naredita vtis. A če pričakuješ, da 
boš moral vložiti višjenivojsko vojaško razmišljanje, se 
motiš. Raje vstavi Disgaeo, FF Tactics ali magari Ad- 
vance Wars, vmes pa me glej, kako drsim po ledu. 
Naravnost proti naslednjemu delu ... 


se prebudi, a ob manku mož- 
ganskega izziva spet zadrnjoha. 

o nas, nadpovprečno 
velikih, svet ni prija- 
zen. Avtobusi nam na 
čelih puščajo sledove 
prenizko nastavljenih 
štang, rudniški jaški se nam kruto po- 
smehujejo in med hoteli iščemo take z 
nestandardnimi posteljami. In ker k 
stasu pašejo bolj lopataste dlani, ima- 
mo težave z ročnimi napravami. Nin- 
tendov 3DS je denimo fina drkalica, a 
kot zastopniku visokorasle nordijsko- 
slovanske rase, vajene vihtenja kram- 
pov in sulic, mi je v rokah od nekdaj če- 
mel nekoliko neudobno. Zato sem ve- 
sel, da Nintendo prodaja model XL. 


Radost za prste 


Pri tem, da XL lepše sede v večje dlani, 
ne igrajo vloge ne gumbi ABYX, ne 
analogni drsnik in digitalni križec. Vsi 
so praktično enako veliki kot na stan- 
dardnem 3DSu. Gre za to, da je držalna 
površina večja, kajti XL meri 15,6 cen- 
timetrov krat 9,3 v primerjavi s 13,4 
krat 7,4. Daljši prsti zadaj niso več skr- 
čeni ali prepleteni, kar pripomore k bolj 
normalnemu oklepanju. Tudi gumba L 
in R je laže stiskati s konicama kazal- 
cev, ne da bi ju imel skrčena v krem- 
pelj. Drugače povedano: po večurnih 
seansah Fire Emblema so me roke na 
navadnem 3DSu obvezno skelele, na 
XLu prav nič. 


tice SD dobiš štirigigabajtno SDHC (oz- 
naka se tiče kapacitete, ne hitrosti). 
Plastika ni več zglajena in bleščeča, 
temveč mat, kar manj pobira madeže. 
Drsnik za stereoskopski učinek se zdaj 
pri minimalni nastavitvi nekoliko zatak- 
ne, odpiranje ima vmesno stopnjo več 
in popravek so doživeli gumbi za vklop, 
start, select ter home, ki so prijaznejši 
za pritiskanje. 


Veselje za zrkla 


Največja noviteta sta krepko povečana 
ekrana. V golih dolžinskih merah ne go- 
vorimo o blazni napihnjenosti, saj zgor- 
nji po diagonali namesto 9 meri 12, 
spodnji pa namesto slabih 8 nekaj manj 
kot 11 centimetrov. Toda vtis je krepko 
drugačen. Kar je bilo prej dokaj majh- 
no, ti zdaj skače v fris, zlasti če si na- 
gnjen k močni stereoskopiji. Do konca 
potisnjen drsnik za slednjo 3D-efekt 
okrepi do skrajnih meja prijetnosti, a če 
si zmernejši in si vajen držanja naprave 
v enem položaju, je kul. 

Ker sta ogledni površini konkretnejši, 
konzole ni treba več imeti tako blizu 
oči, posebej če nosiš očala za kratko- 
vidnost, zaradi česar je igranje enosta- 
vno prijetnejše in vzdušje boljše. Zlasti 
pri naslovih s poligonsko grafiko, ki ter- 
jajo natančnost, kot sta Monster Hunter 
in Super Mario Land. Primerjalno se po- 
čutiš domala kot v kinu. Je pa res, da 


Gorostas Sneti dobi v roke večjo 
inačico konzole 3DS, nedvoumno 
klicano XL. Na njej igrice zaradi 
večjih zaslonov eXa še hitreje. 


Je pa XL malo težji, 336 gramov proti 
235, in zaradi svojih dimenzij manj in- 
stantno prenosljiv, čeprav še vedno se- 
de v malo večji hlačni žep. In velika 
škoda je, da na desno stran niso dali 
druge analogne gobice, ki jo za nadzor 
kamere in slično podpira nekaj iger, na 
primer Kid Icarus. Še vedno jo je treba 
kupiti ločeno in paziti, da ubodeš ina- 
čico za XL. 

Ikselove strojne sposobnosti, zanikrni 
kamerici in stereozvočnika so do pičice 
enake kot pri manjšem bratcu. Tako 
kot operacijski sistem in manko spo- 
sobnosti za kaj drugega kot igranje. Za- 
to so prednosti drugod. 1750-miliam- 
perska baterija je pri mojem konkretno 
dolgem nažiganju naslovov z modulov 
zdržala pet ur, uro več kakor pri malč- 
ku. Zraven namesto dvogigabajtne kar- 

so vsled neizboljšanega droba piksli 
večji in hitreje opaziš grafične pomanj- 
kljivosti, zlasti nazobčane robove. 

XL je v prvi vrsti namenjen ljudem z 
večjimi dlanmi in slabšimi očmi, torej 
starejšim. Tistim, ki razumejo, da so na 
njem zvečine doma pisane, prijazne 
igre, ki so dražje in imajo bistveno več 
globine od telefonskih. Če sodiš med ta- 
ke odjemalce, je nakup smiseln, kajti 
tržno je sistem uspešen in bo z nami še 
leta. V poštev pride celo nadgradnja s 
starega 3DSa, ako imaš z njim ergo- 
nomske preglavice ali se strinjaš z ma- 
no, da je večje bolje. Razlika v ceni for- 
malno znaša 40 evrov - mali je 180, XL 
pa 220. A vedeti je treba, da pri sled- 
njem v hecni Nintendovi potezi ni napa- 
jalnika, ki ga kupiš ločeno za desetaka 
ali uporabiš tistega za DSi / DSi XL. 


Z 


OZN 


Večino bralstva v skladu s podalpsko tradicijo žlahtnega tatinstva zanima, 
če so 3DS že skrekali. Stalno se nekaj šušlja, a je konzola odporna na grog. 


Zelda: Ocarina of Time 3D (J217, 90) 
Najboljša igra za 3DS je grafično ozalj- 
šana Ocarina of Time z N64, fanta- 
stična tretjeosebna mešanica razisko- 
vanja, bojevanja in reševanja ugank v 
pravljični deželi. Osnova je stara pet- 
najst let, a se ni nič postarala. 


Star Fox 64 3D (J219, 85) 
Druga predelava z nintenda 64 na spi- 
sku je Star Fox, od zadaj gledan šuter, 
kjer z nabritim lisjakom v vsemirski 
ladji klatimo sovražnike, da nam zavi- 
da še Luke Skywalker. Akcija seka, 

globine pa je dovolj za več preigranj. 


Resident Evil: Revelation (J224, 82) 
Razkritja se vračajo h koreninam seri- 
je Resident Evil, saj ne stavijo toliko 
na akcijo kot šestica, temveč jo urav- 
notežajo s preživetvenim srhom. Kot 
JilI Valentine obiščemo luksuzno kri- 
žarko, preplavljeno z monstrumi. 


Kid Icarus: Uprising (J226, 89) 
V nasprotju z od strani gledanim izvir- 
nikom za NES je Uprising z akcijo nap- 
hana, grafično bogata mešanica ar- 
kadnega bojevanja v zraku in na tleh. 
Obilje vsebine in presenetljiva globina 
več kot upravičita polno ceno. 

Super Mario 3D Land  (J221, 82) 
Stopnje so drkamoževsko kratke in 
svet ni povezan kot v Super Mariu 64, 
kar je manjše razočaranje. Toda razgi- 
banost te trirazsežne poskakovalnice 
je epska, dokaj nizko osnovno zahtev- 

nost pa dopolnjujejo dodatni izzivi. 


Ghost Recon: Shadow Wars (J213, 80) 
Odvrtek serije komandovščin s pece- 
jev je solidna potezna taktična igra, ki 
jo je oblikoval kultni Jullian Gollop 
(Laser Sguad). Poudarja višino in kri- 
tje ter je mnogo bolj strateška kot Fire 
Emblem. Pa hudo pocenila se je. 

SLIKOSUK 


AFTER EARTH 


ndijski režiser, scenarist in igralec Manoj Shyama- 
| lan, znan kot M. Night Shyamalan, je našel zmago- 

vit recept. Rad vzame znan žanr, nakar ga razgradi 
in ga nanovo splete tako, da se osredotoči na osebe. 
Ne na kakršnekoli, temveč na otroke ali na tisto, kar 
je otroškega ostalo v odraslih. Like rad postavlja v si- 
tuacije, kjer iz njih pride na dan prvobitno, živalsko, 
necivilizirano. Se spomniš dečka v Šestem čutu, ki je 
počasi odkrival, zakaj je tako nenavaden? Ljudi v Va- 
si ob gozdu, ki jih kobajagi obdaja strašen gozd z ne- 
varnimi bitji? Ali demontaže superherojskega žanra v 
Unbreakable, kjer mrgoli referenc na stripe, ta in- 
stantna pribežališča odraščajočega fanta? 


Jaden Smith se mi zdi zoprn, a na njegovo predstavo 
nimam večjih pripomb. Stirinajstletnik je sposoben 
podati več čustev kot marsikak starejši 'zvezdnik'. 


Slednjega M. Night uporabi tudi v postapokaliptičnem 
After Earthu, filmu, ki je nenavaden z več stališč. Pr- 
vič, manjka mu twist, ki je postal Shyamalanov zaš- 
čitni znak. Drugič, ne gre toliko za akcijado kot za 
dramo, nekako tako kot Oblivion, le da je boljši od 
slednjega. In tretjič, otrok na robu odraslosti tokrat ni 
sam, niti ni on glavni v odnosu, temveč ga vodi zane- 
sljiv, trden odrasel. To je Will Smith, ki igra hladno- 
krvnega, zbranega, militantnega generala Raiga. 

Štorija je taka, da ko človeštvo uniči Zemljo, gre na 
drug planet, kjer naleti na krvoločna tujska bitja urse. 
Le-ti ljudi koljejo, zaznavajo pa jih tako, da vohajo 
naš strah - snovi, ki jih izločamo, ko se bojimo. Raige 
je sposoben duhovanja, ghostinga, ker se ne trese 
več. A veliki bojevnik je po tistem, ko po vesoljski ne- 
sreči s sinom pristane na nevarnem planetu, zaradi 


poškodb obsojen na sedenje. Žarometi so na njego- 
vem filmskem in pravem sinu Jadenu Smithu, ki ju 
lahko edini reši. Kar bi bilo preprosto, če se naokoli 
ne bi svaljkal ursa in v džungli ne bi pretile številne 
druge nevarnosti ... 

Kljub akcijski podlagi in nekaj ustreznim prizorom Af- 
ter Earth ni rompompom s pokovko in kokakolo. V 
prvi vrsti je drama, ki raziskuje Shyamalanu ljube te- 
matike na nekoliko ezoteričen, mestoma magičen 
način, po čemer se loči od načeloma sorodnih Iger la- 
kote. Tam je bila v glavni vlogi punca - bitje, ki mu ni 
treba prestati iniciacije. Raigev sin Kitai jo mora. 
Odrasel bo v vojščaka ali umrl, pri čemer sicer sledi 
navodilom starejšega, a ne vedno in ne na slepo. Da 
postane moški, mora najti svojo pot, kar Shyamalan 
prikaže tako idejno kot konkretno. Kitai rajžo začne 
kot cmihav, zaletav najstnik, ki se skali v resnih preiz- 
kušnjah. V moškega še prelevi šele, ko razume vred- 
nost življenja, najde sebe, razreši travme in prevzame 
modrost na penzijo pripravljenega očeta. ("Strah tiči 
v tistem koščku duše, ki verjame, da imamo prihod- 
nost. Če obstajaš tukaj in zdaj, se strah razblini. Strah 
ni resničen, resnična je le nevarnost.") 

Ne zdi se mi čudno, da ima After Earth na Metacriticu 
nizko povprečno oceno, čeprav je dober film. Razlog 
niso ne logične luknje, ne pretiran odmerek hipijev- 
sko magičnega idealiziranja Zemlje brez ljudi. Pravi 
razlog je to, da film razgalja poženščene, razvajene, 
metroseksualne množice maminih sinčkov in falira- 
nih očetov. Neprijetno, celo nerodno jim je ob njem. 
Upravičeno. Sneti 

Čas po Zemlji v kinih že razlaga, kakšen naj bi bil od- 
nos med očetom in sinom. 


IZHOD 


ejhata, v času recesije živimo. Stereotipno slo- 
J venski film bi ta položaj skušal risati skozi priliko 

iz Tednika o obubožani familji, ki za preživetje 
gloda lubje in je optimistična kot Kavčičeva Pustota. 
Izhod pa izvira iz mlajše, upornejše generacije, zato je 
satirična akcijada. Njegovi štirje mladi protagonisti 
Peter, Lara, Sara in Andrej po tistem, ko jih pokvarjeni 
direktor banke oropa sanj o lepši prihodnosti, pridejo 
denar h goljufu iskat z avtomati v rokah ter maskami 
na glavi. Reči se tarantinovsko zapletejo in banko ob- 
kolijo posebne enote policije. 


Izhod je plod neodvisne produkcije, a vendar v njem 
uzreš nekaj priznanih igralskih obrazov. V prvi vrsti 
srbsko legendo Dragana Bjelogrliča kot Andrejevega 
bratranca, ki se kljub bežni minutaži najbolj zapiše v 
spomin. S tem nastavi ogledalo ostali zasedbi, kajti za 
nekatere bi bilo bolje, če se vanj ne bi pogledali. Med 
osrednjimi igralci je prebavljiv le Aljoša Kovačič, ki je 
že naredil kariero v filmih, kot je Rezervni deli. Zaradi 
na splošno slabe, mestoma grozno amaterske igre 
ostalih so deli filma videti kot skeči iz nedeljskih tele- 
vizijskih oddaj. Tudi naš 'holivudski zvezdnik' Jurij 
Bradač, pardon, Yuri Bradac, ne navduši. Spet drugi 
so čisto simpatični. 


Ludvik Bagari je fajn v vlogi inšpektorja Hočevarja, ki 
ima vsega dost. Yuri Bradac pa je njegov bad cop, ki 
ga ni na sliki, ker verjetno nekoga strelja. 


Niha tudi pripoved. Četudi se zavedaš, da je pikro ko- 
mična, ni prepričljiva, zlasti ker uporabi vrsto za lase 
privlečenih bližnjic. Globlji podton skuša doseči z na- 
slanjanjem na upor proti skorumpiranim politikom, 
saj so vstavljeni prizori z nedavnih ljudskih vstaj. Je 
pa treba povedati, da so to dodali naknadno, saj so 
večino filma posneli že pred sedmimi leti. 

Štorija deluje precej bolje, ko se ne jemlje resno in je 
tudi ti ne. Pohvaliti moram še bančni rop, ki vzdržuje 
suspenz. Ravno satira, ki se med drugim kaže v za- 
bavnih imenih junakov, in zadnja roparska tretjina sta 
zaslužna, da sem se po ogledu zavedel, da mi zame- 
ram navkljub ni bilo dolgčas. Kot malo drugačen slo- 
venski film in če si mahnjen na noge Katarine Jurko- 
vič, kar ni težko, je Izhod recimo prebavljiv. Nagrad 
pa res ne bo pobiral. Aggressor 

Če četverica glavnih junakov najde Izhod iz policij- 
skega obroča, lahko že izveš v kinu. 


Šolski zaključek v vašem stilu! 


z vašim motivom že za 

Imperij žvajzne nazaj 


Odsotnost mojstra Yode, ki je bil zvezda The Pada- 
wan Menace, se pri The Empire Stikes Out pozna. 
V Kronikah je zelenko spet v stari formi. 


Tako do Yoda Chronicles kot Empire Strikes Out se je 
moč dokopati na senčni strani interneta. Nakup na 
ploščku je v primeru slednjega nepriporočljiv, saj ta - 
če odšteješ figurico črnega astmatika, ki spremlja po- 
sebno devedejsko izdajo - vsebinskih priboljškov ni- 
ma. Odlomke iz preostalih animiranih vojnozvezdnih 
umetnij najdeš v filmskem delu Starwars.lego.com. 
Pogulglaj tudi 'biggest lego x-wing' in se čudi kocka- 
sti repliki znamenitega lovca v naravni velikosti, ki so 
ga legovski mojstri zgradili za promocijo premiernega 
dela Kronik. Sestavlja ga pet milijonov zidakov in teh- 
ta triindvajset ton. Hudo. 


Plišaste kockoživali 


Spremljevalnega animiranega niza, ki se ravno te dni 
vrti na Cartoon Networku, je bila deležna tudi letošnja 
nova Legova tematska linija Legends of Chima, ki se 
zgleduje po seriji Ninjago. V njej nastopajo človekoli- 
ke živali, ki v starodavnem naravnem kraljestvu bijejo 
tisočletno vojno za prevlado drug nad drugim ter chi- 
jem, mističnim virom energije. Skladno s tem so v 
trgovinah na voljo kockasti modeli najrazličnejših tal- 
nih, povodnih in zračnih bojnih strojev. 


Laval, Cragger in ostali živalski protagonisti so del 
stričkovske ponudbe kompleta Legend of Chima. 
Risanka spodobno predstavi svet, drugače pa ... 


Spopad med levjim, krokodilskim, volčjim, krokar- 
skim, orljim in še katerim živalskim klanom je hkrati 
štorijalno gonilo TV-nanizanke. Junak slednje je levji 
princ Laval, ki se mu po robu postavi krokodilji kra- 
ljevič Cragger, nekdanji Levalov najboljši prijatelj. Lu- 
skasti zelenko je dobrega srca, a se že uvodoma znaj- 
de pod zlobnim vplivom čarovniške sestre Crooler in 
si ne more pomagati, da v deželi ne bi zganjal vsako- 
vrstnih neslanosti. Začetne epizode so osnovane oko- 
li tepežkalskih in dirkaških sporov med bivšima paj- 
dašema in njunimi zavezniki, kaj več od tega pa seri- 
ja niti ne nudi. Zaenkrat se ji pozna, da so si jo Legov- 
ci zamislili bolj kot ne z namenom oglaševanja pripa- 
dajočih lego kompletov. Humor in vsebina sta pre- 
proste baže, zaradi česar bi si ogled oziroma kasnejši 
nakup na disku upal priporočiti le staršem majhnih 
otrok in zagretim zbirateljem. 

SLIKOSUK 


Prejmi vsakega 

15. v mesecu 

še toplega Jokerja 
v domač nabiralnik 
in prihrani 
20 odstotkov! 


<2ad3. II IIEIDA NE, DNI SI ŠE VEDNO SSpe- 


predstavitev 
Steva Jobsa 


zgodovinska strategija 
avtomobilsko divjanje knjiga Skrivnosti knjiga z vključenim usnec vh 
Need for Speed: predstavitev Tolkienov svet dodatkom Rome Total 
ProStreet Steva Jobsa War Gold Edition 


zbirateljska izdaja 
Star Wars: The Force 
Unleashed - Ultimate 
$ith Edition 


srebrn ključ 
USB 16 GB 


črn ključ 
USB 16 GB 


prvi del pustolovščin 
kompilacija dveh odličnih Lego Harry Potter Years 1-4 
arkadic Lego Star Wars zobosnažni paket 
Complete Saga Curaprox 


www.joker.si 


Med novimi naročniki bomo izžrebali tri 
srečneže, ki si bodo z napetim romanom 
krajšali čas na poletnem oddihu. 

"DAN 
BRO 


BESTSE ta uaNCI CODE 


reba je priznati, da je Dan Brown po prodaj- 

nih številkah v samem vrhu. Zgolj Da Vinci- 

jeve šifre so prodali več kot 80 milijonov iz- 

vodov, skupna naklada njegovih romanov 

pa presega dvesto milijonov. Toda njegovo 
pisanje ni umetniški presežek, marveč je bolj primer- 
ljiv s poletnimi filmskimi hiti, ob katerih goltaš koki- 
ce in srebaš hladno ogljikovo kislino. Literatura za 
na plažo, ko pošlješ možgane na dopust. 


Profesorju pamet odpove 


Še preden je sedel za tipkovnico, je Dan povedal, da 
ga že lep čas mika globočina Božanske komedije in 
da ji bo posvetil naslednji roman. Temu primerno se 
večina Inferna dogaja v Firencah, kjer profesorja Ro- 
berta Langdona srečamo v nič kaj zavidljivem po- 
ložaju. Ranjen in z izgubo spomina se zateče v bol- 
nišnico. Za povrh ga muči vizija ženske s srebrnimi 
lasmi, ki ga poziva, naj išče in najde, preden bo pre- 
pozno. Langdonu na pomoč priskoči čedna in genial- 
na zdravnica Sienna Brooks, ki jo zanima predvsem 
to, kakšen čuden artefakt je profesor prinesel s sabo. 
Izkaže se, da gre za projektor, ki prikazuje Botticellije- 
vo Karto pekla. Takega s čudnimi nenatančnostmi! 
To ju požene na lov za raztresenimi namigi, ves čas 
pa jima je za petami taktična ekipa skrivnostnega 
Konzorcija, ki mu je Langdon nehote prekrižal načrte. 
Za razliko od ostalih knjig se tokrat simbolog x umet- 
nostni zgodovinar ne spopada z uveljavljenimi skriv- 
nimi združbami, marveč z običajnimi plačanci, ki bo- 
gatašem za visoke vsote nudijo 'določene usluge.' 
Njihova tokratna stranka pa je nezdravo obsedena z 
Dantejem... 


aa, 


— a 
Za promocijo Inferna Ptagsrovn v Londonu 
"pripravil predavanjevkar v prostorih tamkajšnje 


prostozidarske ložeGospod-ima zveže! 


WN M4 


pelilu brez Vergila 


Razglednica Firenc 


Brownove kriminalke se striktno držijo koncepta 'lova 
za zakladom! in Inferno ni izjema. Ob tem bralcu po- 
streže z izčrpnim, domala enciklopedičnim znanjem o 
kulturni bogatosti Firenc - mesta, manjšega od Lju- 
bljane, a s četrtino več prebivalstva. In Dantejevega 
rojstnega kraja, iz katerega so ga leta 1301 izgnali. 
Benetke in kasneje Carigrad, kjer se tokratni vrtiljak 
konča, tolikšne pozornosti nista deležna. Vendarle In- 
ferno z lahkoto prevzame naloge turističnega vodnika 
in za marsikaterega turista jih tudi bo, ko se bo spre- 
hajal po parku Boboli in iskal skrivni prehod do Stare 
palače, kjer bo nujno treba najti karto Armenije. Ena- 
ko, kot sta to počeli Šifra ter Angeli in demoni. 
Nemara celo preveč, kajti na ta račun tokrat vidno 
trpi zgodba. Več kot sto poglavij je bolj kot s štorijo 
naphanih s fakti in faktoidi. Skoraj bi upal reči, da ji 
Dan ni posvetil dosti pozornosti. Kar ne moreš verjeti, 
da bi ranjeni profesor z amnezijo in dohtarica, naj bo- 
sta še tako pametna, mogla toliko časa brez težav 
uhajati elitnim najemnikom, ki imajo za povrh v žepu 
policijo in kompleten nadzor nad internetom. 


Baja 
a 


ža H ji sana H dla 
Čudovita Vasarijačasifodna postežvi v Dvorani 
petstotih Stare palače v-Firencah je narejena na 
platno. Nad njo jejjasno, skrivni prehod. 


— 


Nadalje se pisatelj zateče k cenenemu triku, ko bralcu 
podatke namenoma prikriva. Oziroma razkrije samo 
toliko, da nadaljuješ z branjem, ker hočeš končno iz- 
vedeti, kaj ima ta ali oni za bregom. Pri tem je nekon- 
sistenten - Langdon je Wikipedija na dveh nogah, ki 
ves čas bruha iz sebe informacije, v naslednjem tre- 
nutku pa se zagonetno smeji, ker je nekaj izgruntal, a 
bo to povedal šele čez tri poglavja. Nakar je tu 
'šokantni' zaključek. Sori, Dan, igral sem Mass Effect, 
in to, da za glavno finto svoje knjige uporabiš eno od 
stranskih, a vplivnih zgodb v dotičnem špilu, ti ne 
more biti v čast. 

Celokupno moram reči, da me je Inferno razočaral. 
Navsezadnje spada med pustolovske romane oziro- 
ma kriminalke. Umetnostna zgodovina je bila tista 
presežna vrednost, zaradi katerega je bilo Brownova 
drugače dokaj povprečna dela vredno vzeti v roke. 

Marketinški stroj nas prepričuje, da je izid vsake nove 
knjige Dana Browna praznik za bralce. Ouattro sumi, 
da je bolj praznik za založnika. Omisli si jo vseeno. 


Tokrat pa sta vlogi zamenjani. Inferno kakovostno ne 
dosega Angelov, še manj Izgubljeni simbol. Nemara 
je italijanski poet preveč stopil v glavo tudi pisatelju. 
Na slovenski prevod bomo morali počakati do no- 
vembra. Bržkone za našega prevajalca ni bilo mesta v 
bunkerju, kamor so za dva meseca osamili enajsteri- 
co nesrečnikov, da je lahko knjiga izšla simultano v 
vseh večjih svetovnih jezikih. 


Bužansta famedi ja 


Epska Dantejeva pesnitev, spisana v drugem de- 
setletju 14. stoletja, ni komedija, marveč resen iz- 
delek. Štos je v tem, da so v srednjeveški Italiji pi- 
sano besedo lepo po starogrško delili na tragedije, 
ki so bile zapisane v latinščini, kot sta jo govorila 
plemstvo in kler, dočim so komedije veljale za za- 
bavo širokih množic in bile zategadelj izvajane v 
narečju plebsa. Ker je Alighieri hotel svoje delo 
ponuditi ravno slednjim, je pesnitev spisal v flo- 
rentinskem narečju — to pa je postalo podlaga za 
moderni italijanski jezik. 

Sprva je delo bilo znano le kot Komedija, pridevnik 
'božanska' je zraven obesil drugi veliki italijanski 
pesnik Bocaccio, pisec Dekamerona. Ne zaman, 
kajti v njem se je Dante prvoosebno sprehajal po 
treh ravneh onostranstva: peklu, vicah in nebesih. 
Vso pesnitev sestavlja sto spevov. Po 33 jih pripa- 
da vsaki ravni, v uvodnem pa poet zaide v gozdu, 
kjer najde peklenska vrata. Na popotovanju ni 
sam: v peklu in vicah mu družbo dela rimski pes- 
nik Vergil, dočim v nebesih, kamor kot pogan ne 
sme, njegovo vlogo prevzame pesnikova neusli- 
šana ljubezen Beatrice. 

Ob izidu je bila pesnitev nadvse politična, saj je 
komentirala takratne razmere na Apeninskem po- 
lotoku, a jo je Vatikan hitro vzel za svojo. Kako je 
ne bi, ko pa je slikala zares globoko in podrobno 
sliko peklenskih muk ter odrešenja v nebesih. Ta 
je v glavah kristjanov zakoreninjena še danes, 
skozi stoletja pa je navdihovala premnoge umetni- 
ke, od Botticellija do razvijal- 
cev iger. Prav Visceralov špil 
Dante's Inferno je prenekate- 
remu našemu bralcu odstrl 
tančico s te pomembne pes- 
nitve. Ker si je z zgodbo pri- 
voščil veliko svobode, lahko 
le upam, da bo nekoč, ko bo 
starejši, v roke pograbil še 
pravo stvar. Prej niti ni treba, 
kajti Dante spada med avtor- 
je, ki jih odrasel dojameš 
precej drugače. 

JOKERPLOV 


Namizno čarodejstvo 


Junija 1998 so izšla Okna 98. A 


se tistega davnega meseca spom- 


ni po tem, da je na mizo prvič priklicoval wurme, tapal in prožil ogenj. Odkril 
je namreč kvartopirsko igro Magic: The Gathering! 


en od mnogih Jokerjevih vplivov je bila tudi 
okužba Kranjcev z Magicom. To dvoboje- 
valno igro s kartami je pred petnajstimi leti 
v naše kraje pripeljala firma IRTS, s Sne- 
tim pa sva jo navdušensko pograbila in 
odtlej skrbela za redno promocijo v reviji. Prvi 
izkustveni članek je bil v Jokerju 59, ko smo opisali 
začetniški komplet Portal. 
Dobršen del revije je pripadal raportu z E3ja, ki ga je 
otvoril nepozabni, resnični citat atlantskega taksista: 
"Motherfuckers in Europe ain't got the slightest idea 
about NBA. When | go to Amsterdam | tell'em I'm 
Scotty Pippen and those ugly motherfuckers buy it. | 
get all the pussy | want." Skratka, E3 je bil tistikrat 
drugič in zadnjič izven Los Angelesa, kar mi je kot tu- 
ristu škoda. Med napovedmi mi padeta v oči dva cita- 
ta. Prvi je Romerov, ki je bil prepričan, da bo Daikata- 
na boljša od Guaka II in Ureala. (Blamažna igra, ki je 
bila planirana za september '98, je izšla šele aprila 
2000 in dobila oceno 62.) Drugi pa je bil od Ala Lowa, 
ki se je ogledovaje seksualni članek v Jokerju 58 pri- 


Drugosvetovnovojni Commandosi (87) so definirali ne- 
kaj časa zelo priljubljeno podzvrst bolj osebnih real- 
nočasovnih taktičnih strategij, v katerih smo z nekaj 
liki šunjačko, sodelovalno in precej svobodno po- 
skušali doseči zadane cilje. V dotični igri smo za so- 
vražnikovo črto sabotirali vlak, uničili ladjo in reševali 
talce, pri tem pa ves čas motrili stožčaste poglede 
Švabov, rezali vratove, skrivali trupla in brisali sledi. 


Med takrat dobro zastopanimi vesoljskimi simulacija- 
mi je bil tudi Descent - Freespace (86), prvi projekt 
ekipe Volition, ki je kasneje razvila Red Faction in 
Saints Row. Naš upokojeni opisovalec Uroš je igro 
označil kot smetano, pobrano z X-Winga, Wing Com- 
manderja in l-Wara. Odlikovale so jo pamet nasprot- 
nikov, fantastična grafika in nelinearna kampanja. 


naizust 1998 


dušal: "Zagotovo boste morali napisati drugi del član- 
ka o seksu." (Sicer smo ga mnogo kasneje res napi- 
sali, vendar je imel šaljivec tedi v mislih Larryja 8, ki 
pa ga nikoli ni izdelal.) 

Opisali smo celo vrsto raznoraznih naslovov. Poleg 
slikovno izpostavljenih moram omeniti še dobro si- 
mulacijo mopedov Castrol Honda Superbike (82), 
pripravo za paintball SpecOps (80), realnočasno na- 
daljevanje poteznega izvirnika Cyberstorm 2 (81) in 
grafično ekstravaganco Incoming (82), ploščado 
Jazz Jackrabbit 2 (76) ter kmetavzarski dodatek Red- 
neck Rampage Rides Again. 

V železnini smo pomerili 266-megaherčne procesorje, 
a ne samo AMDjevega K6 in Intelovega celerona ter 
pentiuma ll, marveč še tretjega igralca, cyrixa 6x86- 
MX. S tem, da slednji ni imel zares take frekvence, saj 
je proizvajalec lepil oznako PR266 na srčike, ki so v 
resnici tekle pri dobrih 200 MHz. Zakaj? Cyrix je imel 
določene prednosti pred konkurenco, ki so mu na ne- 
katerih testih dvignile rezultat. Zato jih je tlačil nivo 
više in k navedbi cifre dodajal PR - performance ra- 


"Če čakate na razsodbo, ali je Unreal boljši od Ouaka 2, 
vam lahko odgovorim brez nadaljnjega: je." Tako je 
Sneti že uvodoma upravičil silna pričakovanja, ki smo 
jih gojili do streljanke naslednje generacije, Unreala. 
Špil, ki je množičnost kanonfutra iz večine tistedobnih 
streljank zamenjal s posamičnimi in bolj zaguljenimi 
sovražniki, je premaknil igrarsko grafiko nivo više. Vi- 
dez, igralnost in vzdušje so mu prislužili oceno 94. 


Tako kot vesoljščine se je nekam izgubila nekdaj 
obilna zvrst helikopterščin. Tole je pogled iz apača, 
ki mlati po grdih Kolumbijcih v Simisovem zrakomla- 
tenju Team Apache (86). Naslov se sicer ni vpisal 
med legende, a je bil vseeno vrhunski. Opis je sp- 
remljal vedežni okvirček o AH-64, kakršnega smo ne- 
vede napisali tudi tokrat, točno petnajst let kasneje. 

PHOTOSHOP 5.0 
Junij 1908 
Ledene BIH 
Cer 650 s 


Might indiMagi <VI 
Castr6l Honda Superbike s; 


[L//]PROCEsORJI 266 


ting. Toda v praksi, zlasti igralski, je srčika močno za- 
ostajala celo za plebejskim celeronom. Cyrix je zatem 
prišel v lastništvo tajvanske firme VIA, ki pa ni uspela 
z imenom narediti nič in ga je kmalu umrla. Sličnega 
nategunskega marketinga se je kasneje oprijel AMD. 
Ob tem pride na misel vprašanje, ali se bo enako pri- 
merilo tudi na konzolnem področju in bo eden odpa- 
del? Bi bilo škoda. Za tri mora biti vedno prostor. 


Might 8 Magic je bila v starih časih čislana frpjska 
serija, nakar je za dobra štiri leta poniknila, s šestim 
delom pa je spet splavala na površje. Mandate of 
Heaven (74) je bil sicer čistokrven naslednik, ki pa ga 
je kazilo znatno preveč sovražnikov. Že tako je bil špil 
območno ogromen, neprestano in počasno bojevanje 
pa je igranje dodatno razvleklo. No, nadaljevanja so 
se odrezala še slabše. Le kakšna bo desetica? 


Uma) (pedi 


93 je v tistemle Jokerju dobil Gran Turismo in čeprav 
smo njega dni visoke ocene delili radostno, si jo je 
igra za playstation 1 zaslužila. Po eni strani je na 
konzole prinesla zvrst resn(ejš)ih dirkačin, ki je bila 
na računalnikih dodobra uveljavljena. Po drugi je bila 
istočasno dostopna in zahtevna. Po tretji pa je sleher- 
nika onemela s seznamom kar 173 avtov. 


avtor 
JANEZ 
KORENT 


NOVA 
VRSTA, 
ODSTAVEK 


ŠELE- 
STENJE 


IGRALKA 
ŠAHA 


STROKOV- 

NJAK ZA 

ELEKTRO- 
NIKO 


NEMŠKA 
IGRALKA 
DAGOVER 


IVANA 
KOBILCA 


ORODJE 
KIKLADIH 


PTIČ ČRNE 
BARVE 


VLADAR 
TRIARHIJE 


REKA V 
SIBIRIJI 


PLANOTA 
V SREDNJI 
BOSNI 


MESTO OB 
REKI ISERE 
V JUGOVZ. 
FRANCIJI 


RONALD 
(KRAJŠE) 


PREDNA- 
ROČNIK 


RIMSKI 
HIŠNI 
BOGOVI 


KMET ZA 
PLUGOM 


IGRALNA 
PRIPRAVA 
NA OTR. 
IGRIŠČU 


KOPAČ 
GROBOV 


ALFRED 
NOBEL 


POPOLNA 
PRAZNINA 
RIBOLOV. 
PRIPRAVA 


RISTA- 
ŠČE NA 
LJASKI 


V GR. MIT 
ČAROVNI- 
CA Z 0TO- 
KA AJAJA 


PRVOTNI 
PRE- 
BIVALCI 
AMERIKE 


LJUBLJ. 
LETALIŠČE 
ODMIK OD 
NORMALE 


MESTO V 
JUGOZAH. 
FRANCIJI 


NAŠA 
KIPARKA 
(DRAGICA) 


JELENOV 
GLAS 


LOJZE 
KRAJNČAN 


STARORIM. 

ZALOŽNIK 

DEL PTIČJE 
GLAVE 


TRČENJE, 
KARAMBOL 


OKSID 
V. NEMČIJI 


PLOD ZA 
OLIV. OLJE 


PESNIK 
MERMOLJA 


LJUBKO- 
VANJE 
S PRSTI 


MAZURIJ 


KOŠNJE 


VELIKA 
DOMAČA 
OKRASNA 

PTICA 


VODNA 
RASTLINA 


NINA 
PUŠLAR 
IVA 
ZUPANČIČ 


MASSE- 
NETOVA 
OPERA 


Izžrebanca kražke: Igor Majicen iz Ljubljane (Star- 
hawk za PS3) in Erik Lovrič iz Izole (Medal of Honor). 


Rešitev je bila: DUHOLOVNI LOJZE. 


GLAVNO 
MESTO 


ZIM- 
BABVEJA 


LOGITEGHOV HOTNI KVIZNIK 


Vesel je dan, ko jo mimo uredništva 
primaha dobri mož in prinese darila za 
naše bralce. Še zlasti, če to stori tedaj, 
ko poletje trka na vrata. Tokrat nas je 
presenetil Logitech in nam naklonil fino 
igralsko tipkovnico G510s (tisto s ku- 
pom programabilnih knofov in zaslonč- 
kom), miš G400 in še spletno kamero 
za povrh, z navodilom, naj jih čimbolj 
pošteno razdelimo med Jokerjance. 
Sprva smo jih kanili zmleti v najfinejši 
Logitechov prah in z njim potresti vso 
naklado, a je prevladala zdrava pamet. 
Podelili jih bomo najbolj srečnim iz- 
žrebancem, ki se bodo potrudili s 
pravilnimi odgovori na zastavljena 
vprašanja. 

Kot vedno, črke pravilnih odgovo- 
rov sestavljajo končno rešitev, ki jo 

boste vpisali v obrazec na naši stranki. 
V pomoč: gre za prestižno serijo Logi- 
techovih izdelkov, ne povemo, katerih. 
Časa imate do petega junija. 


1. Smiselno dopolnite naslednje za- 
poredje: TFC ZGV UHB ??? 

d) IJN r) WTF 

e) ASD 


Dobitniki 'nepravičnih' nagrad so: Žan Jauševec iz 
Velike Nedelje, Tomaž Ambrož iz Krškega, Saša Bu- 
kovec iz Ljubljane in Janez Dolinar (majica). 


2. Katerega svetlobnega vira v miški 
ne bomo našli? 
k) modri laser 
n) rdeča dioda 
i) zelena lanterna 


3. S čim se ponavadi dičijo miši, po- 
sebej namenjene igranju masovnih 
spletnih naslovov? 
f) z ventilatorjem, ki suši potno 
dlan 


Geselj, ki izhaja iz kražkine slike, in soluci- 
jo kviznika napiši v glasovnico, ki je na naši 
rumeni strani joker.si, do 5. julija. 


i) z ogrevanjem za mrzle zimske dni 
n) s čisto preveč gumbi 


4. Brezžična tipkovnica na zastonjsko 
elektriko! Je to sploh mogoče? 
0) da, s sončnimi celicami 
f) da, s teslino tuljavo 
u) ne ga srat, računalnik je vedno 
v temi 


5. Katere funkcije ponavadi nimajo 
niti sodobne spletne kamere? 
j) digitalne povečave 
v) optične povečave 
e) sledenja obrazu 


6. Za brezplačno videokonferenco z 
desetimi udeleženci je najbolje upo- 
rabiti: 

d) Microsoftov Skype 

n) Applov FaceTime 

0) Googlov Hangout 

dneh 


večni poti 


b bregu reke je raslo drevo. Kot velja za 
drevesa, tudi tega ni ravno dosti zanimalo, 
kaj se dogaja okrog njega. Sonce je sijalo, 
korenine so črpale hranilne snovi in vsako 
leto je bilo debelejše. Vse do neurja, ki je 
trajalo več dni. Reka je narasla in pričela spodkopavati 
zemljo. Opore je zmanjkovalo in za nameček je vanj 
treščila strela, ki mu je nemudoma požgala krošnjo. 
Drugi udarec elektrike je prelomil deblo, ki se je zvrnilo 
v deročo reko. 

Na plavajočem kosu lesa je našlo zatočišče več ne- 
srečnih bitij, ki jih je podivjana voda nosila s sabo. Med 
njimi je bila velika opica, ki se ga je oklenila kot dete 
matere. Le da ni bila čisto običajna opica, kajti okoli le- 
dij je nosila kožo ubite zverine in v mošnjičku okoli vratu 
je imela spravljen oster kamen, s katerim je počela čuda 
stvari. 

Tako sta plula več dni. Deblo se je pogosto zasukalo in 
potunkalo nesrečno bitje, a je dotično vselej nekako 
splezalo nazaj na vrh in se držalo še močneje. Večkrat je 
skušalo svoje prevozno sredstvo spraviti do brega, toda 
divja voda je bila premočna. Postajala je vse hitrejša, 
razpenjena ter polna nevarnih skal. In v eno od njih je 
deblo zadelo z vso silo! Presenečenega opičnjaka je 
vrglo naprej, naravnost na odlomljen štrcelj, ki mu je 
prebodel prsni koš. Rjava voda se je obarvala rdeče. 
Vihar je končno ponehal. Ob bregu zdaj leno tekoče reke 
je posedal trop oblečenih opičnjakov, dokler ni nekaj 
pritegnilo njihove pozornosti. V plitvini je na prod nased- 
lo deblo. Deblo z izdolbeno luknjo, tako veliko, da so va- 
njo lahko sedli trije. Preostali so jih porinili nazaj v vodo 
in ugotovili, da jih je zmožna reč varno peljati. Sprva so 
se poganjali z rokami, nakar je eden od njih skočil nazaj 
v tabor in z losa, ki so ga ujeli za kosilo, odlomil lopatast 
rog. Tako je šlo hitreje! Kmalu so izginili v daljavi. 


x x Li 


Ladjedelec Petros je mastno zaklel. Ne glede, kako je za- 
stavil načrt, se mu je naloga, ki mu jo je zastavil kralj, 
zdela neizvedljiva. Ladja, hitrejša od ostalih, a z več voj- 
ske? Če naredi širšo, bo čepela na vodi kot tolsta raca, 
čakajoč, da jo prebije sovražni oven. Če jo podaljša in 
tako napravi prostor za veslače, se bo prelomila! In če jo 
okrepi, bo pretežka! Le kam naj da vsa vesla? Bolje, da 
gre ponižno do kralja, mu pove, da zahteva nemogoče, 
in upa, da zaradi tega ne bo ob glavo. Prav mu je, kaj pa 
se je hvalil, da je najboljši v vsem Korintskem zalivu! 

K njemu je prihitel vajenec in ga predramil iz črnih misli. 
"Mojster, mojster! Naplavina! Videl sem jo morda kak 
milion zunaj na morju! Ni videti naša! In velika je!" 
Petros je kar poskočil. Taka ladja bi lahko pomenila hi- 
ter zaslužek! Nemara jo celo pokloni kralju v opravičilo, 
ker mu ni mogel izgotoviti naročila, in si tako ohrani gla- 
vo na ramenih! Nemara, čeravno si na to ni upal niti po- 
misliti, so tuji graditelji že našli rešitev za njegov prob- 

lem! Potem bo ne le živ, marveč tudi bogat! 
Pognal je vse delavce na vlačilec in krepko so 
zaveslali proti razbitini. Ni bilo videti, da bi najd- 
bo opazil kateri od konkurentov. Bogovi so mu 
stali ob strani. Ko so se približali plovilu, mu je 
srce kar poskočilo. Reč je bila velikanska. 
"Potegnimo jo domov! To je odgovor na naše 
molitve!" 

In res je bila. Morali so podreti pregrado med 
dokoma, da so jo sploh lahko zasidrali. Ko je 
Petros končno splezal na krov, se ni mogel 
načuditi genialnosti in velikosti plovila. 

"Ne morem verjeti! Tri vrste vesel! Dva jambo- 
ra! In komaj kaj potrebna popravila! Na delo, 
fantje!" 

Ko so se preddelavci in sužnji vrgli na popravi- 
lo, je sam ihtavo pričel risati načrt. Tako se je 
zatopil v delo, da je preslišal srhljiv krik in za- 
molkel udarec ob deske. Nesreče se pri takem 
delu pač dogajajo. Drugič pa naj ne zaupajo na- 
penjanja vrvi na jambor takemu nerodnežu. 
Prav neverjetno je bilo, da je bila ladja nared že 
naslednji dan, tako kot načrti. Petros je raz- 
mišljal, kako naj jo imenuje. Tri vrste vesel so 
bile odločilne. Poleg risbe je z umetelnimi 
grškimi črkami zapisal: Trieres. Napotil se je 
proti doku. 

"Gremo, fantje, poglejmo, kaj ta lepotica zmore!" 
Možje so poprijeli za vesla in trirem je odbrzel 
skozi valove. 

Minili so tedni. Kralj je vstopil v opustelo ladje- 
delnico in že razmišljal, kako najti sleparskega 
obrtnika, ki jo je očitno podurhal, ko so se nje- 
gove oči ustavile na načrtu. Pokazal je nanj in 
zaukazal: 

"Pokažite ga vsem ladjedelcem naokrog! 
Končno bomo vladali morju!" 


x x Li 


"Lord Belmore, vas še vedno skrbi Glorie?" 
"Kako me ne bi, hudiča! Obložena je z železom, 
da se čudim, da ne potone!" 

"Kaj pa, če vam povem, da imamo prototip la- 
dje, narejene povsem iz železa? Debelejšega 
kot tista žabarska pokveka?" 

"Odkod, pri bogu milem, gospod Watts?" 
"Recimo, da sem prišel do revolucionarnega 
odkritja. Vse sestavne dele smo pravzaprav že 
imeli, potreben je bil le božanski navdih, da 
smo jih znali pravilno sestaviti skupaj. Tukaj so 
načrti, ki samo čakajo na vašo odobritev." 
"Prav. Pa mi lahko garantirate, da bomo Fran- 
cozom dali vetra?" 

"Verjemite mi. V Blackwallu imajo že vse pri- 
pravljeno, da pričnejo graditi dve, ne eno. De- 


lavci so jima že nadeli vzdevka Črni princ in Bojevnik." 
"Watts, tole podpisujem samo, ker vam zaupam. Glejte, 
da me ne razočarate!" 

Nečesa genialni konstruktor vendarle ni razkril prvemu 
možu admiralitete. Že res, da so imeli vse sestavne dele, 
od parnega stroja do propelerjev in oblike trupa. A ladjo 
so našli zapuščeno na morju in jo premerili podolgem ter 
počez, ne vedoč, čigava je. Na njej ni bilo nobene oznake, 
zapisa, dnevnika. Prava ladja duhov. A plavala je, in ko so 
pognali parni stroj, je rezala valove tako, da je niso mogli 
dohajati. Da možje, ki so bili zadolženi ladjo dostaviti v 
Southampton, do tja niso nikoli prišli, zdaj ni bilo več 
važno. Morda so spregledali kako luknjo. Nemara je bilo 
krivo neurje. Ladje izginjajo, mar ne? Zato pa delamo 
vedno nove. 


Oceansko dno je zadrhtelo. Tone železja, ki so počivale 
tam, so bile nekoč najbolj luksuzna, najbolj prestižna in 
najhitrejša ladja, kar jih je kdaj prečkalo Atlantik. Mrzla 
kovina, stoletje ležeča v mokrem grobu, je nežno vibrira- 
la. Obrok, ki ga je vzela s sabo na dno, jo je nasitil za dol- 
go časa. Toda zdaj gredo zaloge počasi h kraju. Treba bo 
znova vstati. Ampak prej ... 

Polovici ladje sta pričeli lesti skupaj, kot da ju povezujejo 
nevidne niti. Dimniki so se sesedli, trup se je odebelil in 
pričela so poganjati nadstropja. Kot bi gledal čarovnijo na 
delu, gnano iz življenjske energije več kot tisoč duš, ki jih 
je vzela s sabo. Le nekaj ur kasneje je na površino zapla- 
vala luksuzna križarka, sijoča kot nova. 

Toda nekaj je bilo narobe. Kje je bil njen plen? Kaj se je 
zgodilo z vsemi opičnjaki, ki so tako radostno pluli po 
morju? Če se je skušala približati pristanišču, so hoteli ve- 
deti, kaj počne tam, a ni bilo nikogar, ki bi jim odgovarjal. 
Kako je lahko izgubila njihovo zaupanje? Ne le to, dosti- 
krat je morala bežati pred oboroženimi plovili. Pred tehno- 
logijo, ki jo je opicam podarila sama! 

Kar je bilo najhuje, kmalu ji je postalo jasno, da se po 
morju vozijo le še tovor in redki turisti. Da je zavila v mrtvi 
rokav razvoja, kajti človeštvo je osvojilo zrak. Od togote 
je ves dan tulila s sireno, medtem ko je hidroreaktivni po- 
gon metal morsko peno stotine metrov naokrog. Nazad- 
nje je, slepa od besa, čelno treščila v drugo križarko, pol- 
no turistov, in jo nedaleč od Bermudov s sabo potegnila 
nazaj na dno. 


"Mreža boj je odkrila neznano plovilo pri Bermudih, go- 
spod predsednik. K sreči je bila tam naša atlantska flota 
in zavarovali smo območje." 

"Neznano plovilo? Sovražno?" 

"Ne vemo, gospod, A videti je, oprostite izrazu, kot vesolj- 
ska ladja." 

"Me zajebavate? Hočete reči, da imamo stik z nezemljani?" 
"Ne, gospod. Izdelava je videti nedvoumno z našega pla- 
neta. Vendar ne gre za nič takega, kar bi naša tehnologi- 
ja sploh poznala." 

"Zaboga, bodite pazljivi. Takoj jo spravite sem, da jo po- 
drobno preučimo! Da ugotovimo, kdo stoji za tem in pri- 
pravimo primeren odgovor! (Upam, da niso prekleti Kitaj- 
ci! Ta frdamana zalega nas zdaj prehiteva tako po levi kot 
po desni!" 


Medtem, na drugem koncu sveta ... 
"Gospod generalni sekretar partije, ob manevrih Ljudske 
osvobodilne mornarice v Južnem kitajskem morju smo 


naleteli na nenavadno plovilo..." 


Guattro 


IZVOLITE, GOSPOD. či 
JAZ sEM NAROCIL 


HVALA LEPA. JoHo, posTREGLI RA 
STE MI s TEMLE.., KAKO 
NA) SE IZRAZIM... - 


DA SMRDI, DA Mogoče NI 
DoVel) okvsNo, DA JE 
PREVEČ RJAVE BARVE 7! 


SMo VELEDNA 
PE STAVRACIJAL ŠA pa 


AHA, ZELo NEVARNO.TVo 
MožNasTI So PRAVZAPRAV 
BoLy SLABE, ŽE SAMo ZARADIJ 
TAKŠNE BUŽNJE AG 


uz 8 Le IzeosTeVLJENesTI A 
AMČAK TO, VLAŠ STRA 
JE NEVARNO ČNI 
HA HA, KAKŠNE So ZDAJ 
To SMEŠNE LAŽI 217 


aa AN 
PRO CTAKo JE, HA HA! 
iz GA VSAK DAN PRED 
SPANJEM, ZAUŽIVAM Po ENO! 
ŽLIčKo ŽE op ROJSTVA IN 
SEM |MUN. HVRA, ZMAGAA 11! 

